Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ឡូយខ្លំាង! រមណីយដ្ឋាន១កន្លែង បង្កើតឡើងដោយកូនខ្មែរច្នៃកូនរថភ្លើងដឹកម្ហូបដំបូងគេរហូតអាចទាញភ្ញៀវចូលដូចព្យុះ	https://business-cambodia.com/articles/resort-mlech-khmer	ម្លេច គឺជារមណីយដ្ឋានដ៏ល្បីឈ្មោះមួយដែលបានបង្កើតឡើងក្រោមស្នាដៃកូនខ្មែរ១រូប គឺលោក ប៉ុង វណ្ណា ដោយលោកបានប្រែក្លាយពីទំនប់តូចមួយមកក្លាយជាតំបន់ទំនប់ម្លេចមានឈ្មោះបោះសម្លេងល្បីរន្ទឺយ៉ាងខ្លាំងនៅលើបណ្តាញសង្គមរហូតអាចទាញភ្ញៀវចូលលេងដូចព្យុះ។ ថ្លែងក្នុងបទសម្ភាសន៍ជាមួយក្រុមការងារចាបក្រហម លោក ប៉ុង វណ្ណា ដែលជាម្ចាស់រមណីយដ្ឋានម្លេច បាននិយាយទាំងទឹកមុខញញឹមថា ពីមុនរមណីយដ្ឋាននេះគ្រាន់តែជាបឹងមួយដែលព័ទ្ធជុំវិញដោយភ្នំប៉ុណ្ណោះ ប៉ុន្តែនៅពេលដែលលោកបានឃើញទីតាំងនេះដំបូងៗលោកពិតជាមានអារម្មណ៍មួយថាស្រលាញ់ខ្លាំងណាស់។ ដូច្នេះលោកប្រាប់ខ្លួនឯងថា ថ្ងៃណាមួយលោកនឹងមកច្នៃកន្លែង១នេះ ឱ្យក្លាយទៅជារមណីយដ្ឋានដ៏ទាក់ទាញដើម្បីឱ្យភ្ញៀវទេសចរណ៍មកចូលលេងកម្សាន្ត។ ដូចនេះចុងឆ្នាំ ២០១៨ លោកក៏បានសម្រេចទៅបើកនៅកន្លែងមួយនេះ ដែលដំបូងបើកត្រឹមតែ បីទៅបួនកញ្ចុះប៉ុណ្ណោះ តែលោកតែងតែខំកសាងនឹងអភិវឌ្ឍន៍ពីមួយថ្ងៃទើបទាក់ទាញបានភ្ញៀវជាហូរហែរដូចបច្ចុប្បន្ននេះ។ លោកបានបន្តថា មូលហេតុដែលលោកច្នៃបឹងមកក្លាយជារមណីដ្ឋានដ៏ទាក់ទាញបែបនេះ ដោយសារតែលោកមើលឃើញថា ធម្មជាតិកាលណាមានទឹកមានភ្នំវានឹងធ្វើឱ្យមនុស្សដែលបានឃើញទេសភាពធម្មជាតិៗ ប្រាកដជាមានអារម្មណ៍ថាស្រស់ស្រាយ បំបាត់ស្រ្តេស បំបាត់ភាពតានតឹងជាដើម អញ្ចឹងអ្វីដែលអាចលួងចិត្តឱ្យពួកគាត់ស្រស់ស្រាយបានលឿនគឺមានតែទឹកធម្មជាតិនេះហើយ ដោយសារតែលោកឃើញកត្តាធម្មជាតិទាំងអស់នេះហើយ បានពាំនាំចិត្តឱ្យលោកព្យាយាមខំកែច្នៃអ្វីដែលថ្មីៗមកបង្កើតរមណីដ្ឋានម្លេចនេះ។ ម្ចាស់រមណីយដ្ឋានម្លេច បានបញ្ជាក់ថា សម្រាប់ចំណុចពិសេសដែលរមណីយដ្ឋានម្លេចមានភាពល្បីខ្លាំងនោះគឺដោយសារតែ មានភាពប្លែកពីគេជាពិសេសគឺស្ពានដើរតែម្តង ហើយអ្វីដែលតែពិសេសទៀតនោះនាពេលនេះម្លេចក៏មានជាកូនរថភ្លើងដឹកម្ហូបជូនភ្ញៀវ នឹងថែមទាំងមានកូនរថភ្លើងតូចៗឱ្យភ្ញៀវជិះលេងកំសាន្តសម្រាប់គយគយធម្មជាតិថែមទៀតផង។ យ៉ាងណាមិញ ភោជនីដ្ឋានម្លេច គឺមានទីតាំងនៅព្រំប្រទល់រវាងខេត្តកំពងនិងខេត្តតាកែវ ពោលគឺមានចម្ងាយមិនដល់ ១០០គីឡូម៉ែត្រនោះទេ ដែលមានទីតាំងនៅស្រុកជុំគិរី ខេត្តកំពត លោកអ្នកអាចធ្វើការទំនាក់ទំនងទៅកាន់លេខទូរស័ព្ទ 016 888 056 ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-30T05:00:08.629Z", "category": "ចាប់ផ្តើមអាជីវកម្ម", "views": 1676, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មានទាំងខ្មែរ មានទាំងថៃ! ផ្សារទំនើបចំនួន ២ កំពុងដំណើរការសាងសង់នៅសងខាងរាជធានីភ្នំពេញ	https://business-cambodia.com/articles/k-mall-and-big-c	ដើម្បីបំពេញតម្រូវការអតិថិជនរបស់ខ្លួន បច្ចុប្បន្ននេះផ្សារទំនើបចំនួន ២ បាននឹងកំពុងដំណើរការសាងសង់នៅក្នុងរាជធានីភ្នំពេញ។ ខណៈផ្សារថ្មីទាំង ២ នេះត្រូវបានវិនិយោគដោយក្រុមហ៊ុនខ្មែរផង និងវិនិយោគដោយក្រុមហ៊ុនរបស់ប្រទេសថៃផង។ ដោយនៅក្នុងនោះរួមមាន៖ ១. ផ្សារ K Mall កាលពីពេលថ្មីៗនេះ ក្រុមហ៊ុន Urbanland ដែលជាក្រុមហ៊ុនក្នុងស្រុក បានធ្វើការសម្ពោធបើកការដ្ឋានសាងសង់ផ្សារទំនើប ខេ ម៉ល (K Mall) ទី២ របស់ខ្លួន ដែលមានទីតាំងស្ថិតនៅបណ្ដោយផ្លូវជាតិលេខ ២ ជាប់នឹងច្រកចូលបុរីចន្ទគីរី។ ការសាងសង់ផ្សារថ្មីទី២នេះ កើតឡើងបន្ទាប់ពីក្រុមហ៊ុនទទួលបានភាពជោគជ័យនៅផ្សារទំនើបទី១ ( ផ្សារទំនើប ខេ ម៉ល វេងស្រេង) ដែលមានទីតាំងស្ថិតនៅតំបន់វេងស្រេងរួចមក។ ផ្សារទំនើបថ្មីនេះមានឈ្មោះពេញថា ផ្សារទំនើប ខេ ម៉ល ព្រែកត្នោត (K Mall Prek Thnoat) ត្រូវបានសាងសង់លើផ្ទៃដីទំហំប្រមាណ ៨០០០ ម៉ែត្រការ៉េ។ ហើយបើតាមការគ្រោងទុកផ្សារ ខេ ម៉ល ទី២ នេះនឹងបើកដំណើរការដំណាក់កាលដំបូង នាពាក់កណ្តាលឆ្នាំ២០២៥ ខាងមុខផងដែរ។ ២. ផ្សារទំនើប Big C កាលពីចុងឆ្នាំ២០២៣ កន្លងទៅ ក្រុមហ៊ុន វិនិយោគទុនអនិកជនកម្ពុជា ហៅកាត់ (OCIC) និងក្រុមហ៊ុន BJC របស់ថៃ បានចុះហត្ថលេខាលើកិច្ចព្រមព្រៀងការអភិវឌ្ឍន៍ផ្សារទំនើប Big C ទំហំ ២.៧ ហិកតា ដែលមានទីតាំងស្ថិតនៅរង្វង់មូលសុវណ្ណមច្ឆា ក្នុងទីក្រុងរណបជ្រោយចង្វារ រាជធានីភ្នំពេញ។ សម្រាប់គម្រោងផ្សារទំនើបថ្មីនេះដែរក្រុមហ៊ុន BJC បានដាក់ទុនវិនិយោគក្នុងទំហំទឹកប្រាក់សរុប ៥០ លានដុល្លារឯណោះ។ បើតាមការគ្រោងទុកផ្សារទំនើប Big C នេះត្រូវបានគេរំពឹងថានឹងបើកដំណើរការក្នុងរយៈពេល ១៨-២៤ ខែចាប់ពីពេលចាប់ផ្តើមសាងសង់។ សូមជម្រាបថា កន្លងមកនេះ Big C បានដំណើរការផ្សារទំនើបទី ១ របស់ខ្លួននៅក្រុងប៉ោយប៉ែតរួចមកហើយ។ ដោយក្នុងនោះក៏មាន Big C Mini ចំនួន ២០ នៅរាជធានីភ្នំពេញ និងខេត្ដកំពត ហើយ Big C ក៏គ្រោងនាំយកយីហោរបស់ខ្លួនទៅខេត្តបាត់ដំបងផងដែរ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-30T03:51:23.215Z", "category": "អចលនទ្រព្យ", "views": 8607, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ឈប់ឆ្ងល់ទៀត! នេះជាមូលហេតុធំ ធ្វើឲ្យមនុស្សភាគច្រើនស្អ.ប់ និងមិនចង់ស្តាប់សំឡេងខ្លួនឯង	https://business-cambodia.com/articles/ashish-shah	ធ្លាប់មិនចង់ស្តាប់សំឡេងខ្លួនឯងទេ? បើធ្លាប់ អ្នកមិនឯកាឡើយ មានមនុស្សច្រើនណាស់មិនហ៊ានសូម្បីស្តាប់សំឡេងខ្លួនឯងជាលើកទីពីរពេលថតក្នុងទូរស័ព្ទ ឬឧបករណ៍ផ្សេងៗ។ ហើយខាងក្រោមនេះ គឺជាការបកស្រាយរបស់លោក Ashish Shah អ្នកជំនាញផ្នែកសោតទស្សន៍នៅមជ្ឈមណ្ឌល The Hearing Care Partnership។ លោក Ashish Shah បានពន្យល់ថា៖ «នៅពេលនិយាយ សំឡេងត្រូវបានផ្ទេរទៅត្រចៀករបស់យើងតាមពីរវិធីគឺ ខាងក្រៅដោយការបញ្ជូនខ្យល់ និងខាងក្នុងតាមរយៈខួរឆ្អឹងខ្នង។ ក្នុងនោះ ចំពោះដំណើរការខួរឆ្អឹងខ្នងមានការផ្ទេរប្រេកង់ទាប ដែលសំឡេងបញ្ចេញដោយខ្យល់មិនមាន»។ លោកបានបន្តទៀតថា៖ «នៅពេលនិយាយទៅកាន់អ្នកដទៃ ពួកគេបានឮសំឡេងរបស់យើងតាមរយៈសំឡេងដែលដំណើរការដោយខ្យល់ប៉ុណ្ណោះ ដូច្នេះពួកគេនឹងឮយើងក្នុងប្រេកង់ខ្ពស់។ ដូចគ្នាដែរ នៅពេលយើងឮសំឡេងខ្លួនឯងតាមរយៈការថតសំឡេង វាគ្មានសំឡេងដែលដំណើរការដោយខួរឆ្អឹងខ្នងដើម្បីបន្ថែមប្រេកង់ទាបទេ ម្ល៉ោះហើយយើងនឹងឮខ្លួនឯងតាមរបៀបដែលយើងមិនធ្លាប់ឮ។ ហើយនេះជាមូលហេតុដែលធ្វើឲ្យមនុស្សភាគច្រើន មិនចូលចិត្តស្តាប់សំឡេងរបស់ខ្លួននៅពេលចាក់វាឡើងវិញ»។ យ៉ាងណាមិញ រឿងដ៏គួរឲ្យចាប់អារម្មណ៍ ប្រសិនបើអ្នកដកអត្តសញ្ញាណបុគ្គលនោះចេញ ហើយឲ្យពួកគេស្តាប់សំឡេងខ្លួនឯងដោយចៃដន្យ ឬដោយមិនដឹងខ្លួន នោះពួកគេនឹងមិនមានបញ្ហាអ្វីឡើយ។ ត្រង់ចំណុចនេះលោក Ashish Shah បានបញ្ជាក់ថា តាមរយៈការសិក្សាពីមុនបានរកឃើញថា នៅពេលដែលអ្នកចូលរួមមួយក្រុមត្រូវបានស្នើសុំឲ្យវាយតម្លៃភាពទាក់ទាញនៃការថតសំឡេងផ្សេងៗគ្នា ដែលរួមបញ្ចូលដោយសម្ងាត់ ពួកគេបានវាយតម្លៃសំឡេងរបស់ខ្លួនឯងខ្ពស់ជាង នៅពេលដែលមិនដឹងថាវាជារបស់ពួកគេ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម   https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-30T03:40:19.382Z", "category": "ភាពជាអ្នកដឹកនាំ", "views": 8455, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្អូនៗសិស្សានុសិស្សក្រីក្រជាង ៤០០នាក់ និងគណៈគ្រង់គ្រងនៃ អង្គការទ្រទ្រង់កុមារកម្ពុជា បង្ហាញក្ដីរំភើបរីករាយ ដែលទទួលនូវអគារថ្នាក់រៀនថ្មី និងសម្ភារសិក្សា ពី ប៉េង ហួត គ្រុប	https://business-cambodia.com/articles/child-support-cambodia-expressed-their-excitement-to-receive-the-new-classroom-building-and-study-materials-from-peng-huot-group	ប្អូនៗសិស្សានុសិស្សក្រីក្រប្រមាណជាង ៤០០នាក់ និងគណៈគ្រប់គ្រងអង្គការមូលនិធិទ្រទ្រង់កុមារកម្ពុជា បង្ហាញពីក្ដីរំភើបរីករាយក្នុងការទទួលនូវអគារថ្នាក់រៀនថ្មី រួមជាមួយសម្ភារសិក្សា និងសម្ភារអនាម័យមួយចំនួនពី ប៉េង ហួត គ្រុប ខណៈការបរិច្ចាគនេះ គឺនឹងជួយសម្រួលបន្ទុកសិក្សារបស់ប្អូនៗជាសិស្ស និងភាពខ្វះខាតមជ្ឈមណ្ឌល អប់រំមាតុភូមិខ្មែរ នៃអង្គការមូលនិធិទ្រទ្រង់កុមារកម្ពុជា ដែលកំពុងផ្ដល់ការបណ្ដុះបណ្ដាលសេវាអប់រំឥតគិតថ្លៃ ដល់ប្អូនៗសិស្សានុសិស្សក្រីក្រប្រមាណជាង ៤០០នាក់ និងឱកាសការងារដល់បុគ្គលិកគ្រូបង្រៀនជាជនពិការជាច្រើននាក់ផងដែរ។ កម្មវិធីនេះត្រូវបានធ្វើឡើងនៅ មជ្ឈមណ្ឌល អប់រំមាតុភូមិខ្មែរ ភូមិត្រពាំងអណ្ដូង ឃុំពាំងល្វា ស្រុកឧដុង្គ ខេត្តកំពង់ស្ពឺ នារព្រឹកថ្ងៃទី២៧ ខែមេសា ឆ្នាំ២០២៤។        នេះគឺជាលើកទីពីរដែរ ប៉េង ហួត គ្រុប បរិច្ចាគសម្ភារសិក្សា និងសម្ភារអនាម័យ ដល់មជ្ឈមណ្ឌល អប់រំមាតុភូមិខ្មែរ នៃអង្គការមូលនិធិទ្រទ្រង់កុមារកម្ពុជា ស្របពេលដែលក្នុងឆ្នំា២០២២ ប៉េង ហួត គ្រុប បានបរិច្ចាគការសាងសង់អគាសិក្សាមួយខ្នង និងសម្ភារសិក្សាមួយចំនួនរួចមកហើយ។  ជាមួយគ្នានេះ ក្រុមហ៊ុនសង្ឃឹមថាអគារសិក្សា និងសម្ភារគាំទ្រការសិក្សានេះ នឹងចូលរួមចំណែកលើកកម្ពស់ការអប់រំ ហើយនឹងជួយការសិក្សារបស់ពួកគេឆ្ពោះទៅសម្រេចគោលដៅនាថ្ងៃអនាគត។  ស្របតាមសសរស្តម្ភទាំង៣ របស់ ប៉េង ហួត គ្រុប ពោលគឺ “ការអប់រំ បរិស្ថាន និងសង្គម” ដែលការបរិច្ចាគនេះគឺជា បង្គោលទី១ ដែលផ្ដោតលើការរួមចំណែកលើកកម្ពស់វិស័យអប់រំនៅកម្ពុជា ការសាងសង់សាលារៀន ការផ្ដល់អាហារូបករណ៍ដល់សិស្សនិស្សិតក្រីក្រ ការចែករំលែកចំណេះដឹងតាមរយៈការរៀបចំសិក្ខាសាលា និងការយកចិត្តទុកដាក់បរិច្ចាគនូវសម្ភារសិក្សាដល់ប្អូនៗសិស្សានុសិស្សក្រីក្រតាមតំបន់ខ្វះខាតជាច្រើនទៀត។ ខណៈការអប់រំគឺជាថ្នាលបណ្តុះបណ្តាលចំណេះវិជ្ជាដ៏សំខាន់ និងជាអនាគតសម្រាប់ការអភិវឌ្ឍប្រទេសជាតិ។    សូមរំលឹកថា អង្គការមូលនិធិទ្រទ្រង់កុមារកម្ពុជា គឺជាអង្គការមិនមែនរដ្ឋាភិបាលកម្ពុជា ដែលត្រូវបានបង្កើតឡើងនៅដើមឆ្នាំ ២០០៦ និងទទួលស្គាល់ពីទីស្ដីការគណៈរដ្ឋមន្រ្តី ដោយក្រសួងមហាផ្ទៃ ក្នុងឆ្នាំ២០០៦។ គោលបំណងដើម្បីផ្ដល់មធ្យោបាយតាមរយៈការផ្ដល់ការអប់រំឥតគិតថ្លៃដល់កុមារកម្ពុជា ជាមួយការអនុវត្តកម្មវិធី មត្តេយ្យសហគមន៍ កម្មវិធីសិក្សាភាសារអង់គ្លេស កម្មវិធីបណ្ដុះបណ្ដាលជំនាញបំណិនជីវិត កម្មវិធីថែទាំសុខភាពបឋម កម្មវិធីអាហារូបករណ៍ និងកម្មវិធីសិទ្ធិកុមារ។ល។ ដោយអង្គការធ្វើការផ្ដល់មូលនិធិដោយផ្ទាល់ដល់កុមារ និងគ្រួសាររបស់ពួកគេ ឬ ដោយប្រយោលតាមរយៈអង្គការក្នុងស្រុកនានាដែលអនុវត្តកម្មវិធីមនុស្សធម៌ ដើម្បីធ្វើឱ្យប្រសើឡើងនូវជីវភាពរបស់កុមារ និងគ្រួសារដែលងាយរងគ្រោះ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T12:40:42.816Z", "category": "PR", "views": 755, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ធនាគារណាធំជាងគេ? តស់មកស្គាល់ធនាគារកំពូលទាំង៥នៅកម្ពុជាមានទ្រព្យសកម្មច្រើនជាងគេបំផុត	https://business-cambodia.com/articles/the-biggest-bank-on-asset-in-cambodia	បងប្អូនមួយចំនួនធំប្រហែលជាមិនទាន់ដឹងទេថាតើធនាគារណាខ្លះដែលជាធនាគារធំលំដាប់កំពូលនៅប្រទេសកម្ពុជាបើយើងគិតទៅលើទ្រព្យសកម្ម។ ដូច្នេះថ្ងៃនេះ Business Cambodia សូមបង្ហាញពីធនាគារពាណិជ្ជទាំង៥ដែលធំបំផុតបើគិតទៅលើទ្រព្យសកម្មដែលធនាគារទាំងនោះមានដោយយោងតាមរបាយការណ៍ប្រចាំឆ្នាំ២០២៣របស់ធនាគារជាតិនៃកម្ពុជា។ ១. ធនាគារ ABA ABAគឺជាធនាគារដែលត្រូវបានកាន់កាប់ភាគហ៊ុនចំនួន១០០%ពីធនាគារជាតិកាណាដា( National Bank Group of Canada)។ ត្រឹមដំណាច់ឆ្នាំ២០២៣កន្លងទៅធនាគារ ABA រកស៊ីចំណេញបានជាង២៦០លានដុល្លារ។ ចំណែកទ្រព្យសកម្មរបស់ធនាគារនេះមានប្រមាណជាង១១ពាន់លានដុល្លារ។ ២. ធនាគារ អេស៊ីលីដា ធនាគារ អេស៊ីលីដា គឺជាធនាគារចាស់វស្សាដ៏ធំបំផុតនៅកម្ពុជាបើគិតពីចំនួនសាខាហើយក៏ជាធនាគារដ៏ធំដែលបង្កើតដោយកូនខ្មែរផងដែរ។ ត្រឹមដំណាច់ឆ្នាំ២០២៣ធនាគារ  អេស៊ីលីដារកស៊ីចំណេញបានប្រមាណ១៤៨លានដុល្លារហើយទ្រព្យសកម្មរបស់ធនាគារមានប្រមាណជា៩.៣ពាន់លានដុល្លារ។ ៣. ធនាគារ កាណាឌីយ៉ា  ធនាគារកាណាឌីយ៉ាគឺជាធនាគារចាស់វស្សាដែលត្រូវបានបង្កើតឡើងនៅអំឡុងឆ្នាំ១៩៩១ហើយអ្នកត្រួសត្រាយបង្កើតធនាគារនេះគឺអ្នកឧកញ៉ា ពុង ឃាវសែ។ ត្រឹមដំណាច់ឆ្នាំ២០២៣ ធនាគារកាណាឌីយ៉ាមានទ្រព្យសកម្មសរុបប្រមាណជាង៧.៨ពាន់លានដុល្លារ។ ៤. ធនាគារ ខេប៊ីប្រាសាក់( KB Prasac)  ធនាគារ ខេប៊ីប្រាសាក់ទើបតែបានកម្លាយខ្លួនពីគ្រឹះស្ថានមីក្រូហិរញ្ញវត្ថុខេប៊ីប្រាសាក់មកជាធនាគារខេប៊ីប្រាសាក់កាលពាក់កណ្ដាលឆ្នាំ២០២៣កន្លងទៅ។ ត្រឹមដំណាច់ឆ្នាំ២០២៣ ទ្រព្យសកម្មរបស់ធនាគារ ខេប៊ីប្រាសាក់មានប្រមាណជា៥.៦ពាន់លានដុល្លារ។ ៥. ធនាគារ ស្ថាបនា ធនាគារស្ថាបនា បានវិវត្តន៍ខ្លួនក្លាយជាធនាគារដ៏ធំមួយបន្ទាប់ពីបានកម្លាយខ្លួនពីគ្រឹះស្ថានមីក្រូហិរញ្ញវត្ថុមកជាធនាគារពាណិជ្ជនៅអំឡុងឆ្នាំ២០១៦។ ធនាគារស្ថាបនាគឺជាធនាគារដែលមានទ្រព្យសកម្មច្រើនបំផុតទី៥គិតត្រឹមចុងឆ្នាំ២០២៣ ដោយទ្រព្យសកម្មមានប្រមាណ២.៧ពាន់លានដុល្លារអាមេរិក៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T09:32:13.861Z", "category": "ហិរញ្ញវត្ថុ", "views": 21893, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចង់រៀន តែមិនដឹងរៀននៅឯណា! ឆានែលយូធូបនេះបង្រៀន Word Excel Power Point ពីកម្រិតដំបូងហ្រ្វី	https://business-cambodia.com/articles/can-study-excel-word	ចំណុចចាប់ផ្ដើមនៃការរៀនកុំព្យូទ័រ គេមិនដែលរំលងចោលកម្មវិធី Word, Excel, Power Point នោះទេ ព្រោះកម្មវិធីពេញនិយមទាំងអស់នេះ គឺជាគ្រឹះយ៉ាងសំខាន់សម្រាប់សិស្ស។ កម្មវិធីទាំង៣ខាងលើនេះ បើនិយាយពីទីផ្សារការងារបច្ចុប្បន្នគឺមានតម្រូវការច្រើន ខណៈអ្នកចេះច្បាស់ ក៏បានធ្វើការនៅក្នុងការិយាល័យ មិនប្រើកម្លាំងច្រើនដែរ។ ដើម្បីជាជំនួសដល់សិស្សជនបទ ឬអ្នកកំពុងស្វែងរកការសិក្សា Microsoft Word, Excel, Power Point យើងសូមណែនាំឆានែលយូធូប១ ឈ្មោះ Rean Computer 101 ដែលមានគ្រូបង្គោលធំគឺលោកម៉េង ហាន់ ដែលជាអ្នកជំនាញផ្នែកបច្ចេកវិទ្យា។ យើងនឹងដាក់ Link រៀនតាមកម្មវិធីនីមួយៗ សម្រាប់អ្នកចង់រៀន Microsoft Word, Excel, Power Point នៅខាងក្រោម៖ វីដេអូមេរៀន Microsoft Office មានរាប់រយវីដេអូ១. Word: http://bit.ly/WordTutorial ២. Excel: https://bit.ly/ExcelKhmer ៣. PowerPoint: http://bit.ly/PowerptTutorials សូមបញ្ជាក់ថា ការពង្រឹងជំនាញកុំព្យូទ័រ គឺជារឿងដ៏សំខាន់ខ្លាំង ជាពិសេសកម្មវិធីទាំង៣ ខាងលើនេះ គឺមានទីផ្សារការងារល្អមួយសម្រាប់អ្នកដែលមានក្តីស្រមៃចង់ធ្វើការនៅក្នុងការិយាល័យដូច្នេះបើចាប់អារម្មណ៍អាចរៀនតាមឆានែលដែលចាបក្រហមណែនាំខាងលើបាន៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T09:24:19.668Z", "category": "ព័ត៌មានថ្មីៗ", "views": 1444, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
នេះជាតម្លៃដីធ្លីក្នុងខណ្ឌធំៗចំនួន ៣ នៅភាគខាងជើងរាជធានីភ្នំពេញ	https://business-cambodia.com/articles/land-price-in-three-district	កាលពីថ្ងៃមុនយើងបានបង្ហាញពីតម្លៃដីធ្លីនៅរាជធានីភ្នំពេញភាគខាងត្បូង ដែលមានខណ្ឌ ២ គឺខណ្ឌចំការមន និងខណ្ឌមានជ័យ។ ហើយនៅពេលនេះយើងនឹងនាំប្រិយមិត្ដមកដឹងពីតម្លៃធ្លីនៅរាជធានីភ្នំពេញភាគខាងជើងម្ដងថាកើនឡើងដល់ណាហើយ? ដោយក្នុងនោះយើងនឹងលើកឡើងតម្លៃដីនៅក្នុងខណ្ឌចំនួន ៣ រួមមាន៖ ខណ្ឌឫស្សីកែវ ខណ្ឌទួលគោក និងខណ្ឌសែនសុខ។       យោងតាមតម្លៃប៉ានស្មាន ដកស្រង់ពីក្រុមហ៊ុន Key Real Estate តម្លៃដីនៅក្នុងខណ្ឌទាំង ៣ ខាងលើគិតត្រឹមឆមាសទី២ ឆ្នាំ២០២៣ មានតម្លៃដូចតទៅ៖ ១. ខណ្ឌសែនសុខ សង្កាត់ភ្នំពេញថ្មី៖ ដីនៅជាប់ផ្លូវធំតម្លៃចន្លោះពី ២,៧៥០ ទៅ ៤,២៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ៨៩០ ទៅ ១,៨៨០ ដុល្លារក្នុង ១ ម៉ែត្រការ៉េ។ សង្កាត់ទឹកថ្លា៖ ដីនៅជាប់ផ្លូវធំតម្លៃចន្លោះពី ២,៧៥០ ទៅ ៤,១៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ៩៨០ ទៅ ២,១២០ ដុល្លារក្នុង ១ ម៉ែត្រការ៉េ។ សង្កាត់ឃ្មួញ៖ ដីនៅជាប់ផ្លូវធំតម្លៃចន្លោះពី ៩៥០ ទៅ ២,០៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះ ៣៨០ ទៅ ៨២០ ដុល្លារក្នុង ១ ម៉ែត្រការ៉េ។ សង្កាត់ក្រាំងធ្នង់៖ ដីនៅជាប់ផ្លូវធំតម្លៃចន្លោះពី ៨៤០ ទៅ ១,៩៥០ ដុល្លារក្នុង ១ ម៉ែត្រការ៉េ។ ឯដីនៅជាប់ផ្លូវតូចតម្លៃចន្លោះពី ៣៨០ ទៅ ៥៥០ ដុល្លារក្នុង ១ ម៉ែត្រការ៉េ។     ២. ខណ្ឌឫស្សីកែវ សង្កាត់ឫស្សីកែវ៖ ដីជាប់ផ្លូវធំតម្លៃចន្លោះពី ១,៤០០ ទៅ ៣,៣៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ៦៣០ ទៅ ១,៥៨០ ដុល្លារក្នុង ១ ម៉ែត្រការ៉េ។ សង្កាត់ទួលសង្កែ៖ ដីនៅជាប់ផ្លូវធំតម្លៃចន្លោះពី ១,៤៧០ ទៅ ៣,៩៥០ ដុល្លារក្នុង ១ ម៉ែត្រការ៉េ។ ដីជាន់ផ្លូវតូចតម្លៃចន្លោះពី ៧៩០ ទៅ ២,១២០ ដុល្លារក្នុង ១ ម៉ែត្រការ៉េ។ សង្កាត់គីឡូម៉ែត្រលេខ៦៖ ដីជាប់ផ្លូវធំតម្លៃចន្លោះពី ១,០៨០ ទៅ ២,៨២០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ៥៣០ ទៅ ១,១៨០ ដុល្លារក្នុង ១ ម៉ែត្រការ៉េ។ សង្កាត់ច្រាំងចំរេះ១៖ ដីនៅជាប់ផ្លូវធំតម្លៃចន្លោះពី ១,០៨០ ទៅ ១,៨៨០ដុល្លារក្នុង ១ ម៉ែត្រការ៉េ។ ដីជាប់ផ្លូវតូចតម្លៃចន្លោះពី ៧២០ ទៅ ១,១២០ ដុល្លារក្នុង ១ ម៉ែត្រការ៉េ។ សង្កាត់ច្រាំងចំរេះទី២៖ តម្លៃដីនៅជាប់ផ្លូវធំតម្លៃចន្លោះពី ១,០៨០ ទៅ ១,៨៨០ ដុល្លារក្នុង ១ ម៉ែត្រការ៉េ។ ដីជាប់ផ្លូវតូចតម្លៃចន្លោះពី ៧២០ ទៅ ១,១២០ ដុល្លារក្នុង ១ ម៉ែត្រការ៉េ។ សង្កាត់ស្វាយប៉ាក៖ ដីជាប់ផ្លូវធំតម្លៃចន្លោះពី ៥៨០ ទៅ ១,៣៨០ ដុល្លារក្នុង ១ ម៉ែត្រការ៉េ។ ឯដីនៅជាប់ផ្លូវតូចតម្លៃចន្លោះពី ៤៨០ ទៅ ៩៧០ ដុល្លារក្នុង ១ ម៉ែត្រការ៉េ។   ៣. ខណ្ឌទួលគោក សង្កាត់បឹងកក់ទី១ និងសង្កាត់បឹងកក់ទី២៖ ដីជាប់ផ្លូវធំតម្លៃចន្លោះពី ៣,៥០០ ទៅ ៦,៤០០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ២,៤៥០ ទៅ ៣,៨៥០ ដុល្លារក្នុង ១ ម៉ែត្រការ៉េ។ សង្កាត់បឹងសាឡាង៖ ដីនៅជាប់ផ្លូវធំតម្លៃចន្លោះពី ៣,១៥០ ទៅ ៥,៣៥០ ដុល្លារក្នុង ១ ម៉ែត្រការ៉េ។ ដីជាប់ផ្លូវតូចតម្លៃចន្លោះពី ១,៩៥០ ទៅ ២,៨៨០ ដុល្លារក្នុង ១ ម៉ែត្រការ៉េ។ ផ្សារដើមគរ៖ ដីជាប់ផ្លូវធំតម្លៃចន្លោះពី ៣,៦៨០ ទៅ ៥,៦០០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉។ សង្កាត់ផ្លូវដេប៉ូ១ ដេប៉ូ២ និងដេប៉៣៖ ដីនៅជាប់ផ្លូវធំតម្លៃចន្លោះពី ៣,៦៨០ ទៅ ៥,៦០០ ដុល្លារក្នុង ១ ម៉ែត្រការ៉េ។ ដីជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉េ។ សង្កាត់ទឹកល្អក់១៖ ដីនៅជាប់ផ្លូវធំតម្លៃចន្លោះពី ៣,៣៨០ ទៅ ៥,៥៥០ ដុល្លារក្នុង ១ ម៉ែត្រការ៉េ។ ដីជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉េ។ សង្កាត់ទឹកល្អក់២៖ ដីជាប់ផ្លូវធំតម្លៃចន្លោះពី ៣,៥៥០ ទៅ ៥,៥៥០ ដុល្លារក្នុង ១ ម៉ែត្រការ៉េ។ ដីនៅជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉េ។ សង្កាត់ទឹកល្អក់៣៖ ដីនៅជាប់ផ្លូវធំតម្លៃចន្លោះពី ៣,៣៣០ ទៅ ៥,១៥០ ដុល្លារក្នុង ១ ម៉ែត្រការ៉េ។ ខណៈដីនៅជាប់ផ្លូវតូចតម្លៃចន្លោះពី ២,១៨០ ទៅ ៣,២៥០ ដុល្លារក្នុង ១ ម៉ែត្រការ៉េ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T09:22:47.969Z", "category": "អចលនទ្រព្យ", "views": 161, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អតិថិជនមិនពេញចិត្តទេ! មកដឹងចំណុចអាក្រក់របស់អ្នកលក់ចំនួន៤ ដែលភ្ញៀវជួបហើយលែងចូល	https://business-cambodia.com/articles/four-type-of-seller-costmer-ha-te	មិនថាអាជីវកម្មប្រភេទណានោះទេ មិនថាតូចឬធំ ការជួបបញ្ហាអតិថិជនពិបាកៗគឺជៀសមិនរួចឡើយរហូតធ្វើឱ្យអ្នកលក់ខ្លះឈ្លោះប្រកែកជាមួយភ្ញៀវ ឈានដល់ការទាស់ពាក្យ ទាស់សម្តីគ្នា រហូតដល់ភ្ញៀវគំុ ខឹងលែងចូលហាងថែមទៀត។ ជុំវិញបញ្ហាជាអ្នកលក់ត្រូវដឹងថាអ្វីភ្ញៀវស្អប់ ហើយដាច់ខាតកំុធ្វើវាទៀត ខាងក្រោមនេះ គឺជារឿង៣យ៉ាងដែលអ្នកត្រូវកែរលម្អ ប្រសិនបើអ្នកកំពុងជួបវា៖ ១.ផ្ដល់បទពិសោធន៍មិនល្អដល់អតិថិជន ការមើលថែផ្លូវចិត្តអតិថិជនគឺជារឿងមួយដែលអ្នកលក់ត្រូវយកចិត្តទុកដាក់ខ្លាំង ព្រោះថាប្រសិនបើអ្នកបង្កើតកំហុសណាមួយទៅលើភ្ញៀវរបស់អ្នក ដែលជាបទពិសោធន៍មិនល្អដល់ពួកគេ ដូចជាសេវាកម្មអន់ អ្នកលក់សម្តីអាក្រក់ មុខមិនឱ្យក្រោយមិនមើល ហើយបរិយាកាសរំខាន និងរឿងដែលធ្វើឱ្យភ្ញៀវម៉ូវចិត្តផ្សេងទៀត នោះជាសញ្ញាអាក្រក់មួយដែលកំពុងបង្ហាញថា ហាងរបស់អ្នកកំពុងបាត់ភ្ញៀវបណ្តើរៗហើយ។ ២. ការផ្ដល់ផលិតផលឬសេវាកម្មមិនដូចការរំពឹងទុករបស់អតិថិជន ក្នុងសម័យកាលបច្ចេកវិទ្យានេះ មនុស្សចូលចិត្តធ្វើទីផ្សារតាមរយៈការផ្សាយ ក៏ដូចជាប្រម៉ូត សេវាកម្មរបស់ខ្លួននៅលើប្រព័ន្ឋផ្សាព្វផ្សាយសង្គម ខណៈដែលអ្នកលក់ខ្លះបានអួតអំពីអ្វីដែលខ្លួនផ្តល់ជួនឱ្យ ខុសពីអ្វីដែលខ្លួនផ្តល់ឱ្យជាក់ស្តែងដូច្នេះហើយនៅពេលដែលអ្នកធ្វើបែបនេះជាញាយៗ យូរៗទៅ ការធ្វើទីផ្សាររបស់អ្នកលែងមានឥទ្ធិពលអ្វីលើពួកគេទៀតហើយ។ ៣ទឹកមុខមាំ៖ ពិតណាស់អ្នកសប្បាយចិត្ត កើតទុក ឬកំពុងខឹង គេអាចដឹងបានក៏ព្រោះ តាមរយៈកាយវិការ និងទឹកមុខរបស់អ្នក ដូច្នេះហើយបើអ្នកជាអ្នកលក់មានទឹកមុខមាំ មិនចេះញញឹមច្បាស់ណាស់គេមិនទិញអ្នកទេ ព្រោះថាភ្ញៀវយកលុយទៅឱ្យអ្នកមិនមែនទៅសំុអ្នកទេ។ ត្រឡប់មកវិញនៅពេលដែលភ្ញៀវដើរចូលមក អ្នកត្រូវតែបង្ហាញស្នាមញញឹម អារម្មណ៍សប្បាយៗ ព្រមទាំងធ្វើឱ្យអារម្មណ៍រីករាយទៅកាន់ពួកគេ ហើយឱ្យពួកគេមានអារម្មណ៍ថា អ្នកកំពុងនាំរឿងល្អ និងមានប្រយោជន៍ទៅកាន់ពួកគេ ហើយស្និតស្នាល នោះពួកគេនឹងចង់ចូលកន្លែងយើង។ជាក់ស្តែង Starbuck ហើយនិង Mobile Coffee ពេលដែលចូលទៅតែងតែស្វាគមន៍យ៉ាងកក់ក្តៅ ដូច្នេះហើយទើបកន្លែងនោះ មានភ្ញៀវចូលពេញៗមិនដែលដាច់។ ៤. អតិថិជនមិនពេញចិត្តនឹងតម្លៃដែលអ្នកបានកំណត់ តម្លៃជាអ្វីៗទាំងអស់ ដែលអតិថិជនភាគច្រើនសម្លឹងមើលមុនគេ ប្រសិនបើតម្លៃរបស់អ្នកកំណត់ខ្ពស់ជាងលទ្ធភាពអតិថិជនគោលដៅ ដែលធ្វើឱ្យពួកគេមានអារម្មណ៍ថាថ្លៃពេក ឬតម្លៃហួសពីការស្មានរបស់ពួកគេ នោះអាជីវកម្មរបស់អ្នកនឹងបាត់បង់អតិថិជនមួយចំនួនធំមិនខាន។ ដូច្នេះហើយមុនពេលអ្នកសម្រេចចិត្តដាក់លក់ក្នុងតម្លៃណាមួយ អ្នកត្រូវសួរខ្លួនឯងថា តើនណាជាភ្ញៀវរបស់អ្នក តើតម្លៃត្រឹមប៉ុន្នេះ តើអាចទទួលយកបានទេ? ហើយតើលើកក្រោយគាត់អាចមកម្តងទៀតទេ?	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T09:19:24.959Z", "category": "កំពូលអ្នកលក់", "views": 689, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ក្តៅទប់លែងជាប់! ហ្វីលីពីន ប្រកាសបិទសាលារៀនទូទាំងប្រទេសក្រោយឡើងកម្តៅមិនធ្លាប់មានពីមុនមក	https://business-cambodia.com/articles/weather-philippines-hot	យោងតាមការចុះផ្សាយដោយសារព័ត៌មាន CNA បានចុះផ្សាយកាលពីព្រឹកមិញនេះបានឱ្យដឹងថា អាអាជ្ញាធរប្រទេសហ្វីលីពីន បានប្រកាសបិទសាលារៀនទាំងអស់ទូទាំងប្រទេសនៅហ្វីលីពីនក្រោយទីក្រុងម៉ានីលបានឡើងកម្តៅខ្លាំងមិនធ្លាប់មានពីមុនមក។ ប្រភពដដែលបានបន្តឱ្យដឹងទៀតថា បើតាមការព្យាករណ៍អាកាសធាតុនៅប្រទេសហ្វ្ីលីពីនគឺកម្តៅឡើងរហូតដល់ ៤៥អង្សាសេ ហើយសាលារៀនជាច្រើននៅទីនោះគឺមិនមានម៉ាស៊ីនត្រជាក់ទេ ដែលជាហេតុធ្វើឱ្យសិស្សានុសិស្សមានភាពក្តៅនៅក្នុងថ្នាក់ដែលហេតុបណ្តាលឱ្យប៉ះពាល់ដល់សុខភាពកុមារដែលរៀននៅក្នុងថ្នាក់។ អង្គការសហប្រជាជាតិបាននិយាយកាលពីកន្លងទៅថា តំបន់អាស៊ីកំពុងតែឡើងកម្តៅក្នុងល្បឿនយ៉ាងលឿនជាពិសេសកាលរកឃើញថាការប្រែប្រួលអាកាសធាតុកំពុងបណ្តាលឱ្យរលកកំដៅកាន់តែក្តៅ ខ្លាំង។ បើតាមអ្នកព្យាករអាកាសធាតិនៅប្រទេសហ្វីលីពីនបានឲ្យដឹងកម្រិតកម្ដៅពី៤២ទៅ៥១អង្សាសេអាចធ្វើឲ្យមនុស្សមានជួបបញ្ហាជាពិសេសគឺបញ្ហារមួលក្រពើហើយធ្វើឲ្យមនុស្សអស់ជាតិទឹកក្នុងខ្លួនរហូតអាចឈានដល់ការកើតជំងឺដាច់សរសៃឈាមខួរក្បាលដោយសារតែកម្ដៅខ្លាំងពេក៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T08:32:21.839Z", "category": "ព័ត៌មានថ្មីៗ", "views": 2922, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អាកាសធាតុក្តៅខ្លាំង! ក្រសួងការងា.រ អំពាវនាវឱ្យ ម្ចាស់រោងចក្រសហគ្រាស ធ្វើវិធានទាំងនេះជាបន្ទា.ន់	https://business-cambodia.com/articles/prevent-from-heat-at-work-place-ministry-of-labour-cambodia	ក្នុងអំឡុងពេលអាកាសធាតុនារដូវប្រាំងនេះកើនឡើងកម្ដៅខ្លាំងគួរឱ្យកត់សម្គាល់ ក្រសួងការងារ និងបណ្តុះបណ្តាលវិជ្ជាជីវៈ បានធ្វើសេចក្តីប្រកាសអំពាវនាវឱ្យម្ចាស់រោងចក្រឬនាយករោងចក្រ ទាំងអស់ សូមធ្វើការអនុវត្តនិងយកចិត្តទុកដាក់ខ្ពស់ នូវវិធានការបន្ទាន់ទាំង៥ ដូចខាងក្រោមនេះ នៅតាមរោងចក្រសហគ្រាសទាំងអស់។ ១. ត្រូវបើកទ្វារ បង្អួចទាំងអស់ ឬបន្ថែមកង្ហារបញ្ចេញខ្យល់ ឬបឺតខ្យល់ចេញ ក្នុងអគារធ្វើការ។ ២. ត្រូវបង្កើនការផ្គត់ផ្គង់ទឹកស្អាតសម្រាប់ពិសាដល់កម្មករនិយោជិត និងណែនាំឱ្យពិសាទឹកឱ្យ បានច្រើន និងញឹកញាប់ យ៉ាងតិច ២លីត្រក្នុងមួយថ្ងៃ ទោះបីមិនស្រេកទឹកក៏ដោយ។ ៣. ត្រូវបាញ់ទឹកនៅលើដំបូលអគារធ្វើការឱ្យបានយ៉ាងតិច ២ដងក្នុងមួយថ្ងៃ និងត្រូវចាត់វិធានការ ចាំបាច់ផ្សេងៗទៀត ដើម្បីកាត់បន្ថយកម្ដៅជាបន្ទាន់។ ៤. ត្រូវពិនិត្យប្រព័ន្ធបញ្ចេញបញ្ចូលខ្យល់ទាំងអស់នៅតាមអគារធ្វើការ ដើម្បីធានាថាដំណើរការល្អ និងត្រូវបើកឱ្យដំណើរការយ៉ាងតិច ១ម៉ោង មុនឱ្យកម្មករនិយោជិតចូលធ្វើការ។ ៥. ត្រូវចាត់បុគ្គលិកទទួលបន្ទុក ត្រួតពិនិត្យឧបករណ៍វាស់ស្ទង់កម្ដៅជាប្រចាំ នៅកន្លែងធ្វើការ។ អាស្រ័យដូចបានជម្រាបជូនខាងលើក្រសួងការងារ និងបណ្តុះបណ្តាលវិជ្ជាជីវៈ បានសង្ឃឹមយ៉ាងមុតមាំថា ម្ចាស់ឬនាយករោងចក្រទាំងអស់ នឹងចូលរួមអនុវត្តតាមសេចក្តីណែនាំនេះ ឱ្យបានម៉ឺងម៉ាត់ប្រកបដោយប្រសិទ្ធភាព ក្នុងពស្មារតីទទួលខុសត្រូវខ្ពស់ ដើម្បីជួយកាត់បន្ថយកម្តៅនិងបង្កើនសុមាលភាពនិយោជិត ក្នុងការប្រកបការងារ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T08:31:39.203Z", "category": "ភាពជាអ្នកដឹកនាំ", "views": 1432, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
កាន់តែងាយជាងមុន! ក្រសួងបន្ថែមមុខងារថ្មី អាចស្នើលិខិតថ្កោល.ទោសនិងបង់ប្រាក់បានតាម App តែមួយ	https://business-cambodia.com/articles/cr-moj	ក្រោយពីដាក់ឱ្យដំណើរការ ការស្នើសុំលិខិតថ្កោលទោសនៅដំណាក់កាលទីមួយរួចរាល់ ពេលនេះក្រសួងយុត្តិធម៌បានបញ្ចូលនៅមុខងារមួយបន្ថែមទៀតទៅលើការស្នើសុំលិខិតថ្កោលទោស ដោយបានដាក់ដំណើរការ ការទូទាត់ប្រាក់តាមប្រព័ន្ធ (E-Payment) បានដោយមិនបាច់ពិបាកមកបង់ផ្ទាល់នៅកន្លែងនាំឱ្យខាតពេលនោះទេ។ យោងតាមសេចក្តីជូនដំណឹងរបស់ក្រសួងយុត្តិធម៌កលពីពេលថ្មីៗកន្លងទៅបានឱ្យដឹងថា ចាប់ពីថ្ងៃទី ២ខែ ឧសភា ឆ្នាំ ២០២៤ នេះតទៅ ក្រសួងយុត្តិធម៌នឹងដាក់ដំណើរការកម្មវិធីស្នើសុំលិខិតថ្កោលទោសតាមអនឡាញដំណាក់កាលទីពីរ រការដាក់ឱ្យដំណើរការសេវាព្រឹត្តិបត្រថ្កោលទោសតាមប្រព័ន្ធឌីជីថលក្នុងដំណាក់កាលទី២។ ដោយការដាក់ឱ្យដំណើរការសេវាព្រឹត្តិបត្រថ្កោលទោសតាមប្រព័ន្ធឌីជីថលក្នុងដំណាក់កាលទី២ នេះនឹងជួយសម្រួល និងអនុញ្ញាតឱ្យអ្នកស្នើសុំធ្វើការបំពេញពាក្យសុំព្រឹត្តិបត្រថ្កោលទោស ដោយភ្ជាប់នូវឯកសារចាំបាច់មួយចំនួនតាម អនឡាញ ព្រមទាំងអាចទូទាត់ប្រាក់សេវាតាមប្រព័ន្ធអេឡិចត្រូនិក (E-payment)។ នៅពេលដល់ថៃ្ងកំណត់ទទួលយកព្រឹត្តិបត្រថ្កោលទោស, សម្រាប់សាធារណជននៅក្នុងប្រទេស ត្រូវអញ្ជើញ មកទទួលដោយផ្ទាល់នៅ នាយកដ្ឋានកិច្ចការថ្កោលទោស នៃក្រសួងយុត្តិធម៌ និងត្រូវភ្ជាប់មកជាមួយនូវឯកសារ ច្បាប់ដើមពាក់ព័ន្ធនានា និង សម្រាប់សាធារណជននៅក្រៅប្រទេស ត្រូវអញ្ជើញមកទទួលដោយផ្ទាល់នៅបណ្ត ស្ថានទូត ឬស្ថានកុងស៊ុលកម្ពុជា ឬនៅតាមការិយាល័យប្រៃសណីយ៍ ដែលនៅជិតបំផុត និងត្រូវភ្ជាប់មកជាមួយនូវ ឯកសារច្បាប់ដើមពាក់ព័ន្ធនានា។ ដើម្បីប្រើប្រាស់សេវាព្រឹត្តិបត្រថ្កោលទោសតាមប្រព័ន្ធឌីជីថលក្នុងដំណាក់កាលទី២នេះ តម្រូវឱ្យសាធារណជន ទាញយកកម្មវិធីដែលមានឈ្មោះថា “CR-MOJ” ពី APP Store សម្រាប់ប្រព័ន្ធ IOS ឬពី PLAY Store សម្រាប់ ប្រព័ន្ធ Android ដោយអនុវត្តតាមការណែនាំនៅក្នុងកម្មវិធីនេះ។	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T07:31:29.660Z", "category": "ព័ត៌មានថ្មីៗ", "views": 799, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
សោកស្ដាយ!ធនាគារដ៏ធំមួយរបស់អាមរិកមានទ្រព្យសកម្មជាង៦ពាន់លា.នដុ.ល្លារត្រូវបានបិទទ្វារដំបូងគេនៅឆ្នាំ២០២៤នេះ	https://business-cambodia.com/articles/republic-first-bank-closed-in-us	កាលពីថ្ងៃសុក្រសប្ដាហ៍មុនសហព័ន្ធសាជីវកម្មធានាប្រាក់បញ្ញើរបស់អាមេរិកដែលហៅកាត់ថាFDIC បានឲ្យដឹងថាធនាគារ Republic First Bank ត្រូវបានបិទដោយអាជ្ញាធរនៅក្នុងរដ្ឋ Pennsylvania ហើយក៏ជាធនាគារាអាមេរិកដំបូងបង្អស់ដែលបានបរាជ័យនៅក្នុងឆ្នាំ២០២៤នេះ។ បើយោងតាមការចុះផ្សាយរបស់CNN បានឲ្យដឹងថា Republic First Bank ដែលមានមូលដ្ឋាននៅទីក្រុង Philadelphia ត្រូវបានបិទដោយគណកម្មការមូលបត្រនិងធនាគារនៅក្នុងរដ្ឋ Pennsylvania ដោយឲ្យFDIC ជាអ្នកទទួលើការគ្រប់គ្រងប្រាក់បញ្ញើ។ ដើម្បីការពារប្រាក់បញ្ញើរបស់អតិថិជន FDIC បានឈានដល់កិច្ចព្រមព្រៀងជាមួយនឹងធនាគារ Fulton Bank ដោយឲ្យFulton Bank ទទួលខុសត្រូវលើប្រាក់បញ្ញើរបស់អតិថិជននិងទិញយកទ្រព្យសកម្មរបស់ធាគារ Republic First Bank ទាំងស្រុងតែម្ដង។  មុននឹងត្រូវបានបិទទ្វារ ធនាគារ Republic First Bank មានទ្រព្យសកម្មជាង៦ពាន់លានដុល្លារនិងប្រាក់បញ្ញើអតិថិជនប្រមាណជាង៤ពាន់លានដុល្លារនៅត្រឹមចុងខែមករាឆ្នាំ២០២៤នេះ។ FDICបានឲ្យដឹងថាសាខារបស់ Republic First Bank ចំនួន៣២នៅ New Jersey, Pennsylvania និងNew York បានបើកដំណើរឡើងវិញក្រោយពីFulton Bankបានកាន់កាប់។ ចំណែកអតិថិជនដែលដាក់ប្រាក់បញ្ញើនៅ Republic First Bankនឹងក្លាយជាអ្នកដាក់ប្រាក់បញ្ញើនៅធនាគារ Fulton Bankវិញ ហើយចំពោះអ្នកដាក់ប្រាក់បញ្ញើត្រឹម២៥ម៉ឺនដុល្លារចុះក្រោមនឹងត្រូវបានការពារដោយFDIC។ ចំពោះមូលហេតុដែលធ្វើឲ្យធនាគារ Republic First Bank ត្រូវបរាជ័យរហូតឈានដល់ការបិទទ្វារគឺកើតចេញពីការដំឡើងអត្រាការប្រាក់និងវិបត្តិអចលនទ្រព្យ ជាពិសេសគឺវិបត្តិអចលនទ្រព្យបែបពាណិជ្ជកមម្មនិងអគារពាណិជ្ជកម្ម។ តាំងពីឆ្នាំ២០២៣មកដល់ពេលនេះទីផ្សារអចលនទ្រព្យបែបពាណិជ្ជកម្មនៅសហរដ្ឋអាមេរិកបានជួបវិបត្តិដែលធ្វើឲ្យខ្ចីខូចរបស់ធនាគារនៅក្នុងវិស័យនេះកើនឡើងខ្លាំងរហូតធ្វើឲ្យធនាគារមួយចំនួនទប់ជើងលែងឈប់ហើយក្នុងនោះក៏មានធនាគារ Republic First Bank រហូតដល់ត្រូវបង្ខំចិត្តបិទទ្វារតែម្ដង។ គួរបញ្ជាក់ផងដែរថាកាលពីឆ្នាំ២០២៣គឺជាឆ្នាំដែលវិស័យធនាគាររងផលប៉ះពាល់ខ្លាំងដោយសារតែការដំឡើងការប្រាក់ដុល្លារអាមេរិកដែលជាហេតុធ្វើឲ្យធនាគារធំៗរបស់អាមេរិកមមួយចំនួនដួលរលំក្នុងនោះមាន ធនាគារ Silicon Valley, Signature Bank, Citizen Bank និង First Republic Bank ជាដើម៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T05:15:52.036Z", "category": "ហិរញ្ញវត្ថុ", "views": 10784, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
អេមខ្លាំង! Ford ប្រកាសលក់រថយន្តខ្លាញ់គោស៊េរីឆ្នាំ២០២៣ ១ម៉ូដែល អំណាច ធន់មាំ បញ្ចុះតម្លៃក្បែរកន្លះម៉ឺន$	https://business-cambodia.com/articles/ord-everest-2023-dis-count	ជាដំណឹងដ៏រីករាយសម្រាប់ប្រិយដែលតែងតែគាំទ្ររថយន្តអាមេរិកចេញពីក្រុមហ៊ុន Ford និងបងប្អូនដែលមានសមាជិកគ្រួសារច្រើន ចង់បានរថយន្តធំទូលាយ ប្រភេទ SUV អាចជិះបានច្រើននាក់ ហើយអាចជួយសន្សំថវិការថែមទៀតនោះ ត្រូវហើយ ខណៈពេលនេះក្រុមហ៊ុនលក់រថយន្ត Ford ប្រចាំស្រុកខ្មែរប្រកាសបញ្ចុះតម្លៃរថយន្ត Ford Everest ស៊េរីឆ្នាំ២០២៣ ក្បែរកន្លះម៉ឺនដុល្លារ។ យោងតាមការចុះផ្សាយលើផេកផ្លូវការ Ford Cambodia កន្លងទៅបានឱ្យដឹងថា រថយន្ត SUV លក្ខណៈគ្រួសារសម័យទំនើប ឆ្លាត សុវត្ថិភាព ផាសុកភាព ហើយសន្សំសំចៃ? Ford Everest Titanium ជាជម្រើសរបស់បងប្អូន ដោោយប្រិយមិត្តទិញរថយន្ត Ford Everest 2023 ឥឡូវនេះ បងប្អូនមានឱកាសទទួលបានការបញ្ចុះតម្លៃរហូតដល់ទៅ ៤,០០០ដុល្លារភ្លាមៗ។ រថយន្តមួយម៉ដែលនេះ មានម៉ាស៊ីនម៉ាស៊ូត Bi-Turbo ចំណុះ 2.0 លីត្រ ផលិតកម្លាំង 200 សេះ និងកម្លាំងបង្វិល 500 Nm ការបញ្ជូនដោយស្វ័យប្រវត្តិ 10 ល្បឿន សមត្ថភាពគ្រប់គ្រងទាំងស្ថានភាពបើកបរនៅលើផ្លូវ និងក្រៅផ្លូវ។ ហើយអ្វីដែលរិទ្ធតែពិសេសនោះ Ford Everest 2023 អាចចាប់ហ្វ្រាំងពេលមានអាសន្នដោយស្វ័យប្រវត្តិតែម្តង និងមានការព្រមានអំពីការចាកចេញនៃគន្លងផ្លូវ និងការត្រួតពិនិត្យកន្លែងងងឹតថែមទៀត។ គួរជម្រាបផងដែរថា Ford Everest 2023 មានតម្លៃពេញ ៧៩,៩០០ដុល្លារ ចុះ៤០០០ដុល្លារ នៅសល់ត្រឹមតែ ៧៥,៩០០ដុល្លារតែប៉ុណ្ណោះ ដូច្នេះប្រសិនជាប្រិយមិត្តចាប់អារម្មណ៍អាចធ្វើការទំនាក់ទងតាមរយៈលេខទូរស័ព្ទផ្នែកលក់: 078 333 748 \| 016 333 785 ឬតាមរយៈ Telegram: https://t.me/FordCambodia៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T04:54:24.281Z", "category": "កំពូលអ្នកលក់", "views": 12316, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
រដ្ឋមន្រ្តីរូបនេះនឹងក្លាយជា នាយករដ្ឋមន្រ្តីសិង្ហបុរីថ្មី បន្ទាប់ពីលោក លី ស៊ានឡុង ចុះចេញពីតំណែង	https://business-cambodia.com/articles/singapore-prime-minister-fourth-generation	ក្រោយកាន់តំណែងអស់រយៈពេល២០ឆ្នាំ ពោលគិតចាប់តាំងពីឆ្នាំ២០០៤ នាយករដ្ឋមន្រ្តីសិង្ហបុរី លោក Lee Hsien Loong (លី ស៊ានឡុង) កូនប្រុសច្បងរដ្ឋបុរសសិង្ហបុរីលោកលី ក្វាន់យូ នឹងលាលែងតំណែង នៅថ្ងៃទី១៥ ខែឧសភា ឆ្នាំ២០២៤ ឆាប់ៗនេះ ដោយមានលោក Lawrence Wong ឧបនាយករដ្ឋមន្រ្តី រដ្ឋមន្រ្តីនៃក្រសួងសេដ្ឋកិច្ច និងហិរញ្ញវត្ថុ ឡើងកាន់តំណែងជានាយករដ្ឋមន្រ្តីថ្មីជំនួស។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន CNBC។ ប្រភពដដែលបានឱ្យដឹងថា មានវ័យ៥១ឆ្នាំ លោក Lawrence Wong បានចូលប្រឡូកក្នុងឆាកនយោបាយបន្ទាប់ពីបានជាប់ឆ្នោតជាសមាជិកសភាក្នុងអំឡុងការបោះឆ្នោតសកលឆ្នាំ ២០១១។ ក្រោយមកត្រូវបានតែងតាំងជារដ្ឋមន្ត្រីក្រសួងអប់រំ និងការពារជាតិ។ ដោយឡែកមុនពេលចូលប្រឡូកក្នុងឆាកនយោបាយ លោក Wong ក៏មានតួនាទីជានាយកប្រតិបត្តិនៃអាជ្ញាធរទីផ្សារថាមពល ខណៈនាពេលបច្ចុប្បន្ននេះលោកកំពុងកាន់តំណែងជារដ្ឋមន្ត្រីក្រសួងហិរញ្ញវត្ថុ ដែលជាមុខងារលោកបានទទួលបន្ទុកចាប់តាំងពីឆ្នាំ២០២១មកម៉្លេះ។ ទន្ទឹមនឹងនេះលោកក៏ជាប្រធានអាជ្ញាធររូបិយវត្ថុនៃប្រទេសសិង្ហបុរី ដែលជាធនាគារកណ្តាល និងនិយតករហិរញ្ញវត្ថុរបស់ប្រទេសផងដែរ។ អនាគតមេដឹកនាំជំនាន់ទី៤លោក Lawrence Wong ត្រូវបានគេសង្កេតឃើញថា ធ្លាប់បានចូលរួមយ៉ាងសកម្មជាខ្លាំងដើម្បីទទួលបានការជឿទុកចិត្តពីសំណាក់ប្រជាជន ជាពិសេសក្នុងអំឡុងពេលជំងឺរាតត្បាត ដោយលោក នាយករដ្ឋមន្រ្តី Lee Hsien Loong ក៏បានលើកសរសើរនិងវាយតម្លៃខ្ពស់ចំពោះ លោក Wong អំពីរបៀបដែលលោកបានដឹកនាំក្រុមការងារជួយប្រទេសជាតិឱ្យឆ្លងកាត់វិបត្តិ Covid ក្នុងកម្រិតខ្ពស់បាន។ គួរឱ្យដឹងដែរថាការិយាល័យនាយករដ្ឋមន្រ្តីសិង្ហបុរីបានប្រកាសថាលោក Lawrence Wong បេក្ខភាពនាយករដ្ឋមន្រ្តីថ្មីរូបនេះ នឹងចូលស្បថកាន់តំណែងនៅម៉ោង៨យប់ ត្រូវជាម៉ោងក្នុងប្រទេសនៅថ្ងៃទី១៥ ខែឧសភា ដើម្បីក្លាយជានាយករដ្ឋមន្ត្រីជំនាន់ទីបួនរបស់សិង្ហបុរី ចាប់តាំងពីដែនកោះនេះទទួលបានឯករាជ្យនៅឆ្នាំ១៩៦៥៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T04:42:04.555Z", "category": "ភាពជាអ្នកដឹកនាំ", "views": 696, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ផ្តើមចេញពីរបរលក់ស្បែកជើង ធ្វើឱ្យយុវជន១រូប ក្លាយជាម្ចាស់ក្រុមហ៊ុនខ្នាតយក្សនិងជាប់ឈ្មោះសេដ្ឋីត្រឹមវ័យ២៣ឆ្នាំ	https://business-cambodia.com/articles/bio-vet-medical-malaysia	ផ្តើមចេញពីគ្រួសារក្រីក្រមានឪពុកម្តាយជាកម្មករ បានជម្រុញចិត្តឱ្យ Munashraf Munawar ដែលជាកូនត្រូវឆ្លៀតពេលរៀនផងនិងលក់ស្បែកជើងផងដើម្បីរកលុយជួយសម្រាលបន្ទុកគ្រួសារទាំងវ័យ១៥ឆ្នាំ។ រហូតមកដល់បច្ចុប្បន្ន យុវជនវ័យក្មេងរូបនេះបានក្លាយទៅជាម្ចាស់ជំនួញប្រាក់លាននិងមានងារជាសេដ្ឋីត្រឹមវ័យ២៣ឆ្នាំប៉ុណ្ណោះ។ យោងតាមការចុះផ្សាយរបស់ Mother Ship បានឱ្យដឹងថា Munashraf Munawar បានចាប់កំណើតឡើងក្នុងគ្រួសារក្រីក្រមួយនៅក្នុងប្រទេសម៉ាឡេស៊ី ដែលមានឪពុកម្តាយគឺជាកម្មករ។ ហើយដោយសារតែឃើញពីភាពលំបាករបស់គ្រួសារ Munawar បានឆ្លៀតពេលទំនេរការសិក្សារៀនសូត្រមកលក់ស្បែកជើងប៉ាត់តាតាមអនឡាញដែលកម្មង់ពីចិនដោយចំណេញក្នុងមួយគូចន្លោះពី៣ដុល្លារទៅ ៤ដុល្លារ។ ប្រភពដដែលបានបន្តថា ក្រោយរកស៊ីលក់ដូរបានប្រមាណជា ២ឆ្នាំ Munawar បានសម្រេចចិត្តចិត្តផ្អាកការរកស៊ីមួយរយៈដោយសារត្រូវប្រឡងបញ្ចប់ថ្នាក់វិទ្យាល័យរបស់ខ្លួន។លុះក្រោយបញ្ចប់ថ្នាក់វិទ្យាល័យបុរសវ័យក្មេងរូបនេះបានបន្តការសិក្សាថ្នាក់បរិញ្ញាបត្របន្តទៀតលើជំនាញទីផ្សារនិងលក់ ហើយឆ្លៀតពេលពីការសិក្សាគេក៏បានធ្វើការក្រៅម៉ោងលើជំនាញដែលខ្លួនកំពុងរៀននោះផងដែរ។ នៅអំឡុងពេលធ្វើការបណ្តើរៀនបណ្តើ Munawar បានមើលឃើញ ឱកាសធំមួយគឺការលក់ចំណីនិងអាហារបំប៉នសត្វឆ្មា ដោយសារតែលោកឃើញឆ្មារបស់មិត្តភក្តិឈឺ ទើបធ្វើឱ្យ Munawar បាននឹកឃើញគំនិតក្នុងការបង្កើតក្រុមហ៊ុន BioVet Medical Malaysia (BioVet) ដែលជាក្រុមហ៊ុនផលិត អាហារឆ្មា និងវីតាមីនជាច្រើនប្រភេទ។ ស្ថិតក្នុងវ័យត្រឹម ១៩ឆ្នាំ បានធ្វើឱ្យការរកស៊ីដំបូងៗរបស់សហគ្រិនវ័យក្មេងរូបនេះបរាជ័យដោយសារការចូលភាគហ៊ុន។ ប៉ុន្តែដោយសារការខិតខំប្រឹងប្រែងបានធ្វើឱ្យ ម្ចាស់ក្រុមហ៊ុនចំណីសត្វរូបនេះ អាចរកប្រាក់ចំណេញដោយខ្លួនឯងបានដល់ទៅ ២៨០,០០០ ដុល្លារនិងបន្តក្រោយៗមកក្រុមហ៊ុនក៏រកប្រាក់ចំណេញបានជាបន្តបន្ទាប់ រហូតផ្លាស់ប្តូរខ្លួនពីក្មេងក្រីក្រមួយរូប ក្លាយជាសេដ្ឋីប្រាក់លានដុល្លារទាំងវ័យ២៣ឆ្នាំ។ ឆ្លងកាត់បទពិសោធន៍ជាច្រើនកន្លងមកទាំងជោគជ័យនិងបរាជ័យ Munashraf Munawar បានផ្តាំទៅកាន់អ្នករកស៊ីថា “ពេលចេញរកស៊ីបញ្ហាត្រូវតែមានចៀសមិនផុត ប៉ុន្តែកុំបោះបង់វាចោលព្រោះបញ្ហានឹងបង្រៀនយើងឱ្យចេះច្រើនជាងមុន ហេតុនេះគួរតែបន្តធ្វើកិច្ចការទាំងនោះដោយភាពតស៊ូអស់ពីកម្លាំងកាយចិត្តជាមុនសិនមុននឹងចង់បោះបង់”៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T04:07:01.235Z", "category": "ចាប់ផ្តើមអាជីវកម្ម", "views": 1992, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
អ្នកឧកញ៉ា គិត ម៉េង គាំទ្រកម្មវិធីប្រកួតបាលទាត់សប្បុរសធម៌សម្តេចតេជោ ហ៊ុន សែន ដោយចូលរួមឧបត្ថម្ភថវិកា ៥០ម៉ឺ.នដុល្លារជូនដល់មូលនិធិគន្ធបុប្ផាកម្ពុជា	https://business-cambodia.com/articles/wing-bank-donate-for-football	ភ្នំពេញ, ថ្ងៃទី២៨ ខែមេសា ឆ្នាំ២០២៤៖ អ្នកឧកញ៉ា គិត ម៉េង រួមជាមួយនឹងក្រុមគ្រួសារ បានបរិច្ចាគថវិកាចំនួន ៥០ម៉ឺនដុល្លារអាមេរិក ដើម្បីគាំទ្រដល់កម្មវិធីប្រកួតបាល់ទាត់សប្បុរសធម៌សម្តេចតេជោ ហ៊ុន សែន ក្នុងយុទ្ធនាការរៃអង្គាសថវិកាជូនដល់មូលនិធិគន្ធបុប្ផា ដែលផ្តល់ការព្យាបាលជម្ងឺកុមារនៅទូទាំងប្រទេសដោយឥតគិតថ្លៃ។ អ្នកឧកញ៉ា គិត ម៉េង អគ្គនាយកក្រុមហ៊ុនរ៉ូយ៉ាល់គ្រុប និងជាប្រធានក្រុមប្រឹក្សាភិបាលធនាគារ វីង មានប្រសាសន៍ថា៖ “កុមារគឺជាសសរទ្រូងនៃអនាគតរបស់ប្រទេសជាតិ។ ដើម្បីជួយទៅដល់កុមារក្លាយជាធនធានដ៏សំខាន់សម្រាប់ជាតិ យើងត្រូវធានាឱ្យបានថា ពួកគេមានសុខុមាលភាព និងសុខភាពល្អប្រសើរ។ ហេតុដូច្នេះហើយ ការប្រកួតបាល់ទាត់គឺជាគំនិតផ្តួចផ្តើមដ៏ល្អមួយដែលអនុញ្ញាតឱ្យសាធារណជនអាចចូលរួមចំណែកលើកម្ពស់សុខុមាលភាពកុមារ ក៏ដូចជាជួយទ្រទ្រង់ទៅដល់សង្គមជាតិទាំងមូល។” កម្មវិធីប្រកួតបាល់ទាត់សប្បុរសធម៌ ក្រោមការដឹកនាំរបស់សម្តេចតេជោ ហ៊ុន សែន ប្រធានព្រឹទ្ធសភានៃកម្ពុជា គ្រោងនឹងរៀបចំធ្វើឡើងនៅថ្ងៃទី ១ ខែឧសភា ឆ្នាំ២០២៤ នៅឯពហុកីឡដ្ឋានជាតិអូឡាំពិក។ គោលបំណងចម្បងនៃការរៀបចំព្រឹត្តិការណ៍នេះឡើង គឺដើម្បីរៃអង្គាសថវិកាពីសាធារណជនដើម្បីឧបត្ថម្ភដល់មន្ទីរពេទ្យគន្ធបុប្ផា ដែលត្រូវបានទទួលស្គាល់ចំពោះការព្យាបាលជំងឺប្រកបដោយគុណភាព និងវិជ្ជាជីវ:ខ្ពស់ ដល់ទារក និងកុមារកម្ពុជាអស់រយៈពេល ៣២ឆ្នាំមកនេះ។ អ្នកឧកញ៉ា គិត ម៉េង បានមានប្រសាសន៍បន្ថែមទៀតថា៖ “តាមរយៈការចូលរួមជាមួយសម្តេចតេជោ ហ៊ុន សែន និងការឧបត្ថម្ភទៅដល់មូលនិធិគន្ធបុប្ផា សាធារណជនពិតជាអាចចូលរួមចំណែកជួយកសាងនូវអនាគតមួយប្រកបដោយភាពភ្លឺស្វាង និងសុខភាពល្អសម្រាប់កុមារកម្ពុជា។ ទោះជាថវិកាដែលបរិច្ចាគមានចំនួនតិចឬច្រើនក្តី យើងខ្ញុំពិតជាអរគុណជាអនេកប្បការចំពោះទឹកចិត្តដ៏ប្រពៃរបស់លោកអ្នក។” សាធារណជនទាំងអស់គ្នាត្រូវបានលើកទឹកចិត្តឱ្យជួយដល់បេសកកម្មរបស់មន្ទីរពេទ្យគន្ធបុប្ផាដើម្បីផ្តល់ការព្យាបាលដោយឥតគិតថ្លៃ ហើយរួបរួមគ្នាបង្កើតនូវអនាគតដ៏ត្រចះត្រចង់សម្រាប់កុមារកម្ពុជាបន្ថែមទៀត។ សម្រាប់លោកអ្នកដែលប្រើប្រាស់អេប Wing Bank   ក៏អាចចូលរួមចំណែកដល់កិច្ចការសប្បុរសធម៌នេះដោយគ្រាន់តែចុចលើ "ទូទាត់វិក្កយបត្រ" ហើយបន្ទាប់មកជ្រើសរើស "អំណោយនិងសប្បុរសធម៌" ហើយលោកអ្នកអាចជ្រើសរើសបរិច្ចាគទៅកាន់ “Cambodia Kantha Bopha Foundation (KHR)” សម្រាប់គណនីប្រាក់រៀល ឬ “Cambodia Kantha Bopha Foundation (USD)” សម្រាប់គណនីដុល្លាររបស់មន្ទីពេទ្យគន្ធបុប្ផា។ លើសពីនេះទៀត លោកអ្នកក៏អាចបរិច្ចាគនៅតាមភ្នាក់ងារវីងនៅទូទាំងប្រទេសកម្ពុជាផងដែរដោយមិនគិតថ្លៃសេវា។ ធនាគារវីង ធានាថាប្រាក់វិភាគទានសប្បុរសធម៌ ១០០ % នឹងទៅដល់មន្ទីរពេទ្យគន្ធបុប្ផា។ មន្ទីរពេទ្យគន្ធបុប្ផាទាំងនៅរាជធានីភ្នំពេញ និងនៅខេត្តសៀមរាប បានផ្តល់ការព្យាបាលប្រកបដោយគុណភាព និងវិជ្ជាជីវ:ខ្ពស់ ដល់ទារក និងកុមារដោយឥតគិតថ្លៃបន្ទាប់ពីត្រូវបានបង្កើតឡើងវិញនៅឆ្នាំ១៩៩២ ដោយលោកសាស្រ្តាចារ្យវេជ្ជបណ្ឌិត Beat Richner។ នៅក្នុងឆ្នាំ២០២៣ មន្ទីរពេទ្យបានចំណាយថវិកាប្រមាណ ៤០ លានដុល្លារអាមេរិក លើការព្យាបាលជំងឺដល់ទារក កុមារ និងស្ត្រីមានផ្ទៃពោះដោយឥតគិតថ្លៃ ព្រមទាំងផ្តល់ការពិគ្រោះជំងឺចំនួន ៨៩៩ ៦៩២ ករណី ហើយបានទទួលអ្នកជំងឺព្យាបាលក្នុងមន្ទីរពេទ្យចំនួន ១៨៤ ០៥៥ នាក់៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T04:02:24.309Z", "category": "PR", "views": 95, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
មិនមែន Donald Trump! មហាសេ.ដ្ឋីអចលនទ្រព្យទាំង៥នេះ មានទ្រ.ព្យច្រើនជាងគេបំផុតលើលោក	https://business-cambodia.com/articles/5-richest-real-estate	ក្នុងបញ្ជីមហាសេដ្ឋីអចលនទ្រព្យឆ្នាំ២០២៤ ពុំមានឈ្មោះលោក Donald Trupm ទេ ប៉ុន្តែបុរសទាំង៥ខាងក្រោម បានគ្រងតំណែងជាអ្នកមានទ្រព្យសម្បត្តិច្រើនជាងគេបំផុតក្នុងវិស័យនេះ ដោយយោងតាម Insider Monkey៖ ៥/. លោក Peter Woo៖ ជាប់ចំណាត់ថ្នាក់ទី៥ ក្នុងចំណោមមហាសេដ្ឋីដែលមានបំផុតនៃឧស្សាហកម្មអចលនទ្រព្យ។ លោក Woo បានបម្រើការជាប្រធានក្រុមហ៊ុនអភិវឌ្ឍន៍អចលនទ្រព្យឈានមុខគេ Wheelock & Co ។ គិតត្រឹមថ្ងៃទី២៧ ខែមេសា ឆ្នាំ២០៤ ទ្រព្យសម្បត្តិសុទ្ធរបស់លោកមានតម្លៃប្រមាណ ១៤.១ ពាន់លានដុល្លារ។ ៤/. លោក Harry Triguboff៖ ជាម្ចាស់ក្រុមហ៊ុនអភិវឌ្ឍន៍អគារអាផាតមិន ឈ្មោះ Meriton ដែលមានមូលដ្នាននៅទីក្រុងស៊ីដនី។ លោកមានទ្រព្យសម្បត្តិសុទ្ធ ១៦.២ ពាន់លានដុល្លារ និងជាប់ចំណាត់ថ្នាក់ទី៤ ក្នុងបញ្ជី។ ៣/. លោក Donald Bren៖ គឺជាមហាសេដ្ឋីអចលនទ្រព្យដ៏លេចធ្លោបំផុតមួយរូបនៅសហរដ្ឋអាមេរិក។ លោកជាម្ចាស់ក្រុមហ៊ុនអចលនទ្រព្យឈានមុខគេគឺ Irvine Co. ដែលមានទំហំ ១២៩ លានហ្វីតការ៉េ នៅរដ្ឋកាលីហ្វ័រញ៉ាភាគខាងត្បូង។ ផលប័ត្ររបស់ក្រុមហ៊ុននេះមានផ្ទះល្វែងជាង ១២៥ និងអគារការិយាល័យចំនួន ៥៩០ខ្នង។ លោកមានទ្រព្យសម្បត្តិសុទ្ធ ១៨ ពាន់លានដុល្លារ និងជាប់ចំណាត់ថ្នាក់ទី៣ ក្នុងបញ្ជី។ ២/. លោក Kushal Pal Singh៖ ជាប់ចំណាត់ថ្នាក់ទី២ ក្នុងបញ្ជីមហាសេដ្ឋីដែលមានជាងគេបំផុតនៃឧស្សាហកម្មអចលនទ្រព្យ។ លោកជាម្ចាស់ក្រុមហ៊ុនអចលនទ្រព្យឈានមុខគេនៅប្រទេសឥណ្ឌា DLF (NSE:DLF)។ គិតត្រឹមថ្ងៃទី២៧ ខែមេសានេះ ទ្រព្យសម្បត្តិរបស់លោកមានចំនួន ២០.៣ ពាន់លានដុល្លារ។ ១/. លោក Lee Shau Kee៖ ជាប់ចំណាត់ថ្នាក់កំពូលនៃបញ្ជីមហាសេដ្ឋីដែលមានបំផុតក្នុងឧស្សាហកម្មអចលនទ្រព្យ។ លោកគឺជាសហស្ថាបនិកនៃក្រុមហ៊ុនអភិវឌ្ឍន៍អចលនទ្រព្យឈានមុខគេគឺ Sun Hung Kai Properties Limited (OTC:SUHJY)។ ទ្រព្យសម្បត្តិសុទ្ធរបស់លោកមានចំនួន ២៨.៣ ពាន់លានដុល្លារគិតត្រឹមថ្ងៃទី២៧ ខែមេសា។ គួរជម្រាបផងដែរថា នៅក្នុងរយៈពេលជាង ៤ ឆ្នាំកន្លងមក គឺចាប់តាំងពីវិបត្តិសុខភាពកាលពីឆ្នាំ២០២០ ហើយបន្ទាប់មកការផ្ទុះសង្គ្រាមរវាងប្រទេសរុស្ស៊ី និងអ៊ុយក្រែន ដែលកំពុងតែបន្តដល់ពេលនេះបានប៉ះពាល់យ៉ាងខ្លាំងដល់សេដ្ឋកិច្ចសកលលោក និងតំបន់ ជាពិសេសសកម្មភាពក្នុងវិស័យសំណង់ និងអចលនទ្រព្យតែម្តង៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម   https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T03:25:31.489Z", "category": "ភាពជាអ្នកដឹកនាំ", "views": 707, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ស្ងាត់ៗ ផ្សារថ្មី១ទៀតដែលសង់លើដី ៣០ ហិកតានៅភ្នំពេញត្រូវបានដាក់ឲ្យដំណើរការជាផ្លូវការ	https://business-cambodia.com/articles/phsar-doeum-kor-thmey	មជ្ឈមណ្ឌលពាណិជ្ជកម្ម អាស៊ាន-អន្តរជាតិ ឬផ្សារដើមគរថ្មី ដែលមានទីតាំងស្ថិតនៅតាមបណ្តោយ មហាវិថីឈ្នះ-ឈ្នះ ក្នុងសង្កាត់គោករកា ខណ្ឌព្រែកព្នៅ រាជធានីភ្នំពេញ ត្រូវបានបើកឲ្យដំណើរការជាផ្លូវការកាលថ្ងៃទី២៧ ខែមេសា ឆ្នាំ២០២៤កន្លងទៅ។ យោងតាមការដកស្រង់ពីរដ្ឋបាលរាជធានីភ្នំពេញ ក្នុងកម្មវិធីសម្ពោធនេះក៏មានការអញ្ជើញចូលរួមពីឯកឧត្ដម ឃួង ស្រេង អភិបាលនៃគណៈអភិបាលរាជធានីភ្នំពេញ និងឯកឧត្តម វ៉ាង វិនធាន ឯកអគ្គរដ្ឋទូត នៃសាធារណរដ្ឋ ប្រជាមានិតចិន ប្រចាំនៅព្រះរាជាណាចក្រកម្ពុជា ព្រមទាំងភ្ញៀវកិត្ដិយសជាច្រើនរូបទៀតផងដែរ។ ក្នុងនោះដែរលោក សៀក លូភីង (Xie Luping) ប្រធានក្រុមប្រឹក្សាភិបាលនៃមជ្ឈមណ្ឌលពាណិជ្ជកម្មអាស៊ាន-អន្តរជាតិ បានប្ដេជ្ញាថា មជ្ឈមណ្ឌលពាណិជ្ជកម្មអាស៊ាន-អន្តរជាតិបានខិតខំសហការជាមួយដៃគូអភិវឌ្ឍទាំងអស់ ដើម្បីនាំមកនូវកសិផលនិងទំនិញផ្សេងៗដែលមានគុណភាពល្អនិងតម្លៃធូរថ្លៃជូនចំពោះប្រជាជនកម្ពុជា ហើយក៏ជំរុញឱ្យកសិផលនិងទំនិញផ្សេងៗទៀតនៅកម្ពុជាលក់ទៅកាន់ទីផ្សារពិភពលោកដែរ។ សូមជម្រាបថា មជ្ឈមណ្ឌលពាណិជ្ជកម្ម អាស៊ាន-អន្តរជាតិ ឬផ្សារដើមគរថ្មីនេះ ត្រូវបានអភិវឌ្ឍន៍លើផ្ទៃដីសរុប ៣០ ហិកតា និងត្រូវបានបើកការដ្ឋានសាងសង់នៅអំឡុងឆ្នាំ២០២២ ដោយក្រុមហ៊ុន ចាង វ៉ាង (ខេមបូឌា) រៀល អ៊ីស្ទេត អ៊ីនវេសម៉ិន ឯ.ក ។ នៅក្នុងដំណាក់កាលទី១ មជ្ឈមណ្ឌលថ្មីនេះមានស្តង់លក់ដូរសរុបចំនួន ៦០០០ ស្តង់៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T03:04:15.029Z", "category": "អចលនទ្រព្យ", "views": 10461, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សម្តេចតេជោ ហ៊ុន សែន នឹងដកថវិកាសប្បុរសជន ១លា.ន$ ដើម្បីយកទៅធ្វើរឿងធំៗ៣នេះ	https://business-cambodia.com/articles/samdech-hun-sen-do-3-things	សម្តេចតេជោ ហ៊ុន សែន ប្រធានព្រឹទ្ធសភា បានសម្រេចដកថវិកចំនួន ១លានដុល្លារ ដែលបានមកពីសប្បុរសជន ចូលរួមវិភាគទានដល់កីឡាបាល់ទាត់សប្បុរសធម៌ កាលពីថ្ងៃទី២៨ ខែមេសា ឆ្នាំ២០២៤ ដើម្បីធ្វើរឿងធំៗ៣។ តាមរយៈ Facebook Page ផ្លូវការរបស់សម្តេចតេជោ បានបញ្ជាក់យ៉ាងដូច្នេះថា៖ «ដំបូងខ្ញុំសូមអរគុណចំពោះសប្បុរសជនដែលបានចូលរួមជួយឧបត្ថម្ភដល់ការប្រកួតកីឡាបាល់ទាត់ដើម្បីសប្បុរសធម៌ដែលមកដល់ពេលនេះ បានចូលរួមតាមរយៈខ្ញុំមានជាង 4,8លានដុល្លារ (4,800,000$)»។ ក្នុងនោះ សម្តេចបានបន្ថែមទៀតថា៖ «ដើម្បីជួយដល់កន្លែងដែលជួបការលំបាកដែរនោះ ខ្ញុំសូមដកថវិកាចំនួន១លានដុល្លារ (1,000,000$)ដើម្បីបែងចែកទៅ៖ ១/. មន្ទីរពេទ្យកុមារអង្គរខេត្តសៀមរាបចំនួន៥០ម៉ឺនដុល្លារ (500,000$)។ ២/. មជ្ឈមណ្ឌលព្យាបាលកុមារបេះដូងជប៉ុនខេត្តកំពង់ស្ពឺ ៣០ម៉ឺនដុល្លារ (300,000$)។ ៣/. គ្រួសារយុទ្ធជនពលីករណីផ្ទុះគ្រាប់ នៅយោធភូមិភាគ៣ចំនួន២០គ្រួសារ ក្នុងមួយគ្រួសារ១ម៉ឺនដុល្លារ (10,000$) សរុប២០ម៉ឺនដុល្លារ (200,000$)»។ គួរជម្រាបផងដែរថា ចំពោះថវិកាដែលនៅសល់បន្ទាប់ពីដក ១លានដុល្លារនេះ សម្តេចតេជោ ហ៊ុន សែន នឹងប្រគល់ជូនមន្ទីរពេទ្យគន្ធបុប្ផាទាំងអស់៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:06", "date_created": "2024-04-29T02:05:11.065Z", "category": "ភាពជាអ្នកដឹកនាំ", "views": 8332, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ការស្រាវជ្រាវ៖ បុគ្គលិ.កអត្តចរិត ៣ប្រភេទនេះ ជាក្រុមមនុស្ស ពិបាកជោគជ័យបំផុត នៅកន្លែងធ្វើការ	https://business-cambodia.com/articles/3-types-of-employee-attitude-that-hard-to-grow-at-workplace	អត្តចរិតល្អបង្កឱ្យជីវិតរីកចម្រើន អត្តចរិតមិនល្អបង្កឱ្យជីវិតល្អក់កករពិបាករកភាពរីកចម្រើន។ យ៉ាងណាមិញបើតាមប្រភពសិក្សាស្រាវជ្រាវពី Wisestep បានបង្ហាញថាខាងក្រោមនេះគឺជាអត្តចរិតបុគ្គលិក ៣ប្រភេទ ដែលពិបាកជោគជ័យបំផុតនៅក្នុងកន្លែងធ្វើការងារ។ ១. ចូលចិត្តនិយាយដើម៖ ពាក្យសម្ដីពិតជាមានសារៈសំខាន់ខ្លាំងណាស់ក្នុងការជួយឱ្យជីវិតមនុស្សរីកចម្រើន ឬក៏អន្តរាយ។ មនុស្សដែលចូលចិត្តនិយាយដើមរបស់មិត្តរួមការងារ និយាយដើមមេ ឬពេលខ្លះនិយាយពន្លើសការពិត គេនឹងទទួលរងនូវការមិនចូលចិត្តពីមនុស្សជុំវិញខ្លួន គ្មានទំនាក់ទំនងល្អ បង្កទៅជាជម្លោះ ហើយវានឹងធ្វើឱ្យប៉ះពាល់ដល់ការងាររបស់គេផងដែរ។ ២. ត្អូញត្អែរច្រើន៖ មនុស្សដែលគ្មានភាពអត់ធ្មត់ និងចូលចិត្តនិយាយត្អូញត្អែរច្រើននោះ ជីវិតនិងការងាររបស់ពួកគេនឹងមិនរីកចម្រើននោះទេ។ ប្រសិនបើគ្រាន់តែដាក់ការងារដ៏តូចណាមួយឱ្យធ្វើ ហើយមិនទាន់ទាំងបានធ្វើអ្វីផងចាប់ផ្ដើមរអ៊ូត្អូញត្អែរហើយនោះ គ្មាននរណាម្នាក់ហ៊ានដាក់ការងារធំឱ្យធ្វើនោះឡើយ ដូច្នេះគេនឹងបាត់ឱកាសការងារផ្សេងៗតាមរយៈអត្តចរិតត្អូញត្អែរច្រើននេះ។ ៣. លេសច្រើន កុហកច្រើន៖ មនុស្សមិនស្មោះត្រង់ មានលេសច្រើន និងតែងតែកុហកមេឬមិត្តរួមការងារនោះ គេមិនងាយនឹងជោគជ័យក្នុងអាជីពនោះឡើយ ត្បិតភាពមិនស្មោះត្រង់នឹងមិនអាចឱ្យគេមានទំនាក់ទំនងជាមួយបុគ្គលៗល្អឬមេល្អៗបានយូរឡើយ ហើយបើធ្លាប់កុហកនិងមិនស្មោះត្រង់ច្រើនលើកច្រើនសារ ការទទួលបានទំនុកចិត្តពីកន្លែងការងារថ្មីៗក៏ពិបាកដែរ។   ជាការពិតណាស់ប្រសិនបើបុគ្គលណាម្នាក់ចង់ក្លាយជាមនុស្សដែលមានភាពរីកចម្រើននៅកន្លែងការងារ ត្រូវតែមានឆន្ទៈកាត់ផ្តាច់នូវមហារីកអវិជ្ជមានទាំង៣ខាងលើនេះ ដើម្បីទទួលបានការគោរពស្រលាញ់ពីមិត្តរួមការងារ សាងទំនាក់ទំនងគុណភាព ទទួលបានឱកាសការងារល្អៗនិងបណ្តេញទំនាក់ទំនងថ្មីៗជានិច្ច៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-28T10:30:44.122Z", "category": "ភាពជាអ្នកដឹកនាំ", "views": 14558, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ជំពាក់បំណុល មិនដឹងដោះតាមវិធីណា តស់មកស្គាល់ផ្លូវដោះបំណុលចំនួន២ដែលមនុស្សភាគច្រើនតែងប្រើ	https://business-cambodia.com/articles/debt-methods-most-people-use	មានហេតុផលជាច្រើនដែលអូសមនុស្សឱ្យធ្លាក់ចូលទៅក្នុងរណ្ដៅបំណុល ប៉ុន្តែមិនថាអ្នកបង្កើតបំណុលដោយហេតុផលអ្វីឡើយ ទិសដៅតែមួយដែលអ្នកកំពុងជំពាក់លុយគេគួរមានគឺ ត្រូវធ្វើយ៉ាងណាឱ្យសងគេឆាប់អស់។ ហេតុនេះដើម្បីជួយជាគំនិតដល់លោកអ្នក Business Cambodia សូមលើកយកផ្លូវដោះបំណុលល្បីបំផុត២ ដែលមនុស្សរាប់លាននាក់ធ្លាប់អនុវត្តន៍បានផលលឿន។ ទី១ ដោះបំណុលតាមក្បួនដុំព្រិល ដើម្បីប្រើក្បួនដុំព្រិល លោកអ្នកត្រូវចាប់ផ្ដើមពីការកត់ត្រារាល់បំណុលទាំងអស់ដែលអ្នកមាន ដោយរៀបតាមលំដាប់ពីការប្រាក់ខ្ពស់ជាងគេ មកការប្រាក់ទាបបំផុត។ បន្ទាប់មកខំប្រឹងរកចំណូលបន្ថែម និងចាប់ផ្ដើមសងពីបំណុលដែលមានការប្រាក់ខ្ពស់ជាងគេមុន ហើយនៅក្នុងចំណោមបំណុលដែលមានការប្រាក់ខ្ពស់នោះ លោកអ្នកអាចសងពីបំណុលទាបជាងគេមុន (ក្នុងករណីមានម្ចាស់បំណុលការប្រាក់ខ្ពស់លើសពី២នាក់)។ ការប្រើក្បួនដុំព្រិល អាចជួយឱ្យលោកអ្នកមានឱកាសផ្ដោតលើការខំប្រឹងដោះបំណុលម្ដងមួយៗ ដោយមិនមានអារម្មណ៍តានតឹង ឬរញ៉េរញ៉ៃជាមួយនឹងបំណុលច្រើនក្នុងពេលតែមួយ។ វាអាចជួយឱ្យសម្ពាធកាន់តែស្រាល ប៉ុន្តែអាចនឹងពិបាកប្រសិនបើចរចារជាមួយនឹងម្ចាស់បំណុលមិនបាន ព្រោះថាក្បួននេះតម្រូវឱ្យលោកអ្នកចរចារនឹងម្ចាស់បំណុលសុំពេលផ្ដាច់កម្ចីម្ដងមួយៗ។ សូមបញ្ជាក់ផងដែរថា ក្បួនដុំព្រិលមិនសក្តិសមសម្រាប់ការផ្ដាច់កម្ចីទិញផ្ទះឡើយ។ ទី២ យកបំណុលថ្មីផ្ដាច់កម្ចីមចាស់ ដោយឡែកចំពោះក្បួនយកបំណុលថ្មីផ្ដាច់បំណុលចាស់ លោកអ្នកក៏ត្រូវកត់ត្រារាល់បំណុលទាំងអស់ដែអ្នកមាន បន្ទាប់មកខ្ចីលុយពីធនាគារផ្សេង ឬមិត្តភក្ដិបងប្អូន ដែលមានលទ្ធភាពយកអត្រាការប្រាក់ទាបជាងបំណុលចាស់។ លោកអ្នកអាចអាចយកលុយដែលខ្ចីបាននោះ ទៅផ្ដាច់បំណុលដែលមានការប្រាក់ខ្ពស់ជាងគេមុន រួចហើយបណ្ដោះតាមលំដាប់ជាបន្តបន្ទាប់។ វិធីសាស្រ្តមួយនេះ អាចជួយឱ្យលោកអ្នកចំណេញទាំងអត្រាការប្រាក់ ព្រមទាំងរយៈពេលសងថែមទៀតផង។ លោកអ្នកប្រហែលជាចង់ដឹងហើយមែនទេថា ក្បួនទាំង២នេះ គួរជ្រើសរើសប្រើមួយណាល្អជាង? សូមជម្រាបថា វាអាស្រ័យលើស្ថានភាពរបស់បុគ្គលម្នាក់ៗ ជាពិសេសផ្លូវចិត្តតែម្ដង ព្រោះថាមនុស្សមានគំនិតមិនដូចគ្នាឡើយ។ អ្នកខ្លះយល់ថាការដែលបានរំដោះបំណុលតូចៗដាច់មុនធ្វើឱ្យគាត់មានកម្លាំងចិត្តបន្តសងគេ ឯអ្នកខ្លះទៀតយល់ថាការដែលបានកាត់បន្ទុកធំៗចេញមុននឹងធ្វើឱ្យគាត់ឆាប់ស្រាលខ្លួន និងមានកម្លាំងចិត្តបន្តដោះបំណុលផ្សេង។ ចំណែកមនុស្សមួយចំនួនទៀតគាត់យល់ឃើញថា ការដែលបង្កើតបំណុលថ្មីអាចជួយឱ្យគាត់ចំណេញការប្រាក់ ហើយថែមទាំងពេលវេលាទៀត ហើយស្របពេលដែលគាត់មានក្រេឌីតល្អដែលនោះ គាត់ក៏សម្រេចចិត្តខ្ចីបំណុលថ្មីតែម្ដង។ អាស្រ័យហេតុនេះហើយសូមលោកអ្នកធ្វើការជ្រើសរើសទៅតាមស្ថានភាពផ្ទាល់ខ្លួន បើយល់ថាមួយណាល្អសម្រាប់អ្នកសូមជ្រើសយកមួយហ្នឹងចុះ។ ហើយគួរចងចាំផងដែរថា មូលហេតុដ៏ធំបំផុតដែលនាំឱ្យមនុស្សធ្លាក់ក្នុងបំណុលធ្ងន់ធ្ងរគឺជាការខ្វះចំណេះដឹងផ្នែកហិរញ្ញវត្ថុ ដូច្នេះចាប់ពីពេលនេះទៅត្រូវខិតខំទាញយកចំណេះដឹងដាក់ខ្លួន ដើម្បីឆាប់រួចផុតពីរណ្ដៅបំណុល និងលែងធ្លាក់ចូលរណ្ដៅមួយនេះម្ដងទៀត៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-28T09:56:31.386Z", "category": "ហិរញ្ញវត្ថុ", "views": 2450, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មកស្គាល់វេបសាយលំដាប់ពិភពលោក២ មានសមត្ថភាពបង្រៀនវេយ្យករណ៍និងពាក្យក្នុងភាសាអង់គ្លេសបានយ៉ាងល្អ	https://business-cambodia.com/articles/website-2-check-english	ភាសាអង់គ្លេសពិតជាមានសារៈសំខាន់ណាស់ សម្រាប់ការរស់នៅ ព្រោះបើអ្នកចេះភាសានេះច្បាស់លាស់ គឺមានឱកាសបានប្រាក់ចំណូលច្រើន មិនថានៅកម្ពុជា ឬនៅក្រៅប្រទេស។ ២០២៤ នេះ សម្រាប់អ្នកដែលចង់ចេះភាសាអង់គ្លេស ឬអ្នកដែលចង់ពង្រឹងភាសារបស់ខ្លួន ឱ្យបានកាន់តែខ្លាំង យើងសូមណែនាំ Website ២ ជួយអ្នករៀនអង់គ្លេស លើផ្នែកវេយ្យករណ៍ និងការប្រើពាក្យកុំឱ្យខុស។ ១. quillbot.com : នេះគឺជាវេបសាយមួយ ដែលមនុស្សជុំវិញពិភពលោកប្រើប្រាស់ សម្រាប់ការពិនិត្យវេយក្យករណ៍ភាសាអង់គ្លេស ដែលគេបានសរសេរ។ វេបសាយនេះមានសមត្ថភាព អាចឆែកនូវរាល់កំហុសឆ្គង លើឃ្លោងឃ្លាភាសាអង់គ្លេសដែលអ្នកបានសរសេរ។ ឧទាហរណ៍ថា បើអ្នកប្រើប្រយោគណ៍ណាមួយ ដោយខុសទៅនឹងទម្រង់វេយ្យករណ៍អង់គ្លេសនោះ វេបសាយនេះនឹងណែនាំ ឱ្យអ្នកសរសរបានត្រឹមត្រូវ ទៅតាមក្បួនខ្នាត។ ២. grammarly.com : មិនខុសអ្វីពីវេបសាយខាងលើប៉ុន្មានទេ! វេបសាយ Grammarly មានសមត្ថភាពឆែកនូវរាល់កំហុងឆ្គង ក្នុងការប្រើពាក្យពេចន៍ជាភាសាអង់គ្លេសរបស់អ្នក មិនថាអត្ថបទប្រយោគ ឬអត្ថបទវែងៗនោះទេ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-28T07:38:26.780Z", "category": "ព័ត៌មានថ្មីៗ", "views": 1535, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លែងបារម្ភអស់ភ្លើងតាមផ្លូវ! ឡានភីកអាប់អគ្គិសនីថ្មីរបស់ RAM ១ម៉ូដែលនេះ សាកម្តង ជិះបាន១ពាន់គ.ម	https://business-cambodia.com/articles/ram-2025-new-ev-car	សម្រាប់ប្រិយមិត្តស្រលាញ់បរិស្ថាន និងតែងតែគាំទ្រនៅរថយន្តអគ្គិសនី ប៉ុន្តែបារម្ភរឿងជិះមិនបានឆ្ងាយ ខ្លាចអស់ថ្មតាមផ្លូវ ឈប់បារម្ភទៀតទៅ ខណៈពេលនេះឡានភីកអាប់អគ្គិសនីថ្មីរបស់ RAM ១ម៉ូដែលគឺ Ramcharger 2025 សាកម្តង ជិះបាន១ពាន់គ.ម។ នេះបើយោងតាមការចុះផ្សាយលើគេហទំព័រ Car And Driver កាលពីពេលកន្លងទៅនេះ។ រថយន្តភីកអាប់ Ramcharger 2025 EV គឺជាប្រភេទរថយន្តបរិស្ថានខ្ពស់ ខណៈតម្លៃរបស់វាមានចន្លោះចាប់ពី៦ម៉ឺនដុល្លារ ដល់៧៨០០០ដុល្លារ (តម្លៃបរទេស)។ ទន្ទឹមនឹងនេះដែរ Ramcharger 2025 មានលក្ខណៈពិសេសៗដូចជា៖ Performance: ផ្តល់នូវកម្លាំង 663 សេះ កម្លាំងបង្វិល 615 lb-ft និងសមត្ថភាពអូសទាញ 14,000 ផោន។ Range: ប៉ាន់ស្មានថាមានចម្ងាយ 233 ម៉ាយលើថាមពលអគ្គិសនី និង "គ្មានដែនកំណត់" Technology: បំពាក់នូវប្រព័ន្ធ infotainment អេក្រង់ប៉ះទំហំ 12 អ៊ីញ ចង្កោមឧបករណ៍ឌីជីថល និងប្រព័ន្ធសំឡេង Harman Kardon Speaker 19 គ្រាប់។ My25 RAM Ramcharger Feature Panel Power Tailgate Desktop.jpg.image.1440 Powertrain៖ រួមបញ្ចូលគ្នានូវម៉ូឌុលដ្រាយអគ្គិសនីពីរ (EDMs) ជាមួយនឹងកញ្ចប់ថ្ម 92-kWh និងម៉ាស៊ីន V6 ដែលដើរតួជាម៉ាស៊ីនភ្លើងដើម្បីពង្រីកជួរ។ ផ្នែកខាងក្នុង៖ កាប៊ីនធំទូលាយ និងប្រកបដោយផាសុកភាពជាមួយនឹងសម្ភារៈកម្រិតខ្ពស់ កៅអីដែលមានកំដៅ និងខ្យល់ចេញចូល និងដំបូលបែប Panoramic Sunroof។ ផ្នែកខាងក្នុង៖ កាប៊ីនធំទូលាយ និងប្រកបដោយផាសុកភាពជាមួយនឹងសម្ភារៈកម្រិតខ្ពស់ កៅអីដែលមានកំដៅ និងខ្យល់ចេញចូល និងដំបូលបែប Panoramic Sunroof។ គួរជម្រាបផងដែរថារថយន្តគឺ Ramcharger 2025 ត្រូវបានគេរំពឹងថានឹងអាចរកទិញបាននៅចុងឆ្នាំ 2024៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-28T05:19:15.344Z", "category": "កំពូលអ្នកលក់", "views": 732, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ចេញរកស៊ីដំបូងៗ មិនដឹងគួរធ្វើបែបណា! មកស្គាល់គន្លឹះសំខាន់៤ បើកហាងដំបូងមានអ្នកស្គាល់ច្រើន	https://business-cambodia.com/articles/four-tips-run-bz-gain-more-costumer	ការរកស៊ីជួញដូរជួនមានភ្ញៀវតិច ជួនមានភ្ញៀវច្រើនជារឿងធម្មតា ប៉ុន្តែរឿងមិនធម្មតានោះគឺ ភ្ញៀវតិចស្ទើរតែរាល់ថ្ងៃ ដូច្នេះប្រសិនបើយើងមិនស្វាត់ស្វែងរកវិធីដោះស្រាយទៀតនោះ មិនយូរមិនឆាប់អាជីវកម្មរបស់អ្នកនឹងដួលជាមិនខាន។ ទាក់ទងទៅនឹងបញ្ហាមិនសូវមានភ្ញៀវនេះ ថ្ងៃនេះ Business Cambodia សូមបង្ហើបរឿងសំខាន់៤ បើកហាងមានអ្នកស្គាល់ច្រើន។ ដោយក្នុងនោះរួមមាន៖ ទី១. គួរផ្តោតលើសោភ័ណ្ឌភាពទៅលើអ្វីដែលយើងលក់៖ បើសិនជាលក់អនឡាញ គួរផ្តោតលើការដាក់ឈ្មោះ និងធ្វើ Logo ឱ្យបានស្អាត។ បន្ថែមពីនេះ គួរផ្តោតលើការវេបខ្ចប់ឱ្យបានស្អាត ពីព្រោះនៅក្នុងសម័យប្រកួតប្រជែង មនុស្សត្រូវការភាពស្អាត ប្រណិត ទំនើបទាក់ភ្នែក។ ដោយឡែក បើអ្នកបើកហាង គួរផ្តោតលើបរិយាកាសក្នុងហាង ទាំងការដេគ័រ សម្លៀកបំពាក់បុគ្គលិកផ្សេងៗជាដើម។ ជារួមអ្នកគួរចំណាយធនធានលើការរៀបចំអ្វីដែលអ្នកលក់ឱ្យបានល្អបំផុត ដើម្បីទាក់ភ្នែកភ្ញៀវ។ ទី២. ខ្ចីដៃអ្នកជំុវិញខ្លួន៖ អ្នកគួរខ្ចីដៃឪពុកម្តាយ បងប្អូន មិត្តភក្តិ និងអ្នកស្គាល់ ឱ្យមកជួយញ៊ាំ ជួយប្រើ ជួយផ្សព្វផ្សាយ ជួយណែនាំភ្ញៀវបន្ត។ បន្ថែមពីអ្នកអាចជួលអ្នកល្បី Influencer ឬបុគ្គលដែលមានគេគោរពស្រលាញ់ច្រើន ឱ្យមកជួយផ្សព្វផ្សាយផលិតផល ឬសេវាកម្មរបស់អ្នក។ លើសពីនេះ បើអ្នកមានលទ្ធភាពច្រើន អាចជួលមេឌា ទូរទស្សន៍ ឬដាក់ប៉ានណូផ្សេងៗជាដើម។ ទី៣. ធ្វើការប្រម៉ូលសិន៖ អ្នកគួរគិតអំពីការធ្វើប្រម៉ូសិនពិសេសអ្វីមួយ ដើម្បីទាក់ទាញភ្ញៀវឱ្យមកសាកប្រើ ឬទិញផលិតរបស់អ្នក។ ការធ្វើប្រម៉ូសិនអាចផ្តោតលើការទិញមួយថែមមួយ ឬក៏ការផ្តល់សេវាកម្មពិសេសសម្រាប់អ្នកទិញនៅថ្ងៃបើកហាងដំបូងៗជាដើម។ ទី៤. អ្នកគួរផ្តោតលើអតិថិជនដែលមកហាងផ្ទាល់៖ ដោយអ្នកព្យាយាមផ្តល់សេវាកម្មឱ្យគាត់ពេញចិត្ត និងស្រលាញ់ម៉ាកយីហោរបស់អ្នក បន្ទាប់មកអ្នកអាចស្នើសុំគាត់ឱ្យជួយផុស ជួយផ្សាយ ជួយណែនាំមិត្តភក្តិ បងប្អូន ឬអ្នកស្គាល់ មកហាងរបស់អ្នកបន្ត។ ចំណុចទាំងអស់នេះហើយ ដែលអ្នកអាចទាញភ្ញៀវមកហាងរបស់អ្នកដំបូងៗបាន៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-28T05:06:55.869Z", "category": "កំពូលអ្នកលក់", "views": 473, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
អ្នកឧកញ៉ាធំៗនៅខ្មែរចំនួន ៦ រូបត្រូវបានព្រះមហាក្សត្រផ្ដល់គោរមងារជា “លោកអ្នកឧកញ៉ា”	https://business-cambodia.com/articles/loknak-uknha	នាពេលថ្មីៗនេះ ព្រះករុណាព្រះបាទសម្តេចព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា បានប្រោសព្រះរាជទានគោរមងារ «លោកអ្នកឧកញ៉ា» ដែលជាគោរមងារលំដាប់ថ្នាក់ទី១ ជូនដល់អ្នកឧកញ៉ា និងជំទាវអ្នកឧកញ៉ាសរុបចំនួន ៦ រូប។ យោងតាមការដកស្រង់ពីសមាគមន៍ឧកញ៉ាកម្ពុជា អ្នកឧកញ៉ាដែលទទួលបានគោរមងារក៏ពិសេសខាងលើនេះរួមមាន៖ អ្នកឧកញ៉ា លី យ៉ុងផាត់ ត្រូវបានត្រាស់បង្គាប់ផ្តល់គោរមងារជា លោកអ្នកឧកញ៉ា លី យ៉ុងផាត់ អ្នកឧកញ៉ា ពុង ឃាវសែ ត្រូវបានត្រាស់បង្គាប់ផ្តល់គោរមងារជា លោកអ្នកឧកញ៉ា ពុង ឃាវសែ ជំទាវអ្នកឧកញ៉ា ភាព ហៀក ត្រូវបានត្រាស់បង្គាប់ផ្តល់គោរមងារជា ជំទាវលោកអ្នកឧកញ៉ា ភាព ហៀក អ្នកឧកញ៉ា លី ហួរ ត្រូវបានត្រាស់បង្គាប់ផ្តល់គោរមងារជា លោកអ្នកឧកញ៉ា លី ហួរ ជំទាវអ្នកឧកញ៉ា ភូ ហុងស៊ួន ស៊ីគង់ទ្រីវ ត្រូវបានត្រាស់បង្គាប់ផ្តល់គោរមងារជា ជំទាវលោកអ្នកឧកញ៉ា ភូ ហុងស៊ួន ស៊ីគង់ទ្រីវ អ្នកឧកញ៉ា លាង ឃុន ត្រូវបានត្រាស់បង្គាប់ផ្តល់គោរមងារជា លោកអ្នកឧកញ៉ា លាង ឃុន។ សូមជម្រាបផងដែរថា គោរមងារ «លោកអ្នកឧកញ៉ា» គឺជាគោរមងារខ្ពស់បំផុតនៃគោរមងារ «ឧកញ៉ា» នៅកម្ពុជា ដែលក្នុងនោះមាន៣កម្រិតដូចជា៖ ឧកញ៉ា អ្នកឧកញ៉ា និងលោកអ្នកឧកញ៉ា៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T15:46:04.381Z", "category": "ព័ត៌មានថ្មីៗ", "views": 23389, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សៀវភៅ «មាគ៌ាបញ្ញវន្ត» បានសម្ពោធដាក់លក់ជាផ្លូវការនៅលើទឹកដីអង្គរ	https://business-cambodia.com/articles/the-book-the-way-of-the-intellectuals-officially-launches-in-angkor	«មាគ៌ាបញ្ញវន្ត» រៀបរៀងដោយក្រុមយុវជនស្ម័គ្រចិត្តដើម្បីការអភិវឌ្ឍសង្គម ហៅកាត់ YVSD និងបោះពុម្ពផ្សាយដោយគ្រឹះស្ថានបោះពុម្ពនៃសាកលវិទ្យាល័យ ម៉េងលី ជេ. គួច បានសម្ពោធដាក់លក់ជាផ្លូវការនារសៀលថ្ងៃសៅរ៍ ទី២៧ ខែមេសា ឆ្នាំ២០២៤ នៅសាលារៀន អន្តរទ្វីប អាមេរិកាំង សាខាសៀមរាប ដោយមានការចូលរួមពីភ្ញៀវកិត្តិយសជាតិ អន្ដរជាតិ អ្នកសារព័ត៌មានយ៉ាងច្រើនកុះករ។ វាគ្មិនជាគណៈអធិបតីចំនួន២អង្គ/នាក់បាននិមន្តអញ្ជើញក្នុងកម្មវិធីសម្ពោធសៀវភៅនេះ គឺសម្តេចព្រះព្រហ្មរតនមុនី ពិន សែម សិរីសុវណ្ណោ គណៈមហានិកាយនៃព្រះរាជាណាចក្រកម្ពុជា និងជាព្រះគ្រូចៅអធិការវត្តរាជបូណ៌ ខេត្តសៀមរាប និងអ្នកឧកញ៉ា វេជ្ជបណ្ឌិត គួច ម៉េងលី ស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. គួច អេឌ្យូខេសិន ម.ក ដែលជាតួអង្គសំខាន់ក្នុងសៀវភៅ «មាគ៌ាបញ្ញវន្ត» នេះតែម្តង។ សៀវភៅ «មាគ៌ាបញ្ញវន្ត» ដែលមានកម្រាស់១៦៦ទំព័រ ទំហំ១៤.៨x២១សង់ទីម៉ែត្រ កើតចេញពីសិក្ខាសាលាអនឡាញស្តីពី “ការរៀបចំខ្លួនដើម្បីឱ្យក្លាយជាបញ្ញវន្តសតវត្សទី២១” នៅថ្ងៃទី៨ ខែសីហា ឆ្នាំ២០២១ ដោយមានវាគ្មិន៣អង្គ/នាក់ គឺសម្តេចព្រះព្រហ្មរតនមុនី ពិន សែម ដែលព្រះអង្គចែករំលែកលើប្រធានបទ «តើអ្វីជាបញ្ញវន្ត?», អ្នកឧកញ៉ា វេជ្ជបណ្ឌិត គួច ម៉េងលី ចែករំលែកលើប្រធានបទ «តម្លៃបញ្ញវន្តនៅក្នុងសង្គមខ្មែរ» និងឯកឧត្តម ហ្សង់-ហ្វ្រង់ស័្វរ តាន់ រដ្ឋមន្ត្រីប្រតិភូអមនាយករដ្ឋមន្ត្រី និងជាអតីតនាយកគ្រប់គ្រងវិទ្យុបារាំងអន្តរជាតិ RFI ជាភាសាខ្មែរ ចែករំលែកលើប្រធានបទ «បញ្ញវន្តនិងនយោបាយ»។ ដោយមើលឃើញតម្លៃខ្លឹមសារចែករំលែករបស់បញ្ញវន្តខ្មែរប្រកបដោយគតិបណ្ឌិតនិងមានពុទ្ធិអប់រំខ្ពស់ស័ក្តិសមជាមាគ៌ាបំភ្លឺផ្លូវដ៏ល្អមួយសម្រាប់យុវជនជំនាន់ក្រោយ គ្រឹះស្ថានបោះពុម្ពផ្សាយនៃសាកលវិទ្យាល័យ ម៉េងលី ជេ. គួច បានខ្នះខ្នែងជ្រោមជ្រែងលើបច្ចេកទេសបោះពុម្ពផ្សាយ។ បែបនេះហើយ ទើបវណ្ណកម្មក្រោមចំណងជើងថា «មាគ៌ាបញ្ញវន្ត» នេះ ចាប់បដិសន្ធិឡើង។ ម៉្លោះហើយ ដើម្បីកាន់តែជ្រាបច្បាស់ថា តើខ្លឹមសារក្រោមប្រធានបទខាងលើមានលក្ខណៈបែបណា ប្រិយមិត្តអ្នកអានអាចជ្រើសរើសស្នាដៃនេះ ដែលគ្រោងនឹងចែកផ្សាយទៅគ្រប់បណ្ណាគារទាំងអស់ក្នុងព្រះរាជាណាចក្រកម្ពុជា ក្នុងតម្លៃលក់លើទីផ្សារត្រឹមតែ២៨ ៧០០រៀល ឬ៧ដុល្លារអាម៉េរិកតែប៉ុណ្ណោះ។ ម្យ៉ាងវិញទៀត ស្នាដៃនេះគឺជាប្រភពឯកសារល្អមួយសម្រាប់សិស្ស និស្សិត បព្វជិត និងមហាជនទូទៅ ដែលមានជំនក់ចិត្តលើការអាននិងស្វែងយល់បន្ថែមទាក់ទងនឹងបញ្ញវន្តភាព។ គួរបញ្ជាក់ផងដែរថា ក្រោយចប់ពិធីសម្ពោធលើទឹកដីអង្គរ ស្នាដៃនេះបានចរាចរលើទីផ្សាសៀវភៅទូទាំងព្រះរាជាណាចក្រកម្ពុជា ហើយរាល់ថវិកាដែលទទួលបានពីការលក់ស្នាដៃនេះនិងគ្រប់ស្នាដៃទាំងអស់របស់គ្រឹះស្ថាននឹងត្រូវដាក់ចូលក្នុងមូលនិធិ ម៉េងលី ជេ. គួច ដើម្បីគាំទ្រដល់គម្រោងជួយសហគមន៍ទាំង៤គម្រោង ដែលមូលនិធិកំពុងធ្វើសកម្មភាពយ៉ាងសកម្មជារៀងរាល់ថ្ងៃ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T15:02:27.257Z", "category": "PR", "views": 982, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
នេះជាប្រយោជន៍ធំៗ ដែលកម្ពុជាទទួលបានពីគម្រោងព្រែកជីកហ្វូណនតេជោ ពេលសាងសង់រួច	https://business-cambodia.com/articles/benefits-of-funan-techo-canal-project	ព្រែកជីកហ្វូណនតេជោ គឺជាគម្រោងផ្លូវទឹកប្រវត្ដិសាស្ដ្រដែលតភ្ជាប់ប្រព័ន្ធទន្លេមេគង្គទៅកាន់ផ្លូវសមុទ្រ ខណៈគម្រោងនេះត្រូវបានរាជរដ្ឋាភិបាលអនុម័តឲ្យអនុវត្ដកាលពីខែឧសភា ឆ្នាំ២០២៣ កន្លងទៅ។ យោងតាមសេចក្ដីប្រកាសព័ត៌មាន របស់ទីស្ដីការគណរដ្ឋមន្ដ្រីកាលពីពេលកន្លងទៅបានឲ្យដឹងថា គម្រោងនេះ គឺធ្វើឡើងដើម្បីពង្រីកវិសាលភាពនៃការប្រើប្រាស់សក្តានុពលលើការដឹកជញ្ជូនតាមផ្លូវទឹក សំដៅ ចូលរួមលើកកម្ពស់សកម្មភាពសេដ្ឋកិច្ច-សង្គមឱ្យកាន់តែមានការរីកចម្រើនឈានទៅមុខមួយកម្រិត ថែមទៀត និងផ្តល់ជាដំណោះស្រាយសមស្របលើបញ្ហាប្រឈមនិងឧបសគ្គនានានៃវិស័យដឹកជញ្ជូន តាមផ្លូវទឹកដែលយើងបាននិងកំពុងជួបប្រទះនាពេលបច្ចុប្បន្ន។ តាមការសិក្សា បានបង្ហាញថា ផ្លូវទឹកនេះមានប្រវែង ១៨០គីឡូម៉ែត្រ ចាប់ផ្ដើមពីព្រែកតាកែវនៃទន្លេមេគង្គ ឆ្លងកាត់តាមព្រែកតាឯក នៃទន្លេបាសាក់ រួចចូលតាមព្រែកតាហ៊ីងនៃទន្លេបាសាក់ ស្រុកកោះធំ និងបន្តរហូតដល់សមុទ្រ ខេត្តកែប ដោយឆ្លងកាត់ខេត្តចំនួន៤ រួមមាន ខេត្តកណ្តាល ខេត្តតាកែវ ខេត្តកំណក និងខេត្តកែប ដែលមានប្រជាជនសរុបប្រមាណ ១,៦លាននាក់ រស់នៅអមសងខាងផ្លូវទឹក។ ផ្លូវទឹកនេះមាន ទទឹងមុខកាត់ផ្នែកខាងលើប្រវែង១០០ម៉ែត្រ និងមុខកាត់ផ្នែកខាងក្រោមប្រមាណ ៨០ម៉ែត្រ និង ជម្រៅទឹកប្រមាណ ៥,៤ម៉ែត្រ (ជម្រៅនាវាចរណ៍ ៤,៧ម៉ែត្រ និងគម្លាតសុវត្ថិភាព ០,៧ ម៉ែត្រ) មានគន្លងនាវាចរណ៍ចំនួន ២ គន្លង អាចចេញ-ចូល និងចៀសគ្នាបានដោយសុវត្ថិភាព។  អ្វីដែលពិសេសគម្រោងផ្លូវនាវាចរណ៍នេះ នឹងផ្តល់អត្ថប្រយោជន៍ជាច្រើន រួមមាន៖ ការកាត់បន្ថយរយៈពេល ចម្ងាយ និងតម្លៃនៃការដឹកជញ្ជូននាពេលបច្ចុប្បន្ន, ការបង្កើត តំបន់ពាណិជ្ជកម្មនិងមជ្ឈមណ្ឌលភស្តុភារកម្ម, ការអភិវឌ្ឍផែរណបថ្មីៗជាច្រើន, ការពង្រីកតំបន់ អភិវឌ្ឍន៍កសិកម្ម ធារាសាស្ត្រ វារីវប្បកម្ម និងចិញ្ចឹមសត្វ, ការជួយគាំទ្រដល់ការអភិវឌ្ឍប៉ូលសេដ្ឋកិច្ច ទី៤ របស់កម្ពុជា, ការបង្កើតការងារបន្ថែមនៅកំពង់ផែស្វយ័តក្រុងព្រះសីហនុ កំពង់ផែស្វយ័តភ្នំពេញ និងកំពង់ផែផ្សេងទៀត, ការជំរុញការអភិវឌ្ឍទីក្រុងនិងនគរូបនីយកម្ម, និងការជំរុញការរីកចម្រើន ផ្នែកអចលនទ្រព្យ។ ទន្ទឹមជាមួយគ្នានេះដែរ កាលពីថ្ងៃទី២៦ ខែមេសា ឆ្នាំ២០២៤ នៅក្នុងពិធីអបអរសាទរសន្និបាតលើកទី១ និងកម្មវិធីពិសាអាហារសាមគ្គីមហាគ្រួសារសមាគមឧកញ៉ាកម្ពុជា សសម្តេចតេជោ ហ៊ុន សែន ប្រធានព្រឹទ្ធសភា នៃព្រះរាជាណាចក្រកម្ពុជា បានមានប្រសាសន៍ថា ព្រែកជីកហ្វូណនតេជោ មានសារៈសំខាន់ដូចជា៖ ១. ជាផ្លូវតភ្ជាប់ដោយផ្ទាល់ទៅកាន់សមុទ្រ ដោយមិនឆ្លងកាត់ប្រទេសដទៃ គឺមិនឆ្លងកាត់ប្រទេសវៀតណាម ដែលតម្រូវឱ្យមានការបង់ថ្លៃពេលឆ្លងកាត់ប្រទេសគេ។ ២. ជាប្រព័ន្ធស្រោចស្រពនៅតំបន់ទិសនិរតី ដែលកន្លងមកក៏ដូចជាបច្ចុប្បន្នកំពុងប្រឈមនឹងការខ្វះខាតទឹកសម្រាប់ដាំដុះដំណាំកសិកម្ម និងជីវភាពប្រចាំថ្ងៃរបស់ប្រជាពលរដ្ឋ។ ៣. ជាប្រព័ន្ធជួយដល់ការរំដោះជំនន់នៅតំបន់ទិសនិរតី។ សូមជម្រាបផងដែរថា តាមការបញ្ជាក់ពីឯកឧត្ដម ប៉េង ពោធិ៍នា រដ្ឋមន្ដ្រីក្រសួងសាធារណការ និងដឹកជញ្ជូន បានឲ្យដឹងថា គម្រោងព្រែកជីកហ្វូណនតេជោនេះអាចនឹងចាប់ផ្ដើមបើកការដ្ឋានសាងសង់នៅអំឡុងត្រីមាសទី៤ ឆ្នាំ២០២៤ ខាងមុខ។ ខណៈគម្រោងនេះគឺជាប្រភេទគម្រោងវិនិយោគ BOT (សាងសង់-ដំណើរការ-ផ្ទេរ) និងត្រូវការទុនវិនិយោគប្រមាណ ១ ៧០០ លានដុល្លារ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T09:46:49.103Z", "category": "ព័ត៌មានថ្មីៗ", "views": 897, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ការសិក្សា៖ ចង់មានជីវិតប្រសើរ ធ្វើកា.រ រក.ស៊ីរីកចម្រើនលឿន ត្រូវដកខ្លួនចេញពីរឿងទាំង៥នេះ	https://business-cambodia.com/articles/throw-away-these-5-things	រូបវិទូ Albert Einstein បាននិយាយថា “មានតែមនុស្សឆ្គួតប៉ុណ្ណោះ ដែលធ្វើសកម្មភាពដដែល តែប្រាថ្នាចង់បានលទ្ធផលផ្សេង”។ ដូចគ្នា ប្រសិនបើអ្នកចង់មានជីវិតល្អប្រសើរ ត្រូវហ៊ានដកខ្លួនចេញពីរឿងទាំង៥ខាងក្រោមនេះ ដោយយោងតាមការសិក្សារបស់ ask HR green.org៖ ១/. ស្តីបន្ទោស៖ ការចូលចិត្តស្តីបន្ទោសទៅកាន់អ្នកដទៃនូវរាល់សំណាងអាក្រក់របស់ខ្លួនគឺជាសកម្មភាពអវិជ្ជមានមួយដែលធ្វើឲ្យអ្នកមិនអាចទទួលបានភាពចោគជ័យនោះឡើយ។ ការស្តីបន្ទោសទាំងនោះមានទម្រង់ច្រើនរូបភាពដូចជា ការស្តីបន្ទោសទៅកាន់គ្រួសារ មិត្តភក្តិ រដ្ឋាភិបាល ឬមនុស្សជុំវិញខ្លួនដែលជាបុព្វហេតុធ្វើឲ្យខ្លួនក្រ ឬរស់នៅក្នុងស្ថានភាពពិបាកជាដើម។ ២/. ដឹងគ្រប់រឿង៖ ជាធម្មតា បុគ្គលដែលគិតថាខ្លួនឯងចេះគ្រប់រឿងគឺរមែងតែងតែមិនបើកចិត្តរៀនពីអ្នកដទៃ ឬរៀននូវអ្វីដែលថ្មីនោះទេ។ កត្តានេះហើយបានធ្វើឲ្យពួកគេមិនអាចអភិវឌ្ឍខ្លួនឈានទៅរកការរីកចម្រើនបានឡើយ មិនតែប៉ុណ្ណោះពួកគេបានស្ថិតនៅត្រឹងមួយកន្លែង ឬកំពុងដើរថយក្រោយទៀតក៏ថាបាន។ ៣/. ភ័យខ្លាច៖ ភាពភ័យខ្លាចគឺជាកត្តារារាំងមួយដែលធ្វើឲ្យមនុស្សជាច្រើនមិនអាចបោះជំហានទៅកាន់ភាពជោគជ័យរបស់ខ្លួនបាន។ នៅពេលដែលអ្នកចង់ធ្វើអ្វីមួយឲ្យសម្រេចចេញជាលទ្ធផល ប៉ុន្តែអ្នកគ្មានភាពក្លាហានគ្រប់គ្រាន់ក្នុងការធ្វើវា នោះវាបានបង្ហាញឲ្យឃើញថាអ្នកបរាជ័យបាត់ទៅហើយ។ ៤/. តំបន់សុវត្ថិភាព៖ គឺជាកន្លែងមួយដែលមនុស្សភាគច្រើនចូលចិត្តរស់នៅបំផុត ព្រោះវាធ្វើឲ្យការរស់នៅមានភាពងាយស្រួល និងមិនមានភាពស្មុគស្មាញឡើយ។ ជាមួយគ្នានេះដែរ វាក៏ជាមូលហេតុមួយដែលធ្វើឲ្យមនុស្សចូលចិត្តរស់នៅក្នុងតំបន់គ្មានភាពរីកចម្រើន និងពិបាកឈានឆ្ពោះទៅកាន់ភាពមានបាន ឬជោគជ័យណាស់។ ៥/. មិនច្បាស់លាស់៖ បានធ្វើឲ្យមនុស្សស្ថិតនៅជាមួយភាពវិលវល់ ចំណាយពេលខ្ជះខ្ជាយយ៉ាងច្រើនទៅលើរឿងមិនប្រាកដប្រជា។ ជួនកាលពួកគេអាចនឹងមិនដឹងថាខ្លួនឯងជានរណា ហើយអ្វីដែលខ្លួនចង់បានពិតប្រាកដនៅក្នុងជីវិតនោះឡើយ ដែលជាកត្តាមួយនាំឲ្យពួកគេពិបាកក្នុងការទទួលបានភាពជោគជ័យ និងភាពមានបានណាស់។ យ៉ាងណាមិញ ព្រះពុទ្ធទ្រង់ត្រាសសម្តែងថា “បុគ្គលសាបព្រួសនូវពូជណា រមែងបានច្រូតកាត់នូវផលនោះ” ចូរក្រវាត់ចោលនូវចង្រៃ ហើយញាត់បន្ថែមនូវរឿងចម្រើន ទើបអនាគតថ្កុំថ្កើន រស់នៅរីករាយ ដុះដាលទាំងការងារ និងការរកស៊ី៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T08:31:28.323Z", "category": "ភាពជាអ្នកដឹកនាំ", "views": 8632, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សល់ត្រឹម ៩ខែទៀត TikTok អាចនឹងត្រូវបិទកម្មវិធីទាំងស្រុងនៅអាមេរិក បើមិនព្រមលក់	https://business-cambodia.com/articles/tik-tok-will-close-in-usa	កម្មវិធី Tik Tok អាចនឹងត្រូវបិទទាំងស្រុងនៅសហរដ្ឋអាមេរិក ខណៈសល់ពេលត្រឹមតែ ៩ខែទៀតប៉ុណ្ណោះ បើក្រុមហ៊ុនមេដែលមានមូលដ្ឋាននៅប្រទេសចិនគឺ ByteDance នៅតែមិនធ្វើតាមច្បាប់សហរដ្ឋអាមេរិកទេនោះ។ នេះបើយោងតាមទីភ្នាក់ងារសារព៌ត័មាន Reuters នាថ្ងៃទី២៦ ខែមេសា ឆ្នាំ២០២៤។ ក្នុងសេចក្តីព្រាងច្បាប់ថ្មី ដែលចុះហត្ថលេខាដោយ ប្រធានាធិបតីអាមេរិកលោក Joe Biden បានផ្តល់ឱ្យ TikTok នូវជម្រើសពីររួមមាន ក្រុមហ៊ុនមេ ByteDance ត្រូវបង្វែរ TikTok ទៅជាក្រុមហ៊ុនសហរដ្ឋអាមេរិកក្នុងរយៈពេលកំណត់ ៩ខែ។ ប្រសិនបើបរាជ័យក្នុងការធ្វើដូច្នេះ គឺបានន័យថា នៅលើ App Store ឬ App ផ្សេងៗទៀត នៅទូទាំងអាមេរិក នឹងមិនមានកម្មវិធី TikTok ទៀតឡើយ។ ច្បាប់ថ្មីខាងលើនេះ ត្រូវបានអនុម័តដោយព្រឹទ្ធសភាអាមេរិកក្នុងសំឡេងគាំទ្រយ៉ាងច្រើនលើសលប់កាលពីថ្ងៃអង្គារសប្តាហ៍នេះ ដោយសារមានការព្រួយបារម្ភក្នុងចំណោមសមាជិកសភាអាមេរិកដែលថា រដ្ឋាភិបាលចិនអាចចូលប្រើប្រាស់ទិន្នន័យរបស់ជនជាតិអាមេរិក ឬប្រើប្រាស់កម្មវិធីនេះសម្រាប់ការឃ្លាំមើលលើប្រជាជនអាមេរិកជាដើម។ គួរជម្រាបផងដែរថា ទីផ្សារសហរដ្ឋអាមេរិកមានចំណែកប្រហែល ២៥% នៃប្រាក់ចំណូលសរុបរបស់ TikTok កាលពីឆ្នាំមុន ហើយអ្នកប្រើប្រាស់សកម្មប្រចាំថ្ងៃរបស់ TikTok នៅសហរដ្ឋអាមេរិកស្មើនឹងប្រហែល ៥% នៃចំនួនអ្នកប្រើប្រាស់សកម្មប្រចាំថ្ងៃរបស់ក្រុមហ៊ុន ByteDance នៅទូទាំងពិភពលោក៕អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T07:50:57.920Z", "category": "ភាពជាអ្នកដឹកនាំ", "views": 1049, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
សុទ្ធតែក្រុមហ៊ុនល្បី! ក្រុមហ៊ុនផលិតរថយន្តចំនួន ៥ ត្រៀមបើកដំណើរការរោងចក្រដំឡើងរថយន្តនៅកម្ពុជា	https://business-cambodia.com/articles/car-company	នៅពេលដ៏ខ្លីខាងមុខនេះ កម្ពុជានឹងមានក្រុមហ៊ុនផលិតរថយន្តធំៗចំនួន ៥ បង្ហាញខ្លួនឡើង ខណៈបច្ចុប្បន្នក្រុមហ៊ុនទាំងនោះ កំពុងរៀបចំរចនាសម្ព័ន្ធផលិតកម្ម ត្រៀមខ្លួនរួចជាស្រេចក្នុងការបើកដំណើរការរោងចក្រដំឡើងរថយន្តនៅកម្ពុជា។ ថ្លែងនៅក្នុងពិធីសម្ពោធ “ពិព័រណ៍រថយន្ត (Auto Show) លើកទី១ ឆ្នាំ២០២៤” លោកជំទាវ ចម និម្មល រដ្ឋមន្ត្រីក្រសួងពាណិជ្ជកម្មបានធ្វើការលើកឡើងថា បច្ចុប្បន្នមានក្រុមហ៊ុនរថយន្តចំនួន ៥ កំពុងរៀបចំរចនាសម្ព័ន្ធផលិតកម្ម ត្រៀមបើកដំណើរការរោងចក្រដំឡើងរថយន្តនៅកម្ពុជា ក្នុងនោះរួមមាន៖ ក្រុមហ៊ុន HGB Motors Assembly, ក្រុមហ៊ុន EM Automotive, ក្រុមហ៊ុន GTV Motor, ក្រុមហ៊ុន TOYOTA, និងក្រុមហ៊ុន China Matrix Technology ។ ឆ្លៀតក្នុងឱកាសនោះ លោកជំទាវរដ្ឋមន្ត្រី បានលើកឡើងពីកិច្ចខិតខំប្រឹងប្រែងរបស់ក្រសួងពាណិជ្ជកម្ម ក្នុងការចូលរួមលើកកម្ពស់វិស័យធុរកិច្ច និងវិនិយោគនៅកម្ពុជា តាមរយៈការរៀបចំកសាងលិខិតបទដ្ឋានគតិយុត្តិឱ្យស្របតាមបរិបទបទថ្មី សំដៅជួយសម្រួលដល់វិស័យឯកជន, ការដាក់ឱ្យដំណើរការនូវប្រព័ន្ធស្វ័យប្រវត្តិកម្ម, ការដាក់ឱ្យដំណើរការមជ្ឍមណ្ឌលទំនាក់ទំនងរវាងសាធារណៈជន និងមន្រ្តីផ្តល់សេវា (Call Center 1266) ដោយឥតគិតថ្លៃ, ព្រមទាំងការជំរុញការយកចិត្តទុកលើការពង្រឹងការការពារកម្មសិទ្ធិបញ្ញានៅកម្ពុជា សំដៅការពារ និងលើកកម្ពស់ការធ្វើធុរកិច្ចដោយស្មោះត្រង់ ប្រកបដោយភាពប្រកួតប្រជែង ផងដែរ។ ជាមួយគ្នានោះ លោកជំទាវរដ្ឋមន្ត្រី បានលើកទឹកចិត្តដល់ធុរជន និងដៃគូរវិនិយោគ ពិចារណាក្នុងការបណ្តាក់ទុនរកស៊ីឱ្យកាន់តែទូលំទូលាយ និងការបង្កើតមូលដ្ឋានផលិតកម្មនៅកម្ពុជា ដើម្បីទាញយកអត្ថប្រយោជន៍ជាច្រើនដែលកម្ពុជាកំពុងមាន រួមមាន៖ កិច្ចព្រមព្រៀងពាណិជ្ជកម្មអាស៊ានបូក និងប្រព័ន្ធអនុគ្រោះពន្ធដែលកម្ពុជាទទួលបានពីប្រទេសអភិវឌ្ឍន៍ កិច្ចព្រមព្រៀងពាណិជ្ជសេរី និងក្របខណ្ឌនៃកិច្ចសម្រួលពាណិជ្ជកម្មនិងវិនិយោគថ្នាក់ជាតិ ព្រមទាំងមកវិនិយោគលើការបង្កើតរោងចក្រផលិតរថយន្ត សម្រាប់ផ្គត់ផ្គង់ទីផ្សារក្នុងស្រុក និងនាំចេញ ពិសេសការវិនិយោគលើរថយន្តអគ្គិសនី (Electric Vehicles)៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T07:46:18.246Z", "category": "ព័ត៌មានថ្មីៗ", "views": 1377, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ដីទំហំជិត ៦០ ហិកតានៅកណ្ដាលរាជធានីភ្នំពេញ នឹងត្រូវរៀបចំជាផ្លូវថ្មើរជើង និងកន្លែង (Pub Street)	https://business-cambodia.com/articles/pub-street-in-phnom-penh	ដីទំហំជិត ៦០ ហិកតា ដែលស្ថិតនៅកណ្ដាលរាជធានីភ្នំពេញ នឹងត្រូវរៀបចំធ្វើជាផ្លូវថ្មើរជើង និងជាកន្លែង Pub Street សម្រាប់ប្រជាជនធ្វើដំណើរកម្សាន្ដ និងទិញទំនិញនាលពេលខាងមុខ ខណៈគម្រោងនេះត្រូវបានបើកកិច្ចប្រជុំកាលពីពេលថ្មីៗនេះផងដែរ។ យោងតាមការដកស្រង់ពីក្រសួងព័ត៌មាន កាលពីថ្ងៃទី២៦ ខែមេសា ឆ្នាំ២០២៤ រដ្ឋបាលរាជធានីភ្នំពេញបានបើកកិច្ចប្រជុំស្តីពីការងាររៀបចំគម្រោងខាងលើ ដែលមានទីតាំងនៅមុខប៉ុស្តិ៍ប្រៃសណីយ៍កម្ពុជា ស្ថិតក្នុងសង្កាត់វត្តភ្នំ ខណ្ឌដូនពេញ រាជធានីភ្នំពេញ ក្រោមអធិបតីភាពឯកឧត្ដម ឃួង ស្រេង អភិបាល នៃគណៈអភិបាលរាជធានីភ្នំពេញ។ នៅក្នុងកិច្ចប្រជុំនោះឯកឧត្ដម ឃួង ស្រេង បានលើកឡើងថា៖ គម្រោងនេះយើង បានសិក្សារួចអស់ហើយ ដូច្នេះលោកជំរុញឱ្យមន្ទីរសាធារណការនិងដឹកជញ្ជូន រាជធានីភ្នំពេញ ចាប់ផ្តើមអនុវត្តន៍ការងាររៀបចំគម្រោងនេះ ចាប់ពីពេលនេះតទៅ ដោយប្រើប្រាស់ពេលវេលា៦ខែ ពោលគឺឱ្យរួចរាល់ នៅមុនចូលឆ្នាំសកលឆ្នាំ២០២៥។ ដោយឡែកតាមការបញ្ជាក់ពីលោក សាំ ពិសិដ្ឋ ប្រធានមន្ទីរសាធារណការនិងដឹកជញ្ជូនរាជធានីភ្នំពេញ បានឱ្យដឹងថា៖ ផ្លូវថ្មើរជើងរាជធានីភ្នំពេញ ត្រូវបានបែងចែងជា៣តំបន់ មានទំហំ៥៧ហិកតា ដោយក្នុងនោះរួមមាន៖ ផ្លូវថ្មើរជើងតំបន់ទី១ មានទីតាំង នៅមុខប្រៃសណីយ៍ មាន ព្រំប្រទល់ខាង ជើង៖ ផ្លូវលេខ៩៤-ខាងត្បូង ផ្លូវលេខ១០៦-ខាងលិច៖ ផ្លូវលេខ១៣-ខាងកើត តិរិវិថីព្រះស៊ីសុវត្ថិ (តំបន់នេះនឹងរៀបចំឡើងជាតំបន់វិថីម្ហូបអាហារ និងហាងទំនិញ)។ ផ្លូវថ្មើរជើងតំបន់ទី២ មានទំហំមានព្រំប្រទល់ខាងជើង៖ ផ្លូវលេខ ១០៦-ខាងត្បូង៖ ផ្លូវលេខ ១៨៤-ខាងលិច៖ ផ្លូវលេខ១៣-ខាងកើត៖ តិរិវិថីព្រះស៊ីសុវត្ថិ(តំបន់នេះរៀបចំជាតំបន់ Pub Street)។ ផ្លូវថ្មើជើងតំបន់ទី៣ មានព្រំប្រទល់ខាងជើង៖ ផ្លូវលេខ ១៨៤-ខាងត្បូង៖ មហាវិថីព្រះសីហនុខាងលិច៖ ផ្លូវលេខ០៧-ខាង កើត តិរិវិថីព្រះស៊ីសុវត្ថិ(រៀបចំជាតំបន់ លំហែកាយ)។ លោកប្រធានមន្ទីរបន្ដថា តំបន់ទាំង៣នេះរដ្ឋបាលរាជធានីភ្នំពេញនឹង រៀបចំឡើងឱ្យមានសោភណភាពស្រស់បំព្រង ជាតំបន់បៃតង មានសួនច្បារ តាំងភ្លើងចម្រុះពណ៌ មានបង្គន់អនាម័យ ចំណតយានយន្តបណ្តោះអាសន្ន មានហាងទំនិញ ភោជនីយដ្ឋាន សណ្ឋាគារ បា និងជាកន្លែង (Pub Street) ផងដែរ។ តំបន់នេះក្រោយ ការរៀបចំរួចនឹងបើកឱ្យ ភ្ញៀវជាតិ អន្តរជាតិចូលទិញទំនិញ និងកម្សាន្តសប្បាយ ចាប់ពីម៉ោង៦ ល្ងាច ដល់ម៉ោង១១យប់៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T06:48:48.002Z", "category": "អចលនទ្រព្យ", "views": 25363, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
តស់! ចង់រៀនធ្វើម៉ាស៊ីនត្រជាក់ ធ្វើឡាន និងអគ្គិសនី វិទ្យាស្ថាន៥កន្លែងនៅភ្នំពេញ បង្រៀនមិនយកថ្លៃទេ	https://business-cambodia.com/articles/national-institute-khmer	បច្ចុប្បន្នទីផ្សារការងារផ្នែកបច្ចេកនៅកម្ពុជាកំពុងមានតម្រូវការយ៉ាងខ្លាំង ជាពិសេសផ្នែក ជួសជុលរថយន្ត ជាងជួសជុលម៉ាស៊ីនត្រជាក់ រួមនឹងជាងអគ្គិសនីជាដើម ដែលជម្រុញឱ្យកំណើននៃអ្នកសិក្សាទៅលើជំនាញនេះក៏កាន់តែច្រើន ក្នុងនោះក៏មានបងប្អូនមួយចំនួនពុំមានលទ្ធភាពក្នុងការរៀនសូត្រទៅលើជំនាញទាំងអស់នោះផងដែរ។ ប៉ុន្តែពេលនេះលែងជាបញ្ហាហើយ មានវិទ្យាស្ថានចំនួន ៥កន្លែងនៅភ្នំពេញមានបើកវគ្គបណ្តុះបណ្តាលរយៈពេលខ្លីលើជំនាញទាំងអស់នោះដោយឥតគិតថ្លៃ ដែលរួមមាន ៖ ១.វិទ្យាស្ថានជាតិពហុបច្ចេកទេសកម្ពុជា វិទ្យាស្ថានមួយនេះមានបណ្តុះបណ្តាលជំនាញសំខាន់ៗចំនួន ១១មុខរួមមាន ៖ ការតំឡើងបណ្តាញអគ្គិសនីក្នុងអគារ ការថែទាំនិងជួសជុលរថយន្ត ជំនាញថែទាំនិងជួសជុលអគ្គិសនីក្នុងរថយន្ត សេវាកម្មកុំព្យូទ័រ ជំនាញថែទាំនិងជួសជុលទូរស័ព្ទដៃ ជំនាញបរិក្ខាត្រជាក់ក្នុងគេហដ្ឋាន ជំនាញការវាស់និងកាត់កញ្ចក់វ៉ែនតា ជំនាញធុរកិច្ចភេសជ្ជៈ ការធ្វើនំ ការកែច្នៃបន្លែផ្លែឈើ និង ជំនាញការផ្សារអគ្គិសនី។ សម្រាប់ការចុះឈ្មោះចូលរៀន បងប្អូនអាចធ្វើការស្នើសុំពាក្យតាមរយៈកម្មវិធី TVET 1.5M ឬអាចទៅសាកសួរព័ត៌មានផ្ទាល់នៅវិទ្យាស្ថានជាតិពហុបច្ចេកទេសកម្ពុជា ដែលមានទីតាំងស្ថិតនៅ ភូមិព្រៃពពេល សង្កាត់សំរោងក្រោម ខណ្ឌពោធិ៍សែនជ័យ រាជធានីភ្នំពេញ ឬអាចធ្វើការទំនាក់ទំនងសាកសួរព័ត៌មានលម្អិតតាមរយៈលេខ ០១១ ៧៦ ៩០០៣ ។ ២.វិទ្យាស្ថានជាតិបណ្តុះបណ្តាលបច្ចេកទេស វិទ្យាស្ថានមួយនេះមានបណ្តុះបណ្តាលជំនាញសំខាន់ៗចំនួន ៧ មុខរួមមាន៖ ជំនាញបរិក្ខាត្រជាក់ក្នុងគេហដ្ឋាន ការតំឡើងបណ្តាញអគ្គិសនីក្នុងអគារ ការងារកំបោរ ការតំឡើងពុំ ជំនាញថែទាំនិងជួសជុលបរិក្ខអេឡិចត្រូនិក (បរិក្ខាបំពងសម្លេង) សេវាកម្មកុំព្យូទ័រ និង ការរចនាកាហ្វ្រិកដោយកុំព្យូទ័រ។ សម្រាប់ការចុះឈ្មោះចូលរៀន បងប្អូនអាចធ្វើការស្នើសុំពាក្យតាមរយៈកម្មវិធី TVET 1.5M ឬអាចទៅសាកសួរព័ត៌មានផ្ទាល់នៅវិទ្យាស្ថានជាតិពហុបច្ចេកទេសកម្ពុជា ដែលមានទីតាំងស្ថិតនៅ ភូមិចុងថ្នល់ខាងកើត សង្កាត់ទឹកថ្លា ខណ្ឌសែនសុខ រាជធានីភ្នំពេញ ឬអាចធ្វើការទំនាក់ទំនងសាកសួរព័ត៌មានលម្អិតតាមរយៈលេខ ០១២ ៦៦ ៧៧ ៥៣ ។ ៣.វិទ្យាស្ថានពហុបច្ចេកទេសព្រះកុសុមៈ វិទ្យាស្ថានមួយនេះមានបណ្តុះបណ្តាលជំនាញសំខាន់ៗចំនួន ១៣ មុខរួមមាន៖ ការតំឡើងបណ្តាញបំពង់ទឹក ការដំឡើងពុម្ព ការដំឡើងសរសៃដែក ការងារការ៉ូ ការងារកំបោរ ការថែទាំនិងជួសជុលម៉ូទ័រអគ្គិសនី ជំនាញថែទាំនិងជួសជុលបរិក្ខអេឡិចត្រូនិក (បរិក្ខាបំពងសម្លេង) ការដំឡើងនិងថែទាកាមេរ៉ាសុវត្ថិភាព សេវាកម្មអតិថិជន ការរចនាកាហ្វ្រិកដោយកុំព្យូទ័រ ការតំឡើងបណ្តាញអគ្គិសនីក្នុងអគារ ជំនាញបរិក្ខាត្រជាក់ក្នុងគេហដ្ឋាន ។ សម្រាប់ការចុះឈ្មោះចូលរៀន បងប្អូនអាចធ្វើការស្នើសុំពាក្យតាមរយៈកម្មវិធី TVET 1.5M ឬអាចទៅសាកសួរព័ត៌មានផ្ទាល់នៅវិទ្យាស្ថានជាតិពហុបច្ចេកទេសកម្ពុជា ដែលមានទីតាំងស្ថិតនៅ ភូមិចុងថ្នល់ខាងកើត សង្កាត់ទឹកថ្លា ខណ្ឌសែនសុខ រាជធានីភ្នំពេញ ឬអាចធ្វើការទំនាក់ទំនងសាកសួរព័ត៌មានលម្អិតតាមរយៈលេខ ០១២ ៧៦៦ ៤៨៨ ។ ៤.វិទ្យាស្ថានបច្ចេកទេសឧស្សាហកម្ម វិទ្យាស្ថានមួយនេះមានបណ្តុះបណ្តាលជំនាញសំខាន់ៗចំនួន ៦ មុខរួមមាន៖ ការរចនាកាហ្វ្រិកដោយកុំព្យូទ័រ ការតំឡើងបណ្តាញអគ្គិសនីក្នុងអគារ ជំនាញបរិក្ខាត្រជាក់ក្នុងគេហដ្ឋាន ការងារផ្សារអគ្គិសនី ការថែទាំនិងជួសជុលរថយន្ត និង ការបន្សឺលោហៈ ។ សម្រាប់ការចុះឈ្មោះចូលរៀន បងប្អូនអាចធ្វើការស្នើសុំពាក្យតាមរយៈកម្មវិធី TVET 1.5M ឬអាចទៅសាកសួរព័ត៌មានផ្ទាល់នៅវិទ្យាស្ថានជាតិពហុបច្ចេកទេសកម្ពុជា ដែលមានទីតាំងស្ថិតនៅ ភូមិចុងថ្នល់ខាងកើត សង្កាត់ទឹកថ្លា ខណ្ឌសែនសុខ រាជធានីភ្នំពេញ ឬអាចធ្វើការទំនាក់ទំនងសាកសួរព័ត៌មានលម្អិតតាមរយៈលេខ ០១៥ ៨២១ ៨២៧ ។ ៥.វិទ្យាស្ថានអភិវឌ្ឍន៍មុខជំនាញកម្ពុជា-ថៃ វិទ្យាស្ថានមួយនេះមានបណ្តុះបណ្តាលជំនាញសំខាន់ៗចំនួន ៨ មុខរួមមាន៖ សេវាកម្មកុំព្យូទ័រ ការងារកំបោរ ការដំឡើងបណ្តាញអគ្គិសនីក្នុងអគារ ការដំឡើងប្រព័ន្ធបញ្ជាម៉ូទ័រអគ្គិសនី ការដំឡើងកាំមេរ៉ាសុវត្ថិភាព ការថែទាំនិងជួសជុលម៉ាស៊ីនត្រជាក់រថយន្ត ការថែទាំនិងជួសជុលរថយន្ត សេវាកម្មបរិក្ខាត្រជាក់ក្នុងគេហដ្ឋាន សម្រាប់ការចុះឈ្មោះចូលរៀន បងប្អូនអាចធ្វើការស្នើសុំពាក្យតាមរយៈកម្មវិធី TVET 1.5M ឬអាចទៅសាកសួរព័ត៌មានផ្ទាល់នៅវិទ្យាស្ថានជាតិពហុបច្ចេកទេសកម្ពុជា ដែលមានទីតាំងស្ថិតនៅ ភូមិព្រៃពពេល សង្កាត់សំរោងក្រោម ខណ្ឌពោធិ៍សែនជ័យ រាជធានីភ្នំពេញ ឬអាចធ្វើការទំនាក់ទំនងសាកសួរព័ត៌មានលម្អិតតាមរយៈលេខ ០១៦ ៥៥៥ ៣៥០ ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T06:46:46.209Z", "category": "ចាប់ផ្តើមអាជីវកម្ម", "views": 1920, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
តស់រៀនភាសា! មានApp១នេះ អាចរៀនបាន៥០ភាសា ដោយឥ.តគិតថ្លៃ អ្នកចេះតិចៗក៏រៀនបាន	https://business-cambodia.com/articles/learn-and-improve-languages-knowledge-	ភាសាទី២គឺជាតម្រូវការចំាបាច់មួយ ក្នុងការប្រើប្រាស់នាពេលបច្ចុប្បន្ននេះ មិនថាសម្រាប់ការប្រកបការងារឬអាជីវកម្មនោះទេ។ ដូច្នេះសម្រាប់បងប្អូនដែល ចូលចិត្តការសិក្សារៀនសូត្រនិងតែងតែឆ្លៀតពេលរៀនភាសាជាច្រើនតាមអនឡាញ ថ្ងៃនេះយើងសូមណែនាំនូវកម្មវិធីទូរស័ព្ទដៃ១ ដែលអាចរៀនបាន៥០ភាសា នៅជុំវិញពិភពលោក ដោយឥតគិតថ្លៃ សម្រាប់ការប្រើគម្រោងធម្មតា។ កម្មវិធីទូរស័ព្ទដៃនោះមានឈ្មោះថា 50 languages ដែលកម្មវិធីនេះប្រមូលផ្តុំទៅដោយភាសាចម្រុះគ្នាជាច្រើនចំនួន៥០ ជាពិសេសក៏មានភាសាចិន និងអង់គ្លេសផងដែរ ដែលបងប្អូនដែលចេះតិចៗក៏អាចរៀនបាន ដូចជាការរៀនពាក្យថ្មីៗជាភាសា ការរៀនលេខជាភាសា ការស្តាប់សូរសៀងជាភាសា និងលំហាត់សំណួរ-ចម្លើយ ព្រមទាំងការបកប្រែភាសាជាដើម ខណៈ App មួយនេះអាចដោនឡូត ប្រើបានដោយសេរីទាំងនៅលើទូរស័ព្ទដៃប្រភេទ Android និង iOS ។ សម្រាប់កម្មវិធីនេះដែរចំពោះបងប្អូនដែលមានចំណូលចិត្តនិងតម្រូវការរៀនសូត្រ អាចប្រើជាប្រយោជន៍បានដោយ បងប្អូនអាចពង្រឹងភាសាអង់គ្លេសបន្ថែមដោយខ្លួនឯង តាមរយៈការប្រើទូរស័ព្ទ និងកំព្យូទ័រត្បិតនាពេលបច្ចុប្បន្ននេះការចេះប្រើប្រាស់ភាសាគឺពិតជាតម្រូវការចាំបាច់ក្នុងអាជីពការងារ ការដើរកម្សាន្តក្រៅប្រទេស និងប្រើប្រាស់ក្នុងអាជីវកម្ម។ ជាការពិតណាស់ការរៀននូវភាសាបរទេសផ្សេងៗ មិនត្រឹមតែឱ្យយើងអាចមានចំណេះដឹងទៅលើភាសាឬការនិយាយតែម្យ៉ាងនោះទេ វាថែមទាំងផ្តល់ឱ្យយើងយល់ដឹងអំពីរបៀបក្នុងការរស់នៅរបស់ជាតិសាសន៍ផ្សេងៗពីគ្នា ការផ្លាស់ប្តូរវប្បធម៌និងចំណេះដឹងជាសកលផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T05:36:55.053Z", "category": "ភាពជាអ្នកដឹកនាំ", "views": 5202, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជិតបើកការដ្ឋានហើយ! នេះគឺជាគំរូប្លង់ទាំងស្រុងនៃគម្រោងព្រែកជីកហ្វូណនតេជោ	https://business-cambodia.com/articles/funan-canal-project	គម្រោងព្រែកជីកហ្វូណនតេជោ ដែលជាផ្លូវនាវាចរណ៍ប្រចាំប្រវត្ដិសាស្ដ្រកម្ពុជា តភ្ជាប់ពីផែទឹកសាបទៅកាន់ផែសមុទ្រ ត្រូវបានរាជរដ្ឋាភិបាលអនុម័តការអនុវត្ដសាងសង់កាលពីថ្ងៃទី១៩ ខែឧសភា ឆ្នាំ២០២៣កន្លងទៅ។ ខណៈគម្រោងនេះត្រូវបានរំពឹងថា នឹងបើកការដ្ឋានសាងសង់នៅត្រីមាសទី៤ ឆ្នាំ២០២៤ នេះផងដែរ។ នេះបើតាមការបញ្ជាក់ពីឯកឧត្ដម ប៉េង ពោធិ៍នា រដ្ឋមន្ដ្រីក្រសួងសាធារណការ និងដឹកជញ្ជូន។ តាមការសិក្សា គម្រោងព្រែកជីកហ្វូណនតេជោនេះ មានប្រវែង ១៨០ គីឡូម៉ែត្រ ចាប់ផ្ដើមពីព្រែកតាកែវនៃទន្លេមេគង្គ ឆ្លងកាត់តាមព្រែកតាឯកនៃទន្លេបាសាក់ រួចតាមព្រែកតាហ៊ីងនៃទន្លេបាសាក់ស្រុកកោះធំ និងបន្ដរហូតដល់សមុទ្រខេត្ដកែប ដោយឆ្លងកាត់ខេត្ដចំនួន ៤ រួមមាន៖ ខេត្ដកណ្ដាល ខេត្ដតាកែវ ខេត្ដកំពត និងខេត្ដកែប។ ហើយគម្រោងនេះនឹងត្រូវចំណាយថវិកាសាងសង់ប្រមាណ ១.៧ ពាន់លានដុល្លារ។ ចំពោះការស្ថាបនា គម្រោងនេះគឺមានសាងសង់សន្ទះប្រឡាយនាវាចរណ៍ចំនួន ៣ ដែលស្ថិតនៅលើព្រែកតាកែវ នៃស្រុកកៀនស្វាយ ខេត្ដកណ្ដាល, ក្រុងស្វាយដូនកែវ ខេត្ដតាកែវ និងស្រុកដំណាក់ចង្អើរ ខេត្ដកែប។ គម្រោងនេះក៏មានគម្រោងសាងសង់កំពង់ផែយុទ្ធសាស្ដ្រចំនួន ២ រួមមាន៖ នៅទីរួមខេត្ដតាកែវ និងស្រុកដំណាក់ចង្អើរ ខេត្ដកែប ដែលជាតំបន់មជ្ឈមណ្ឌលភស្ដុភារកម្ម និងតំបន់ផ្លាស់ប្ដូរពហុមធ្យោបាយដឹកជញ្ជូន និងកំពង់ផែរណបចំនួន ៤ គឺៈ កំពង់ត្រាច, អង្គរជ័យ, អង្គរបូរី, និងស្រុកស្អាង ដែលមានតួនាទីជាផែជំនួយ និងជាឃ្លាំងផ្ទុកនិងចែកចាយទំនិញ សម្រាប់តំបន់ដែលនៅជុំវិញកំពង់ផែនេះ។ ក្រៅពីនោះ គម្រោងក៏មានផែនការសាងសង់ផ្លូវមេចំនួន ២ នៅអមសងខាងផ្លូវទឹកនេះដែរ និងត្រូវសាងសង់ស្ពានមួយចំនួនតាមបណ្ដោផ្លូវទឹកនេះពីស្រុកកៀនស្វាយ រហូតដល់សមុទ្រខេត្ដកែបផងដែរ។ យ៉ាងណាកន្លងទៅនេះ ក្រសួងសាធារណការ និងដឹកជញ្ជូន ក៏បានបង្ហាញវីដេអូ នៃគំរូប្លង់នៃគម្រោងព្រែកជីកហ្វូណននេះផងដែរ។ ដូច្នេះសូមទស្សនាវីដេអូខាងក្រោមដូចតទៅ៖	{ "spider_name": "businesscambodia", "scrape_at": "2025-06-14_19:40:06", "date_created": "2024-04-27T04:59:03.677Z", "category": "អចលនទ្រព្យ", "views": 30117, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
តិចអត់ដឹង! នេះជាសំណង់សំខាន់ៗ ដែលនឹងត្រូវសាងសង់នៅក្នុងគម្រោងព្រែកជីកហ្វូណនតេជោ	https://business-cambodia.com/articles/prek-funan-tech-project	គម្រោងផ្លូវនាវាចរណ៍ (ព្រែកជីកហ្វូណនតេជោ) ត្រូវបានរាជរដ្ឋាភិបាលអនុញ្ញាតឲ្យដំណើរការ ដោយធ្វើការស្ដារ និងជីកផ្លូវទឹកទន្លេបាសាក់តតភ្ជាប់ទៅសមុទ្រខេត្ដកែប មានចម្ងាយប្រមាណ ១៨០ គីឡូម៉ែត្រ ដែលក្នុងនោះតម្រូវឲ្យជីកផ្លូវថ្មី ដើម្បីតភ្ជាប់ពីព្រែកតាកែវ ទន្លេមេគង្គ តភ្ជាប់ទៅព្រែកតាហ៊ីង ទន្លេបាសាក់ ទៅសមុទ្រខេត្ដកែប។  យោងតាមផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្តរមធ្យោបាយ និងភស្ដុភារកម្មកម្ពុជា ២០២៣-២០៣៣ គម្រោងនេះត្រូវសាងសង់សន្ទះប្រឡាយនាវាចរណ៍ចំនួន ៣ ដែលស្ថិតនៅលើព្រែកតាកែវ នៃស្រុកកៀនស្វាយ ខេត្ដកណ្ដាល, ក្រុងស្វាយដូនកែវ ខេត្ដតាកែវ និងស្រុកដំណាក់ចង្អើរ ខេត្ដកែប។ គម្រោងនេះក៏មានគម្រោងសាងសង់កំពង់ផែយុទ្ធសាស្ដ្រចំនួន ២ រួមមាន៖ នៅទីរួមខេត្ដតាកែវ និងស្រុកដំណាក់ចង្អើរ ខេត្ដកែប ដែលជាតំបន់មជ្ឈមណ្ឌលភស្ដុភារកម្ម និងតំបន់ផ្លាស់ប្ដូរពហុមធ្យោបាយដឹកជញ្ជូន និងកំពង់ផែរណបចំនួន ៤ គឺៈ កំពង់ត្រាច, អង្គរជ័យ, អង្គរបូរី, និងស្រុកស្អាង ដែលមានតួនាទីជាផែជំនួយ និងជាឃ្លាំងផ្ទុកនិងចែកចាយទំនិញ សម្រាប់តំបន់ដែលនៅជុំវិញកំពង់ផែនេះ។ គម្រោងនេះក៏មានផែនការសាងសង់ផ្លូវមេចំនួន ២ នៅអមសងខាងផ្លូវទឹកនេះផងដែរដែលមានប្រវែងសរុប ២០៨ គីឡូម៉ែត្រ និងសាងសង់ស្ពានតាមបណ្ដោផ្លូវទឹកនេះពីស្រុកកៀនស្វាយ រហូតដល់សមុទ្រខេត្ដកែបចំនួន ១១ កន្លែងថែមទៀតផង។ សម្រាបគម្រោងផ្លូវទឹកប្រវត្ដិសាស្រ្ដនេះដែរ គឺត្រូវបានទទួលសិទ្ធិវិយោគ និងសាងសង់ដោយក្រុងហ៊ុនសាជីវកម្មផ្លូវ និងស្ពាន របស់ប្រទេសចិន CRBC ក្រោមទម្រង់ BOT (សាងសង់-ធ្វើអាជីវកម្ម-ផ្ទេរ)។ តាមការបង្ហើបឲ្យដឹងពីឯកឧត្ដម ប៉េង ពោធិ៍នា កាលពីអំឡុងខែមករា កន្លងទៅបានឲ្យដឹងថា គម្រោងព្រែកជីកហ្វូណនតេជោនេះ គ្រោងរៀបចំពិធីបើកការដ្ឋានសាងសង់ក្នុងអំឡុងត្រីមាសទី៤ ឆ្នាំ២០២៤ ខាងមុខនេះ។ ដោយឡែកកាលពីពេលថ្មីៗនេះ ឯកឧត្ដម ស៊ុន ចាន់ថុល ឧបនាយករដ្ឋមន្ដ្រី អនុប្រធានទី១ ក្រុមប្រឹក្សាភិវឌ្ឍន៍កម្ពុជា បានឲ្យដឹងថា គម្រោងខាងអាចនឹងរំពឹងបើកការដ្ឋាននៅអំឡុងខែមិថុនា ឬខែកក្កដា ខាងមុខនេះតែម្ដង៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T09:49:17.757Z", "category": "អចលនទ្រព្យ", "views": 10851, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មិនបាច់ដូរលុយ! អ្នកប្រើ អេស៊ីលីដា ទៅលេងប្រទេស៣នេះនៅតំបន់អាស៊ាន អាចចាយប្រាក់រៀលតាមទូរស័ព្ទដៃបាន	https://business-cambodia.com/articles/cross-border-payment-in-asean-countries	ជាធម្មតាពេលអ្នកទៅប្រទេសនានានៅក្នុងតំបន់អាស៊ាន អ្នកត្រូវប្ដូរលុយរបស់ប្រទេសទាំងនោះដើម្បីទុកចាយវាយនៅពេលធ្វើដំណើរកម្សាន្ត។ យ៉ាងណាមិញចាប់ពេលនេះបើអ្នកធ្វើដំណើរកម្សាន្តក្នុងតំបន់អាស៊ាននៅក្នុងប្រទេសខ្លះយើងអាចចាយប្រាក់រៀលតាមទូរស័ព្ទដៃបានហើយមានភាពងាយស្រួល។ បច្ចុប្បន្នសម្រាប់អ្នកប្រើប្រាស់សេវាធនាគារ អេស៊ីលីដាហើយបើកគណនីជាប្រាក់រៀលខ្មែរយើង បើទៅលេងប្រទេសថៃ ប្រទេសឡាវនិងប្រទេសវៀតណាម លោកអ្នកអាចរីករាយការធ្វើដំណើររបស់លោកអ្នក ជាមួយនឹងការទូទាត់ QR ឆ្លងដែន តាមប្រព័ន្ធបាគង លើអេស៊ីលីដាម៉ូបាល គ្រប់ទីកន្លែងនៅក្នុងប្រទេសថៃ វៀតណាម និងឡាវ ពីគណនីប្រាក់រៀល ដោយមិនអស់ថ្លៃសេវា។ ការទូទាត់ឆ្លងធនាគាររវាងប្រទេសក្នុងតំបន់អាស៊ានអាចធ្វើឡើងបន្ទាប់ពីធនាគារជាតិនៃកម្ពុជាបានសហការជាមួយធនាគារកណ្ដាលរបស់ប្រទេសនានាក្នុងតំបន់ដូច្នេះអ្នកប្រើប្រាស់អាចទូទាត់តាមប្រព័ន្ធបាគង។ ចំពោះនៅប្រទេសថៃអ្នកអាចទូទាត់តាមកម្មវិធី Thai QR payment ដោយមានធនាគារជាដៃគូដូចជា Kasikornbank, SCB Bank, Krungthai Bank និងBangkok Bank ជាដើម។ ចំណែកនៅប្រទេសវៀតណាម អ្នកអាចទូទាត់តាមរយៈកម្មវិធីVietQR ដោយមានធនាគារដៃគួសហការដូចជា TPBank និង BIDV។ រីឯនៅប្រទេសឡាវយើងអាចទូទាត់តាម LAPNet ដោយមានធនាគារជាដៃគូដូចជា អេស៊ីលីដាឡាវ Indochina Bank, JDB, Lao-Viet Bank, LDB និងKBank ជាដើម។ គួរបញ្ជាក់ផងដែរថា បច្ចុប្បន្ន កម្ពុជាបានដាក់ឱ្យដំណើរការការទូទាត់ឆ្លងដែន តាមប្រព័ន្ធQR-Code ជាមួយប្រទេសធំៗ ចំនួន ៦ រួមមាន ៖ ថៃ វៀតណាម ចិន ឥណ្ឌា ឡាវ  និងប្រទេស ម៉ាឡេស៊ី ផងដែរ ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T09:40:42.410Z", "category": "ហិរញ្ញវត្ថុ", "views": 1789, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចេះ៦ចំណុចនេះ មើលធ្លុះការឆ.បោក! ក្រសួងប្រាប់ចំណុចសំខាន់ៗដែលអ្នកត្រូវមើល ដើម្បីសុវត្ថិភាពលើអនឡាញ	https://business-cambodia.com/articles/please-be-carefull	មួយរយៈចុងក្រោយនេះ យើងសង្កេតឃើញថាបងប្អូនប្រជាជនខ្មែរ ក្រុមជនខិលខូចបានប្រើប្រាស់កម្មវិធីតេឡេក្រាមឬការបោកបញ្ឆោតតាមរូបភាពផ្សេងៗ ដើម្បីប្រមូលទិន្នន័យសំខាន់ៗរបស់យើងផងដែរ។ ដូច្នេះហើយ ដើម្បីកុំឱ្យបងប្អូនធ្លាក់ចូលអន្ទាក់នៃការបោកប្រាស់ទាំងអស់នេះ ក្រសួងប្រាប់ចំណុចសំខាន់៦ចំណុច ដែលសម្គាល់ការបោកប្រាស់៖ ១. ការបំភាន់ព័ត៌មានឬបន្លំឱ្យជឿថាពិតប្រាកដ ២. អុីមែល ឬសារដែលប្លែកឬមិនមានប្រភពច្បាស់លាស់ ៣. ការប្រើប្រាស់ពាក្យបន្ទាន់ ឬមានលក្ខណៈគំរាមកំហែង ៤. ឯកសារដែលផ្ញើ ឬភ្ជាប់មកគួរឱ្យសង្ស័យ ៥. ការសន្យាដើម្បីផ្តល់រង្វាន់ឬឱកាសពិេសសណាមួយ ៦. ការស្នើសុំព័ត៌មានសម្ងាត់ផ្ទាល់ខ្លួន ដូច្នេះ សូមប្រជាជនខ្មែរទាំងអស់មេត្តាប្រុងប្រយ័ត្ន និងសូមកុំចុចលើតំណភ្ជាប់ ណាផ្តេសផ្តាស ឬតំណភ្ជាប់ណាដែលមិនច្បាស់លាស់ និងបំពេញព័ត៌មានផ្ទាល់ខ្លួនអោយសោះ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T08:12:36.028Z", "category": "ព័ត៌មានថ្មីៗ", "views": 359, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អ្នកជំនាញ៖ ប្តីប្រពន្ធមុនឬក្រោយរៀបការ ត្រូវស្រាយបញ្ហាធំ៤នេះ បើចង់រកស៊ីធូរ មានទ្រ.ព្យហូរហៀរ	https://business-cambodia.com/articles/4-things-to-agree-on-before-marriage	ការកសាងគ្រួសារពិតជាចង់បានសុភមង្គល មានជីវិតធូរធារ ដូច្នេះក្រៅពីចាប់ដៃគ្នាធ្វើការរកស៊ី គូស្វាមីភរិយា មិនថាមុនរៀបការឬក្រោយរៀបការរួចនោះទេ ត្រូវពួតដៃគ្នាដោះស្រាយបញ្ហាជាច្រើនទៀតដែលនឹងចូលមក ក្នុងជីវិតជាដៃគូ។ ក្នុងនោះផងដែរអ្នកជំនាញហិរញ្ញវត្ថុនិងដោះស្រាយបញ្ហាដ៏ល្បីនៅអាមេរិក លោក Dave Ramsey បានលើកឡើងអំពីបញ្ហាធំៗចំនួន៤ ដែលប្តីប្រពន្ធត្រូវរួមគ្នាដោះស្រាយឱ្យបានប្រសើរ និងពិភាក្សាគ្នាឱ្យស៊ីជម្រៅ បើចង់ឱ្យគ្រួសារមានសុភមង្គល មានជីវភាពធូរធារ មានទ្រព្យហូរហៀរ។ បញ្ហាទី១. សាច់ថ្លៃ៖ ក្នុងជីវិតជាប្តីប្រពន្ធត្បិតតែអ្នកសាងគ្រួសារថ្មីហើយក៏ដោយ តែអ្នកត្រូវចេះពិភាក្សាគ្នាអំពីភាពសំខាន់នៃសមាជិកគ្រួសារទាំងសងខាង និងដាក់ព្រំដែនដើម្បីកំណត់រវាងគ្រួសារតូចរបស់អ្នក ជាមួយគ្រួសារសាច់ថ្លៃសងខាង ថាតើគួរចំណាយពេលវេលានិងប្រើជីវិតបែបណាជាមួយពួកគាត់។ ដូច្នេះអ្នកជំនាញណែនាំថារាល់បញ្ហាក្នុងគ្រួសាររបស់អ្នក មិនត្រូវអនុញ្ញាត ឬរត់ទៅរកឪពុកម្ដាយឬសមាជិកខាងណាមួយឱ្យចូលមកដោះស្រាយឬកាត់ក្ដីជំនួសអ្នកទាំងពីរឡើយ។ បញ្ហាទី២. ចំណូលនិងលុយកាក់៖ លោក Dave បានឱ្យដឹងថាចាប់តាំងបើកប្រឹក្សាផ្នែកអាពាហ៍ពិពាហ៍ឱ្យប្តីប្រពន្ធរាប់ពាន់គូ ជាច្រើនឆ្នាំ អ្វីដែលលោកជួបច្រើនបំផុត គឺប្តីប្រពន្ធដែលលះលែងគ្នាដោយសារបញ្ហាលុយ។ ដូច្នេះដើម្បីសម្រេចផែនការគ្រួសារ និងជោគជ័យរឿងលុយកាក់ប្ដីប្រពន្ធត្រូវពិភាក្សាពីគោលដៅលុយកាក់នាពេលអនាគត ប្រភពចំណូល ការប្រើលុយដូចជាកញ្ចប់សន្សំ កញ្ចប់ចំណាយ កញ្ចប់បង្កើតចំណូល ឬកញ្ចប់គ្រាអាសន្នជាដើម។ បន្ថែមពីនោះប្រសិនបើមានបំណុលផ្ទាល់ខ្លួនមុនរៀបការ អ្នកគួរបើកចំហំដោយស្មោះត្រង់ជាមួយគ្នា ទើបអាចដោះស្រាយបញ្ហាបាន រៀបការរួចមិនកើតជម្លោះឈ្លោះគ្នាបែកបាក់។ បញ្ហាទី៣. ការចិញ្ចឹមបីបាច់កូន៖ ការមានកូន បង្កើតកូនអាចមិនមែនជារឿងលំបាកនោះទេសម្រាប់ធម្មជាតិរបស់មនុស្ស ប៉ុន្តែការចិញ្ចឹមអប់រំកូនឱ្យរស់នៅជាមនុស្សល្អ មានគុណភាពរស់នៅ សម្រាប់ខ្លួនឯង គ្រួសារ និងសង្គមទើបជារឿងលំបាក។ ដូច្នេះអ្នកជំនាញបានណែនាំថាប្តីប្រពន្ធគួរពិភាក្សាគ្នាឱ្យបានច្បាស់អំពីផែនការកញ្ចប់ធនធានសម្រាប់ចិញ្ចឹមពួកគេ និងរបៀបអប់រំជាដើម មុនសម្រេចចិត្តយកកូន។ បញ្ហាទី៤. ជំនឿ៖ នៅក្នុងជីវិតរបស់មនុស្សម្នាក់ៗតែងមានជំនឿនៅក្នុងជីវិតរបស់ពួកគេ មិនថាជាជំនឿសាសនា ជំនឿផ្លូវចិត្តដែលអាចជះឥទ្ធិពលយ៉ាងខ្លាំងចំពោះសកម្មភាព និងរបៀបដែលមនុស្សរស់នៅ។ ដូច្នេះអ្នកជំនាញបានណែនាំថាជាប្ដីប្រពន្ធនឹងគ្នា គួរតែមានជំនឿជឿជាក់ស្រដៀងគ្នា ទើបងាយយោគយល់គ្នា និងមានអធ្យាស្រ័យខ្ពស់។ គួរជម្រាបផងដែរថាលោកលោក Dave Ramsey គឺជានាយកប្រតិបត្តិនៃក្រុមហ៊ុន Ramsey Solutions  លោកក៏ជាអ្នកនិពន្ធសៀវភៅលក់ដាច់បំផុតអំពីហិរញ្ញវត្ថុ "The Total Money Makeover" និងជាស្ថាបនិកវេទិកាដោះស្រាយបញ្ហាឌីជីថល "The Dave Ramsey Show" ត្រូវបានស្តាប់ដោយអ្នកស្តាប់ជាង១៤លាននាក់ក្នុងមួយសប្តាហ៍៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T07:30:41.467Z", "category": "ភាពជាអ្នកដឹកនាំ", "views": 1223, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
មាឌដូចដំរី ស៊ីដូចឆ្មា! នេះជាកំពូលរថយន្ត 𝗜𝗦𝗨𝗭𝗨 ១ម៉ូដែលមាឌតាន់ កម្លាំងមាំ ជិះ១០០kmចំណាយតិចខ្លាំង	https://business-cambodia.com/articles/new-isuzu-saving-alot	ជាទូទៅពេលនិយាយទៅដល់រថយន្ត Pick-up ដែលមានមាឌធំ កម្លាំងខ្លាំង អាចធ្វើដំណើរគ្រប់ស្ថានភាពផ្លូវលំបាកបាន អាចដឹកទំនិញធ្ងន់បាន ភាគច្រើននៃរថយន្តទាំងនោះគឺស៊ីសាំងខ្លាំងដូចគ្នា ប៉ុន្តែបើក្រឡេកមកមើលកំពូលរថយន្ត Pick-up របស់ 𝗜𝗦𝗨𝗭𝗨 ម៉ូឌែល 𝗗-𝗠𝗮𝘅 𝗩-𝐂𝐫𝐨𝐬𝐬 មួយម៉ូឌែលនេះវិញ មានកម្លាំងខ្លាំង មាឌមាំហើយ ថែមទាំងស៊ីប្រេងតិចទៀត ខណៈបងប្អូនធ្វើដំណើរ១០០km ចំណាយស្មើកាហ្វេប្រេន២កែវតែប៉ុណ្ណោះ។ យោងតាមផេកផ្លូវការរបស់ Isuzu Cambodia កាលពីកន្លងទៅនេះបានឱ្យដឹងថា រថយន្ត 𝗜𝗦𝗨𝗭𝗨 𝗗-𝗠𝗮𝘅 𝗩-𝐂𝐫𝐨𝐬𝐬 មានកម្លាំងរថយន្តខ្លាំង ជាមួយម៉ាស៊ីន Isuzu D-Max 3.0 Ddi Blue Power មានកម្លាំង ១៩០សេះ កម្លាំងរមួល ៤៥០ ញូតុនម៉ែត្រ ទោះធ្វើដំណើរយូរយ៉ាង ក៏កម្លាំងរថយន្តនៅតែខ្លាំងដដែល ដោយជិះ១០០គីឡូ ស៊ីប្រេងអស់ត្រឹមតែ៥.៥លីត្រ ទៅ ៦លីត្រប៉ុណ្ណោះ។ បើនិយាយអំពីទំហំរបស់កំពូលភីកអាប់មួយម៉ូឌែលនេះវិញ មានប្រវែង ៥,២៩៥ មម ទទឹង ១,៨៦៦០ មម និងកម្ពស់ ១,៨៤០ មមចន្លោះកង់ខាងមុខ ១,៥៧០មម ចន្លោះកង់ខាងក្រោយ ១,៥៧០មម កាំបង្វិលអប្បបរមា ៦.១០ម។ 𝗗-𝗠𝗮𝘅 𝗩-𝐂𝐫𝐨𝐬𝐬 បានភ្ជាប់ជាមួយ Professional 4WD ធានាសុវត្ថិភាពឈានមុខគេ Terrain Command ផ្លាស់ប្តូរប្រព័ន្ធបើកបរពី 2WD ទៅ 4WD យ៉ាងរហ័ស និងប្រអប់លេខអូតូ ៦ វគ្គជាមួយ REV Tronic Mode អាចប្តូរលេខបានលឿន និងរលូន ងាយស្រួលបើកបរ និងផ្ដល់ផាសុកភាព។ គួរជម្រាបផងដែរថាសម្រាប់ការជាវរថយន្ត 𝗜𝗦𝗨𝗭𝗨 𝗗-𝗠𝗮𝘅 𝗩-𝐂𝐫𝐨𝐬𝐬 ឥឡូវនេះប្រិយមិត្តចំណេញច្រើនដោយក្រុមហ៊ុនធ្វើការបញ្ចុះតម្លៃមកត្រឹម ៤៨,៥០០ដុល្លារ ខណៈតម្លៃដើម៥៤,៥០០ដុល្លារ។ ទន្ទឹមនឹងនេះដែរប្រសិនជាបងប្អូនមានចម្ងល់ចង់សាកសួរព័ត៌មានបន្ថែម អាចធ្វើការទំនាក់ទំនងទៅកាន់ផេកផ្ទាល់គឺ Isuzu Cambodia ឬតាមរយៈលេខទូរស័ព្ទ 023 900 798 / 077 66 88 99 ឬមួយបងប្អូនអាចទៅកាន់ទីតាំងលក់ដោយផ្ទាល់ក៏បាន៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T07:10:59.736Z", "category": "កំពូលអ្នកលក់", "views": 3003, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សេដ្ឋកិច្ចមិនល្អ រកស៊ីក៏តឹង វិនិយោ.គខ្លាចខាតបង់លុយ តស់មកស្គាល់ធនាគារធំៗទាំង១០ ហ៊ានឲ្យការប្រា.ក់សន្សំខ្ពស់បំផុត	https://business-cambodia.com/articles/banks-with-high-saving-interest-rate	ឆ្នាំ២០២៤ទៅហើយប៉ុន្ដែស្ថានភាពសេដ្ឋកិច្ចសកលនៅមិនទាន់វិលទៅភាពល្អប្រសើរនៅឡើយ ដូច្នេះហើយមនុស្សមួយចំនួនធំមិនសូវហ៊ានយកលុយទៅរកស៊ីឬវិនិយោគឡើយព្រោះក្នុងស្ថានភាពបែបនេះ អាចនឹងប្រឈមហានិភ័យច្រើនហើយពិបាកក្នុងការរកចំណូលទៀតផង។  យ៉ាងណាមិញបើបងប្អូនមិនទាន់ដឹងថាឆ្នាំថ្មីគួររកស៊ីអ្វីឬមិនទាន់ហ៊ានយកលុយទៅរកស៊ី ថ្ងៃនេះ Business Cambodia សូមណែនាំពីធនាគារធំៗក្នុងស្រុកដែលហ៊ានឲ្យការប្រាក់សន្សំខ្ពស់ជាងគេបំផុត។  ១. ធនាគារវីង វីងជាធនាគារពាណិជ្ជដ៏ធំមួយនៅកម្ពុជាដែលបានកម្លាយខ្លួនពីធនាគារឯកទេសមកជាធនាគារពាណិជ្ជ។ បើយោងតាមវេបសាយរបស់ធនាគារវីងបានឲ្យដឹងថាសម្រាប់គណនីមានកាលកំណត់ អ្នកដាក់ប្រាក់បញ្ញើទទួលបានការប្រាក់រហូតដល់ទៅ៩%ក្នុងមួយឆ្នាំទាំងប្រាក់រៀលនិងប្រាក់ដុល្លារ។  ២. ធនាគារ KB Prasac  ធនាគារ KB Prasac គឺទើបតែកម្លាយខ្លួនពីគ្រឹះស្ថានមីក្រូហិរញ្ញវត្ថុប្រាសាក់មកជាធនាគារពាណិជ្ជដែលាមឈ្មោះថា KB Prasac។ ធនាគារ KB Prasac គឺជាធនាគារមួយដែលឲ្យការប្រាក់សន្សំខ្ពស់។ សម្រាប់គណនីសន្សំមានកាលកំណត់នៅKB Prasac អ្នកទទួលការប្រាក់៧.៧៥%សម្រាប់ប្រាក់រៀល និង៧.៥០%សម្រាប់ប្រាក់ដុល្លារ។  ៣. ធនាគារ អេស៊ីលីដា  ធនាគារ អេស៊ីលីដា គឺជាធនាគារពាណិជ្ជដ៏ចំណាស់មួយនៅកម្ពុជា។ សម្រាប់គណនីសន្សំមានកាលកំណត់នៅធនាគារ អេស៊ីលីដា បើអ្នកសន្សំជាប្រាក់រៀលតាមកម្មវីធីទូរស័ព្ទ( Mobile App) អ្នកទទួលបានការប្រាក់៦.០៥%ក្នុងមួយឆ្នាំនិងជាប្រាក់ដុល្លារបាន៤.៦០%។  ៤. ធនាគារ DGB ធនាគារ DGBkក៏ជាធនាគារមួយដែលផ្ដល់នូវជម្រើសប្រាក់បញ្ញើច្រើនប្រភេទផងដែរដោយក្នុងនោះ គណនីសន្សំមានកាលកំណត់របស់ធនាគារ DGB ហ៊ានឲ្យការប្រាក់រហូតដល់ទៅ៨.២៥%សម្រាប់ប្រាក់រៀលនិងប្រាក់ដុល្លារ៨%ក្នុងមួយឆ្នាំ។  ៥. ធនាគារ Woori  ធនាគារ Woori មានគណនីបញ្ញើច្រើនជម្រើសទៅតាមតម្រូវការរបស់អតិថិជន ហើយក្នុងនោះគណនីសប្បុរសរបស់ធនាគារ Woori គឺជាគណនីមួយដែលផ្ដល់ការប្រាក់ខ្ពស់បំផុតដល់អ្នកដាក់ប្រាក់បញ្ញើ។ គណនីសប្បុរសរបស់ Woori ផ្ដល់ការប្រាក់៨.១០%សម្រាប់ប្រាក់រៀលនិង៧.៦០%សម្រាប់ប្រាក់ដុល្លារ។  ៦. ធនាគារ ហត្ថា  ធនាគារ ហត្ថាគឺផ្ដល់នូវសេវាប្រាក់បញ្ញើយ៉ាងសម្បូរបែបបំផុត  ហើយក្នុងនោះគណនីបញ្ញើកើនទ្រព្យដែលជាប្រភេទគណនីបញ្ញើមានកាលកំណត់គឺអ្នកដាក់ប្រាក់បញ្ញើទទួលបានការប្រាក់រហូតដល់ទៅ៧.៧៤%ក្នុងមួយឆ្នាំទាំងប្រាក់រៀលនិងប្រាក់ដុល្លារ។ ៧. ធនាគារ ភ្នំពេញ ពាណិជ្ជ(PPCBank) ប្រសិនបើអ្នកមានប្រាក់សន្សំដែលអ្នកមិនមានគម្រោងនឹងប្រើប្រាស់ឆាប់ៗ នោះគណនីប្រាក់បញ្ញើមានកាលកំណត់ នឹងអនុញ្ញាតឱ្យប្រាក់របស់អ្នកកើនឡើងជាមួយនឹងអត្រាការប្រាក់ជាក់លាក់ ដោយអត្រាការប្រាក់សន្សំជាប្រាក់រៀល៧% និងប្រាក់ដុល្លារ៥.៥០%ក្នុងមួយឆ្នាំ ៨. ធនាគារកាណាឌីយ៉ា គណនីមានកាលកំណត់ នៅធនាគារកាណាឌីយ៉ាងជាធនាគារក្នុងស្រុកធំជាងគេ ដែលមានទំនុកចិត្ត ជាមួយអត្រាការបា្រក់ខ្ពស់ និង ភាពបត់បែននៃរយៈពេលដាក់បញ្ញើតាមតម្រូវការ។ សម្រាប់គណនីមានកាលកំណត់អ្នកបានការប្រាក់៦.៨០%ក្នុងមួយឆ្នាំ ៩. ធនាគារ May Bank  ធនាគារ May Bank ក៏មាននូវគណនីសន្សំមានកាលកំណត់ដោយអ្នកដែលមានអាយុចាប់ពី១៨ឆ្នាំអាចបើកគណនីសន្សំនេះបានហើយចំពោះការប្រាក់សន្សំគឺ៦.៥០%ក្នុងមួយឆ្នាំ។ ១០. ធនាគារ Shinhan Bank ធនាគារ Shinhan មានគណនីពិសេសមានកាលកំណត់ដែលផ្ដល់នូវការប្រាក់ខ្ពស់ ហើយសម្រាប់អ្នកសន្សំតាមអនឡាញអាចបានការប្រាក់ចំនួន៧.១០%ក្នុងមួយឆ្នាំ។ គួរបញ្ជាក់ផងដែរថាចំពោះលក្ខខណ្ឌនៃការដាក់ប្រាក់បញ្ញើគឺខុសគ្នាពីធនាគារមួយទៅធនាគារមួយដូច្នេះបើបងប្អូនចាប់អារម្មណ៍ដាក់ប្រាក់បញ្ញើនៅធនាគារទាំង១០ដែលបានរៀបរាប់ខាងលើបងប្អូនអាចទាក់ទងទៅធនាគារដើម្បីសាកសួរពីព័ត៌មានលម្អិត៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T06:54:21.865Z", "category": "ហិរញ្ញវត្ថុ", "views": 7794, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កម្ពុជាប្រៀបបាននឹងផ្កាក្រពុំ ខណៈក្រុមហ៊ុនបរទេសចំនួន៣ បង្ហាញបំណងមកវិនិយោគវិស័យធំៗ២ នេះនៅខ្មែរ	https://business-cambodia.com/articles/3-foreign-companies-show	កម្ពុជាប្រៀបដូចផ្កាក្រពុំខណៈមានក្រុមហ៊ុនធំៗពីបរទេសជាច្រើនបានបង្ហាញពីចំណាប់អារម្មណ៍បោះទុនវិនិយោគជាបន្តបន្ទាប់ ទាំងវិស័យកសិកកម្ម ឧស្សាហកម្ម និងវិស័យសុខាភិបាលជាដើម។ ហើយថ្មីៗនេះដែរ ក៏មានក្រុមហ៊ុនចំនួន ៣ បន្ថែមទៀតបានបង្ហាញបំណងវិនិយោគនៅកម្ពុជាផងដែរ។ ថ្លែងនៅក្នុងជំនួបពិភាក្សាការងារជាមួយ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា យគណៈប្រតិភូនៃក្រុមហ៊ុនចំនួន៣ រួមមានក្រុមហ៊ុន Management Venture Asia (Cambodia) ក្រុមហ៊ុន Toyo Ventures Holdings Berhad និងក្រុមហ៊ុន China Energy Engineering Investment Cooperation (CEEIC) បានបង្ហាញបំណងចង់មកវិនិយោគវិស័យចំនួន២ នៅកម្ពុជាគឺវិស័យសេដ្ឋកិច្ចឌីជីថល និងវិស័យថាមពល ពិសេសថាមពលកកើតឡើងវិញ។ ជាមួយគ្នានេះ ឯកឧត្តមឧបនាយករដ្ឋមន្ត្រី បានលើកឡើងអំពីហេតុផលសំខាន់ៗដែលក្រុមហ៊ុនគួរជ្រើសរើសកម្ពុជា ជាទីតាំងវិនិយោគ រាប់ចាប់ពីបរិយាកាសគាំទ្រវិនិយោគិនរបស់រដ្ឋាភិបាល សុខសន្តិភាព ស្ថិរភាពអតិផរណា ស្ថិរភាពអត្រាប្តូរប្រាក់ ទីផ្សារកម្ពុជា និងការតភ្ជាប់ទីផ្សារទៅតំបន់ និងពិភពលោក ភាពបើកចំហរនៃច្បាប់វិនិយោគដែលវិនិយោគិនបរទេសមានសិទ្ធជាម្ចាស់កម្មសិទ្ធ១០០%នៃជំនួញរបស់ខ្លួននៅកម្ពុជា ក៏ដូចជាការយកចិត្តទុកដាក់រៀបចំហេដ្ឋារចនាសម្ព័ន្ធគាំទ្រ និងគម្រោងផែនការនានាដែលបាននិងកំពុងសាង់សង់ពេញផ្ទៃប្រទេសជាដើម៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T05:52:31.862Z", "category": "ចាប់ផ្តើមអាជីវកម្ម", "views": 1357, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ភ្ញៀវតាមទិញ! នេះជាក្បួនទិព្វទាក់ចិត្តអតិថិជន៤ក្បាច់ ទោះហាងដល់ណាក៏មានភ្ញៀវតាមទិញ	https://business-cambodia.com/articles/four-tips-to-make-client-love	អតិថិជនមិនមែនសុខៗ មករកអ្នកនោះទេ លុះត្រាអ្នកមានចំណុចពិសេសត្រង់ចំណុចណាមួយហើយទើបគេមករកអ្នកយ៉ាងបែបនេះ។ ខាងក្រោមនេះគឺជាគន្លឹះបីយ៉ាង មិនថាអ្នកទៅដល់ទីណាមានអ្នកតាមទិញដល់ទីនោះ ដោយអ្នកគ្រាន់តែសាកល្បងអនុវត្តតាមរបៀប ក៏ដូចជាវិធីសាស្រ្តសំខាន់ៗ៤នេះ ៖   ១.ផ្តល់ដំណោះស្រាយដ៏ល្អ ដើម្បីលក់ដាច់ មិនគួរអួតពីផលិតផលដែលអ្នកលក់នោះទេ”។ ក្នុងនាមជាអ្នកលក់ អ្នកត្រូវបង្កើតភាពជឿជាក់លើខ្លួនឯងដោយការខិតខំស្វែងរកដំណោះស្រាយសម្រាប់អតិថិជនរបស់អ្នក នោះមានន័យថាការផ្លាស់ប្តូរពីអួតអំពីផលិតផលទៅជាដំណោះស្រាយបញ្ហាជូនអតិថិជនវិញ ហើយនៅពេលដែលយើងអាចដោះស្រាយបញ្ហាជូនពួកគាត់បាន នោះគាត់និងសប្បាយចិត្ត ហើយជួនផ្សាព្វផ្សាយទៅកាន់មនុស្សជាទីស្រលាញ់របស់ពួកគាត់បន្តទៀត។ ២. ត្រូវធ្វើឲ្យអតិថិជនមានអារម្មណ៍ថាពិសេសជាងគេ ស្នាមញញឹមប្រៀបបានដូចជាវត្ថុទិព្វម្យ៉ាងអាប្តូមនុស្សម្នាក់ពីមុខស្រពោន ប្តូទៅស្រស់បោះ ហើយក៏ជាថ្នាំទិព្វយ៉ាងដែលអ្នកលក់អាចព្យាបាលនៅអារម្មណ៍តានតឹងរបស់ភ្ញៀវបានយ៉ាងឆាប់រហ័ស។តួយ៉ាងក្នុងនោះយើងក៏សង្កេតឃើញថា អារម្មណ៍គឺជាញាណមួយដែលមនុស្សតែងតែយកចិត្តទុកដាក់ ព្រួយបារម្ភ មើលថែនិងថ្នាក់ថ្នមជាងគេបំផុត ព្រោះវាជាញាណឆាប់ប្រតិកម្ម ឆាប់អន់ចិត្ត និងឆាប់សប្បាយចិត្តជាងគេ។ ហេតុផលទាំងនេះហើយ អ្នកត្រូវតែចេះប្រើស្នាមញញឹម ដើម្បីលួងលោម យកចិត្តទុកដាក់ បម្រើ និងផ្គាប់ចិត្តពួកគាត់តាមដែលអ្នកអាចធ្វើបាន ដោយបង្ហាញការយោគយល់ ស្នាមញញឹម និងមិត្តភាព ដាក់ពួកគាត់គ្រប់ពេលពួកគាត់ចេញចូលទៅក្នុងហាងរបស់អ្នក។ ៣. ការផ្តល់នៅទំនុកចិត្ត ជាការពិតណាស់ក្នុងការលក់ដំបូងភ្ញៀវអាចនឹងមើលយើង ប៉ុន្តែមិនអាចទិញពីយើងទេ ចម្លើយនោះព្រោះតែគាត់ខ្វះទំនុកចិត្ត ដូច្នេះហើយទើបអ្នកស្រី រតនា បានបន្ថែមទៀតថា គាត់ត្រូវព្យាយាមធ្វើយ៉ាង ឱ្យភ្ញៀវជឿលើគាត់ ដោយអ្នកស្រីនិយាយតែពាក្យពិត ល្អថាល្អ ស្អាតថាស្អាត ហើយបើភ្ញៀវយកទៅមិនដូចអ្វីដែលអ្នកនិយាយ អ្នកស្រី នឹងធ្វើការដូរអីវ៉ាន់ផ្សេងឱ្យវិញ ឬក៏ផ្តល់នៅសំណងជូនវិញ រហូតដល់អ្នកដែលធ្លាប់ទិញហើយ ស្រលាញ់ពេញចិត្ត និងប្រាប់តៗគ្នាពីមាត់មួយទៅមាត់មួយទៀត ដូចពាក្យមួយឃ្លាថា ក្អែកមួយ ក្អែក១០០ដូច្នេះដែរ។ មួយវិញទៀត ក្នុងនាមជាអ្នកលក់អស្ចារ្យម្នាក់ អ្នកត្រូវតែផ្ដល់នូវពត៌មានឲ្យបានលម្អិត និយាយបកស្រាយឲ្យបានក្បោះក្បាយពាក់ព័ន្ធនឹងផលិតផលនោះទៅកាន់ពួកគេឲ្យបានយល់ជាក់ច្បាស់ទើបប្រសើរ(តែមិនត្រូវនិយាយច្រើនហួសពេកនោះទេ វាអាចធ្វើឲ្យអតិថិជនឆាប់ធុញនឹងអ្នក)។ ៤. ប្រើពាក្យជំរុញឱ្យអតិថិជនសម្រេចចិត្តទិញ៖  ការជ្រើសរើសពាក្យពេចសម្រាប់និយាយជាសារផ្សព្វផ្សាយទៅកាន់អតិថិជន គឺពិតជាមានសារសំខាន់ខ្លាំងណាស់ ហើយពាក្យប្រភេទ FOMO មួយចំនួនដូចជា ប្រញ៉ាប់ឡើងចំនួនមានកំណត់ លក់លាងឃ្លាំងខ្នាតធំ បញ្ចុះតម្លៃខ្នាតធំ សល់តែមួយថ្ងៃចុងក្រោយ.... គឺសុទ្ធតែជាពាក្យដែលជំរុញធ្វើឱ្យអតិថិជនមានអារម្មណ៍ថាជិតអស់ពេល និងត្រូវប្រញ៉ាប់សម្រេចចិត្តទិញទាន់ឱកាសល្អ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T05:49:35.695Z", "category": "កំពូលអ្នកលក់", "views": 473, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
កុំមើលស្រាល! ប្តី/ប្រពន្ធ ឧស្សាហ៍មានទំនា.ស់ក្នុងគ្រួសារ អាចបណ្តាលមកពីរឿងសាមញ្ញទាំង១០នេះ	https://business-cambodia.com/articles/10-simple-things-about-married-life	“ចានក្នុងរាវគង់តែនឹងរណ្ដំគ្នា តែបើញឹកញាប់ពេក វានឹងបែក” មិនខុសអ្វីពីជីវិតគ្រួសារឡើយ តែងមានរឿងអាក់អន់ស្រពន់ចិត្ត មានផ្អែមល្វីងជូរចត់ ទាស់ទែងគ្នាជៀសមិនផុត។ ហើយខាងក្រោមនេះគឺជារឿងសមញ្ញទាំង១០ ដែលជាមេរោគបង្កើតទំនាស់ក្នុងគ្រួសារ យោងតាមការសិក្សារបស់ Your Tango៖ ១/. ភាពមិនស្មោះត្រង់៖ មិនសំខាន់ថាភាពមិនស្មោះត្រង់តាមរយៈផ្លូវកាយ ឬផ្លូវចិត្តនោះទេ វាសុទ្ធតែបង្កក្តីឈឺចាប់ទាំងអ្នកដែលត្រូវគេក្បត់ និងអ្នកដែលក្បត់គេ។ វាជាការឈឺចាប់ដែលមិនអាចព្យាបាលបាន ប្រៀបដូចកែវដែលជ្រុះបែក មិនអាចផ្គុំឡើងវិញយ៉ាងដូច្នោះដែរ។ ២/. ការរំលោភបំពាន៖ ការរំលោភបំពានក្នុងអាពាហ៍ពិពាហ៍ មិនត្រឹមតែជារូបរាងកាយប៉ុណ្ណោះទេ វាអាចជាផ្លូវចិត្ត អារម្មណ៍ ឬភាពស្និទ្ធស្នាលហួសហេតុជាដើម។ នៅពេលនរណាម្នាក់ជាជនរងគ្រោះនៃការរំលោភបំពានដោយប្តី/ប្រពន្ធរបស់ពួកគេ វាមិនអាចទៅរួចទេក្នុងការរស់នៅជីវិតអាពាហ៍ពិពាហ៍ដ៏រីករាយ។ ៣/. បញ្ហាកំហឹង៖ ពេលប្ដី/ប្រពន្ធមានបញ្ហាខឹង ឬមិនសប្បាយចិត្ត គ្មានអ្នកណាសប្បាយចិត្តឡើយ ហើយបើយកកំហឹងមកដោះស្រាយបញ្ហាទៀត រឹតតែធ្វើឲ្យរឿងកាន់តែរីកធំ និងមានផលរំខានកាន់តែខ្លាំង។ ៤/. ព្រងើយកណ្តើយ៖ នៅពេលមានម្នាក់ក្នុងចំណោមប្តី/ប្រពន្ធ ឬទាំងពីរនាក់ មានអារម្មណ៍ថាខ្លួនមិនសំខាន់ចំពោះដៃគូម្ខាងទៀត វានឹងបង្កើតក្តីឈឺចាប់ មិនថាក្នុងរឿងអ្វីក៏ដោយ។ ការរស់នៅជាមួយក្តីឈឺចាប់នេះ នឹងធ្វើឲ្យបាត់បង់ភាពរីករាយ និងភាពស្និទ្ធស្នាលពីមួយថ្ងៃទៅមួយថ្ងៃ។ ៥/. ការនិយាយកុហក និងការបំផ្លើស៖ អាពាហ៍ពិពាហ៍ល្អគឺ អាស្រ័យលើការផ្តល់ទំនុកចិត្តឲ្យគ្នាទៅវិញទៅមក។ បើគ្មានការទុកចិត្តទេ វាមានឱកាសធ្លាក់ភាគរយនៃភាពរីករាយក្នុងជីវិតអាពាហ៍ពិពាហ៍ពី ១០០% ដល់ ០%។ ៦/. ចង់គ្រប់គ្រងដៃគូម្ខាងទៀត៖ នៅពេលដែលប្តី/ប្រពន្ធ ព្យាយាមគ្រប់គ្រង ឬត្រួតត្រាលើគ្នាយ៉ាងជាប់លាប់ នោះវានឹងបង្កើតអារម្មណ៍រំខាន គ្មានក្តីសុខ ទើសទាល់ខ្លាំង ឬយល់ថាខ្លួនអន់ជាងដៃគូម្ខាងទៀតជាដើម។ ៧/. មិនចែករំលែកភាពលូតលាស់ជាមួយគ្នា៖  បើប្តី/ប្រពន្ធ មិនចំណាយពេលនិយាយអំពីក្តីសង្ឃឹម ក្តីសុបិន និងបទពិសោធន៍របស់ខ្លួនទៅកាន់គ្នាទៅវិញទៅមកទេ នោះវានឹងធ្វើឲ្យទិសដៅនៃភាពរីកចម្រើនរបស់អ្នកទាំងពីរកាន់តែឆ្ងាយពីគ្នា និងមិនអាចជួយជ្រោមជ្រែងគ្នាបានឡើយ រួមទាំងបង្កភាពមិនសប្បាយថែមទៀតផង។ ៨/. ការស្រមើស្រមៃអំពីជីវិតដោយគ្មានប្តីឬប្រពន្ធ៖ ប្រសិនបើប្តី/ប្រពន្ធ តែងតែសុបិនអំពីជីវិតដែលគ្មានគូ ឬមិនចង់រស់នៅរួមគ្នាទៀត នោះមានបញ្ហាធ្ងន់ធ្ងរដែលអ្នកទាំងពីរត្រូវដោះស្រាយគ្នាហើយ។ ៩/. មិនចង់ទទួលជំនួយ៖ ជីវិតគូតែងចង់ជួយជ្រោមជ្រែងគ្នាទៅវិញទៅមក ជាពិសេសចង់ជួយដៃគូម្ខាងទៀតនៅពេលឃើញគាត់កំពុងលំបាក។ បើគាត់បដិសេធមិនព្រមទទួលជំនួយ នោះនឹងធ្វើឲ្យអ្នកដែលចង់ជួយមិនសប្បាយចិត្ត ហើយយល់ថាខ្លួនឯងគ្មានប្រយោជន៍ជាដើម។ ១០/. ការចិញ្ចឹមកូន ការចិញ្ចឹមកូន ប្រៀបដូចអូសឬស្សីបញ្ច្រាសចុះ វាមិនងាយស្រួលទេ ជាពិសេសនៅពេលអ្នកទាំងពីរមិនទាន់បានត្រៀមខ្លួនធ្វើជាឪពុកម្តាយរបស់គេ។ ការស្រាវជ្រាវបានរកឃើញថា គូស្នេហ៍ភាគច្រើនមិនសប្បាយចិត្តនៅពេលមានកូនដំបូង និងបង្កជម្លោះក្នុងគ្រួសារឥតឈប់ឈរ ហើយនេះគឺជាវិបត្តិដ៏ធំមួយក្នុងជីវិតអាពាហ៍ពិពាហ៍។ យ៉ាងណាមិញ ការឈ្លោះប្រកែកជាមួយដៃគូគឺជារឿងធម្មតាទៅហើយក្នុងសង្គមនេះ ប៉ុន្តែបើទោះជាវាធម្មតាក្តី អ្នកពុំគួរបណ្តោយតាមយថាកម្មឡើយ។ ប្រសិនបើអ្នកឬដៃគូបានបង្កើតអារម្មណ៍មិនស្រួលឡើងមក ត្រូវប្រញាប់ជជែកគ្នារកដំណោះស្រាយភ្លាមៗ កុំបណ្ដោយឲ្យភាពអាត្មានិយម និងភាពអំនួត កាន់តែមានអំណាចគ្រប់គ្រងលើចិត្ត ដោយមិនអើពើនឹងនៃទំនាក់ទំនងមួយនេះឲ្យសោះ កុំចាំរហូតដល់ហួសពេល ទើបនឹកស្តាយក្រោយ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T05:02:18.774Z", "category": "ភាពជាអ្នកដឹកនាំ", "views": 9130, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនសូវពូកែសាងទំនាក់ទំនង! កុំធ្វើកំហុ.ស៥នេះ បើមិនចង់ឱ្យធ្វើទំនាក់ទំនង ជាមួយគេ កាន់តែពិបាក	https://business-cambodia.com/articles/5-mistake-that-made-people-lack-of-communication-	មនុស្សភាគច្រើន មិនសូវពូកែធ្វើទំនាក់ទំនងនិងប្រើសម្តីចងមិត្ត បន្ទាន់ចិត្តអ្នកដទៃនោះឡើយ ហើយក៏មានសាងកំហុសឆ្គង ធ្វើឱ្យការប្រាស្រ័យទាក់ទងជាមួយអ្នកដទៃកាន់យឺបយ៉ឺនថែមទៀត។ យ៉ាងណាមិញបើតាមប្រភពពីសមគមន៍អភិវឌ្ឍន៍ជំនាញ Skillyouneed បានឱ្យដឹងថា កំហុសឆ្គងធំៗទាំង៥នេះ ធ្វើឱ្យមនុស្សមិនពូកែសម្តី មិនចេះធ្វើទំនាក់ទំនង កាន់តែពិបាកចុះចំណោមជាមួយអ្នកដទៃ។ ១. មិនច្បាស់ថាចង់និយាយអ្វី៖ការធ្វើទំនាក់ទំនងកសាងមិត្តភាព ភាពច្បាស់លាស់លើការនិយាយពិតជាសំខាន់។ ដូច្នេះការដែលអ្នកមិនច្បាស់ថាខ្លួននឹងនិយាយអ្វីជាមួយអ្នកដទៃ និយាយពីនេះបន្តិចពីនោះបន្តិច នឹងធ្វើឱ្យអ្នកដទៃពិបាកយល់ពីអ្នក  ហើយអ្នកក៏ពិបាកយល់ពីតម្រូវការរបស់អ្នកដទៃវិញដែរ។ ហេតុនេះដើម្បីកុំឱ្យមានកំហុស និងអាចកសាងទំនាក់ទំនងឱ្យបានល្អអ្នកត្រូវប្រាកដថាអ្នកបានត្រៀមខ្លួន ដើម្បីនិយាយអំពីប្រធានបទអ្វីដែលអ្នកចង់និយាយ និងមានតម្រូវការក្នុងការនិយាយ។   ២. និយាយច្រើនជាងស្តាប់៖ ការនិយាយច្រើនជាងស្តាប់គេ នៅក្នុងកំឡុងពេលសន្ទានាជាមួយនរណាម្នាក់ គឺជាកំហុសមួយក្នុងការទំនាក់ទំនង ព្រោះអ្នកនឹងមិនអាចយល់ពីដៃគូសន្ទានាម្ខាងទៀតបានច្បាស់ឡើយ ប្រសិនបើអ្នកមិនយកចិត្តទុកដាក់ស្តាប់គេហើយបញ្ចេញគំនិតខ្លួនឯងគ្រប់ពេល។ ហេតុនេះដើម្បីសាងទំនាក់ទំនងឱ្យបានល្អអ្នកត្រូវប្រាកដថាបានស្តាប់គេដោយយកចិត្តទុកដាក់ និងនិយាយចេញពីមតិនិងគំនិតអ្នកដោយភាពឆ្លាតវៃ។ ៣. សារដែលអ្នកដទៃពិបាកយល់៖ ការធ្វើទំនាក់ទំនងគឺមានតួនាទីធ្វើយ៉ាងណាឱ្យភាគីទាំងពីរមានការយល់ពីគ្នាទៅវិញទៅមក តែការដែលអ្នកនិយាយឬបញ្ជូនសារដែលពិបាកយល់ ក្នុងអំឡុងពេលសន្ទានា ជាកំហុស មួយដែលធ្វើឱ្យអ្នកដៃគូម្ខាងទៀតពិបាកសន្ទានាជាមួយអ្នក។ ដូច្នេះហើយដើម្បីឱ្យការធ្វើទំនាក់ទំនងកាន់តែល្អប្រសើរ អ្នកអាចនិយាយអ្វីដែលងាយយល់ មានភាពច្បាស់លាស់ និងមានហេតុផលសមរម្យ។ ៤. និយាយកាត់អ្នកដទៃ៖ ការនិយាយកាត់អ្នកដទៃអំឡុងពេលសន្ទានា ជាទម្លាប់មួយមិនល្អនិងជាកំហុសមួយក្នុងការសាងទំនាក់ទំនង ព្រោះវាអាចធ្វើឱ្យអ្នកយល់ខុសពីខ្លឹមសារនៃការនិយាយរបស់ដៃគូម្ខាងទៀត ឬក៏ធ្វើឱ្យគេមិនចូលចិត្តនិយាយជាមួយអ្នកតែម្តង។ ដូច្នេះដើម្បីសាងទំនាក់ទំនងឱ្យបានល្អ សូមកាត់បន្ថយការនិយាយកាត់អ្នកដទៃច្រើនហួសហេតុ ហើយសូមរក្សាការស្តាប់ដៃគូម្ខាងទៀតឱ្យចប់សឹមបញ្ចេញយោបល់ ទើបការសន្ទនាមានកាន់តែប្រសើរ។ ៥. មិនបើកទូលាយ៖ ការដែលមិនបើកចិត្តទូលាយគឺជាកំហុសមួយក្នុងការធ្វើទំនាក់ទំនងក្នុងសង្គម ពីព្រោះថាដើម្បីឱ្យមានទំនាក់ទំនងល្អ មិនប្រាកដថាអ្នកត្រូវតែនិយាយជាមួយប្រភេទមនុស្សតែមួយ ឬជជែកពិភាក្សា តែលើប្រធានបទដែលអ្នកចូលចិត្តនោះទេ ព្រោះការទំនាក់ទំនងក្នុងសង្គមនឹងត្រូវជួបមនុស្សច្រើនប្រភេទ ជាមួយប្រធានបទខុសៗ។ ដូច្នេះដើម្បីឱ្យការធ្វើទំនាក់ទំនងបានល្អ ត្រូវប្រាកដថាអ្នកអាចបើកចិត្តទូលាយ និយាយប្រាស្រ័យជាមួយមនុស្សគ្រប់ប្រភេទ យល់ពីស្ថានភាពមនុស្សនិងការសម្របខ្លួន ទៅក្នុងកិច្ចសន្ទនានៃប្រធានបទណាមួយជាដើម។ ក្នុងនោះបើផ្អែកទៅតាមការសិក្សាស្រាវជ្រាវបានបង្ហាញថាមានមនុស្សជាច្រើន បានជួបបញ្ហាថប់បារម្ភ ព្រោះកត្តាខ្សោយទំនាក់ទំនង បាត់បង់មិត្តភក្តិ និងពិបាកចងមិត្តភាពជាមួយមនុស្សថ្មីៗ ដោយសារពួកគេប្រព្រឹត្តិកំហុសឆ្គងមួយចំនួនក្នុងការប្រាស្រ័យទាក់ទង ដោយមិនដឹងខ្លួន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T04:38:46.148Z", "category": "ភាពជាអ្នកដឹកនាំ", "views": 572, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ពូឃ្លាំង តារារ៉េបជើងចាស់ ចូលទៅកូរដល់ក្នុងឡានអ្នកឈ្នះរបស់គ្រុឌ	https://business-cambodia.com/articles/krud-beer	រំភើបអស់ស្ទះ! ឡូយហ្ម៎ង បងប្រុស ឌុល សំបូរ រស់នៅភ្នំពេញ ឈ្នះរង្វាន់ឡានដ៏ថ្មីសន្លាងពីស្រាបៀរ គ្រុឌ ថែមទាំងបានជិះឡានថ្មីដើរលេងយ៉ាងសប្បាយរីករាយជាមួយតារាល្បីលោកពូឃ្លាំង និងកញ្ញា ថន លក្ខិណា ដែលជាអ្នកតំណាងឲ្យក្រុមហ៊ុន វឌ្ឍនៈ ប្រ៊ូវើរី មកប្រគល់រង្វាន់ឡានដល់អតិថិជន។   មិនមែនលំៗទេបងប្អូន រង្វាន់ពិតៗ រង្វាន់ច្រើនជាងគេពីស្រាបៀរ គ្រុឌ ដែលបន្តចែករង្វាន់ឡាន ម៉ូតូ ជាច្រើនគ្រឿង និងលុយសុទ្ធរាប់លានរៀលដល់អតិថិជននៅទូទាំងប្រទេស។ ពេលវេលាល្អ ញ៉ាំគ្រុឌ ឈ្នះរង្វាន់ច្រើន!	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T04:12:44.033Z", "category": "PR", "views": 178, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "tiny", "noisy" ] }
ដាំម្តងប្រមូលផលបាន ៨-១០ដង! តោះមកដឹងបច្ចេកទេសដាំម្រះ ខណៈមួយហិកតាអាចប្រមូលផលបានដល់១២តោន	https://business-cambodia.com/articles/khmer-bitter-malon-	ម្រះគឺជាប្រភេទដំណាំដែលត្រូវការដីដែលមានជីវជាតិ លក្ខខណ្ឌ័ដីដែលអំណោយផលដល់ការដាំដុះម្រះគឺដីជ្រាបទឹកស្រទាប់ដាំដុះ សំបូរទៅដោយសារធាតុចិញ្ចឹមជាពិសេស N, P, K, Ca និង Na។ ប្រភេទដីល្បាប់ល្បាយខ្សាច់ធ្វើឱ្យ ដំណាំម្រះលូតលាស់បានល្អ ជាពិសេសដីតាម មាត់បឹង ស្ទឹង ទន្លេ ដែលសំបូរទៅដោយសារធាតុមមោកដែលបានមកពីសមាសធាតុស្ងួតនៃកាកសំណល់រុក្ខជាតិ ។ហើយជាទូទៅការប្រមូលផលម្រះដាំម្តងអាចប្រមូលផលបានចន្លោះពី ៨ទៅ១០ដងអាស្រ័យតាមការថែទាំ ដូច្នេះនៅក្នុងថ្ងៃនេះ Business Cambodia នឹងលើកយកបច្ចេកទេសដាំម្រះមកបង្ហាញជូន៖ ១.ការលើករង រងម្រះត្រូវមានទទឹងរង ១ម នឹងកំពស់រង ៣០ស.ម (រដូវវស្សា ៤០ស.ម) ។ ប្រើជីទ្រាប់បាត ២០-២០-១៥ ចំនួន ៤០ក្រាម លាយជាមួយលាមកសត្វ ឬកំប៉ុស្ត ៣គីឡូក្រាម។ ជ្រុំអោយសពទៅក្នុងរងមុនពេលដាំ ។ គ្របរងដោយប្រើប្លាស្ទិច ឬចំបើងដើម្បីការពារសំណើមដីបានល្អ និងកាត់បន្ថយស្មៅចង្រៃ ។ បោះបង្គោលទ្រើងនិងចងសំណាញ់ទ្រើងអោយហើយមុនពេលយកកូនមកដាំ ។ ២. ការធ្វើដីបណ្តុះកូន ធ្យូងអង្កាម (ត្រាំទឹកចំនួន ២យប់, ដាក់វាអោយស្រស់ទឹក) ចំនួន ៣ធុងស្ពេត្រូ ។ លាមកគោម៉ត់ចំនួន ២ធុង ស្ពេត្រូ ។ ដីមានជីជាតិ ឬដីតំបូកម៉ត់ ចំនួន ១ធុងស្ពេត្រូ ។ ត្រូវលាយធាតុទាំងបីនេះចូលគ្នារួច ហើយយកទៅលីង ឬក៏ចំហ៊ុយក្នុងរយៈពេល ១៥នាទី មិនត្រូវអោយល្បាយនេះសើមពេក ឬស្ងួតពេកនោះទេ ។ បន្ទាប់ពីលីង/ចំហ៊ុយរួច ត្រូវទុកដីនេះអោយត្រជាក់សិនមុនដាក់គ្រាប់ ។ ៣.ការបណ្តុះកូន ត្រូវធ្វើរោងបណ្តុះកូនអោយបានត្រឹមត្រូវដើម្បីការពារកូនដំណាំពីពពួកសត្វល្អិតចង្រៃ និងពពួកសត្វជញ្ជក់ ។ ដាក់ល្បាយដីដែលបានលីងនោះទៅក្នុងថាសបណ្តុះ (មិនត្រូវ សង្កត់ដីក្នុងថាស់បណ្តុះអោយហាប់នោះទេ) យកគ្រាប់ម្រះដែលបានផ្អាបរយះពេល២យប់យកមកបណ្តុះ ។ ដាក់គ្រាប់ម្រះមួយគ្រាប់ក្នុងមួយរន្ធ ។ ជំម្រៅ ពីរដងនៃទទឹងគ្រាប់ ។ បន្ទាប់ពីដាក់គ្រាប់រួចត្រូវស្រោចទឹកបន្តិចដើម្បីអោយដីនិងគ្រាប់ ស្អិតជាប់គ្នា ។ យកថាស់ដែលបានបណ្តុះរួចយកទៅដាក់ក្នុងរោងបណ្តុះកូន ។ ត្រូវប្រើស្បៃដែលមានរន្ធញឹកគ្របកូនរហូតដល់កូនអាចយកទៅដាំបាន ។ ៣.ការពង្រឹងកូន កូនម្រះអាចយកទៅដាំបានពេលមានអាយុចន្លោះពី ៩ ទៅ ១២ថ្ងៃ ត្រូវពង្រឹងកូនម្រះរយះពេល ៤ ទៅ៥ថ្ងៃមុនយកទៅដាំ (ដាក់កូនម្រះអោយត្រូវពន្លឺថ្ងៃ) ។ មុនយកកូនម្រះទៅដាំមុនមួយថ្ងៃ ត្រូវប្រើថ្នាំ ( Thiamethoxan ឬ Imidaclorprid) ការពារកូនពីពពួកសត្វជញ្ជក់  ៤.ការដាំកូន៖ ដាំកូនម្រះនៅពេលរសៀលនិងត្រូវដាំកូនម្រះត្រឹមដីកំណើត ជៀសវាងកប់កូនបន្លែលិចគល់វា ។ ៥.ការដាក់ជី រង់គ្របប្លាស្ទិច ឬគ្របចំបើង ត្រូវយកឈើបុករណ្តៅសងខាងគុម្ពទើបដាក់ជី ។ ដាំកូនម្រះបានរយៈពេល ១សប្តាហ៍ត្រូវដាក់ជីចំងាយ ១០ស.ម ពីគល់ដំណាំ ។ ដាំកូនម្រះបានរយៈពេល ២សប្តាហ៍ត្រូវដាក់ជីចំងាយ ១៨ស.ម ទៅ ២៥ស.មពីគល់ដំណាំ ។ ដាំកូនម្រះបានរយៈពេល ៦សប្តាហ៍ត្រូវដាក់ជីចន្លោះកណ្តាលពីគុម្ពមួយទៅមួយ ។ ដាក់ជីរៀងរាល់ ៧ ទៅ ១៥ថ្ងៃម្តង អាស្រ័យទៅតាមប្រភេទដី (ដីខ្សាច់ដាក់ជីញឹកញាប់ តែតិចជាងដីល្បាយច្រើនជាងខ្សាច)។ ដាក់ជីហើយត្រូវស្រោចទឹក ជៀសវាងដាក់ជីគីមីនៅពេលថ្ងៃក្តៅ។ ៦.ការស្រោចទឹក ស្រោចទឹកពេលព្រឹក និងអោោយបានទៀងទាត មិនត្រូវស្រោចទឹកពេលល្ងាច ឬស្រោចទឹកច្រើនពេក ព្រោះវាធ្វើអោយរលួយគល់ដំណាំ។ ការស្រោចអាចប្រើប្រព័ន្ធតំណក់ទឹក, ការបញ្ចួលតាមពោះរង។ល។ ៧.ការថែទាំ ជំងឺទំលឿងស្លឹកមានស្នាមអុចពណ៌លឿងរាងជ្រុង ហើយប្រែជាពណ៌ត្នោត ជំងឺផ្សិតម្សៅ មានម្សៅពណ៌សជាច្រើននៅលើស្លឹក (ជំងឺផ្សិត ប្រើថ្នាំ Metalaxy MencoZeb, Propineb, ។ល។) ស្រាំងទិចផ្លែ ស្រាំងនេះវាទិចបញ្ជូលពងទៅក្នុងក្តបម្រះ រួចក្លាយជាដង្កូវដែលធ្វើអោយរលួយ ។(ប្រើនុយអន្ទាក់ ហ្វេរ៉េមុន ចាប់ស្រាំងឈ្មោល) ចៃ កើតឡើងញឹកញាបនៅខាងក្រោមស្លឹក( ប្រើថ្នាំ Abamectin, Dinotefuran, Fipromil)៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T04:04:19.222Z", "category": "ចាប់ផ្តើមអាជីវកម្ម", "views": 225, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឪពុកម្តាយត្រូវដឹង! ចិត្តសាស្ត្រ បង្រៀនកូនរឿងធំៗ៤ ជួយឲ្យកូនធំឡើងមិនចាញ់ច្រាបគេ អនាគតធូ.រធារ	https://business-cambodia.com/articles/4-tips-for-raising-children	“ពត់ដែកទាន់នៅក្តៅ ប្រដៅកូនចៅទាន់នៅក្មេង” ឪពុកម្តាយគឺជាគ្រូទី១ ជាជាងចម្លាក់ដ៏អស្ចារ្យក្នុងការកសាងអនាគតរបស់កូនគ្រប់រូប។ ខាងក្រោមនេះ គឺជាក្បួនចិញ្ចឹមកូនធំៗ៤ តាមបែបចិត្តសាស្ត្រ ជួយឲ្យពួកគេធំឡើងមិនចាញ់ច្រាបគេ ពូកែអត់ធ្មត់ និងមានអនាគតធូរធារ៖ ១/. បង្រៀនពួកគេឲ្យចេះលើកទឹកចិត្តខ្លួនឯង ទំនុកចិត្ត និងការលើកទឹកចិត្តខ្លួនឯង គឺជាទិដ្ឋភាពសំខាន់នៃសុខភាពផ្លូវចិត្ត ដែលមានន័យថា កូនរបស់អ្នកមិនគួរពឹងផ្អែកលើសម្តីអ្នកដទៃដើម្បីឱ្យមានអារម្មណ៍ល្អចំពោះខ្លួនឯងឡើយ នេះបើយោងតាមអ្នកព្យាបាលចិត្តសាស្ត្រ Amy Morin។ ក្នុងនោះ អ្នកស្រីក៏បានបង្ហាញឃ្លាខ្លីខ្លឹម និងងាយចងចាំ៤ សម្រាប់កូនៗនិយាយមកកាន់ខ្លួនឯង ទី១ “អ្វីដែលអាចធ្វើបាន គឺខ្ញុំនឹងព្យាយាមឲ្យអស់ពីសមត្ថភាព”, ទី២ “ខ្ញុំនឹងធ្វើសកម្មភាពនេះប្រកបដោយទំនុកចិត្តបំផុត”, ទី៣ “ខ្ញុំល្អគ្រប់គ្រាន់ហើយ” និងទី៤ “ខ្ញុំជ្រើសរើសភាពរីករាយនៅថ្ងៃនេះ”។ ២/. បង្ហាញពីតម្លៃនៃការធ្វើអ្វីមួយដែលពិបាក ឪពុកម្តាយត្រូវបង្ហាញកូនៗ ឲ្យហ៊ានប្រឈមមុនជាមួយការលំបាក និងរៀនធ្វើរឿងពិបាកៗ ព្រោះវាអាចផ្តល់មេរៀនជាច្រើនដល់ពួកគេ ដូចជារបៀបរស់ក្រោមសម្ពាធ មានភាពតស៊ូខ្ពស់ក្នុងស្ថានភាពដ៏តានតឹង បើទោះបីជាពួកគេជោគជ័យ ឬបរាជ័យក៏ដោយ ហើយវានឹងក្លាយជាមេរៀនដ៏មានតម្លៃបំផុតនាថ្ងៃអនាគត។ នេះបើយោងតាមការណែនាំពីអ្នកចិត្តសាស្ត្រ Mary C. Murphy។ ៣/. រក្សាសុទិដ្ឋិនិយម អាកប្បកិរិយារបស់ឪពុកម្តាយ ជារោងពុម្ពរបស់អាកប្បកិរិយាកូនៗ ដូចពាក្យខ្មែរបុរាណបានពោលថា ស្លឹកឈើជ្រុះមិនឆ្ងាយពីគល់។ ចូរបង្ហាញភាពសុទិដ្ឋិនិយម ឬសកម្មភាពជាវិជ្ជមានឲ្យបានច្រើនបំផុត ព្រោះកូនៗនឹងយកគម្រូតាមអ្នក។ ត្បិតភាពសុទិដ្ឋិនិយម គឺជាសមាសធាតុសំខាន់នៃកម្លាំងផ្លូវចិត្ត នេះ បើតាមអ្នកជំនាញខាងសរសៃប្រសាទ Wendy Suzuki។ ៤/. បង្រៀនពីការប្រើប្រាស់ពាក្យ សុំទោស / សូមអភ័យទោស ភាពវៃឆ្លាតខាងអារម្មណ៍ (EQ) រួមមានការយល់ចិត្ត និងការដឹងខ្លួន។ ចូរបង្រៀនកូនរបស់អ្នកអំពីសារៈសំខាន់នៃការគោរពអ្នកដទៃ និងខ្លួនឯង រួមទាំងការស្តាប់ដោយក្តីគោរពចំពោះទស្សនៈរបស់អ្នកដទៃ និងការសុំទោសដោយស្មោះ នៅពេលដែលពួកគេបានធ្វើខុសលើនរណាម្នាក់ នេះបើយោងតាមអ្នកព្យាបាលចិត្តសាស្ត្រ Amy Morin។ យ៉ាងណាមិញ មេរៀនសម្រាប់អ្នកដែលក្លាយទៅជា ឪពុកម្ដាយគួរតែដឹងអំពីឥទ្ធិពលរបស់ខ្លួនមកលើកូនៗ ព្រោះពួកគេមើលមកអ្នកមុននរណាទាំងអស់។ អ្នកអាចធ្វើឲ្យកូនៗរបស់ខ្លួនក្លាយទៅជាអ្វីមួយក៏បានតាមតែចិត្តចង់ ចង់ឲ្យពួកគេជោគជ័យ ឬក្លាយទៅជាក្មេងឥតបានការក៏បាន វាអាស្រ័យទៅនឹងទង្វើ និង សកម្មភាពប្រចាំរបស់អ្នកនេះឯង៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T03:12:36.466Z", "category": "ភាពជាអ្នកដឹកនាំ", "views": 11471, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ថែរក្សាសុខភាព! ខេត្ដបាត់ដំបង អាចនឹងកើនឡើងកម្ដៅដល់ ៤១ អង្សា ក្នុងរយៈពេល ៣ ថ្ងៃ	https://business-cambodia.com/articles/hot-weather-in-battambang-	ខេត្ដបាត់ដំបងប្រឈមនឹងការកើនឡើងកម្ដៅរហូតដល់ ៤១ អង្សាក្នុងរយៈពេល ៣ ថ្ងៃ។ នេះបើយោងតាមសេចក្ដីជូនដំណឹងពីមន្ទីរធនធានទឹក និងឧតុន ដែលចេញផ្សាយដោយឯកឧត្ដម សុខ លូ អភិបាលនៃគណៈអភិបាលខេត្ដបាត់ដំបង នៅថ្ងៃទី២៦ ខែមេសា ឆ្នាំ២០២៤។ នៅក្នុងសេចក្ដីជូនដំណឹងរបស់មន្ទីរធនធានទឹក និងឧតុនិយម បានឲ្យដឹងថា ចាប់ពីថ្ងៃទី២៦ រហូតដល់ថ្ងៃទី២៨ ខែមេសា ឆ្នាំ២០២៤ ស្ថានភាពអាកាសធាតុខេត្ដបាត់ដំបងទទួលឥទ្ធិពលពីជ្រលងសម្ពាធទាបឥណ្ឌា-ចិនក្នុងកម្រិតខ្សោយ។ ដោយស្ថានភាពបែបនេះនឹងធ្វើឲ្យសីតុណ្ហភាពអប្បបរមាមានពី ២៧-២៨ អង្សា និងអតិបរមាមានពី ៤០-៤១ អង្សាឯណោះ ខណៈខ្យល់បក់ពីទិសនិរតីមានល្បឿនពី ១ ទៅ ៤ ម៉ែត្រក្នុង ១ វិនាទី។ នៅក្នុងសេចក្ដីជូនដំណឹងដដែលនេះក៏បានបញ្ជាក់ផងដែរថា នៅថ្ងៃទី២៦ និងថ្ងៃទី២៨ ខែមេសា នេះក៏នឹងមានភ្លៀងផ្គររន្ទះ ផ្លេកបន្ទោរ ក្នុងកម្រិតពីតិចទៅមធ្យម (២.០-៤.០%) និងមានខ្យល់ខ្លាំងបក់ក្នុងល្បឿន (១-៤) ម៉ែត្រក្នុង ១ នាទី នាពេលល្ងាចនិងយប់រ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T02:48:10.119Z", "category": "ព័ត៌មានថ្មីៗ", "views": 8371, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
ចង់ចេញរកស៊ីវិស័យកាហ្វេ និង សាឡន តែគ្មានជំនាញ វិទ្យាស្ថាន១កន្លែងនេះ មានបង្រៀនឥត.គិតថ្លៃ	https://business-cambodia.com/articles/barista-and-salon	វិស័យកាហ្វេនិងវិស័យសាឡន គឺជាវិស័យមួយដែលកំពុងតែមានអ្នកចង់បណ្តាក់ទុនរកស៊ីជាច្រើននាក់ ប៉ុន្តែអ្វីដែលជាបញ្ហាគឺពួកគាត់ពិបាកនៅក្នុងការរកកន្លែងបណ្តុះបណ្តាលជំនាញមួយដែលមានជំនាញច្បាស់លាស់ និងចំណាយប្រាក់កាសអស់តិចហើយរៀនចប់អាចចេញធ្វើការរកស៊ីបាន។ ប៉ុន្តែលែងជាបញ្ហាសម្រាប់បងប្អូនទៀតហើយពេលនេះ វិទ្យាស្ថានជាតិសហគ្រិនភាព និងនវានុវត្តន៍ (NIEI) កំពុងជ្រើសរើស សិស្សឱ្យចូលរៀនវគ្គបណ្តុះបណ្តាលជំនាញវិជ្ជាជីវៈ និងបច្ចេកទេស (១,៥ លាននាក់) ដោយឥតគិតថ្លៃរយៈពេល ៤ខែ លើមុខជំនាញ ឆុងកាហ្វេ និង សម្អាងកាយ(សាឡន)។ ក្រៅពីជំនាញទាំងពីរនេះ វិទ្យាស្ថានជាតិសហគ្រិនភាព និងនវានុវត្តន៍ (NIEI) ក៏មានវគ្គបណ្តុះបណ្តាលទៅលើជំនាញផ្សេងៗទៀតដូចជា ៖ ការផលិតនំ ការធ្វើម្ហូបខ្មែរ ការរចនាក្រាហ្វិកដោយកុំព្យូទ័រ សេវាកម្មបរិក្ខារត្រជាក់ក្នុងគេហដ្ឋាន និង ជំនាញដំឡើងបណ្តាញអគ្គិសនីក្នុងអគារ ផងដែរ។ អត្ថប្រយោជន៍ដែលសិស្សទទួលបានពីវគ្គបណ្តុះបណ្តាល៖ ជំនាញមួយច្បាស់លាស់ដែលទីផ្សារកំពុងត្រូវការ ឱកាសការងារសមរម្យ និងចំណូលទៀងទាត់ ប្រាក់ឧបត្ថម្ភចំនួន ២៨ម៉ឺនរៀលក្នុង១ខែ សម្រាប់សិស្សដែលមានប័ណ្ណសមធម៌ ឬ ប័ណ្ណសំគាល់គ្រួសារងាយរងហានិភ័យ ចំពោះការចុះឈ្មោះចូលរៀនបងប្អូនអាចធ្វើការចុះឈ្មោះតាមរយៈ QR Code ឬ ធ្វើការចុះឈ្មោះផ្ទាល់នៅវិទ្យាស្ថានជាតិសហគ្រិនភាព និងនវានុវត្តន៍ (NIEI) ដែលមានទីតាំងស្ថិតនៅតាមបណ្តោយមហាវិថីសហព័ន្ធរុស្ស៊ី ភូមិចុងថ្នល់ខាងលិច សង្កាត់ទឹកថ្លា ខណ្ឌសែនសុខ រាជធានីភ្នំពេញ (ផ្លូវចូលខាងកើតវត្តទឹកថ្លា ចម្ងាយប្រហែល ២០០ម៉ែត្រ) ឬអាចធ្វើការទំនាក់ទំនងសាកសួរព័ត៌មានលម្អិតតាមរយៈ លេខ៖ 098 267 716, 069 967 979, 010 266 296, 081 429 969, 012 403 644, 093 808 057, 071 643 5388 ។ គួរបញ្ជាក់ផងដែរថា កាលបរិច្ឆេទទទួលពាក្យ៖ ចាប់ពីថ្ងៃជូនដំណឹងនេះតទៅ ហើយវគ្គសិក្សាថ្មីនេះនឹងចាប់ផ្តើមនៅថ្ងៃទី០១ ខែឧសភា ឆ្នាំ២០២៤៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-26T02:09:28.995Z", "category": "ចាប់ផ្តើមអាជីវកម្ម", "views": 21673, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
តូចតែតាន់! តស់មកដឹងតម្លៃរថយន្ត Ford ស៊េរីឆ្នាំ២០២៤ មួយម៉ូដែលនៅខ្មែរ រាងស្ពរ កម្លាំងខ្លាំង ខណៈរូបរាងកប់	https://business-cambodia.com/articles/ford-2024-ford-mustang-premium-	សម្រាប់ប្រិយមិត្តដែលនិយមចូលចិត្តរថយន្តបែបស្ពរ និងបងប្អូនដែលចូលចិត្តលេងម៉ូដឡាន ប្រហែលជាពេញចិត្តជាមិនខាន ខណៈនេះគឺជារថយន្តស៊េរីឆ្នាំ២០២៤ របស់ Ford រាងបែបស្ពរ កម្លាំងខ្លាំង ខណៈរូបទាក់ទាញខ្លាំង។ យោងតាមការចុះផ្សាយនៅលើផេកផ្លូវការ Auto US Direct Cambodia កាលពីពេលថ្មីៗនេះបានឱ្យដឹងថា រថយន្តស៊េរីឆ្នាំ ២០២៤ Ford Mustang Premium មានតម្លៃសរុបទាំងអស់ ៧៦,៣៧0ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃជិត៨ម៉ឺនដុល្លារនេះត្រូវបានរួមបញ្ចូលនៅដូចជា៖ តម្លៃឡាន ៣៦,១៥១ដុល្លារ តម្លៃពន្ធនាំចូល ៣៤,៣៧០ដុល្លារ តម្លៃដឹកជញ្ជូន ២,០៥០ដុល្លារ តម្លៃឯកសារនៅខ្មែរ ៩០០ដល្លារ តម្លៃកាត់ឈ្មោះនៅអាមេរិក ៨៩៩ដុល្លារ តម្លៃសេវាកម្មរបស់ក្រុមហ៊ុននៅកម្ពុជា ៥០០ដុល្លារ តម្លៃសេវាកម្មរបស់ក្រុមហ៊ុននៅអាមេរិច ១,៥០០ដុល្លារ តម្លៃសរុបទាំងអស់ ៧៦,៣៧0ដុល្លារ គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia  ឬតាមរយៈលេខតេលេក្រាម ០៧៧ ២៨៨ ៦៨៥ ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T11:51:21.079Z", "category": "កំពូលអ្នកលក់", "views": 8956, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
Panasonic ប្រកាសនូវកិច្ចសហការថ្មីជាមួយក្លិបបាល់ទាត់ Angkor Tiger Siem Reap សម្រាប់រដូវកាលបាល់ទាត់កម្ពុជា 2024/26 ខាងមុខនេះ	https://business-cambodia.com/articles/panasonic-and-tiger-siem-reap-football-club	Panasonic ពិតជាមានកិត្តិយសយ៉ាងក្រៃលែងក្នុងការប្រកាសនូវកិច្ចសហការថ្មីជាមួយនឹងក្លិបបាល់ទាត់ Angkor Tiger Siem Reap ដែលបានធ្វើឡើងកាលពីថ្ងៃទី19 ខែមេសា ឆ្នាំ2024 សម្រាប់រដូវកាលបាល់ទាត់កម្ពុជា2024/26 ខាងមុខនេះ។ យុទ្ធសាស្រ្តនៃភាពជាដៃគូរនេះគឺមានគោលបំណងលើកកម្ពស់ស្តង់ដារនៃហេដ្ឋារចនាសម្ព័ន្ធវិស័យកីឡាបាល់ទាត់ក្នុងស្រុក ដោយរួមបញ្ចូលបច្ចេកវិទ្យា nanoeX ដ៏ទំនើបរបស់ Panasonic។ ទន្ទឹមនឹងការលើកកម្ពស់នេះផងដែរ Panasonic ក៏មានការយកចិត្តទុកដាក់យ៉ាងមុតមាំ ដោយផ្តោតជាពិសេសលើការជំរុញការបណ្តុះបណ្តាល ហ្វឹកហាត់ និងហ្វឹកហ្វឺនលើវិស័យបាល់ទាត់សម្រាប់យុវជនរបស់ប្រទេសកម្ពុជាផងដែរ។  កិច្ចព្រមព្រៀងនៃភាពជាដៃគូនេះបានបើកពង្រីកលើការផ្ដួចផ្ដើមទៅលើសកម្មភាពទីផ្សារ និងការផ្សព្វផ្សាយពាណិជ្ជកម្មយ៉ាងទូលំទូលាយ។ ហើយស្លាកសញ្ញា Panasonic ក៏នឹងត្រូវបានដាក់បង្ហាញនៅលើឯកសណ្ឋានជាផ្លូវការរបស់ក្លិបបាល់ទាត់ Angkor Tiger ក៏ដូចជានៅឯកីឡដ្ឋាន Angkor Tiger ផ្ទាល់ សម្រាប់រាល់ការប្រកួតពេញមួយរដូវកាលនេះ។ ជាផ្នែកមួយនៃកិច្ចសហការមួយនេះដែរ រាល់គ្រប់បន្ទប់នានានៃកីឡដ្ឋាន Angkor Tiger Football Club ក្នុងខេត្តសៀមរាប នឹងត្រូវបានដំឡើងជាមួយផលិតផលម៉ាស៊ីនត្រជាក់ Panasonic បំពាក់ដោយបច្ចេកវិទ្យា nanoeX។ បច្ចេកវិទ្យាដ៏ទំនើបនេះនឹងធានាផ្តល់ជូនបាននូវបរិយាកាសដ៏ត្រជាក់ ប្រកបដោយផាសុកភាព និងគ្មានមេរោគសម្រាប់កីឡាករ និងអ្នកទស្សនាផងដែរ។  ផ្ដល់ជូនបច្ចេកវិទ្យាដ៏ទំនើបនេះសម្រាប់កីឡាករ និងអ្នកទស្សនា  លោក Hisakazu Maeda អគ្គនាយកប្រតិបត្តិដែលទើបឡើងកាន់តំណែងថ្មីរបស់ Panasonic ប្រចាំប្រទេសកម្ពុជាបានមានប្រសាសន៍លើកិច្ចសហការ នេះដោយលើកឡើងថា “កីឡាបាល់ទាត់បានបំពេញនូវចំណង់ចំណូលចិត្ត  ព្រមទាំងពង្រឹងវិន័យ និងស្មារតីការងារជាក្រុម ដែលនេះក៏ជាគុណតម្លៃស្នូលរបស់យើងនៅ Panasonic ផងដែរ។ តាមរយៈកិច្ចសហការនេះ យើងមិនត្រឹមតែជួយដល់ការអភិវឌ្ឍវិស័យបាល់ទាត់នៅកម្ពុជាប៉ុណ្ណោះទេ ប៉ុន្តែពួកយើងក៏បានផ្ដល់ជូនបន្ថែមជាមួយការបណ្ដុះបណ្ដាលយុវជនក្មេងដែលមានទេពកោសល្យក្នុងស្រុក និងលើកកម្ពស់វិស័យកីឡាគ្រប់ជាន់ថ្នាក់»។ ការបំពាក់ប្រព័ន្ធម៉ាស៊ីនត្រជាក់ Panasonic សម្រាប់កីឡាករ និងអ្នកទស្សនាក្លិបបាល់ទាត់ Angkor Tiger  មានការរំពឹងយ៉ាងមុតមាំសម្រាប់ការបើកសម្ភោធកីឡាដ្ឋានរបស់ខ្លួននៅក្នុងខេត្តសៀមរាបនាពាក់កណ្តាលឆ្នាំ 2024 នេះ។ កីឡាដ្ឋានទាំងមូលនឹងត្រូវបានបំពាក់ទៅដោយប្រព័ន្ធម៉ាស៊ីនត្រជាក់ Panasonic ទូរទស្សន៍ និង បង្គន់ស្វ័យប្រវត្តិ ផ្តល់ជូននូវបរិយាកាសមួយដ៏ល្អបំផុត សម្រាប់រដូវកាលបាល់ទាត់លីគកំពូលកម្ពុជាដែលចាប់ផ្តើមនៅខែសីហា ឆ្នាំ 2024 នាពេលខាងមុខ។  បច្ចេកវិទ្យា nanoeX មានបំពាក់នូវប្រព័ន្ធបន្សុទ្ធខ្យល់កម្រិតខ្ពស់ដែលអាចកម្ចាត់មេរោគ និងបាក់តេរី បង្កើតបានជាបរិយាកាសដ៏មានសុវត្ថិភាព និងផាសុកភាព។ ត្រូវបានបង្កើតដំបូងមុនពេលការរាតត្បាតនៃជំងឺ Covid-19 បច្ចេកវិទ្យាមួយនេះត្រូវបានទទួលបានការចាប់អារម្មណ៍យ៉ាងគំហក។ គួរឲ្យកត់សម្គាល់ផងដែរថា បច្ចេកវិទ្យាមួយនេះទទួលបានការចាប់អារម្មណ៍ និងទាក់ទាញពីអតិថិជនដ៏មានឥទ្ធិពលជាច្រើន មានដូចជាសភាជាតិម៉ាឡេស៊ី ក្រុមហ៊ុនផលិតរថយន្តធំៗ រួមមាន Toyota និង Jaguar ក៏ដូចជាប្រព័ន្ធធ្វើដំណើរធំៗរបស់ជប៉ុនជាច្រើនទៀត។   ក្រុមហ៊ុន Panasonic តែងធ្វើការផ្សព្វផ្សាយយ៉ាងសកម្មអំពីក្រុមហ៊ុនរបស់ខ្លួន និងបានបង្កើតទំនាក់ទំនងក្នុងសហគមន៍ កីឡាកម្ពុជា។ ក្រៅពីជួយសម្រួលដល់សកម្មភាពលក់ និងការធ្វើទីផ្សារ សម្រាប់អ្នកលក់ និងអ្នកចែកចាយ ក្រុមហ៊ុនក៏ធានានូវការថែទាំយ៉ាងដិតដល់ក្រោយការលក់ចេញសម្រាប់អតិថិជនទាំងផ្នែក B2B និង B2C ផងដែរ ។  លោក Akihiro Kato ប្រធានក្លិបបាល់ទាត់ Angkor Tiger បានបង្ហាញការស្វាគមន៍យ៉ាងកក់ក្តៅចំពោះភាពជាដៃគូថ្មីនេះ ដោយមានប្រសាសន៍ថា “កិច្ចសហការរវាងក្លិបបាល់ទាត់ Angkor Tiger FC និង ក្រុមហ៊ុនលំដាប់ពិភពលោកដ៏មានកិត្យានុភាពដូចជា Panasonic គឺជាការបោះជំហានមួយដ៏សំខាន់សម្រាប់ក្លិបរបស់យើង។ បរិយាកាសត្រជាក់ប្រកបដោយផាសុកភាពនឹងធ្វើឱ្យការលេងរបស់កីឡាករយើងធ្វើទៅបានដល់កម្រិតកំពូលរបស់ពួកគេ ក៏ដូចជាធានាបាននូវបទពិសោធន៍ទស្សនាប្រកបដោយភាពស្រស់ស្រាយសម្រាប់អ្នកទស្សនាផងដែរ។ ក្រុមហ៊ុន Panasonic ប្តេជ្ញាចិត្តក្នុងការបង្កើតកីឡដ្ឋានមួយដែលអាចបើកដំណើរការពេញមួយឆ្នាំ មិនថាក្នុងរដូវកាលណា ឬក្នុងអាកាសធាតុបែបណាក៏ដោយ។ នេះគឺជាឱកាសដ៏អស្ចារ្យសម្រាប់ Angkor Tiger FC ដើម្បីឈានចូលក្នុងយុគសម័យថ្មីនៃភាពជោគជ័យមួយជំហានទៀត ហើយខ្ញុំសូមថ្លែងអំណរគុណចំពោះការគាំទ្រដ៏ថ្លៃថ្លារបស់ Panasonic ។” អំពី Panasonic Group   Panasonic ជាក្រុមហ៊ុនឈានមុខគេលើពិភពលោកក្នុងការអភិវឌ្ឍន៍បច្ចេកវិទ្យា និងដំណោះស្រាយប្រកបដោយភាពច្នៃប្រឌិតលើគ្រឿងអេឡិចត្រូនិច លំនៅដ្ឋាន យានយន្ត ឧស្សាហកម្ម វិស័យទំនាក់ទំនង និងថាមពលនៅទូទាំងពិភពលោក។ Panasonic បានបង្កើតឡើងក្នុងឆ្នាំ 1918 នឹងបានប្តេជ្ញាលើកកម្ពស់សុខុមាលភាពរបស់មនុស្ស និងសង្គម និងគ្រប់គ្រង់អាជីវកម្មរបស់ខ្លួនដោយផ្អែកលើគោលការណ៍គ្រឹះដែលបានអនុវត្តដើម្បីបង្កើតគុណតម្លៃថ្មី និងផ្តល់នូវដំណោះស្រាយប្រកបដោយនិរន្តរភាពសម្រាប់ពិភពលោកបច្ចុប្បន្ន។ ដោយផ្តោតលើការកែលម្អសុខុមាលភាពរបស់ប្រជាជន Panasonic Group បានរួបរួមគ្នាក្នុងការផ្តល់នូវផលិតផល និងសេវាកម្មដ៏ប្រសើរ ដើម្បីជួយឱ្យការរស់នៅរបស់អ្នកកាន់តែល្អបំផុត។  Panasonic Cambodia   ក្រុមហ៊ុន Panasonic នៅក្នុងប្រទេសកម្ពុជាបង្កើតឡើងក្នុងឆ្នាំ 2010 គឺជាការិយាល័យតំណាងផ្លូវការរបស់ Panasonic សិង្ហបុរី ដែលទទួលខុសត្រូវក្នុងការលក់ផលិតផល / លក់គ្រឿងបន្លាស់ ផ្សព្វផ្សាយទីផ្សារ និងចែកចាយផលិតផល Panasonic ទាំងផ្នែក B2B និង B2C ។ Panasonic កម្ពុជា មានតួនាទីយ៉ាងសកម្មក្នុងការផ្តល់នូវបរិយាកាសរស់នៅកាន់តែប្រសើរដល់សង្គម និងសហគមន៍។  សម្រាប់ព័ត៌មានបន្ថែមសូមចូលក្នុងគេហទំព័រ Panasonic Cambodia: www.panasonic.com/kh	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T10:49:30.887Z", "category": "PR", "views": 778, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គំនិតមកមុនលុយមកតាមក្រោយ! ក្បួនហ្វឹកហាត់ខួរក្បាលរកលុយកាន់តែច្រើន បើធ្វើបានលុយនឹងកើនជាងមុន	https://business-cambodia.com/articles/train-your-brain-to-make-money	ជាការពិតណាស់ ខួរក្បាលរបស់មនុស្សពិតជាអស្ចារ្យព្រោះខួរក្បាលមនុស្សអាចគិតរកគំនិតនិងបង្កើតបានរឿងអស្ចារ្យជាច្រើន។ ដូច្នេះបើចង់ឲ្យឆ្នាំថ្មីចំណូលកើនជាងមុន គួរហ្វឹកហាត់ខួរក្បាលគិតដើម្បីរកគំនិតបង្កើតលុយកាន់តែច្រើន។  ទាក់ទងនឹងការប្រើខួរក្បាលគិតនេះដែរ ថ្ងៃនេះ Business Cambodia សូមចែករំលែកនូវក្បួនហ្វឹកហាត់ខួរក្បាលឲ្យរកចំណូលកាន់តែច្រើនពីលោក John Assaraf។ ១. កំណត់គោលដៅ  លោក John Assaraf ដែលជាគ្រូហ្វឹកហាត់ផ្នែកផ្នត់គំនិត បានលើកឡើងថាដើម្បីឲ្យចំណូលយើងកាន់តែកើនជាងមុន យើងត្រូវចាប់ផ្ដើមពីការកំណត់គោលដៅមួយចំនួនសម្រាប់ខ្លួនឯង។ ត្រង់នេះគាត់បានបញ្ជាក់ថាក្នុងការដាក់គោលដៅ អ្នកត្រូវមានភាពច្បាស់លាស់ថាគោលដៅដែលអ្នកចង់សម្រេចនោះជាអ្វី។ ឧទាហរណ៍ អ្នកមានគោលដៅហិរញ្ញវត្ថុ ដោយចង់រកលុយបានឲ្យ១០ម៉ឺនដុល្លារក្នុងមួយឆ្នាំ បំបែកជាខែគឺប្រមាណ៨,៣០០ដុល្លារក្នុងមួយខែ និងប្រមាណជាជាង១,១០០ដុល្លារក្នុងមួយសប្ដាហ៍គឺជាចំណូលដែលអ្នកកំណត់រកឲ្យបាន។  បើទោះបីជាទឹកប្រាក់ចំណូលដែលបានរៀបរាប់ខាងលើនេះ អ្នកមិនទាន់រកវាបាននៅឡើយ ប៉ុន្ដែមានរឿងមួយដែលអ្នកត្រូវធ្វើគឺហ្វឹកហាត់ខួរក្បាលខ្លួនឯងដើម្បីសម្រេចចំណូលដែលបានកំណត់ដូចបានរៀបរាប់ខាងលើ មិនថារកចំណូលគិតជាសប្ដាហ៍ ជាខែ ឬជាឆ្នាំនោះទេ។  ២. បង្កើតប្រយោគលើកទឹកចិត្ត  លោក John Assaraf បានឲ្យដឹងទៀតថាការបង្កើតប្រយោគលើកទឹកចិត្តគឺជាកត្តាមួយជួយក្នុងការបង្កើនចំណូល ហើយប្រយោគលើកទឹកចិត្តមានដូចខាងក្រោម “ ខ្ញុំពិតជាសប្បាយចិត្តខ្លាំងណាស់ ហើយក៏ដឹងគុណចំពោះខ្លួនឯងដែលឥឡូវខ្ញុំអាចរកចំណូលបានរ១ម៉ឺនដុល្លារក្នុងមួយខែ”។ បន្ទាប់ពីអ្នកបង្កើតប្រយោគលើកទឹកចិត្តហើយ អ្នកត្រូវអានប្រយោគនេះរៀងរាល់ព្រឹក រាល់យប់ឲ្យបានពី៥ទៅ១០ដងមុននឹងអ្នកចូលគេង។ អំឡុងពេលដែលអ្នកអានប្រយោគលើកទឹកចិត្តនេះ អ្នកត្រូវបិទភ្នែកហើយគិតឃើញថា អ្នកទទួលបានលុយ១ម៉ឺនដុល្លារចូលទៅក្នុងកុងធនាគាររបស់អ្នក។ លើសពីនេះអំឡុងពេលអ្នកបិទភ្នែកស្រមៃគិតថានឹងបានចំណូល១ម៉ឺនដុល្លារក្នុងមួយខែ អ្នកត្រូវគិតពីឥទ្ធពលល្អៗដែលនឹងជះឥទ្ធិពលមកលើរូបអ្នក គ្រួសារអ្នកជាដើម ពោលគឺគិតក្នុងរូបភាពធំថាបើអ្នកអាចរកចំណូលបាន១ម៉ឺនដុល្លារក្នុងមួយខែ អ្នកនឹងអាចធ្វើអ្វីបានខ្លះដែលធ្វើឲ្យជីវិតភាពអ្នកកាន់តែប្រើសើរឡើង។ ដូច្នេះកត្តាទាំងនេះនឹងជំរុញទឹកចិត្តអ្នកឲ្យបង្កើតចំណូលកាន់តែច្រើន។ សាកគិតទៅបើអ្នកបច្ចុប្បន្នអ្នកមានចំណូលត្រឹម៥០០ដុល្លារ តែបើអ្នកអាចរកចំណូលបាន១ម៉ឺនដុល្លារក្នុងមួយខែ ជីវិតអ្នកនឹងកែប្រែច្រើន ដូចជាមានផ្ទះដែលសមរម្យផ្ទាល់ខ្លួន មានឡាន និងលុយសម្រាប់វិនិយោគដើម្បីបង្កើនទ្រព្យជាលំដាប់	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T10:18:02.478Z", "category": "ហិរញ្ញវត្ថុ", "views": 398, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្តីបារម្ភរបស់ឪពុកម្តាយ! នេះជា៥របៀប ក្នុងការចិញ្ចឹមកូន អាយុក្រោម១៨ឆ្នាំ ក្នុងសម័យឌីជីថល	https://business-cambodia.com/articles/how-should-parents-rising-children-in-digital-era	បណ្តេញសង្គម និងវេទិកាឌីជីថលនានា បានបម្រើតម្រូវការរបស់មនុស្សស្ទើរតែគ្រប់វ័យ និងបានជះឥទ្ធិពលទាំងវិជ្ជមាននិងអវិជ្ជមានជាពិសេសចំពោះកុមារ លើការកម្សាន្ត។ ក្នុងនោះដើម្បីធានាថាការប្រើប្រាស់ប្រព័ន្ធឌីជីថលរបស់កូនៗមានសុខភាពល្អនិងសុវត្ថិភាព ឪពុកម្តាយនាសម័យថ្មីនេះ ហាក់មានការព្រួយបារម្ភជាខ្លាំង លើការចិញ្ចឹមនិងអប់រំកូនៗ ដែលពុំទាន់ដឹងក្តី។ យ៉ាងណាមិញបើតាមប្រភពពីសមាគមន៍សុខមាលភាពកុមារនៃ American Academy of Pediatrics បានឱ្យដឹងថា ផ្អែកទៅលើការស្រាវជ្រាវ មានវិធីសាស្រ្តដ៏មានប្រសិទ្ធិភាព ចំនួន៥ជារបៀបដែលឪពុកម្តាយ អាចចិញ្ចឹមនិងអប់រំកូនមានអាយុក្រោម១៨ឆ្នាំ នាសម័យឌីជីថលនេះឱ្យមានភាពត្រឹមត្រូវបាន។ ១. កំណត់គម្រោងបណ្តាញសង្គម ទាំងកូននិងឪពុកម្តាយ៖ឪពុកម្តាយគួរតែបង្កើតផែនការគម្រោងសម្រាប់គ្រួសារមួយដែលមានតុល្យភាពលើពេលវេលាដោយមាននិងគ្មានឧបករណ៍ ព្រមទាំងធ្វើការកំណត់ច្បាប់ក្នុងការប្រើប្រាស់ប្រព័ន្ធផ្សព្វផ្សាយក្នុងគ្រួសារ បង្កើតម៉ោង និងទីកន្លែងដែលត្រូវតែគ្មានការប្រើប្រាស់អេក្រង់ទូរស័ព្ទ ដូចជាពេលឬទទួលអាហារ ម៉ោងគេងឬពេលវេលាចុងសប្តាហ៍សម្រាប់កូនៗជាដើម។ ២. ជជែកពីរបៀបប្រើប្រាស់៖ជាឪពុកម្តាយគួរតែមានការពិភាក្សាជាទៀងទាត់ជាមួយក្រុមគ្រួសារអំពីសកម្មភាពលើអនឡាញ ព័ត៌មានអនឡាញដែលមានភាពវិជ្ជមាន និងបទពិសោធន៍មិនល្អមួយចំនួន ដែលអ្នកចង់ឱ្យកូនៗចៀសវាងនិងមិនគួរយកគំរូតាម។ ក្នុងនោះឪពុកម្តាយត្រូវប្រាកដថាកូនៗរបស់អ្នកមានអារម្មណ៍កក់ក្តៅ ថាពួកគេអាចមករកអ្នកសួរអំពីបទពិសោធន៍ បញ្ហា និងចម្ងល់លើអ៊ីនធើណិត ទោះបីជាពួកគេមានអារម្មណ៍ខ្មាសអៀនក៏ដោយ។ ៣. បង្ហាញកូនអំពីការពិតនិងការក្លែងបន្លំ៖នាសម័យនេះសកម្មភាពពិតនិងការក្លែងបន្លំមួយចំនួនកាន់តែមានភាពលាយឡំគ្នាជាខ្លាំង ខណៈមនុស្សមិនសូវយល់ច្បាស់ពីឌីជីថលមួយចំនួនអាចមានការភាន់ច្រឡំ ជាពិសេសក្មេងៗ។ ដូច្នេះឪពុកម្តាយគួរតែជួយកូននិងកុមារតូចៗឱ្យយល់ពីអ្វីដែលជាការពិត និងអ្វីដែលជាសិប្បនិមិត្ត កាត់ត ការក្លែងបន្លំ ការសម្គាល់អំពីការផ្សាយពាណិជ្ជកម្មឬខ្លឹមសារមិនសមរម្យជាដើម។ ៤. ធ្វើជាគំរូ៖ ឪពុកម្តាយអាចធ្វើជាគំរូដ៏ល្អមួយសម្រាប់កូនៗ ដោយរួមបញ្ចូលទាំងទម្លាប់ផ្ទាល់ខ្លួនរបស់អ្នកលើការប្រព័ន្ធផ្សព្វផ្សាយសង្គម ហើយត្រូវដឹងពីពេលដែលអ្នកគួរយកចិត្តទុកដាក់លើការប្រើប្រាស់បណ្តេញសង្គម និងពេលដែលអ្នកអាចចំណាយពេលជាគំរូ ជាមួយកូនៗ។ ក្នុងនោះនៅពេលដែលអ្នកត្រូវប្រើទូរស័ព្ទរបស់អ្នកនៅជុំវិញកូនៗ សូមប្រាប់កូនរបស់អ្នកនូវហេតុផលដែលអ្នកកំពុងធ្វើនិងភាពសំខាន់របស់វាចំពោះអ្នក ដូចជាការរកស៊ីឬធ្វើអាជីវកម្មតាមអនឡាញជាដើម។ ៥. គិតពីវ័យរបស់កូន ក្នុងការប្រើទូរស័ព្ទ៖ សម្រាប់ឪពុកម្តាយគួរតែពិចារណាអំពីក្នុងកម្រិតវ័យមួយណា ដែលស័ក្តិសមឱ្យកូនៗរបស់អ្នកប្រើស្មាតហ្វូនផ្ទាល់ខ្លួន ជាពិសេសការកំណត់ប្រភេទមាតិកានិងប្រភពណាមួយ ផ្អែកទៅតាមវ័យ សម្រាប់កូនៗប្រើប្រាស់ក្នុងទូរស័ព្ទឬឧបករណ៍របស់ពួកគេផងដែរ។  ជាការពិតណាស់សព្វថ្ងៃក្តីបារម្ភដ៏ធំបំផុតរបស់ឪពុកម្តាយគឺខ្លាចកូនត្រូវទទួលរងគ្រោះថា្នក់ដោយសារបណ្តេញសង្គមអូសទាញ មានទំនាក់ទំនងមិត្តភក្តិមិនល្អ ការបោកប្រាស់តាមអនឡាញ ការប្រព្រឹត្តិអំពើខុសច្បាប់ ពុលបណ្តេញសង្គម ភ្លេចខិតខំរៀនសូត្រ ជាពិសេសក្មេងៗជំទង់ៗដែលមានអាយុក្រោម១៨ឆ្នាំ ដែលសង្គមយល់ថាជាមនុស្សមិនទាន់ពេញវ័យ ងាយទទួលរងគ្រោះបំផុត៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T09:58:29.123Z", "category": "ភាពជាអ្នកដឹកនាំ", "views": 951, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ក្រុមហ៊ុន Urbanland ប្រកាសបើកការដ្ឋានសាងសង់ផ្សារទំនើប K Mall ទី២ នៅភាគខាងត្បូងរាជធានីភ្នំពេញ	https://business-cambodia.com/articles/k-mall-prek-thnoat	ក្រោយទទួលបានជោគជ័យនូវការដំណើរការផ្សារទំនើបទី១ នៅថ្ងៃទី២៥ ខែមេសា ឆ្នាំ២០២៤ ក្រុមហ៊ុនអឺបេនលែន (Urbanland) បានប្រកាសបើកការដ្ឋានសាងសង់ផ្សារទំនើប ខេ ម៉ល (K Mall) ថ្មីមួយទៀតមានទីតាំងស្ថិតនៅតាមបណ្ដោយផ្លូវជាតិលេខ ២ ជាប់ច្រកចូលបុរីចន្ទគីរី។ ដោយផ្សារទំនើបថ្មីទី២នេះមានឈ្មោះថា ផ្សារទំនើប ខេ ម៉ល ព្រែកត្នោត (K Mall Prek Thnoat)។ នៅក្នុងពិធីបើកការដ្ឋានសាងសង់ផ្សារទំនើប ខេ ម៉ល ព្រែកត្នោត នេះដែរ គេឃើញក៏មានការអញ្ជើញចូលរួមពីលោក កាំង ហុក អគ្គនាយកប្រតិបត្តិនៃក្រុមហ៊ុនអឺបេនលែន ព្រមទាំងគណៈគ្រប់គ្រងជាន់ខ្ពស់ ក្រុមការងារ និងភ្ញៀវកិត្តិយសជាច្រើនរូបទៀត។ យោងតាមសេចក្ដីប្រកាសព័ត៌មានរបស់ក្រុមហ៊ុន Urbanland ផ្សារទំនើប ខេ ម៉ល ព្រែកត្នោត នេះគឺមានចម្ងាយត្រឹមតែប៉ុន្មាននាទីប៉ុណ្ណោះពីមហាវិថីសម្តេច ហ៊ុន សែន និងត្រឹមតែ ១៥ នាទីពីអាកាសយានដ្ឋានអន្តរជាតិតេជោ ដែលគ្រោងនឹងបើកដំណើរការផ្លូវការនាពាក់កណ្តាលឆ្នាំ ២០២៥ ខាងមុខនេះ ជាមួយនឹងដំណាក់កាលដំបូង។ សូមជម្រាបថា ក្រុមហ៊ុន Urbanland បានអភិវឌ្ឍន៍ផ្សារទំនើប K Mall ទីមួយរបស់ខ្លួននៅលើបណ្ដោយមហាវិថី វេង ស្រេង (ផ្សារទំនើប ខេ ម៉ល វេង ស្រេង) និងបានបើកដំណើរការកាលពីឆ្នាំ២០២១។ ហើយផ្សារទំនើបទី១នេះដែរ គឺមានដៃគូអាជីវកម្មចំនួន ៣៨ រួមមាន៖ ហាងទំនិញ ហាងកាហ្វេ និងភោជនីយដ្ឋានល្បីៗជាច្រើន។ ជារៀងរាល់ថ្ងៃផ្សារទំនើប ខេ ម៉ល វេង ស្រេង នេះបានស្វាគមន៍អតិថិជនប្រមាណជាង ៦ ៣០០ នាក់ឯណោះ។ ភាពជោគជ័យនេះហើយ ទើបក្រុមហ៊ុន Urbalnland សម្រេចនាំយកបទពិសោធន៍ផ្សារទំនើបសហគមន៍ដ៏សម្បូរបែបនេះ ទៅកាន់តំបន់ភាគខាងត្បូងរាជធានីភ្នំពេញបន្ថែមទៀត៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T09:57:53.754Z", "category": "អចលនទ្រព្យ", "views": 10261, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ល្អណាស់! ចិន បង្ហាញចំណាប់ចង់មកវិនិយោគក្នុងការសាងសង់សួនឧស្សាហកម្មគ្រាប់ធញ្ញជាតិនៅកម្ពុជា	https://business-cambodia.com/articles/park-industrial	ជាតម្រុយថ្មីសម្រាប់កម្ពុជា ខណៈថ្មីៗនេះអ្នកវិនិយោគកិនមកពីចិន បានបង្ហាញចំណាប់អារម្មណ៍ចង់មកសាងសង់សួនឧស្សាហកម្មដោយដោយលើការវិនិយោគគ្រាប់ធញ្ញាជាតិនៅកម្ពុជាឆាប់ៗនេះ។ ជាក់ស្តែង កាលពីព្រឹកថ្ងៃទី២៤ ខែមេសា ឆ្នាំ២០២៤ ថ្មីៗកន្លងទៅនេះ ឯកឧត្តម ស៊ាង ថៃ រដ្ឋលេខាធិការក្រសួងពាណិជ្ជកម្មបានអញ្ជើញជាគណៈអធិបតីបើកជំនួបជំរុញពាណិជ្ជកម្ម សម្រាប់គម្រោងសួនឧស្សាហកម្មកម្ពុជា-ចិន ដែលមានការចូលរួមពីថ្នាក់ដឹកនាំអគ្គនាយកដ្ឋានជំរុញពាណិជ្ជកម្ម គណៈប្រតិភូមន្ទីរពាណិជ្ជកម្មតំបន់ស្វ័យតជនជាតិជាំងក្វាងស៊ី នៃសាធារណរដ្ឋប្រជាមានិតចិន។ គោលបំណងនៃជំនួបនេះគឺដើម្បីផ្សព្វផ្សាយអំពីគម្រោងដ៏សំខាន់របស់សួនឧស្សាហកម្មកម្ពុជា-ចិន និងទាក់ទាញ ចំណាប់អារម្មណ៍ពីវិនិយោគិន ធុរជនកម្ពុជា ចិន និងពីបរទេស សម្រាប់ស្វែងយល់ពីឱកាសវិនិយោគក្នុងសួនឧស្សាហកម្ម ទាំងនៅតំបន់ស្វ័យតជនជាតិជាំងក្វាងស៊ី នៃសាធារណរដ្ឋប្រជាមានិតចិន និងនៅព្រះរាជាណាចក្រកម្ពុជា។	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T09:35:53.887Z", "category": "ចាប់ផ្តើមអាជីវកម្ម", "views": 150, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកជំនាញថាបើអ្នកធ្វើរឿងទាំង៤នេះបាន អ្នកនឹងយកឈ្នះបញ្ហាលុ.យ ទោះចង់ក្រក៏ពិបាកដែរ	https://business-cambodia.com/articles/things-to-do-with-money-to-be-better-finance	រាល់ថ្ងៃមនុស្សជាច្រើនរស់នៅជួបបញ្ហាលុយដូចជា រកលុយបានតែមិនសល់ រស់នៅខ្វះខាតលុយ ជាពិសេសបញ្ហាធំនោះគឺជំពាក់បំណុលគេច្រើនត្រូវចាយពេលរាប់ឆ្នាំដើម្បីរកលុយមកដោះបំណុលគេឲ្យអស់។ បើអ្នកកំពុងជួបបញ្ហាលុយ លោក Dave Ramsey បានចែករំលែកនូវរឿងចំនួន៤បើអ្នកធ្វើបានអ្នកនឹងយកឈ្នះលើបញ្ហាលុយហើយទ្រព្យអ្នកនឹងកាន់តែកើនឡើងរស់នៅមានសេរីភាព។ ១. ធ្វើផែនការហិរញ្ញវត្ថុ ការធ្វើផែនការហិរញ្ញវត្ថុឬធ្វើផែនការចំណាយប្រចាំខែគឺជារឿងសំខាន់បើអ្នកចង់ធ្វើឲ្យស្ថានភាពហិរញ្ញវត្ថុរបស់អ្នកកាន់តែប្រសើរឡើងចៀសពីបញ្ហាលុយ ហើយអ្នកនឹងកាន់តែសល់លុយសម្រាប់ធ្វើរឿងដែលធ្វើឲ្យជីវភាពអ្នកកាន់តែធូធា។  ចំពោះការធ្វើផែនការចំណាយប្រចាំខែ អ្នកអាចចាប់ផ្ដើមពីការតាមដានចំណូលចំណាយប្រចាំខែដើម្បីដឹងថាតើមួយខែអ្នករកចំណូលបានប៉ុន្មានហើយចំណាយប៉ុន្មាន។ ត្រង់នេះអ្នកត្រូវធ្វើការកត់ត្រានូវចំណូលចំណាយជាពិសេកត់ត្រាចំណាយប្រចាំថ្ងៃឲ្យច្បាស់ៗដើម្បីដឹងថាមួយថ្ងៃៗអ្នកចាយលើអ្វីខ្លះ។ សូមកត់ត្រាចំណាយប្រចាំខែហើយអនុវត្តឲ្យបានមួយខែពេញ។ បន្ទាប់ពីអ្នកតាមដានចំណាយប្រចាំថ្ងៃហើយនោះ ដល់ចុងខែអ្នកអាចបូកសរុបចំណាយ។ ហើយអ្នកអាចចូលទៅពិនិត្យមើលចំណាយនីមួយៗដែលអ្នកបានកត់ត្រាប្រចាំថ្ងៃ ត្រង់នេះចំពោះចំណាយណាមិនចំបាច់អ្នកអាចកាត់បន្ថយឬកាត់ផ្ដាច់។   ការធ្វើបែបនេះនឹងធ្វើឲ្យអ្នកសល់លុយព្រោះអ្នកបានកាត់បន្ថយចំណាយមិនចាំបាច់។ ត្រូវចាំថាមនុស្សភាគច្រើនចាយតាមចំណង់ចាយតាមអារម្មណ៍ដូច្នេះទោះរកបានច្រើនក៏គ្មានសល់លុយដែរបើអ្នកមិនចេះគ្រប់គ្រងលុយ។ ចង់កាន់តែច្បាស់ពីការគ្រប់គ្រងលុយនិងធ្វើផែនការចំណាយប្រចាំខែអាចសាកអានសៀវភៅលុយពិត។ ទាក់ទងទិញតាមតេឡេក្រាម https://t.me/hangchhengH24 ២. ដោះបំណុលឲ្យអស់ បច្ចុប្បន្នមនុស្សភាគច្រើនជួបបញ្ហាបំណុលដែលធ្វើឲ្យពួកគាត់ឈឺក្បាលដេកមិនលក់បក់មិនល្ហើយហើយរស់នៅខ្វះខាតលុយនិងស៊ីអត់ស៊ីឃ្លានព្រោះតែបំណុល។ ដូច្នេះបើអ្នកកំពុងជាប់បំណុល អ្នកគួរខិតខំប្រឹងប្រែងធ្វើបែបណាដោះបំណុលឲ្យឆាប់អស់ពីខ្លួន។ ត្រូវចាំថាពេលខ្លះជីវភាពអ្នកមិនធូធាដោយសារតែបំណុលព្រោះអ្នករវល់បង់រំលស់របស់ដែលមិនបានបង្កើតចំណូលដូច្នេះអ្នកគ្មានសល់លុយសម្រាប់ធ្វើជាដើមទុនវិនិយោគដើមទុនរកស៊ីដើម្បីកសាទ្រព្យឡើយ ៣. រស់នៅចាយឲ្យតិចជាងចំណូល បើជីវិតរស់នៅរបស់អ្នករាល់ថ្ងៃចេះតែខ្វះខាតហើយចំណូលតិចជាងចំណាយច្បាស់ណាស់ជីវិតអ្នករស់នៅរងសម្ពាធនៃលុយកាក់ជារៀងរាល់ខែ ហើយជីវិតបែបនេះពិតជាពិបាកណាស់ ជាពិសេសនោះអ្នកមិនងាយសល់លុយនិងសល់ទ្រព្យដូចគេដូចឯងឡើយ។ ប្រសិនបើអ្នកចំណូលតិចតែមានតម្រូវការច្រើន អ្នកត្រូវប្រឹងរកលុយជាពិសេសអភិវឌ្ឍនសមត្ថភាពខ្លួនឯងដើម្បីបង្កើនឥទ្ធិពលរកចំណូលបានកាន់តែច្រើន។ ៤. សន្សំនិងវិនិយោគ ការសន្សំនិងវិនិយោគគឺជាផ្លូវដែលធ្វើឲ្យស្ថានភាពហិរញ្ញវត្ថុរបស់អ្នកកាន់តែប្រសើរឡើងរស់នៅមិនជួបបញ្ហាលុយកាក់ហើយទ្រព្យកាន់តែកើននិងអាចកសាងភាពមានបានក្នុងជីវិត។ ដូច្នេះបើចង់សល់លុយ សល់ទ្រព្យជីវភាពកាន់តែធូធា ការសន្សំនិងវិនិយោគគឺជារឿងដែលអ្នកមិនគួរមើលរំលងឡើយ។ ចង់ស្វែងយល់ពីការសន្សំនិងវិនិយោគដើម្បីកសាងទ្រព្យអាចតាមដានFacebook page: Toeuy Hong-ទឿយ ហុង ឬចូលគ្រុបតេឡេក្រាម https://t.me/toeuy_hong	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T09:11:41.339Z", "category": "ហិរញ្ញវត្ថុ", "views": 564, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ចាស់តែមិនហួសសម័យ! សិល្បៈធ្វើជំនួញធំៗ៣ ធ្វើឲ្យជនជាតិចិនពូកែរកស៊ី ក្លាយជាអ្នកមា.ន តជំនាន់	https://business-cambodia.com/articles/3-chinese-business-rules	ចិន ត្រូវបានពិភពលោកស្គាល់ថាជា ជាតិសាសន៍មួយពូកែខាងធ្វើជំនួញ សន្សំសំចៃខ្ពស់ និងចេះក្បួនយុទ្ធសាស្ត្របណ្តុះការរកស៊ីពីតូចឲ្យរីកធំ កាន់កាប់របរតជំនាន់។ ខាងក្រោមនេះ គឺជាសិល្បៈធ្វើជំនួញធំៗ៣ ដែលជនជាតិចិនបានបង្រៀនកូនចៅខ្លួន ដោយយោងតាម Business Mirror៖ ១/. មិនមើលងាយលុយ៖ ជនជាតិចិនពូកែសន្សំសំចៃបំផុត ហើយជាមនុស្សឱ្យតម្លៃខ្ពស់ទៅលើលុយ រហូតមានព្រះតំណាងលុយថែមទៀតផង។ ការមិនមើលងាយលុយមួយកាក់មួយសេននេះ បានធ្វើឱ្យពួកគេអាចសន្សំវាបន្តិចម្ដងៗរហូតក្លាយជាដើមទុនសម្រាប់ចាប់ផ្ដើមអាជីវកម្ម។ ដូចពាក្យចាស់ខ្មែរបុរាណពោលថា “តក់ៗពេញបំពង់” ដែលប្រដូចទៅភាពអត់ធ្មត់ខ្ពស់ និងចេះសន្សំសំចៃសន្សឹមៗនឹងទទួលបានផលច្រើននាគ្រាក្រោយ។ ២/. ចាប់ផ្ដើមពីតូចបំផុត៖ ជនជាតិនេះជាមនុស្សដែលមិនសូវមានភាពខ្មាសអៀនច្រើននោះទេ ហើយពួកគេតែងតែហ៊ានចាប់ផ្ដើមរកស៊ីពីរបរតូចតាចទៅ ប៉ុន្តែមានគោលដៅធំ។ ដោយសារតែបែបនេះ បានជាគេសង្កេតឃើញជនជាតិចិនភាគច្រើនហ៊ានចេញរកស៊ី ទោះរបរលក់ដូរកំប៉ិកកំប៉ុកក្តី។ ការចាប់ផ្ដើមពីតូច ពួកគេមានឱកាសក្នុងការរៀនសូត្រច្រើនពីអាជីវកម្មរបស់ខ្លួន និងមិនសូវព្រួយបារម្ភអំពីហានិភ័យឬភាពបរាជ័យឡើយ ព្រោះពួកគេប្រើធនធានត្រឹមតែបន្តិចបន្តួចប៉ុណ្ណោះដើម្បីធ្វើវា។ ៣/. ពូកែប្រើភាសាបេះដូង៖ ជនជាតិចិនពូកែប្រើប្រាស់ភាសាបេះដូងណាស់ ជាពិសេសទៅកាន់អតិថិជនរបស់ខ្លួន។ ពួកគេនិយាយភាសាដែលមនុស្សភាគច្រើនចូលចិត្តស្ដាប់បំផុត។ ជាក់ស្ដែងពួកគេតែងសរសើរពីភាពស្រស់សង្ហា ភាពឆ្លាតវៃ វណ្ណៈទ្រព្យធន ឬប្រើពាក្យសរសើរពីរោះៗផ្សេងៗ រហូតធ្វើឱ្យអតិថិជនរំភើប និងពិបាកក្នុងការបដិសេធមិនទិញទំនិញផ្សេងៗរបស់ពួកគេណាស់។ យ៉ាងណាមិញ ក្រៅពីសិល្បៈជំនួញធំៗទាំង៣ ខាងលើ ជនជាតិចិនក៏ពូកែស្វែងរកឱកាសក្នុងបញ្ហាផងដែរ និងរិះរកមធ្យោបាយដើម្បីដោះស្រាយបញ្ហានោះ ពោលគឺចាប់ផ្តើមអាជីវកម្មដើម្បីដោះស្រាយបញ្ហាមនុស្ស។ មិនតែប៉ុណ្ណោះ ដូនតាចិនផ្តាំកូនចៅត្រូវប្រើពាក្យ “ស៊ូ” ជាប់ជានិច្ចទោះធ្វើកិច្ចការអ្វី «បើញើសមិនស្រក់ដល់ដី កុំសង្ឃឹមថាមានបានឲ្យសោះ»៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម   https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T08:55:53.140Z", "category": "ភាពជាអ្នកដឹកនាំ", "views": 1009, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
នាំចេញជាលើកដំបូង! ទីបំផុតត្រីងៀតខ្មែរ ៣ប្រភេទនេះបាននាំចេញទៅកាន់ប្រទេសអូស្រ្តាលីជាផ្លូវការហើយ	https://business-cambodia.com/articles/khmer-dried-fish	អបអរសាទរ ទីបំផុតត្រីងៀតរបស់កម្ពុជាបានសម្រេចការនាំចេញជាផ្លូវការលើកដំបូងចំនួន ៤.៧តោនទៅកាន់ប្រទេសអូស្រ្តាលីហើយ តាមរយៈការប្រើប្រាស់និមិត្តសញ្ញាគុណភាពផល ផលិតផលជលផលកម្ពុជា ហៅកាត់ថា (CQS)។ យោងតាមការឱ្យដឹងពីអ្នកនាំពាក្យក្រសួងកសិកម្មរុក្ខាប្រមាញ់និងនេសាទ លោកជំទាវ អ៊ឹម រចនា បានឱ្យដឹងថាត្រីងៀតដែលបាននាំចេញទាំង ៤.៧តោននោះ រួមមានប្រភេទត្រីកែច្នៃចំនួន ៣ប្រភេទ រួមមាន៖ ត្រីងៀត ត្រីឆ្អើរ និងត្រីបង្ហើម ដែលជាផលិតផលរបស់ សហគ្រាស Home Taste Food ដែលមានទីតាំងនៅខេត្តសៀមរាប។ ហើយចំពោះត្រីងៀតនេះ ត្រូវបាននាំចេញតាមរយៈការដឹងតាមកប៉ាល់ ដែលមានបំពាក់ប្រព័ន្ធត្រជាក់ក្នុងបរិមាណ ៤.៧តោន ដើម្បីយកទៅលក់នៅលើទីផ្សារប្រទេសអូស្ត្រាលី។ តាមគម្រោងផលិតផលត្រីកែច្នៃទាំង៣ប្រភេទនោះ នឹងដឹកដល់ប្រទេសអូស្ត្រាលី នៅថ្ងៃទី២៨ឬ២៩ ខែមេសា ឆ្នាំ២០២៤ ខាងមុខនេះ។ ទន្ទឹមនឹងលទ្ធផលនៃការនាំចេញនេះ ក្រសួងកសិកម្ម រុក្ខាប្រមាញ់ និងនេសាទ មានសេចក្ដីត្រេកអរចំពោះការបោះជំហានដោយជោគជ័យរបស់សហគ្រាស Home Taste Food និយាយដោយឡែក និងវត្តមានផលិតផលត្រីកែច្នៃរបស់ខ្មែរ នៅលើទីផ្សារអន្ដរជាតិ នឹងបន្តគាំទ្រដល់សហគ្រាស Home Taste Food ដែលមានបំណងពង្រីកការនាំចេញផលិតផលរបស់ខ្លួនទៅកាន់ទីផ្សារសហរដ្ឋអាមេរិក និងប្រទេសញូហ្សែលែន នៅក្នុងបរិមាណជាង ១០០តោនទៀត នាពេលខាងមុខ។ គួរបញ្ជាក់ផងដែរថា Home Taste Food គឺជាសហគ្រាសរបស់ខ្មែរដំបូងគេ ដែលបាននាំចេញផលិតផលត្រីកែច្នៃ ទៅកាន់ទីផ្សារបរទេសជាផ្លូវការ។ ដើម្បីអាចនាំចេញបាន សហគ្រាស Home Taste Food ត្រូវឆ្លងកាត់ការបណ្ដុះបណ្ដាលពីគម្រោងអភិវឌ្ឍន៍ជលផលក្រោយប្រមូលផល (CAPFISH-Capture) ដែលសហការអនុវត្តដោយរដ្ឋបាលជលផល នៃក្រសួងកសិកម្ម រុក្ខាប្រមាញ់ និងនេសាទ ជាមួយនិងអង្គការ UNIDO មានគោលដៅគាំទ្រ សមត្ថភាពបច្ចេកទេស ពង្រឹងវិស័យឯកជន លើកកម្ពស់ការប្រកួតប្រជែង អនុវត្តនូវប្រព័ន្ធស្តង់ដាម្ហូបអាហារនៅកម្ពុជាដើម្បីឆ្លើយតបទៅនឹងតម្រូវការជាតិនិងអន្តរជាតិ។ ជាមួយគ្នានេះ រដ្ឋបាលជលផលនៃក្រសួងកសិកម្ម ក៏ដូចជាអង្គការដៃគូពាក់ព័ន្ធ នឹងបន្តធ្វើការជាមួយសហគ្រាសកែច្នៃផលិតផលត្រីនៅកម្ពុជាដទៃទៀត ដើម្បីធានាថា ប្រតិបត្តិករជលផល បានអនុវត្តការត្រួតពិនិត្យគុណភាព និងអនាម័យ ដើម្បីឱ្យផលិតផលជលផលមានស្តង់ដារ សុវត្ថិភាព អនុលោមតាមបទបញ្ញាត្តិជាតិ និងលក្ខខណ្ឌតម្រូវ នៃសុវត្ថិភាពម្ហូបអាហារអន្តរជាតិ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T08:33:38.258Z", "category": "ចាប់ផ្តើមអាជីវកម្ម", "views": 842, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ទោះទើបបើក ក៏មានអ្នកស្គាល់ច្រើន! នេះជាចំណុចខ្លឹម៣ បើកហាងដំបូងៗមានអ្នកស្គាល់លឿន	https://business-cambodia.com/articles/four-tips-to-do-make-more-cstumer	អ្នករកស៊ីមួយចំនួននៅពេលដែលចេញរកស៊ីដំបូងៗ គឺធ្វើការBoots ផេក ឬក៏ជួលអ្នកមានឥទ្ធិពលឲ្យជួយផ្សព្វផ្សាយដើម្បីឲ្យគេស្គាល់ ។ មែនទែនទៅកាលដែលធ្វើបែបនេះអាចធ្វើឲ្យគេស្គាល់តែមួយឆាវៗនោះទេ។ បើផលិតផល ឬហាងរបស់លោកអ្នកមិនមានមានគុណតម្លៃអ្វីដល់គេទៀត ផ្សាយម្ដងបាត់ឆឹងតែម្តង។ ដូច្នេះដើម្បីចៀសវាងការចំណាយលុយច្រើនក្នុងពឹងពាក់បណ្ដាយសង្គម ថ្ងៃនេះចាបក្រហម សូមណែនាំ គន្លឺះធំៗទាំង៥ ជួយឲ្យគេស្គាល់ច្រើន ដោយមិនបាច់ជួលអ្នកមានឥទ្ធិពលឬ Boots ផេក៖ ១. ព្យាយាមបង្កើតមាតិកាណាដែលទាក់ទាញ ដើម្បីអាចធ្វើឲ្យផលិតផលរបស់អ្នកមានមនុស្សស្គាល់ច្រើន អ្នកគួរតែគិត និងស្វែងរកអំពីយុទ្ធសាស្ត្រ ក៏ដូចជាមាតិកាប្រភេទណាដែលវាស៊ីគ្នាជាមួយនឹងផលិតផលឬសេវាកម្មដែលអ្នកកំពុងតែមាន និងអាច ជាប្រភេទមាតិកាដែលអាចទាក់ទាញចំណាប់អារម្មណ៍របស់អតិជនគោលដៅរបស់អ្នកឲ្យនៅបន្តតាមដានមើល ស្ដាប់ និងអាននូវព័ត៌មាននៃផលិតផលអ្នក តាមរយៈការលេងពាក្យពេចន៍នៅលើ Captions ការបង្កើតជាវីដេអូកំប្លែង ឬជាវីដេអូអប់រំទៅតាមប្រភេទនៃផលិតផលឬសេវាកម្មរបស់អ្នក ឬតាមរយៈការបង្កប់នូវភាពច្នៃប្រឌិតក្នុងការឌីហ្សាញរូបភាព និងការបង្កើត Meme កំប្លែងៗជាដើម ដើម្បីធ្វើឲ្យអ្នកមើលនៅលើបណ្ដាញសង្គមហ្នឹង មានអារម្មណ៍ស្រដៀងគ្នាជាមួយនឹងប្រភេទ Meme ឬវីដេអូ ឬរូបភាពទាំងនេះ និងចែករំលែកសារនោះនៅលើបណ្ដាញសង្គម។ ២. ដឹងច្បាស់អំពី Target Audience របស់អ្នក មុនពេលដែលអ្នកចំណាយពេលវិនិយោគទៅលើការគិតនូវមាតិកាថ្មីៗ និងទាក់ទាញបាន លុះត្រាតែអ្នកដឹងច្បាស់អំពី Target Audience ជាមុនសិន ថាតើពួកគេគឺជានរណា? ស្ថិតនៅក្នុងវ័យណា? ចំណង់ចំណូលចិត្តរបស់ពួកគេគឺអ្វី? ហើយអ្វីដែលអាចទាក់ទាញពួកគេឲ្យបន្តតាមដានអ្នកនៅលើបណ្ដាញសង្គម និងបន្តគាំទ្រផលិតផលរបស់អ្នក? តើពួកគេភាគច្រើនចូលចិត្តចំណាយពេលទៅលើវេទិកាមួយណាជាងគេ? សំណួរទាំងនេះគឺសុទ្ធសឹងតែជាអ្វីដែលអ្នកត្រូវដឹង មុនពេលអ្នកអាចសម្រេចចិត្តថាត្រូវបង្កើតមាតិកាណាដែលត្រូវគ្នាជាមួយនឹង Target Audience របស់អ្នកបាន និងអាចទាក់ទាញពួកគេឲ្យចាប់អារម្មណ៍ប្រភេទអាជីវកម្មរបស់អ្នកបាន។ ៣. ជ្រើសរើសវេទិកាក្នុងការផ្សព្វផ្សាយ ដោយសារតែបច្ចុប្បន្ននេះវេទិកាដែលមានប្រជាប្រិយភាពជាងគេ គឺ Facebook Tik Tok និង Intstagram។ ដូច្នេះ ជាដំបូង អ្នកត្រូវកំណត់សិនថា តើវេទិកាផ្សព្វផ្សាយមួយណាដែលវាមានប្រសិទ្ធភាពខ្ពស់ក្នុងការផ្សព្វផ្សាយផលិតផលថ្មីរបស់អ្នក ដើម្បីឲ្យមានមនុស្សស្គាល់កាន់តែច្រើនបាន? តែមុននឹងអ្នកអាចដឹងបានថាវេទិកាមួយណាល្អសម្រាប់ផលិតផលរបស់អ្នកបាន គឺទាល់តែអ្នកសាកល្បងបង្ហោះឲ្យបានគ្រប់វេទិកាសិន។	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T08:22:33.343Z", "category": "កំពូលអ្នកលក់", "views": 62, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ចង់រីកចម្រើនក្នុងជីវិត មានក្តីសុខ រកលុ.យបានច្រើនជាងមុន ប្រញាប់បោះចោ.លទម្លាប់៥នេះ ជាបន្ទា.ន់	https://business-cambodia.com/articles/say-good-bye-to-this-5-things-for-success	ភាពជោគជ័យលើក្តីប្រាថ្នាក្នុងជីវិត ប្រៀបបីដូចជាដំណើរផ្លូវដ៏វែងឆ្ងាយ តែដើម្បីដើរទៅឱ្យដល់គោលដៅ វាតម្រូវឱ្យយើងត្រូវចេះបោះបង់រឿងមិនល្អចោលខ្លះ ដើម្បីឱ្យស្រាលខ្លួន មាំមួន ឈានជំហានបានកាន់តែឆ្ងាយ។ យ៉ាងណាមិញបើតាមដែលអ្នកជំនាញចិត្តសាស្រ្ត អ្នកស្រី Jeanette Brown បានបង្ហាញថា នេះជាទម្លាប់មិនល្អបំផុត ចំនួន៥ ដែលមនុស្សត្រូវបោះចោលជាបន្ទាន់ ប្រសិនបើពួកគេចង់ឱ្យជីវិតរីកចម្រើន មានសេចក្តីសុខជាងមុន មានសុខភាពល្អ ផ្លូវចិត្តរឹងមាំ និងអាចរកលុយបានច្រើន។ ទម្លាប់ទី១. ពន្យារពេលលើការងារដែលត្រូវធ្វើ៖ ការពន្យារពេលអាចក្លាយជាទម្លាប់អាក្រក់ដដែលៗ បើយើងមិនបានប្រុងប្រយ័ត្ន វាអាចរារាំងយើងពីការធ្វើកិច្ចការប្រកបដោយផលិតភាពនិងបំផ្លាញទេពកោសល្យដ៏ល្អបំផុតរបស់យើងបាន។ ដូច្នេះចូរកាត់បន្ថយឬបញ្ឍប់ទម្លាប់ពន្យារពេលលើកិច្ចការងារ ដែលមានត្រូវធ្វើ ជាបន្ទាន់ ប្រសិនបើចង់ជោគជ័យក្នុងជីវិត។ ទម្លាប់ទី២. មិនចេះគ្រប់គ្រងអារម្មណ៍៖ មនុស្សដែលមិនចេះគ្រប់គ្រងអារម្មណ៍នឹងត្រូវអារម្មណ៍គ្រប់គ្រងវិញជាមិនខាន ខណៈការមិនចេះគ្រប់គ្រងអារម្មណ៍នេះ នឹងបណ្តាលឱ្យមនុស្ស ចេះតែធ្វើការងារ បណ្តែតបណ្តោយតាមអារម្មណ៍ ពុំមានគោលជំហរជាក់លាក់ សម្រាប់ជីវិតនោះឡើយ។ ទម្លាប់ទី៣. និយាយអវិជ្ជមានពីខ្លួនឯងនិងអ្នកដទៃ៖ មនុស្សដែលរវល់និយាយអវិជ្ជមានអំពីអ្នកដទៃព្រមទាំងមើលរំលងគុណតម្លៃនិងចំណុចពិសេសរបស់ខ្លួនឯង នឹងពុំមានពេលវេលាគ្រប់គ្រាន់ក្នុងការអភិវឌ្ឍន៍ជីវិតផ្ទាល់ខ្លួននោះទេ។ ទម្លាប់ទី៤. ខ្វះភាពអត់ធ្មត់៖ ភាពជោគជ័យដ៏រឹងមាំ តែងត្រូវការពេលវេលា ដូច្នេះវាទាមទារឱ្យមនុស្សចេះអត់ធ្មត់នឹងខំប្រឹងប្រែង ប៉ុន្តែមនុស្សដែលខ្វះភាពអត់ធ្មត់ តែងមានការសម្រេចចិត្តប្រញាប់ប្រញាល់ ហើយឆាប់បោះបង់ នឹងធ្វើឱ្យគេពិបាកសម្រេចគោលបំណងក្នុងជីវិតណាស់។ ទម្លាប់ទី៥. ប្រៀបធៀបខ្លួនឯងនិងអ្នកដទៃ៖ ការប្រៀបធៀបខ្លួនយើងទៅនឹងអ្នកដទៃអាចជំរុញឱ្យមានអារម្មណ៍ច្រណែន ភាពមិនគ្រប់គ្រាន់ និងការសង្ស័យលើខ្លួនឯង។ ការប្រៀបធៀបខ្លះវាបានបង្វែរអារម្មណ៍របស់យើងពីការផ្តោតលើដំណើរជីវិតរបស់ខ្លួនឯង ដែលជាកិច្ចការពិតប្រាកដ ជួយឱ្យយើងសម្រេចជោគជ័យតាមបែបជាខ្លួនឯងបាន។ ជាការពិតណាស់ការបោះបង់ទម្លាប់ ឬផ្លាស់ប្តូរអត្តចរិត វាមិនងាយស្រួលឬអាចកើតឡើងមកជាល្អក្នុងពេលត្រឹមមួយយប់នោះទេ ប៉ុន្តែវាជាជំហាននីមួយៗ ការព្យាយាមម្តងបន្តិចជាប្រចាំមិនថាវាតូចប៉ុនណានោះវាគឺជាការរីកចម្រើន៕ អត្ថបទដោយ៖  ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T08:14:41.519Z", "category": "ភាពជាអ្នកដឹកនាំ", "views": 1340, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ដំណឹងល្អ! CDC អនុម័តគម្រោងថ្មីចំនួន ៣ តម្លៃជិត ២០ លា.នដុ.ល្លារ ឲ្យបោះទីតាំងវិនិយោគនៅក្នុងខេត្ដកំពង់ស្ពឺ	https://business-cambodia.com/articles/project-in-kampong-speu	ជាដំណឹងរីករាយមួយសម្រាប់អ្នកខេត្ដកំពង់ស្ពឺ ខណៈក្រុមប្រឹក្សាអភិវឌ្ឍន៍កម្ពុជាហៅកាត់ថា CDC បានសម្រេចអនុម័តគម្រោងថ្មីចំនួន ៣ ឲ្យធ្វើការវិនិយោគនៅក្នុងខេត្ដមួយនេះ។ ដោយការអនុម័តនេះត្រូវបានធ្វើឡើងក្នុងកិច្ចប្រជុំច្រកចេញចូលតែមួយ នាថ្ងៃទី២៥ ខែមេសា ឆ្នាំ២០២៤ ក្រោមអធិបតីភាពឯកឧត្តម ជា វុទ្ធី អគ្គលេខាធិការគណៈកម្មាធិការវិនិយោគកម្ពុជា និងឯកឧត្តម សុខ ភា អភិបាលរងខេត្តកំពង់ស្ពឺផងដែរ។ ចំពោះគម្រោងវិនិយោគទាំង ៣ ដែលត្រូវបានអនុម័តដោយកិច្ចប្រជុំច្រកចេញចូលតែមួយ នៃក្រុមប្រឹក្សាអភិវឌ្ឍន៍កម្ពុជាខាងលើនេះរួមមាន៖ ១-គម្រោងស្នើសុំវិនិយោគ បង្កើតរោងចក្រផលិត និងផ្គុំដំឡើងឧបករណ៍ជាងគ្រប់ប្រភេទ និងប្រអប់ដាក់ឧបករណ៍ជាង (ពីដែក និងប្លាស្ទិក)របស់ក្រុមហ៊ុនLY Tools(Cambodia) Co,. Ltd.។ ២-គម្រោងស្នើសុំវិនិយោគ បង្កើតរោងចក្រផលិតបរិក្ខាអគ្គិសនីបំភ្លឺ ផ្គុំជាមួយសូឡា អាគុយ ចង្កៀង ផលិតផលពាក់ព័ន្ឋ និងផលិតខ្សែភ្លើងពីទងដែង អាលុយមីញ៉ូម និងឧបករណ៍ត្រួតពិនិត្យភ្លើងបំភ្លឺ របស់ក្រុមហ៊ុន Like Lighting (Cambodia)Technology Co,. Ltd.។ ៣-គម្រោងស្នើសុំវិនិយោគ បង្កើតរោងចក្រផលិតកេសកាតុង និងសម្ភារៈវេចខ្ចប់ របស់ក្រុមហ៊ុនEKT Carton Pack Co,. Ltd.។ តាមការបញ្ជាក់ពីរដ្ឋបាលខេត្ដកំពង់ស្ពឺ គម្រោងវិនិយោគទាំង ៣ គម្រោង នេះមានទុនវិនិយោគសរុបប្រមាណជាង 18.577.267ដុល្លាអាមេរិក និងបង្កើតបានការងារបន្ថែមចំនួន 1000 កន្លែងផងដែរ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T08:02:04.557Z", "category": "អចលនទ្រព្យ", "views": 498, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ចង់សរសេរសំណេរអង់គ្លេស ឱ្យបានល្អ មកស្គាល់គេហទំព័រ១ វាយតែពាក្យប្រធានចូល បកស្រាយក្បោះក្បាយឱ្យមួយចប់	https://business-cambodia.com/articles/writing-english	បច្ចុប្បន្ននេះភាសាអង់គ្លេសគឺមានសារៈសំខាន់ខ្លាំង សម្រាប់ការប្រាស្រ័យទាក់ទងគ្នា ការធ្វើការ និងការស្រាវជ្រាវផ្សេងៗ។ យ៉ាងណាមិញ សូម្បីតែនៅក្នុងមេរៀនក្រសួងអប់រំ ក៏បានបញ្ជូលមេរៀនភាសាអង់គ្លេសក្នុងនោះមេរៀនដែលផ្ដោតលើការសរសេរសំណេរជាភាសាអង់គ្លេសក៏មានច្រើនដែរ។ ដោយមើលឃើញពី កង្វះខាតព័ត៌មានសម្រាប់បង្រៀនក្នុងការសរសេរសំណេរជាភាសាអង់គ្លេស ក្រុមការងារចាបក្រហមសូមណែនាំ គេហទំព័រមួយ អាចជួយដល់ការរៀនសរសេរសំណេរជាភាសាអង់គ្លេសឱ្យបានស្ទាត់ជំនាញ និងត្រូវទៅតាមស្ដង់ដារនៃការសរសេរ។ គេហទំព័រនោះមានឈ្មោះថា Papertype ត្រូវបានគេបង្កើតឡើង សម្រាប់ជួយដល់អ្នកខ្សោយការសរសេរសំណេរជាភាសាអង់គ្លេស ដោយក្នុងយើងគ្រាន់តែ យាយប្រធានបទចូល ឧទាហរណ៍ដូចជាប្រធាន “Mother” វានឹងជួយបកស្រាយប្រធានទាំងនោះ បានយ៉ាងក្បោះក្បាយ នឹងត្រូវតាមអត្ថន័យបានយ៉ាងល្អ។ សូមជម្រាបថា យើងមិនបានណែនាំឱ្យសិស្សដែលកំពុងរៀន ឬប្រឡងសំណេរអង់គ្លេសប្រើវេបសាយនេះ ដើម្បីស្វែងរកដំណោះស្រាយនោះទេ ប៉ុន្តែយើងចង់ឱ្យ ជ្រើសរើសវេបសាយនេះទុកសម្រាប់ជំនួយដល់ការសរសេរ និង ការរៀនភាសាអង់គ្លេសរបស់អ្នកទាំងអស់គ្នា៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T07:41:24.205Z", "category": "ព័ត៌មានថ្មីៗ", "views": 1071, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនពូកែសម្តី? អ្នកជំនាញ ឲ្យប្រើពាក្យ៥ឃ្លានេះ អាចបង្កើតទំនាក់ទំនងល្អបំផុត ជាមួយមនុស្សគ្រប់វ័យ	https://business-cambodia.com/articles/5-phrases-to-make-new-friends-at-any-age	យោងតាមការសិក្សាមួយបានឲ្យដឹងថា រៀងរាល់៧ឆ្នាំម្តង មនុស្សបាត់បង់មិត្តភក្តិពាក់កណ្តាល និងពិបាកចងមិត្តជាមួយអ្នកថ្មីណាស់។ ដោយមើលឃើញពីបញ្ហាដ៏រសើបនេះ ក្នុងនាមជាចិត្តវិទូ និងជាអ្នកជំនាញផ្នែកទំនាក់ទំនង អ្នកស្រី Jordan Siemens បានបង្ហាញឃ្លាទាំង៥ អាចរឹតចំណង និងបណ្តុះមិត្តភាពថ្មី បានគ្រប់វ័យទាំងអស់៖ ១/. ខ្ញុំស្រលាញ់ … របស់អ្នក! តើអ្នកទិញវានៅឯណា? ការសិក្សាមួយបានរកឃើញថា មានមនុស្សតែ ៤០% ប៉ុណ្ណោះដែលគិតថាមនុស្សចម្លែកដំបូងដែលពួកគេបានចូលទៅជិតនឹងបើកចំហរក្នុងការនិយាយ ប៉ុន្តែជាក់ស្តែង មនុស្សចម្លែកបើកចំហរក្នុងការនិយាយដល់ទៅ ៩២%ឯណោះ។ ចូរសាកល្បងផ្តល់ឱ្យនរណាម្នាក់នូវការសរសើរចេញពីចិត្តអំពីស្បែកជើង អាវយឺត ឬអ្វីផ្សេងទៀតរបស់ពួកគេ វានឹងធ្វើឱ្យពួកគេកាន់តែបើកចំហក្នុងការនិយាយជាមួយអ្នក។ ២/. តើអ្នកចូលចិត្ត … យ៉ាងដូចម្តេច? មនុស្សចូលចិត្តខ្លាំង នៅពេលគេសួរយោបល់។ ប្រសិនបើអ្នកកំពុងអង្គុយក្នុងហាងកាហ្វេ អាចសួរពីរបៀបដែលពួកគេចូលចិត្តផឹកភេសជ្ជៈនោះ។ ប្រសិនបើអ្នកនៅកន្លែងកម្សាន្ត អាចសួរថាតើពួកគេមានអារម្មណ៍យ៉ាងណាចំពោះតន្ត្រី។ ប្រសិនបើអ្នកទៅទស្សនាសារមន្ទីរ សួរថាតើពួកគេគិតយ៉ាងណាចំពោះសិល្បៈ។ល។ ៣/. តើអ្នកមានការណែនាំសម្រាប់ …. ទេ? មនុស្សពេញចិត្ត នៅពេលមាននរណាម្នាក់មកសុំដំបូន្មានពីខ្លួន។ ការស្នើសុំអនុសាសន៍ បញ្ជូនសញ្ញាថាអ្នកពេញចិត្តចំពោះនរណាម្នាក់ ឱ្យតម្លៃលើគំនិតរបស់ពួកគេ និងចង់ដឹងចង់ឮនូវអ្វីដែលពួកគេត្រូវនិយាយ។ ចូរសាកល្បងសួរអំពីសៀវភៅ ចំណូលចិត្ត ឬភាពយន្តដែលពួកគេចូលចិត្តនាពេលថ្មីៗនេះ។ ៤/. ជាពេលវេលាល្អបំផុតមួយដែលបានជួបអ្នក! ខ្ញុំចង់រក្សាទំនាក់ទំនងនេះ ប្រសិនបើអ្នកមិនទើសទាល់។ តើអ្នកចូលចិត្តរក្សាទំនាក់ទំនងដោយរបៀបណា? ការសន្ទនាមួយមិនបង្កើតមិត្តភាពដ៏ស្អិតរមួតបានទេ ប៉ុន្តែវាជាការចាប់ផ្តើម។ ព្យាយាមប្រើឱកាសដំបូងនេះ ដើម្បីភ្ជាប់ទៅជំហានបន្ទាប់ទៀត។ នេះជាឃ្លាដ៏ល្អមួយសម្រាប់ប្រើនៅចុងបញ្ចប់នៃការសន្ទនាជាមួយមិត្តភក្តិថ្មី។ ៥/. ខ្ញុំរីករាយណាស់ដែលបានស្គាល់អ្នក! តោះរៀបចំផែនការដើរលេងឲ្យបានញឹកញាប់ មិត្តភាពត្រូវបានបង្កើតឡើងដោយសកម្មភាពរួមគ្នាម្តងហើយម្តងទៀត និងភាពងាយចុះសម្រុងគ្នា នេះបើយោងតាមអ្នកសង្គមវិទូ Rebecca G. Adams។ មនុស្សមានទំនោរបើកចំហខ្ពស់ ជាពិសេសក្នុងការកសាងទំនាក់ទំនងនៅពេលដែលមានសកម្មភាពរួមគ្នាជាច្រើនលើកច្រើនសាររួចមកហើយ។ យ៉ាងណាមិញ ចំពោះមនុស្សទូទៅ ជាពិសេសម្ចាស់អាជីវកម្ម វាពិតជាចាំបាច់ណាស់ដែលអ្នកត្រូវមានបណ្ដាញ និងការប្រាស្រ័យទាក់ទងច្រើនក្នុងសង្គម ដូចពាក្យមួយថា “ឈ្មោះអ្នកដល់ណា អាជីវកម្មអ្នកគេស្គាល់ដល់កន្លែងនោះដូចគ្នា”។ ដូច្នេះ បើអ្នកមានឱកាសបង្កើតបណ្ដាញបានហើយ អ្នកគួរចាប់វាឲ្យជាប់ រួចរកវិធីបង្កើនផលប្រយោជន៍តាមនោះ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម   https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T06:57:13.122Z", "category": "ភាពជាអ្នកដឹកនាំ", "views": 13671, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សាលាអន្តរជាតិដ៏មានកិត្យានុភាពចំនួនប្រាំបីក្នុងប្រទេសកម្ពុជា ទទួលបានអាជ្ញាបណ្ណពី អាជ្ញាធរគ្រប់គ្រងស្តង់ដា និងកម្មវិធីសិក្សារបស់នាយកដ្ឋានអប់រំរដ្ឋអូស្រ្តាលីខាងលិច ក្នុងការប្រើប្រាស់កម្មវិធីសិក្សាអប់រំចំណេះទូទៅស្តង់ដារដ្ឋអូស្ត្រាលីជាផ្លូវការនៅក្នុងប្រទេសកម្ពុជា	https://business-cambodia.com/articles/western-australian-curriculum-in-asia	ភ្នំពេញ - កាលពីថ្មីៗនេះ តាមរយៈស្ថានទូតអូស្ត្រាលីប្រចាំកម្ពុជា អាជ្ញាធរគ្រប់គ្រងស្តង់ដា និងកម្មវិធីសិក្សារបស់នាយកដ្ឋានអប់រំរដ្ឋអូស្រ្តាលីខាងលិច បានប្រគល់វិញ្ញាបនបត្រទទួលស្គាល់កម្មវិធីសិក្សាស្តង់ដាអូស្រ្តាលីទៅដល់សាលាអន្តរជាតិដ៏មានកិត្យានុភាពចំនួនប្រាំបីក្នុងប្រទេសកម្ពុជា និងអនុញ្ញាតឱ្យប្រើប្រាស់កម្មវិធីសិក្សាអប់រំចំណេះទូទៅស្តង់ដារដ្ឋអូស្ត្រាលីជាផ្លូវការនៅក្នុងប្រទេសកម្ពុជាចាប់ពីថ្នាក់មត្តេយ្យរហូតដល់ថ្នាក់ទី១២។ ការទទួលស្គាល់នេះគឺជាចំណុចដ៏សំខាន់ថ្មីមួយសម្រាប់ការអប់រំនៅក្នុងប្រទេសកម្ពុជាដែលសិស្សានុសិស្សអាចសិក្សាកម្មវិធីសិក្សារបស់សាលារដ្ឋអូស្រ្តាលីនៅក្នុងប្រទេសបាន និងជាសារបង្ហាញពីការប្តេជ្ញាចិត្តក្នុងការផ្តល់ឱ្យសិស្សានុសិស្សរបស់ប្រទេសកម្ពុជានូវបទពិសោធន៍អប់រំលំដាប់ពិភពលោកស្របតាមស្តង់ដាពិភពលោក។ ហើយការទទួលស្គាល់នេះមិនត្រឹមតែមានបង្ហាញពីការយកចិត្តទុកដាក់របស់សាលាចំពោះឧត្តមភាពសិក្សាប៉ុណ្ណោះទេ ប៉ុន្តែថែមទាំងគូសបញ្ជាក់ផងដែរ ទៅលើការប្តេជ្ញាចិត្តក្នុងការផ្តល់ឱ្យសិស្សរបស់ខ្លួននូវការអប់រំមួយដែលរៀបចំពួកគេសម្រាប់ភាពជោគជ័យនៅលើឆាកអន្តរជាតិ។ កម្មវិធីសិក្សារដ្ឋអូស្ត្រាលីមានភាពល្បីល្បាញទៅលើវិធីសាស្រ្ត និងភាពម៉ត់ចត់ចំពោះការអប់រំ ដែលផ្តោតលើការជំរុញទៅលើជំនាញនៃការត្រិះរិះពិចារណា (critical thinking) ការច្នៃប្រឌិត (creativity) ជំនាញដោះស្រាយបញ្ហា (problem-solving skills) និងការសិក្សាពេញមួយជីវិត (lifelong learning)។ សាលាអន្តរជាតិចំនួនប្រាំបីដែលទទួលបានអាជ្ញាប័ណ្ណកម្មវិធីសិក្សាស្តង់ដារដ្ឋអូស្រ្តាលីគឺ: គ្រប់សាខាសាលា Albert International Academy នៅទីក្រុងភ្នំពេញ សាលា Asia-Pacific Fredfort International School នៅទីក្រុងភ្នំពេញ សាលា Cambridge International School of Cambodia នៅទីក្រុងភ្នំពេញ សាលា GloLink International School Phnom Penh នៅទីក្រុងភ្នំពេញ គ្រប់សាខាសាលា Golden Bridge International School of Phnom Penh នៅទីក្រុងភ្នំពេញ គ្រប់សាខាសាលា PAMA International School នៅទីក្រុងព្រះសីហនុ ខេត្តព្រះសីហនុ សាលា Paññāsāstra Young Leader International School នៅទីក្រុងបាត់ដំបង ខេត្តបាត់ដំបង គ្រប់សាខាសាលា Westland International School នៅទីក្រុងតាខ្មៅ ខេត្តកណ្តាល សាលាអន្តរជាតិទាំងប្រាំបីនេះបានបង្ហាញពីការប្តេជ្ញាចិត្តក្នុងការផ្តល់នូវការអប់រំដែលមានគុណភាពខ្ពស់ស្របតាមស្តង់ដាអន្តរជាតិ។ តាមរយៈការដាក់កម្មវិធីសិក្សារដ្ឋអូស្ត្រាលីខាងលិចក្នុងកម្មវិធីសិក្សារបស់ពួកគេ សាលាមានគោលបំណងផ្តល់ឱ្យសិស្សានុសិស្សរបស់ខ្លួននូវចំណេះដឹង ជំនាញ និងសមត្ថភាពដែលចាំបាច់ដើម្បីភាពរីកចម្រើននៅក្នុងយុគសម័យឌីជីថលដែលមានការប្រកួតប្រជែងកាន់តែខ្លាំងនេះ។ ការអនុវត្តន៍កម្មវិធីសិក្សារដ្ឋអូស្ត្រាលីនៅក្នុងសាលាអន្តរជាតិទាំងប្រាំបីនៅក្នុងប្រទេសកម្ពុជានេះនឹងមានឥទ្ធិពលយ៉ាងជ្រាលជ្រៅ និងភាពវិជ្ជមានទៅលើវិស័យអប់រំរបស់ប្រទេស។ ទាំងអស់នេះឆ្លុះបញ្ចាំងពីការខិតខំប្រឹងប្រែងជាបន្តបន្ទាប់របស់ស្ថាប័នអប់រំ អាជ្ញាធរ នឹងរដ្ឋាភិបាលក្នុងការលើកកម្ពស់ស្តង់ដានៃការអប់រំ និងផ្តល់ឱ្យសិស្សានុសិស្សនូវឱកាសសម្រាប់ការសិក្សា និងការរីកចម្រើនផ្ទាល់ខ្លួន។ សិស្សានុសិស្សដែលសិក្សាកម្មវិធីសិក្សាចំណេះទូទៅស្តង់ដារអូស្រ្តាលីនៅប្រទេសកម្ពុជាក៏អាចមានឱកាសទទួលបានអាហារូបករណ៍ ដំណើរទស្សនកិច្ចសិក្សា ធ្វើការផ្ទេរការសិក្សាទៅកាន់សាលារដ្ឋនានារបស់ប្រទេសអូស្រ្តាលី និងប្រទេសផ្សេងៗលើពីភពលោកដោយមិនខាតឆ្នាំ ទទួលបានសញ្ញាប័ត្រថ្នាក់ទី១២អូស្រ្តាលី(ចំណេះដឹងទូទៅ) និងការចូលរួមទទួលសញ្ញាប័ត្រពេលបញ្ចប់ការសិក្សាតាមថ្នាក់និមួយៗនៅរដ្ឋអូស្រ្តាលីភាគខាងលិចផងដែរ។ Western Australian Curriculum in Asiawac@springboard4education.com	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T03:28:08.480Z", "category": "PR", "views": 203, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
អបអរសាទរ ក្រុមហ៊ុន ដាយ អ៊ិឈិ ឡាយហ្វ៍ សម្រាប់ខួប៥ឆ្នាំនៅកម្ពុជា និងដំណើរឆ្ពោះទៅមុខទៀត	https://business-cambodia.com/articles/ichi-life-anniversary-5-years-in-cambodia	ដាយ អ៊ិឈិ ឡាយហ្វ៍ ដែលជាក្រុមហ៊ុនធានារ៉ាប់រងអាយុជីវិតឈានមុខគេមកពីប្រទេសជប៉ុន មានមោទនភាព អបអរខួប ៥ឆ្នាំក្នុងការផ្តល់សុវត្ថិភាពផ្នែកហិរញ្ញវត្ថុដល់សហគមន៍នៅកម្ពុជា ក្រោមប្រធានបទ «ធានាសុវត្ថិភាពគ្រួសារនៅកម្ពុជា៖ ការច្នៃប្រឌិតថ្មី ដើម្បីការពារសម្រាប់ពេលអនាគត»។ កម្មវិធីនេះត្រូវបានផ្តល់កិត្តិយសចូលរួមដោយ ឯកឧត្តម Atsushi Ueno ឯកអគ្គរាជទូតវិសាមញ្ញ និង ពេញសមត្ថភាពរបស់ប្រទេសជប៉ុនប្រចាំព្រះរាជាណាចក្រកម្ពុជា ឯកឧត្ដម ប៊ូ ច័ន្ទភីរូ អគ្គនាយកនៃនិយ័តករធានារ៉ាប់រងកម្ពុជា លោក Hitoshi Yamaguchi ដែលជា Representative Director, Senior Managing Executive Officer, Group Head, International Life Insurance Business និង Chief General Manager នៃដាយ អ៊ិឈិ ឡាយហ្វ៍ អាស៊ីប៉ាស៊ីហ្វិក លោក Abe Yuichiro អគ្គនាយករងប្រតិបត្តិ និងនាយកប្រតិបត្តិផ្នែកប្រតិបត្តិការនៃដាយ អ៊ិឈិ ឡាយហ្វ៍ អាស៊ីប៉ាស៊ីហ្វិក លោក Mah Kin Yoong អគ្គនាយកប្រតិបត្តិស្តីទីនៃ ក្រុមហ៊ុន ដាយ អ៊ិឈិ ឡាយហ្វ៍ ខេមបូឌា និងក្រុមប្រឹក្សាភិបាលមកពីទូទាំងសម្ព័ន្ធក្រុមហ៊ុន ដាយ អ៊ិឈិ ឡាយហ្វ៍ គ្រុប។ តាំងពីចាប់ផ្តើមប្រតិបត្តិការមក ដាយ អ៊ិឈិ ឡាយហ្វ៍ នៅតែបន្តប្តេជ្ញាចិត្តផ្តល់ការការពារផ្នែកហិរញ្ញវត្ថុសម្រាប់អនាគតគ្រួសារនៅកម្ពុជា។ តាមរយៈផលិតផលធានារ៉ាប់រងអាយុជីវិតដ៏ទូលំទូលាយ ដាយ អ៊ិឈិ ឡាយហ្វ៍ បានផ្តល់ការការពារជូនអតិថិជនជាង ២ម៉ឺននាក់កន្លងមក ដោយជួយធានាបាននូវសេចក្តីស្ងប់ចិត្តនៅពេលមានរឿងអកុសលណាមួយកើតទ្បើង។ រយៈពេល៥ឆ្នាំកន្លងមកនេះ ដាយ អ៊ិឈិ ឡាយហ្វ៍ បានផ្តល់សំណង និងអត្ថប្រយោជន៍បន្ថែមត្រឡប់ទៅអតិថិជនវិញគិតជាទឹកប្រាក់សរុបជាង ៤៥ម៉ឺនដុល្លាអាមេរិក ដែលនេះឆ្លុះបញ្ចាំងអំពីការតាំងចិត្តយ៉ាងមុតមាំរបស់ក្រុមហ៊ុនក្នុងការបំពេញតាមការសន្យារបស់ខ្លួនចំពោះអតិថិជន។ ដាយ អ៊ិឈិ ឡាយហ្វ៍ ក៏បានបង្កើតបណ្តាញនៃ ភ្នាក់ងារធានារ៉ាប់រងអាជីពជាង ៥០០នាក់ តាមរយៈកម្មវិធីបណ្តុះបណ្តាលជំនាញទាំងពេញម៉ោង និងក្រៅម៉ោង កម្រិតស្តង់ដាជប៉ុន ដែលអាចឱ្យក្រុមហ៊ុនពង្រីកការផ្សព្វផ្សាយអំពីអាជីពជាភ្នាក់ងារធានារ៉ាប់រងនៅទូទាំងប្រទេសកម្ពុជា។ ឯកឧត្ដម ប៊ូ ច័ន្ទភីរូ អគ្គនាយកនៃនិយ័តករធានារ៉ាប់រងកម្ពុជា បានមានប្រសាសន៍ថា៖ «យើងរីករាយដែលបានឃើញ ដាយ អ៊ិឈិ ឡាយហ្វ៍ ដែលជាក្រុមហ៊ុនធានារ៉ាប់រងអាយុជីវិតរីកចម្រើនយ៉ាងលឿនមួយនៅកម្ពុជា បានរួមចំណែកដល់ភាពរីកចម្រើននៃវិស័យមួយនេះ និងជួយបង្កើនអត្រាភាគទាននៃវិស័យធានារ៉ាប់រងនៅក្នុងសេដ្ឋកិច្ចប្រទេសកម្ពុជា។ ក្នុងនាមជានិយ័តករធានារ៉ាប់រង យើងនឹងបន្តធានានូវបរិយាកាសដ៏សមប្រកបមួយ ដែលនឹងអនុញ្ញាតឱ្យក្រុមហ៊ុនមានឱកាសរីកចម្រើនទៅមុខទៀត និងផ្តល់ការការពារបន្ថែមសម្រាប់គ្រួសារនៅកម្ពុជា»។ ដំណើរដ៏រីកចម្រើនរបស់ ដាយ អ៊ិឈិ ឡាយហ្វ៍ នឹងមិនអាចទៅរួចឡើយ ប្រសិនបើមិនមានការខិតខំប្រឹងប្រែង និងកិច្ចសហការរបស់ដៃគូ និងភាគីពាក់ព័ន្ធផ្សេងៗ។ ដាយ អ៊ិឈិ ឡាយហ្វ៍ បានទទួលស្គាល់ និងថ្លែងអំណរគុណដល់ការគាំទ្រដ៏មានតម្លៃរបស់និយ័តករធានារ៉ាប់រងកម្ពុជា ដៃគូធនាគារ ក្រុមការងារ ហើយលើសពីនេះទៅទៀត គឺអតិថិជនរបស់ខ្លួន។ លោក Mah Kin Yoong អគ្គនាយកប្រតិបត្តិស្តីទី នៃ ដាយ អ៊ិឈិ ឡាយហ្វ៍ ខេមបូឌា បានមានប្រសាសន៍ថា៖   «កាលពី៥ឆ្នាំមុន យើងបានចាប់ផ្តើមនៅប្រទេសកម្ពុជា ដោយបេសកកម្មរបស់យើងគឺ នៅក្បែរគ្រួសារកម្ពុជាជានិច្ច។ សព្វថ្ងៃនេះ យើងមិនត្រឹមតែបានផ្តល់ការការពារផ្នែកហិរញ្ញវត្ថុដល់អតិថិជនជាង ២ម៉ឺននាក់ប៉ុណ្ណោះទេ ប៉ុន្តែថែមទាំងបានជម្រុញបង្កើតភ្នាក់ងារធានារ៉ាប់រងប្រកបដោយវិជ្ជាជីវៈ ក៏ដូចជាច្នៃប្រឌិតនូវផលិតផល និងសេវាកម្មបន្ថែមទៀត ដើម្បីបំពេញតម្រូវការកើនទ្បើងរបស់អតិថិជននៅកម្ពុជា។ នេះជាឥទ្ធិពលនៃកិច្ចសហប្រតិបត្តិ ហើយរួមគ្នាជាមួយក្រុមការងារ និងដៃគូរបស់យើង យើងនឹងបន្តជួយគ្រួសារនៅកម្ពុជាឱ្យទទួលបានការការពារផ្នែកហិរញ្ញវត្ថុកាន់តែប្រសើរ និងរស់នៅប្រកបដោយភាពស្ងប់ចិត្ត»។ ជាមួយនឹងការប្តេជ្ញាចិត្តរយៈពេលវែងរបស់ក្រុមហ៊ុនក្នុងការ «នៅក្បែរអ្នកជានិច្ច» ដាយ អ៊ិឈិ ឡាយហ្វ៍ បានប្តេជ្ញាបន្តនាំយកដំណោះស្រាយធានារ៉ាប់រងអាយុជីវិតបន្ថែមទៀតមកកាន់ទីផ្សារនៅកម្ពុជា។ ក្នុងឱកាសខួប៥ឆ្នាំនេះ ដាយ អ៊ិឈិ ឡាយហ្វ៍ ក៏បានដាក់ចេញនូវផលិតផលថ្មីមួយឈ្មោះថា EASYCare ក្នុងបំណងផ្តល់ភាពងាយស្រួលបន្ថែមដល់ប្រជាជនកម្ពុជាក្នុងការទទួលបានធានារ៉ាប់រងអាយុជីវិត។ គម្រោងធានារ៉ាប់រងអាយុជីវិតថ្មីនេះ ងាយស្រួល និងរហ័សក្នុងការទិញ ដោយមិនតម្រូវឱ្យមានការពិនិត្យសុខ ភាពមុនទិញ។ អតិថិជនអាចទទួលបានការការពាររហូតដល់ ២ម៉ឺន៥ពាន់ដុល្លាសហរដ្ឋអាមេរិក នៅពេលមានរឿងអកុសលណាមួយកើតទ្បើងជាយថាហេតុ ដែលរួមបញ្ចូលទាំងជំងឺធ្ងន់ធ្ងរ និងប្រាក់សន្សំសម្រាប់ពេលអនាគត។ ជាមួយគម្រោង EASYCare អតិថិជនអាចរស់នៅប្រកបដោយភាពស្ងប់ចិត្តក្នុងរយៈពេលវែង ហើយចំណាយថវិកាកាន់តែតិចជាងមុន។ អំពី ដាយ អ៊ិឈិ ឡាយហ្វ៍ ក្រុមហ៊ុន ដាយ អ៊ិឈិ ឡាយហ្វ៍ អ៊ីនសួរ៉ិនស៍ (ខេមបូឌា) ម.ក គឺជាក្រុមហ៊ុនធានារ៉ាប់រងអាយុជីវិតដែលមានការរីកលូតលាស់លឿនមួយនៅក្នុងប្រទេសកម្ពុជាក្នុងរយៈពេលត្រឹមតែជាង ៤ឆ្នាំប៉ុណ្ណោះ។ ដាយ អ៊ិឈិ ឡាយហ្វ៍ ជាក្រុមហ៊ុនបុត្រសម្ព័ន្ធរបស់ក្រុមហ៊ុន Dai-ichi Life Holdings, Inc. (“DLHD”) ដែលជាក្រុមហ៊ុនធានារ៉ាប់រងអាយុជីវិតឈានមុខគេក្នុងប្រទេសជប៉ុនអស់រយៈពេលជាង ១២១ ឆ្នាំ ជាប្រវត្តិសាស្ត្រ។ DLHD ទទួលបានការវាយតម្លៃ A+ ដោយ S&P និងបានចុះបញ្ជីនៅលើទីផ្សារភាគហ៊ុនតូក្យូស្តុកអ៊ិចឆេង (Tokyo Stock Exchange។ ចាប់តាំងពីបង្កើតក្រុមហ៊ុន DLHD ក្នុងឆ្នាំ ១៩០២ មក យើងបានប្តេជ្ញានៅក្បែរអតិថិជនរបស់យើងជានិច្ច និងមនុស្សជាទីស្រឡាញ់ក្នុងជីវិតរបស់ពួកគាត់ និងខិតខំប្រឹងប្រែងរួមគ្នាដើម្បីផ្តល់ជូននូវ “ភាពស្ងប់ចិត្ត” ក្រោមទស្សនៈ “អតិថិជនជាចម្បង” ។ ក្រុមហ៊ុនបានរួមចំណែកផ្តល់ជូននូវភាពស្ងប់ចិត្តតាមរយៈការផ្តល់សេវាធានារ៉ាប់រងអាយុជីវិត និងសេវាហិរញ្ញវត្ថុផ្សេងៗដល់សហគមន៍ក្នុងមូលដ្ឋាន។ ក្នុងនាមជាក្រុមហ៊ុន DLHD យើងនឹងនៅក្បែរអតិថិជនរបស់យើង និងមនុស្សដែលពួកគាត់ស្រឡាញ់។ *ដាយ អ៊ិឈិ ឡាយហ្វ៍ ហូលឌីង អ៊ីង មានគ្រឹះមូលធនដ៏រឹងមាំ ជាមួយនឹងទ្រព្យសម្បត្តិសរុបចំនួន ៤៦១ ពាន់លានដុល្លារ និងបុព្វលាភធានារ៉ាប់រងជាង ៤៩ពាន់លានដុល្លារ។ (គិតត្រឹមថ្ងៃទី ៣១ ខែមីនា ឆ្នាំ២០២៣)។	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T02:52:56.496Z", "category": "PR", "views": 150, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រសួងបញ្ជាក់ច្បាស់ ករណីបណ្ណបើកបរហួសសុពលភាពមិនទៅធ្វើថ្មីនឹងត្រូវពិន័យ ខណៈនេះជាឯកសារសម្រាប់ស្នើថ្មី	https://business-cambodia.com/articles/please-make-it-new	យោងតាមការបញ្ជាក់របស់ក្រសួងសាធារណការនិងដឹកជញ្ជូនបានឱ្យដឹងថា ករណីបណ្ណបើកបរហួសសុពលភាពត្រូវតែដាក់ឯកសារស្នើធ្វើថ្មី ដើម្បីចៀសវាងមានការពិន័យដោយមិនដឹងខ្លួន។ ដោយក្នុងនោះ សម្រាប់បណ្ណបើកបរយានយន្ត ដែលហួសសុពលភាពមិនលើស ៣០ថ្ងៃ មិនមានការពិន័យឡើយ ។ ដោយឡែកចំពោះបណ្ណបើកបរយានយន្ត ដែលហួសសុពលភាព លើសពី៣០ថ្ងៃឡើងទៅ នឹងមានការពិន័យ ក្នុងមួយថ្ងៃ ៥០០៛ ។ យ៉ាងណាមិញ ដើម្បីអាចបន្តសុពលភាពបណ្ណបើកបរបាន ត្រូវមានឯកសារដូចជា៖ ១. អត្តសញ្ញាណប័ណ្ណសញ្ជាតិខ្មែរ ២. លិខិតបញ្ជាក់កាយសម្បទា ៣. រូបថត ៤x៦ ផ្ទៃពណ៌ស ៣សន្លឹក ៤. ពាក្យបណ្តឹងបាត់បណ្ណបើកបរបញ្ជាក់ពីប៉ុស្តិ៍រដ្ឋបាល (ក្នុងករណីបាត់បណ្ណបើកបរ) សម្រាប់ទីតាំងដើម្បីធ្វើបណ្ណបើកបរថ្មីបងប្អូនអាចទៅកាន់ ៖ ផ្សារទំនើប AEON ទី១ ឬ AEON ទី២ ឬ ផ្សារទំនើបជីបម៉ុងណូរ៉ូម៉ល,ក្រសួងសាធារណនិងដឹកជញ្ជូន ,មន្ទីរសាធារណៈការ និងដឹកជញ្ជូនរាជធានី/ខេត្ត ឬសាកសួរព័ត៌មានលម្អិតទំនាក់ទំនងតាមលេខទូរសព្ទ(Hotline)៖ 1275 ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-25T02:09:16.031Z", "category": "ព័ត៌មានថ្មីៗ", "views": 1186, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មិនធម្មតា! ថៃប្រារព្វសង្រ្កាន្តរយៈពេលេ៣សប្ដាហ៍ នេះជាចំណូលដែលថៃរកបានពីវិស័យទេសចរណ៍	https://business-cambodia.com/articles/revenue-in-songkran-day-in-thailand	សង្រ្កាន្តឆ្នាំ២០២៤របស់ប្រទេសថៃបានប្រារព្វរហូតដល់ទៅ២១មួយថ្ងៃពោលគឺច្រើនលើសឆ្នាំមុនបន្ទាប់ពីសង្រ្កាន្តរបស់ប្រទេសថៃត្រូវបានអង្គារយូណេស្កូបានដាក់បញ្ចូលទៅក្នុងសម្បត្តិបេតិគភណ្ឌពិភពលោក។  ទាក់ទងនឹងសង្រ្កាន្តរបស់ថៃនេះដែរ បើយោងតាមសារព័ត៌មាន Bangkok Post របស់ថៃបានឲ្យដឹងថារយៈពេល៣សប្ដាហ៍នៃការប្រារព្វសង្រ្កាន្ដប្រទេសថៃរកចំណូលបានពីវិស័យទេសចរណ៍បានជាង១៤០ពាន់លានបាត(ប្រមាណជាជាង៣.៧ពាន់លានដុល្លារ)។ ប្រភពដដែលបានឲ្យដឹងទៀតថានៅក្នុងថ្ងៃសង្រ្កាន្តរយៈពេល៣សប្ដាហ៍នេះមានភ្ញៀវទេសចរអន្តរជាតិចំនួន១.៩លាននាក់។ ក្នុងនោះដែរវិស័យបដិសណ្ឋារកិច្ចរកចំណូលបានជាង៤២ពាន់លានបាត់ វិស័យម្ហូបអាហារនិងភេសជ្ជៈរកបានជាង៣៣ពាន់លានបាត វិស័យវត្ថុអនុស្សាវរីយ៍រកបាន២៦ពាន់លានបាត វិស័យធ្វើដំណើររកបានជាង១៥ពាន់លានបាតនិងវិស័យកម្សាន្តរកបានជាង១៤ពាន់លានបាតផងដែរ។  ចំពោះភ្ញៀវទេសចរណ៍អន្តជាតិសរុបដែលមានទស្សនាប្រទេថៃថ្ងៃសង្រ្កាន្តមានចំនួន១៩២៦៤៤៣នាក់ដែលកើនឡើងចំនួន៣៧%បើធៀបនឹងរយៈពេលដូចគ្នានៃឆ្នាំ២០២៣កន្លងទៅ។  ប្រទេសចំនួន១០ដែលមានភ្ញៀវទេសចរច្រើនបំផុតមកទស្សនាប្រទេសថៃនៅថ្ងៃសង្រ្កាន្តមានដូចជា ប្រទេសចិន ប្រទេសឥណ្ឌា ប្រទេសម៉ាឡេស៊ី ប្រទេសឡាវ ប្រទេសរុស្ស៊ី ប្រទេសកូរ៉េខាងត្បូង ចក្រក្រភពអង់គ្លេស តៃវ៉ាន់ សហរដ្ឋអាមេរិកនិង ប្រទេសឥណ្ឌូនេស៊ីជាដើម៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T09:58:40.894Z", "category": "ហិរញ្ញវត្ថុ", "views": 1966, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្បួនរំលស់ឆ្លាតវៃដែលអ្នកទិញផ្ទះគួរធ្វើ បើមិនចង់ជាប់បំណុល ឬម្ចាស់គម្រោងរឹបអូសយកផ្ទះវិញ	https://business-cambodia.com/articles/buy-land-and-house-	ការទិញផ្ទះដោយបង់រំលស់ ជានិន្នាការថ្មី ដែលមានភាពពេញនិយមខ្លាំងនាមួយរយៈពេលចុងក្រោយនេះ ដោយសារវិធីសាស្រ្ដនេះ គឺអាចឲ្យអ្នកដែលពុំមានលុយគ្រប់ អាចធ្វើការបង់ប្រចាំខែមួយម្ចាស់គម្រោង ដើម្បីបានផ្ទះមកស្នាក់នៅ។ យ៉ាងណាត្បិតវិធីសាស្ដ្រមួយនេះល្អ ប៉ុន្ដែវាក៏មានផ្ដលមិនល្អដល់អ្នកទិញផងដែរប្រសិនបើពុំបានសិក្សា និងចាត់ចែងឲ្យច្បាស់លាស់លើហិរញ្ញវត្ថុរបស់ខ្លួនទេនោះ។ ដូច្នេះថ្ងៃនេះ  យើងសូមលើកចំណុចសំខាន់មួយចំនួន ដែលអ្នកត្រូវរៀបចំខ្លួនមុនសម្រេចចិត្ដបង់រំលស់ ដើម្បីការពារកុំឲ្យជួបហានិភ័យរឿងលុយក្នុងពេលបង់ម្ចាស់គម្រោង។ ព្រោះកន្លងមកនេះឃើញថា មានអ្នកទិញផ្ទះចំនួនបានផុងខ្លួនជាមួយនឹងការបង់រំលស់នេះ ដោយបង់សុខៗ បង់ទៅមុខលែងរួចធ្វើឲ្យខាតពេលវេលា ខាតលុយកាក់ និងអាចបាក់ទឹកចិត្ដក៏ថាបាន។ ខាងក្រោមនេះគឺជាចំណុសសំខាន់មួយចំនួនដែលអ្នកត្រូវមាន៖  ១. ប្រភពចំណូល  មុនសម្រេចចិត្ដបង់រំលស់អ្វីមួយ រឿងសំខាន់បំផុតដែលអ្នកត្រូវប្រាកដជាមួយនឹងខ្លួនឯងគឺប្រភពចំណូល។ មានប្រភពចំណូលរឹងមាំការ បង់រំលស់កាន់តែមានសុវត្ថិភាព ប៉ុន្ដែប្រសិនបើមានប្រភពចំណូល មិនច្បាស់លាស់ ពុំគួរបង់រំលស់ឡើយ ព្រោះអាចធ្វើឲ្យជួបហានិភ័យ នៅពេលចំណូលធ្លាក់ចុះ ឬបាត់បង់។ ជាមួយគ្នានេះ អ្នកគួរបង្កើតប្រភពចំណូលច្រើនច្រក ព្រោះបើអ្នកបាត់បង់ច្រកចំណូលមួយ អ្នកនៅសល់ច្រកចំណូលមួយទៀតដើម្បីបង់ជាមួយម្ចាស់គ្រោងបាន។ ២. មានប្រាក់បម្រុងចាប់ពី ៣ ទៅ ៦ ខែ  មុនធ្វើការបង់រំលស់ អ្នកគួរមានសាច់ប្រាក់បម្រុងទុក យ៉ាងតិចពី ៣ ទៅ ៦ ខែ។ ព្រោះការមានប្រាក់បំរុង អាចការពារអ្នកបាន ពេលដែលអ្នកជួបបញ្ហាជាយថាហេតុណាមួយកើតឡើង ដូចជាចំណូលធ្លាក់ចុះ បាត់បង់ការងារ ឬជួបបញ្ហាសុខភាពពុំអាចធ្វើការរកលុយបានជាដើម។ ៣. កុំរំលស់ប្រចាំខែលើសពី ៣៥ ទៅ ៥០% នៃចំណូល  ចំណុចនេះក៏សំខាន់ដែរសម្រាប់អ្នកដែលមានគម្រោងចង់បង់រំលស់ គ្រោះអាចនឹងជួបគ្រោះថ្នាក់ប្រសិនបើអ្នកចំណាយលើការបង់រំលស់ប្រចាំខែ ច្រើនលើសលប់ជាមួយនឹងចំនួនដែលរកបាន។ អ៊ីចឹងដើម្បីការពារសេរីភាពហិរញ្ញវត្ថុខ្លួនឯងបាន អ្នកពីគួរបង់រំលស់ប្រចាំខែលើសពី ៣៥ ទៅ ៥០% ឡើយ។ បើអ្នកបង់រំលស់លើសពីចំនួននេះ អាចនឹងជួបបញ្ហាសម្រាប់ការចំណាយរស់នៅប្រចាំថ្ងៃដូចជាលុយចំណាយលើការហូបចុក មើលថែសុខភាព សម្លៀកបំពាក់ បង់សាលាឲ្យកូន ។ល។ ឧទាហរណ៍៖ បើអ្នកមានចំនូល ១០០០ ដុល្លារ អ្នកគួរចំណាយតែ ៣៥០ ទៅ ៥០០ ដុល្លារបានហើយ ហើយប្រាក់ដែលនៅលស់គឺយកទៅចំណាយលើភាពចាំបាច់ដែលបានរៀងរាប់ខាងលើ ទើបអ្នកមានសុវត្ថិភាពផ្លូវចិត្ដ ចៀសវាងបង់រំលស់អស់ៗ តែគ្មានលុយចំណាយលើកការរស់នៅ។  ៤. មានប្រាក់កក់ជាមួយម្ចាស់គម្រោង  ការមានប្រាក់កក់ជាមួយម្ចាស់គម្រោងគឺជារឿងល្អ និងមានផលចំណេញច្រើនដល់យើងដែលជាអ្នកទិញ ព្រោះវាជួយកាត់បន្ថយការប្រាក់បានមួយផ្នែកធំ។ ជាទូទៅអ្នកគួរមានប្រាក់កក់ជាមួយម្ចាស់គម្រោងពី ២០% ឡើងទៅនៃតម្លៃផ្ទះសរុប តែបើមានលទ្ធភាពមានកាន់តែច្រើនគឺកាន់តែប្រសើរ។  ទាំងនេះ គឺជាចំណុចសំខាន់មួយចំនួន ក្នុងចំណោមចំណុចសំខាន់ជាច្រើនផ្សេងទៀតដែលអ្នកមានគម្រោងបង់រំលស់ផ្ទះ ឬអចលនទ្រព្យផ្សេងត្រូវសិក្សាឲ្យបានច្បាស់លាស់ មុនសម្រេចចិត្ដបង់ ដើម្បីការពារសុវត្ថិភាពហរិញ្ញវត្ថុ កុំឲ្យបង់សុខៗស្រាប់តែលែងមានលទ្ធភាពបង់បន្ដ ឬខំប្រឹងបង់រហូតធ្វើឲ្យខ្លួនឯងមានសម្ពាធរឿងលុយកាក់ មានតែផ្ទះដែលគ្មានក្ដីសុខផ្លូវចិត្ដ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T09:52:50.572Z", "category": "អចលនទ្រព្យ", "views": 254, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
នៅផ្ទះក៏រៀនបាន! ចង់រៀនគូសប្លង់ តែមិនចង់ចំណាយលុយច្រើន តោះមកស្គាល់ Channel YouTube ៨ បង្រៀនគូសប្លង់ហ្វ្រី	https://business-cambodia.com/articles/sketchup-auto-desk-revit	ជំនាញគូសប្លង់ជាជំនាញមួយដែលមានទីផ្សារតម្រូវការក្នុងការងារខ្ពស់ខ្លាំងមែនទែនសម្រាប់ប្រទេសអភិវឌ្ឍន៍ ក៏ដូចជាប្រទេសដែលកំពុងតែអភិវឌ្ឍន៍ដូចជាប្រទេសកម្ពុជាជាដើម។ហើយចំពោះជំនាញ ស្ថាបត្យកម្មដែលគ្រប់គ្នាហៅថាជំនាញគូសប្លង់នេះ ថ្វីបើពេលរៀនចប់ទៅមានឱកាសការងារច្រើន និងមានទីផ្សារការងារល្អនេះដែរ នៅពេលរៀនក៏ត្រូវចំណាយថវិកាមិនតិចប៉ុន្មានដែរ ដោយហេតុថាយើងត្រូវចំណាយទៅលើសម្ភារសម្រាប់ការងាររៀបចំម៉ាកែត ក្រដាស ប៊ិក សៀវភៅ ខ្មៅដៃគ្រប់យ៉ាងទាំងអស់ អ្វីដែលធ្វើឱ្យថ្លៃចំណាយកាន់តែខ្ពស់ទៀតនោះគឺការសិក្សាក្រៅម៉ោងលើជំនាញគូសប្លង់លើកុំព្យូទ័រ ដែលមានដូចជា  Sketchup , AutoCad Auto Desk, AutoDesk Revit, 3DMax ជាដើម។ ដែលចំណុចទាំងនេះហើយដែលនាំឱ្យតម្លៃនៃការរៀនជំនាញនេះកាន់តែចំណាយលុយច្រើន ដូច្នេះនៅក្នុងថ្ងៃនេះដែរ Business Cambodia នឹងធ្វើការលើកយកនូវ Channel YouTube ចំនួន ៨ ដែលមានបង្រៀនជំនាញគូសប្លង់ហ្វ្រី ដែលជាផ្នែកមួយអាចជួយកាត់បន្ថយចំណាយសម្រាប់បងប្អូនដែលកំពុងរៀនជំនាញនេះបានផងដែរ ដោយChannel ទាំងនោះរួមមាន ៖ ១.សម្រាប់ការគូស Sketchup - https://youtube.com/playlist... - https://youtube.com/playlist... - https://youtube.com/playlist... - https://youtube.com/playlist... ២. សម្រាប់ការគូស AutoCad Auto Desk - https://youtube.com/playlist... - https://youtube.com/playlist... ៣. ការគូស AutoDesk Revit - https://youtube.com/playlist... - https://youtube.com/playlist... - https://youtube.com/playlist... ៤.ការគូស 3DMax - https://youtube.com/playlist... - https://youtube.com/playlist... ៥.ការគូស Cinema4D - https://youtube.com/playlist... - https://youtube.com/playlist... ៦.ការគូស AutoDeskMaya - https://youtube.com/playlist... - https://youtube.com/playlist... - https://youtube.com/playlist.. ៧.ការគូស Blender - https://youtube.com/playlist... - https://youtube.com/playlist. ៨.ការគូស Vray_for_sketchup - https://youtube.com/playlist...	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T09:37:57.794Z", "category": "ព័ត៌មានថ្មីៗ", "views": 287, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "short_sentences" ] }
ប្រើ ប.ស.ស ចំណេញច្រើន ហើយបើចង់ធ្វើដឹងទេថាត្រូវការឯកសារអ្វីខ្លះ ហើយចំណាយអស់ប៉ុន្មានក្នុង១ខែ?	https://business-cambodia.com/articles/everyone-can-do-	ការធ្វើប័ណ្ណបេឡាសន្តិសុខសង្គម (ប.ស.ស) បានផ្តល់ផលប្រយោជន៍ជាច្រើនសម្រាប់អ្នកប្រើប្រាស់ ក្នុងនោះសមាជិកនៃ (ប.ស.ស) នឹងទទួលបាននូវផលប្រយោជន៍ធំៗដូចជា សោធនជរាភាពនៅពេលចូលនិវត្តន៍ ឬសោធនទុព្វលភាពនៅពេលធ្លាក់ខ្លួនមានជំងឺឬគ្រោះថ្នាក់រហូតដល់បាត់បង់សមត្ថភាពការងារ ឬសោធនឧត្តរជីវីនៅពេលសោធនិកទទួលមរណភាព ការថែទាំសុខភាព ហានិភ័យការងារ និង និកម្មភាពការងារជាដើម។ ទន្ទឹមនឹងគុណសម្បត្តិជាច្រើនដូចបានជម្រាបជូនខាងលើ ក៏មានបងប្អូនយើងមួយចំនួនបានចោទជាសំណួរថា តើដើម្បីអាចទទួលប័ណ្ណបេឡាសន្តិសុខសង្គម (ប.ស.ស) ត្រូវចំណាយប្រាក់ប៉ុន្មានហើយអ្នកណាខ្លះអាចស្នើប័ណ្ណនេះបាន? ឆ្លើយតបទៅនឹងសំណួរនេះ បើតាមការឱ្យដឹងរបស់បេឡាជាតិសន្តិសុខសង្គមកាលពីពេលថ្មីៗកន្លងទៅបានឱ្យដឹងថា បងប្អូនអាជីវករ អ្នករត់ម៉ូតូឌុប រត់កង់បី និងបងប្អូនអ្នករកចំណូលផ្ទាល់ខ្លួនគ្រប់ប្រភេទ សុទ្ធតែអាចមកស្នើសុំធ្វើប័ណ្ណ ប.ស.ស. បានដែរតាមរយៈរបបភាគទានដោយស្ម័គ្រចិត្ត។ដោយក្នុងមួយខែបងប្អូនអាជីវករ អ្នករត់កងបី និងម៉ូតូឌុប ចំណាយត្រឹមតែ ១៥,៦០០រៀល ឬស្មើនឹង ៤ដុល្លារប៉ុណ្ណោះ គឺបងប្អូនអាចធ្វើប័ណ្ណ បសស បានហើយ។ យ៉ាងណាមិញសម្រាប់បងប្អូនដែលមិនមែនជាធ្វើការក្នុងក្រុមហ៊ុន ដើម្បីអាចទទួលបានប័ណ្ណបេឡាសន្តិសុខសង្គមនេះ បងប្អូនក៏ត្រូវអនុវត្តទៅតាមលក្ខខណ្ឌមួយចំនួនផងដែរដើម្បីអាចទទួលបានប័ណ្ណ បសស ដែលរួមមាន ៖ មានមុខរបរមានប្រាក់ចំណូលផ្ទាល់ខ្លួន មិនពាក់ព័ន្ធនិងប្រាក់ឈ្នួល ធ្វើការងារ ឬប្រកបរបរអាជីវកម្មផ្ទាល់ខ្លួន ដោយមិនប្រើប្រាស់បុគ្គលិក ត្រូវមានអាយុមិនលើសពី៦០ឆ្នាំ គិតត្រឹមកាលបរិច្ឆេទស្នើចុះបញ្ជីនៅ ប.ស.ស. សាមីខ្លួនត្រូវអញ្ជើញមកស្នើសុំធ្វើប័ណ្ណ ប.ស.ស. ដោយផ្ទាល់ និងភ្ជាប់ជាមួយនូវអត្តសញ្ញាណប័ណ្ណសញ្ជាតិខ្មែរច្បាប់ដើម (មានសុពលភាព)៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T09:33:07.779Z", "category": "ចាប់ផ្តើមអាជីវកម្ម", "views": 4676, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
តម្លៃធូរជាងមុន! នេះជារថយន្ត BYD ស៊េរីឆ្នាំ ២០២៤ សាកម្តង រត់បានជាង៥០០Km ខណៈតម្លៃជាង១ម៉ឺន$នៅចិន	https://business-cambodia.com/articles/byd-seri-2024-saving	ជាដំណឹងដ៍រីករាយមួយសម្រាប់ប្រិយមិត្តដែលតែងតែស្រលាញ់រថយន្តអគ្គិសនី និងបងប្អូនដែលមានបំណងចង់ជាវនូវរថយន្តជាលក្ខណៈគ្រួសារ ជាមួយតម្លៃសមរម្យ ពេលនេះត្រូវប៉ាន់តែម្តង ខណៈហ៊ុនយក្សរចិន BYD បានបញ្ចេញម៉ូឌែលឡានថ្មី Yuan Plus Series 2024  ដោយដាក់លក់ក្នុងតម្លៃជាង១ម៉ឺនដុល្លារប៉ុណ្ណោះក្នុងទីផ្សារប្រទេសចិន ដោយសាកថ្មម្តង អាចរត់បានដល់ទៅ ជាង៥០០គីឡូម៉ែត្រ។ យោងតាមការចុះផ្សាយរបស់សារព័ត៌មាន CAR NEWS CHINA កាលពីពេលកន្លងទៅនេះបានឱ្យដឹងថា BYD Yuan Plus Series 2024 មានតម្លៃ១៦,៦៥០ដុល្លារ ពោលមានតម្លៃធូរជាងម៉ូដែលឆ្នាំ២០២៣ ដល់ទៅ ២ ២០០ដុល្លារ។ ចំពោះ ថាមពលថ្មវិញ រថយន្តមួយម៉ូដែលនេះ ក៏មិនធម្មតាដែរ ដោយសាកមួយពេញចំណាយពេលតែ៣០នាទី អាចរត់បាន៥១០គីឡូម៉ែត្រឯណោះ។ បើនិយាយអំពីអត្ថប្រយោជន៍ផ្នែកបរិស្ថានវិញ៖ រថយន្ត BYD Yuan Plus EV ផលិតការបំភាយសូន្យ ដែលធ្វើឱ្យវាក្លាយជាជម្រើសដែលមិនប៉ះពាល់ដល់បរិស្ថាន ដែលអាចជួយកាត់បន្ថយការបំពុលបរិយាកាស និងប្រយុទ្ធប្រឆាំងនឹងការប្រែប្រួលអាកាសធាតុ។ ស្របគ្នានេះដែរ Yuan Plus Series មានប្រវែងសរុប ៤,៤៥៥ mm ទទឹង ១,៨៧៥ mm កម្ពស់ ១,៦១៥ មម និង Wheelbase ២,៧២០ mm។ ហើយអ្វីដែលកាន់តែពិសេសនោះចំពោះសុវត្ថិភាពរថយន្ត BYD Yuan Plus EV វិញបានភ្ជាប់មកជាមួយនូវមុខងារសុវត្ថិភាពជាច្រើន រួមទាំងប្រព័ន្ធជំនួយអ្នកបើកបរកម្រិតខ្ពស់ ការព្រមានអំពីការចាកចេញផ្លូវ និងការត្រួតពិនិត្យកន្លែងងងឹតជាដើម។ តើបងប្អូនយល់យ៉ាងណាដែរ ចំពោះរថយន្ត BYD Yuan Plus Series 2024 មួយមូឌែលនេះ?	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T09:24:51.390Z", "category": "កំពូលអ្នកលក់", "views": 1264, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
និយ័តករអចលនវត្ថុ និងបញ្ចាំ បង្ហាញគម្រោងដីឡូត៍ចំនួន ៧ ដែលបើកអាជីវកម្មដោយគ្មានអាជ្ញាបណ្ណ	https://business-cambodia.com/articles/plot-project	នៅថ្ងៃទី២៣ ខែមេស ឆ្នាំ២០២៤នេះ និយ័តករអាជីវកម្មអចលនវត្ថុ និងបញ្ចាំ បានចេញសេចក្ដីជូនដំណឹងស្ដីពីក្រុមហ៊ុន/គម្រោងប្រកបអាជីវកម្មអភិវឌ្ឍដីឡូត៍ដោយគ្មានអាជ្ញាបណ្ណ។ យោងតាមការបញ្ជាក់នៅក្នុងសេចក្ដីជូនដំណឹងមានក្រុមហ៊ុន/គម្រោងចំនួន ៧ ដែលបើកដំណើរការដោយគ្មានអាជ្ញាបណ្ណ។  ១. ក្រុមហ៊ុន ដែនដី អង្គរ អិមផាយអឺ ឯ.ក គម្រោង ដែនដី អាណាចក្រអង្គរ មានទីតាំងស្ថិតនៅភូមិព្រៃគុម្ព ឃុំព្រៃឃ្មុំ ស្រុកទឹកឈូ ខេត្ដកំពត។ ២. ក្រុមហ៊ុន ខេភី រៀល អ៊ីស្ទេត ឯ.ក គម្រោង ដីឡូត៍ ម៉ន ដានី មានទីតាំងស្ថិតនៅភូមិច្បារអំពៅ ឃុំព្រៃថ្នង ស្រុកទឹកឈូ ខេត្ដកំពត។ ៣. ក្រុមហ៊ុន កំពត អេមផាយ ផាក ឌីវេឡុបម៉ិន ឯ.ក គម្រោង កំពតវីវើផាក មានទីតាំងស្ថិតនៅភូមិអន្លង់គគី ឃុំកណ្ដាល ស្រុកទឹកឈូ ខេត្ដកំពត។ ៤. ក្រុមហ៊ុន កំពត ហ្រ្គីនលែន ប្រផឹធី ឯ.ក គម្រោង ចំការលំហែកាយ មានទីតាំងស្ថិតនៅភូមិដំណាក់អំពិល ឃុំល្អាង ស្រុកដងទុង ខេត្ដកំពត។ ៥. ក្រុមហ៊ុន ដង្ខៅ អ៊ិនវេសម៉ិន ឯ.ក គម្រោង ដង្ខៅអចលនទ្រព្យក្រុងកំពង់ឆ្នាំង មានទីតាំងស្ថិតនៅភូមិប្រស្និប ឃុំប្រស្និប ស្រុករលាប្អៀរ ខេត្ដកំពង់ឆ្នាំង។ ៦. ក្រុមហ៊ុន ដាប់ប៊ល ណាញ ឯ.ក គម្រោងមរតកទំព័រមាស មានទីតាំងស្ថិតនៅភូមិហហោងខ្វាវ ឃុំទំព័រមាស ស្រុកសំរោងទង ខេត្ដកំពង់ស្ពឺ។ ៧. ក្រុមហ៊ុន វិចិត្រ ដារ៉ា អេនធើប្រាយ ឯ.ក គម្រោង បុរី រីស៊ត មណ្ឌលគិរី មានទីតាំងស្ថិតនៅភូមិពូត្រែង ឃុំដាក់ដាំ ស្រុកអូរាំង ខេត្ដមណ្ឌលគិរី។ ជាមួយគ្នានេះ និយ័តករអាជីវកម្មអចលនវត្ថុ ក៏បានអំពាវនាវឲ្យសាធារណជនទាំងអស់ត្រូវមានការប្រុងប្រយ័ត្នក្នុងការលក់ ទិញ ជួល ឬចូលរួមធ្វើអាជីវកម្មពាក់ព័ន្ធជាមួយនឹងក្រុមហ៊ុនអភិវឌ្ឍអចលនវត្ថុដែលគ្មានអាជ្ញាបណ្ណទាំង ៧ ខាងលើ ដែលអាចធ្វើឲ្យខាតបង់ ផលប្រយោជន៍ណាមួយជាយថាហេតុ ដូចជាពុំអាចធ្វើការផ្ទេរកម្មសិទ្ធិជាដើម៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T06:53:00.709Z", "category": "អចលនទ្រព្យ", "views": 8915, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ត្រៀមវាយលុកទីផ្សារ! ស្ងាត់ៗម៉ាតដ៏ល្បី 7-Eleven ប្រកាសបើកសាខាឱ្យបាន ១០មុ.ឺនទីតាំង ទូទាំងពិភពលោក	https://business-cambodia.com/articles/7-eleven-comming-soon	ថ្មីៗនេះក្រុមហ៊ុនលក់រាយដ៏ល្បីមួយគឺ 7-Eleven បានប្រកាសពីផែនការដែលខ្លួនចង់បើកហាងរហូតដល់ទៅ១០ម៉ឺនទីតាំងទូទាំងពិភពលោក ខណៈពេលនេះក្រុមហ៊ុនកំពុងតែពន្លឿនការចូលទៅក្នុងទ្វីបអឺរ៉ុប អាមេរិក មជ្ឈិមបូព៌ានិងអាហ្រ្វិក។ យោងតាមការចុះផ្សាយដោយសារព័ត៌មានរ៉យទ័រ បានឱ្យដឹងថា ក្រុមហ៊ុនកំពុងតែមានផែនការថ្មីដោយចង់បង្កើនវត្តមានហាង 7-Eleven ទូទាំងពិភពលោកចំនួន១៨% ដែលស្មើនឹង១០ម៉ឺនទីតាំងត្រឹមឆ្នាំ ២០៣០ នេះ។ ប្រភពដដែលបានបន្តឱ្យដឹងទៀតថា ផែនការនេះគឺជាផ្នែកមួយនៃការរៀបចំរចនាសម្ព័ន្ធឡើងវិញទ្រង់ទ្រាយធំដែលពាក់ព័ន្ធនឹងការលក់ទ្រព្យសម្បត្តិផ្សារទំនើបដែលដំណើរការទាបជាងយុទ្ធសាស្រ្តដែលបន្តបន្ទាប់ពីសម្ពាធពីអ្នកវិនិយោគសកម្មជន។ ជាមួយគ្នានោះដែរ ប្រធាន 7-Eleven អាមេរិកខាងជើង លោក Michael DePinto បាននិយាយថា ក្រុមហ៊ុននឹងបន្តស្វែងរកឱកាសយ៉ាងខ្លាំងក្លានៅក្នុងការរួមបញ្ចូលគ្នា និងការទិញយកនៅក្នុងតំបន់។ គួរជម្រាបថា យីហោ7-Eleven គឺជាយីហោដែលល្បីល្បាញពេញពិភពលោក ចំណាស់ជាងគេ និងនៅតែមានសក្តានុពលមកទល់ពេលបច្ចុប្បន្ននេះ ដែលសព្វថ្ងៃយីហោនេះត្រូវបានកាន់កាប់ដោយក្រុមហ៊ុនជប៉ុន១ឈ្មោះថា Seven-Eleven Japan ក្រោយបានធ្វើការដេញថ្លៃភាគហ៊ុនជាងពាក់កណ្តាលពីអាមេរិកកាលពីឆ្នាំ២០០៥៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T06:38:07.552Z", "category": "ចាប់ផ្តើមអាជីវកម្ម", "views": 619, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ជួបភ្ញៀវខឹង គួរធ្វើបែបណា? នេះជាវិធីសាស្រ្តលួងចិត្តភ្ញៀវ៣ ប្តូរពីភ្ញៀវខឹង មកចិត្តទន់វិញ	https://business-cambodia.com/articles/three-ways-take-care-costumer	មិនថាអាជីវកម្មរបស់អ្នក ជាអាជីវកម្ម ខ្នាតតូចឬក៏ធំនោះទេ ការជួបភ្ញៀវពិបាកវាតែងតែជួបមិនអត់ទេ បើភ្ញៀវមិនខឹងរឿងនេះទេ ក៏ខឹងរឿងនោះដែរ។ ទាក់ទងទៅនឹងបញ្ហាជាមួយភ្ញៀវត្អូញត្អែនេះដែរ ថ្ងៃនេះ Business Cambodia ប្រាប់ថ្នាំទិព្វ៣ ភ្ញៀវហូបហើយឈប់ខឹង មិនតែប៉ុណ្ណោះទេ ភ្ញៀវថែមទាំងរីករាយទៀត។  ដោយក្នុងនោះរួមមាន៖ ១. ទទួលស្គាល់ការខកចិត្តរបស់ពួកគេ៖ ប្រាប់ពួកគេថាអ្នកយល់ថាពួកគេខកចិត្ត និយាយរឿងដូចជា "ខ្ញុំយល់ទាំងស្រុងថាហេតុអ្វីបានជាអ្នកខកចិត្ត" ឬ "ខ្ញុំសុំទោសដែលបានកើតឡើងចំពោះអ្នក" ។ បន្ថែមពីនេះអ្នកត្រូវស្តាប់ភ្ញៀវដោយប្រឹងប្រយ័ត្ន ស្តាប់ឱ្យសកម្ម៖ កុំរំខានពេលភ្ញៀវកំពុងនិយាយ មើលភ្នែកភ្ញៀវ ងក់ក្បាល(បង្ហាញថាអ្នកយល់អ្វីដែលភ្ញៀវចង់មានន័យ) និងប្រើឃ្លាដូចជា "ចា" “បាទ” ឬ "ខ្ញុំយល់" ដើម្បីបង្ហាញថាអ្នកកំពុងយកចិត្តទុកដាក់។ ២. មានទំនួលខុសត្រូវ មិនថាអ្នកកំពុងធ្វើការងារអ្វី ឬរកស៊ីអ្វីនោះទេ ទំនួលខុសត្រូវពិតជាមានតម្លៃណាស់។ មនុស្សម្នាក់បើចង់ឱ្យគេគោរពលុះត្រាតែ មនុស្សម្នាក់នោះជាមនុស្សមានគុណតម្លៃ ហើយអាជីវកម្មមួយអាចឱ្យភ្ញៀវស្រលាញ់បាន លុះត្រាតែអាជីវកម្មនោះប្រកបដោយទំនួលខុសត្រូវ។ ឧទាហរណ៍ជាក់ស្តែង អ្នកជាអ្នកលក់កាហ្វេ ហើយអ្នកបានធ្វើខុសពីអ្វីដែរអតិថិជនកម្មង់ ដូច្នេះអ្នកត្រូវប្រញាប់ធ្វើថ្មីជូនគាត់វិញភ្លាមៗ នោះអតិថិជននឹងមានអារម្មណ៍ថា យើងជាអ្នកលក់ដែលមានទំនួលខុសត្រូវខ្ពស់ រហូតអាចធ្វើឱ្យគាត់ប្តូរពីចិត្តខឹងច្រឡោតមកត្រជាក់វិញ។ ៣. គោរពតាមយោបល់របស់ភ្ញៀវ អ្នកលក់ត្រូវប្រកាន់ពាក្យមួយថា “ផ្តល់នៅសេវាកម្មអតិថិជនដែលល្អឥតខ្ចោះ” ដោយផ្តល់ឱ្យភ្ញៀវ នៅអារម្មណ៍មួយថា ភ្ញៀវចូលមកទីនេះ ប្រៀបបានជាការចូលមកកាន់ផ្ទះរបស់ខ្លួនអញ្ចឹងដែរ។ ដូច្នេះហើយនៅពេលដែលអ្នកជួបភ្ញៀវពូកែខឹង ពូកែរករឿង រឿងដែលអ្នកលក់ត្រូវធ្វើនោះ គឺស្តាប់គាត់ ហើយនៅពេលដែលយើងស្តាប់គាត់ គាត់នឹងគិតថាយើងគោរពគាត់ ហើយពេលយើងគោរពគាត់ នាំឱ្យមានទំនាក់ទំនង ហើយនៅពេលដែលមានទំនាក់ទំនងនោះហើយ ធ្វើឱ្យគាត់បើកចិត្តទិញ ហើយស្រលាញ់យើងលើសដើម៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T05:47:43.297Z", "category": "កំពូលអ្នកលក់", "views": 1456, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ដំណើរការមិនដល់៥ឆ្នាំ Aii សាខាជ្រោយចង្វារបន្ថែមអគារមួយទៀតដោយសារកំណើនសិស្ស	https://business-cambodia.com/articles/less-than-5-years-operation-aii-chroy-changvar-branch-added-another-building-due-to-student-growth	មជ្ឈមណ្ឌលភាសា អេ អាយ អាយ (Aii) របស់អ្នកឧកញ៉ា វេជ្ជបណ្ឌិត គួច ម៉េងលី បើកការដ្ឋានជួសជុលពង្រីក អគារសិក្សាទី៣ នៅសាខាជ្រោយចង្វារ ដោយសារតែមានកំណើនសិស្សានុសិស្សយ៉ាងច្រើនលើការអប់រំប្រកបដោយគុណភាពបន្ទាប់ពីបានបើកដំណើរការកាលពីឆ្នាំ ២០១៩។ Aii គឺជាផ្នែកមួយនៃ ក្រុមហ៊ុន ម៉េងលី ជេ. គួច អេឌ្យូខេសិន (MJQE) ដែលមានសិស្សានុសិស្សប្រហែល 25,000 នាក់នៅទូទាំងសាខារបស់ខ្លួនទូទាំងប្រទេសកម្ពុជា។ ការពង្រីកខ្លួននេះបង្ហាញពីការបន្តការប្តេជ្ញាចិត្តយ៉ាងមុតមាំរបស់ Aii ក្នុងការផ្តល់សមត្ថភាពដល់អនាគតអ្នកដឹកនាំរបស់កម្ពុជា តាមរយៈការផ្តល់ការអប់រំភាសាប្រកបដោយគុណភាព។ អគារសិក្សាថ្មីនេះនឹងមានបំពាក់បរិក្ខារទំនើបៗនៅខាងក្នុងថ្នាក់រៀន និងសាលពហុបំណងដ៏ធំទូលាយដែលឆ្លុះបញ្ចាំងពីការយកចិត្តទុកដាក់របស់ Aii សម្រាប់ការផ្តល់បរិយាកាសអប់រំដល់សិស្សានុសិស្ស។ ក្នុងនោះ ក៏មាន MJQE Plaza ដែលនឹងក្លាយជាផ្សារទំនើបដំបូងបង្អស់របស់ Aii ដែលបានរចនាឡើងសម្រាប់សិស្សានុសិស្ស។ ការពង្រីកសាខាជ្រោយចង្វារ គ្រោងនឹងបញ្ចប់នៅក្នុងខែកក្កដា ឆ្នាំ២០៤ ដើម្បីទទួលស្វាគមន៍សិស្សានុសិស្សសម្រាប់វគ្គសិក្សាថ្មីទី៨៤ តទៅ។   អ្នកឧកញ៉ា វេជ្ជបណ្ឌិត គួច ម៉េងលី ដែលជាស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិ នៃក្រុមហ៊ុន ម៉េងលី ជេ. អេឌ្យូខេសិន បានគូសបញ្ជាក់ពីការពង្រីកសាខាជ្រោយចង្វារនេះ ដែលជាការឆ្លើយតបទៅនឹងការជឿទុកចិត្តដ៏ធំធេងពីអ្នកអាណាព្យាបាល និងសិស្សានុសិស្ស និងតម្រូវការក្នុងតំបន់ថា៖ «ពីមុន យើងត្រូវកំណត់ចំនួនសិស្សានុសិស្សដែលមកចុះឈ្មោះចូលរៀន ដោយសារថ្នាក់រៀនយើងមានកំណត់។ ជាមួយនឹងការពង្រីកសាខានេះ យើងអាចស្វាគមន៍សិស្សឱ្យកាន់តែច្រើន ហើយយើងនៅតែអាចធានាគុណភាពអប់រំរបស់យើងនៅតែជាអាទិភាពដដែល»។ លោក ឡាយ សុភា ប្រធាន នៃមជ្ឈមណ្ឌលភាសា អា អាយ អាយ បានបន្ថែមថា៖ «ការពង្រីកសាខានេះមិនមែនត្រឹមតែពង្រីកទំហំនោះទេ ប៉ុន្តែវាក៏ជាការបង្កើនបទពិសោធសិក្សា និងបំពេញតម្រូវការដែលកំពុងវិវត្តនៃសហគមន៍អ្នកសិក្សារបស់យើង។ ពួកយើងក៏គ្រោងនឹងបន្ថែមកម្មវិធីភាសារបស់យើងដូចជាកម្មវិធីភាសាខ្មែរ ភាសាបារាំង និងភាសាផ្សេងៗទៀតក្នុងពេលឆាប់ៗនេះ»។ Aii គឺជាគ្រឹះស្ថានអប់រំឈានមុខគេមួយនៅប្រទេសកម្ពុជា ដែលផ្តល់ជូននូវកម្មវិធី និងវគ្គសិក្សាយ៉ាងសម្បូរបែបលើជំនាញភាសាអង់គ្លេស ចិន និងថៃ។ ដោយមានការប្តេជ្ញាចិត្តយ៉ាងមុតមាំលើការផ្តល់ការអប់រំប្រកបដោយគុណភាព និងភាពជោគជ័យរបស់សិស្សានុសិស្ស Aii ទទួលបានកេរ្តិ៍ឈ្មោះ និងទំនុកចិត្តក្នុងការផ្តល់ការអប់រំលើជំនាញភាសា។ Aii ដែលជាផ្នែកមួយនៃ ក្រុមហ៊ុន ម៉េងលី ជេ. គួច អេឌ្យូខេសិន (MJQE) គឺជាគ្រឹះស្ថានអប់រំឈានមុខគេក្នុងប្រទេសកម្ពុជា ដែលមានសាខាចំនួន ២០ ហើយកំពុងរៀបចំដំណើរការសាខាបន្តបន្ទាប់ទៀត៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T05:00:00.000Z", "category": "PR", "views": 1031, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ជិតផុតហើយ! ឱ.កាសចំណេ.ញចុងក្រោយជាមួយប្រូម៉ូ.សិនសង្ក្រាន្តឆ្នាំថ្មី អង្គញ់នាំសំ.ណាងពីបុរី ប៉េង ហួត!	https://business-cambodia.com/articles/sankrant-new-year-promotion-angkon-nam-samnang-from-borey-peng-huoth	កាលពីដើមខែមេសារនេះ ក្រុមហ៊ុន បុរី ប៉េង ហួត បានប្រកាសពីការផ្ដល់ជូនប្រូម៉ូសិនអបអរសាទដល់ពិធីបុណ្យចូលឆ្នាំថ្មី ប្រពៃណីជាតិខ្មែ ដ៏អស្ចារ្យសម្រាប់រាល់ការទិញផ្ទះគ្រប់គម្រោង ហើយការផ្តល់ជូននេះនៅសល់តែប៉ុន្មានថ្ងៃទៀតប៉ុណ្ណោះ ពោលគឺត្រឹមដំណាច់ខែមេសានេះប៉ុណ្ណោះ។ គួររម្លឹកផងដែរថា ប្រូម៉ូសិនសង្ក្រាន្តឆ្នាំថ្មីដ៏អស្ចារ្យរួមមាន៖ ➤ ការបញ្ចុះតម្លៃជាទឹកប្រាក់ភ្លាមៗ ➤ បោះអង្គញ់នាំសំណាងដើម្បីទទួលបាន៖    🎁ប័ណ្ណទឹកប្រាក់ $1,000 សម្រាប់ទិញគ្រឿងសង្ហារិមដ៏ទាន់សម័យ    🎁ឥតគិតថ្លៃសេវាគ្រប់គ្រងបុរីរយៈពេល 01ឆ្នាំ    🎁ប័ណ្ណទឹកប្រាក់ $1,000 ពី PH Grand Hall    🎁 Apple Watch Series 9 ឬ    🎁 Air Pods Pro 2   🤗 អ្វីដែលសំខាន់ គឺទិញភ្លាម ចូលរស់នៅបានភ្លាមតែម្ដង!  រួសរាន់ឡើង! ដើម្បីទទួលបានប្រូម៉ូសិនដ៏ចំណេញខាងលើលោកអ្នកអាចអញ្ជើញមកកាន់ការិយាល័យលក់គ្រប់ទីតាំង របស់ បុរី ប៉េង ហួត ទំនាក់ទំនងមកកាន់សហការីផ្នែកលក់តាមទូរសព្ទលេខ៖  𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗 ។	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T05:00:00.000Z", "category": "PR", "views": 913, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
អ្នកជំនាញប្រាប់រឿងជំនាញទន់៣អាចជួយឲ្យអ្នកឡើងតំណែងនិងរកចំណូលបានកាន់តែច្រើននៅកន្លែងធ្វើការ	https://business-cambodia.com/articles/three-soft-skills-you-should-have-at-work	នៅកន្លែងធ្វើការមិនថាអ្នកកំពុងធ្វើការនៅក្រុមហ៊ុនតូចឬធំនោះទេគឺអ្នកសុទ្ធតែអាចមានឱកាសរកចំណូលបានកាន់តែច្រើនតាមរយៈលទ្ធផលការងាររបស់អ្នកបង្ហាញឲ្យថ្នាក់ដឹកនាំក៏ដូចជាថៅកែរបស់អ្នកបានឃើញ។ ទាក់ទងនឹងសកម្មភាពនៅកន្លែងការនេះដែរ លោកស្រី Vicki Salemi អ្នកជំនាញផ្នែកអាជីពកាងារបានចែករំលែកនូវសកម្មភាពដែលត្រូវបានចាត់ទុកជាជំនាញទន់ដែលអ្នកអាចធ្វើដើម្បីបង្ហាញថៅកែរបស់អ្នកហើយអ្នកអាចនឹងមានឱកាសឡើងតំណែងហើយចំណូលអ្នកកាន់តែកើនឡើង។ ១. ជាអ្នកផ្ដួចផ្ដើមគំនិត បើអ្នកពិតជាចង់ឡើងតំណែងឬចាប់តំណែងថ្មីៗធំៗ អ្នកត្រូវចាប់ផ្ដើមធ្វើសកម្មភាព។ ត្រង់នេះ ឧទាហរណ៍ថានៅក្នុងក្រុមហ៊ុនដែលអ្នកកំពុងធ្វើការមិនមានប្រធានគ្រប់គ្រង អ្នកអាចបញ្ចេញសកម្មភាពធ្វើដូចជាប្រធានគ្រប់គ្រង។ លើសពីនេះពេលមានកិច្ចការប្រជុំនានានៅក្នុងក្រុមហ៊ុនអ្នកអាចបញ្ចេញយោបល់ឬផ្ដួចផ្ដើមគំនិតថ្មីៗដែលធ្វើឲ្យក្រុមហ៊ុនរីកចម្រើននិងរកចំណូលបានកាន់តែច្រើន។  សកម្មភាពអ្នកធ្វើបែបនេះនឹងបង្ហាញឲ្យថ្នាក់លើនិងថៅកែបានឃើញហើយអ្នកនឹងមានឱកាសអាចទទួលបានការងារថ្មីៗនិងឡើងតំណែងដោយសារតែលទ្ធផលការងាររបស់អ្នក។  ២. សួរយោបល់មនុស្សនៅកន្លែងធ្វើការ  នៅកន្លែងធ្វើការអ្នកច្បាស់ជាស្គាល់មនុស្សច្រើន មានមិត្តរួមការងារ មានថ្នាក់លើនិងមានថៅកែរបស់អ្នកជាដើម។ ត្រង់នេះអ្នកអាចសួរយោបល់ថៅកែរបស់អ្នកថាតើអ្នកគួរផ្ដោតធ្វើអ្វីដើម្បីឲ្យការងារអ្នកកាន់តែរីកចម្រើននិងមានឱកាសឡើងតំណែងចាប់ការងារថ្មីៗ។ ៣. រកអ្នកប្រឹក្សា  នៅកន្លែងធ្វើការ អ្នកប្រហែលជាមានមនុស្សពូកែដែលអ្នកចូលចិត្តហើយចង់រៀនសូត្រនិងទទួលបានបទពិសោធន៍ពីពួកគាត់។ ដូច្នេះអ្នកអាចសុំការប្រឹក្សាពីពួកគាត់ដើម្បីឲ្យអ្នកអាចរកផ្លូវក្នុងការអភិវឌ្ឍនអាជីពការងារខ្លួនឯងឲ្យកាន់តែរីកចម្រើន។ មនុស្សដែលអ្នកត្រូវជ្រើសរើសជាអ្នកប្រឹក្សាគួរតែជាមនុស្សដែលពូកែដឹកនាំ និងមានភាពជោគជ័យក្នុងអាជីពការងារហើយមានចំណូលខ្ពស់។ កាលណាអ្នកមានទំនាក់ទំនងល្អជាមួយពួកគាត់នោះអ្នកនឹងទទួលបានការប្រឹក្សាពីពួកគាត់ដើម្បីឲ្យអ្នកផ្លាស់ប្ដូរទៅរកមុខតំណែងដូចពួកគាត់ដែរ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T04:47:21.667Z", "category": "ហិរញ្ញវត្ថុ", "views": 597, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លោកជំទាវ ម៉ៅ ចំណាន បរិច្ចា.គទឹកប្រាក់ចំនួន ៩៩៩.៩៩៩ ដុល្លារអាមេរិក ដល់កាកបាទក្រហមកម្ពុជា	https://business-cambodia.com/articles/lok-chumteav-mao-chamnan-donated-money	លោកជំទាវ ម៉ៅ ចំណាន ភរិយាអ្នកឧកញ៉ា គិត ម៉េង បានបរិច្ចាគទឹកប្រាក់ចំនួន ៩៩៩.៩៩៩ ដុល្លារអាមេរិកជូនកាកបាទក្រហមកម្ពុជា ដើម្បីជួយទ្រទ្រង់ចំពោះបុព្វេហេតុកិច្ចការជំនួយមនុស្សធម៌។ ភ្នំពេញថ្ងៃទី ២៤ ខែ មេសា ឆ្នាំ ២០២៤៖  ក្នុងឱកាសដ៏វិសេសវិសាលនៃការប្រារព្ធខួបលើកទី ១៦១ ទិវាពិភពលោកកាកបាទក្រហម និងអឌ្ឍច័ន្ទក្រហម នៅថ្ងៃទី៨ ឧសភា ឆ្នាំ២០២៤ ខាងមុខនេះ លោកជំទាវ ម៉ៅ ចំណាន ព្រមទាំងក្រុមគ្រួសារបានបរិច្ចាគនូវធនធានផ្ទាល់ខ្លួនជូនដល់កាកបាទក្រហមកម្ពុជា ក្នុងគោលបំណងចូលរួមជាមួយកាកបាទក្រហមកម្ពុជាដើម្បីបន្តនូវកិច្ចខិតខំប្រឹងប្រែងផ្តល់ជំនួយមនុស្សធម៌ដែលចាំបាច់ទៅដល់សហគមន៍នានា។ លោកជំទាវ ម៉ៅ ចំណាន អគ្គនាយិកាប្រតិបត្តិការនៃក្រុមហ៊ុន រ៉ូយ៉ាល់គ្រុប និងធនាគារ វីង (ខេមបូឌា) ម.ក បានមានប្រសាសន៍ថា៖ “នាងខ្ញុំសូមថ្លែងអំណរគុណយ៉ាងជ្រាលជ្រៅចំពោះកាកបាទក្រហមកម្ពុជាសម្រាប់ការខិតខំប្រឹងប្រែងដែលមិនគិតពីការនឿយហត់ក្នុងការជួយទៅដល់សហគមន៍របស់យើង។ ការលះបង់ និងការខិតខំប្រឹងប្រែងរបស់កាកបាទក្រហមកម្ពុជា ពិតជាមានអត្ថន័យយ៉ាងជ្រាលជ្រៅចំពោះសហគមន៍របស់យើង ក្នុងការលើកកម្ពស់ជីវភាពរស់នៅ ក៏ដូចជាផ្តល់នូវក្តីសង្ឃឹមសម្រាប់ពលរដ្ឋដែលមានជីវភាពខ្វះខាត។” ដោយមានការចូលរួមអមដំណើរពីគណៈគ្រប់គ្រងជាន់ខ្ពស់នៃក្រុមហ៊ុនរ៉ូយ៉ាល់គ្រុប និងធនាគារ វីង លោកជំទាវ ម៉ៅ ចំណាន បានប្រគល់ដោយផ្ទាល់នូវជំនួយសប្បុរសធម៌នេះដល់ លោកជំទាវកិត្តិបណ្ឌិត អ៊ុក ម៉ាលី អគ្គហិរញ្ញិកកាកបាទក្រហមកម្ពុជា នៅទីស្នាក់ការកណ្តាលរបស់កាកបាទក្រហមកម្ពុជា ក្នុងរាជធានីភ្នំពេញ នៅវេលាព្រឹកថ្ងៃទី២៤ ខែមេសា ឆ្នាំ២០២៤។ អ្នកឧកញ៉ា គិត ម៉េង និងលោកជំទាវ ម៉ៅ ចំណាន បានបង្ហាញពីកាយវិការគាំទ្រឥតងាករេចំពោះគំនិតផ្តួចផ្តើមនានារបស់កាកបាទក្រហមកម្ពុជាក្នុងការជួយទៅដល់សហគមន៍។ កាយវិការគាំទ្រនេះ បានបង្ហាញឱ្យឃើញតាមរយៈការចូលរួមផ្តល់ភាគទានក្នុងឱកាសទិវាពិភពលោកកាកបាទក្រហម និងអឌ្ឍច័ន្ទក្រហមជារៀងរាល់ឆ្នាំ។ ចាប់តាំងពីឆ្នាំ ១៩៩៥ រហូតមកដល់បច្ចុប្បន្ន អ្នកឧកញ៉ា គិត ម៉េង ព្រមទាំងក្រុមគ្រួសារ បានបរិច្ចាគថវិកាសរុបប្រមាណ ៥ លានដុល្លារអាមេរិក អង្ករ២០០តោន និងរថយន្ត២គ្រឿង ដល់កាកបាទក្រហមកម្ពុជា។ វិភាគទានរបស់លោកជំទាវ ម៉ៅ ចំណាន ព្រមទាំងក្រុមគ្រួសារ នឹងជួយឱ្យកាកបាទក្រហមកម្ពុជាអាចបន្តបំពេញបេសកកម្មរបស់ខ្លួនក្នុងការផ្តល់ជំនួយមនុស្សធម៌សំខាន់ៗ ដើម្បីដោះស្រាយបញ្ហាប្រឈមនានា ពង្រឹងភាពធន់របស់សហគមន៍ និងសម្រាលទុក្ខលំបាករបស់ប្រជាជនដែលងាយរងគ្រោះបំផុតនៅក្នុងសង្គម។ លោកជំទាវ ម៉ៅ ចំណាន លើកទឹកចិត្តដល់សប្បុរសជននានាដែលមានបំណងចង់ជួយដល់សហគមន៍ដែលខ្វះខាត ចូលរួមបរិច្ចាគដល់កាកកបាទក្រហមកម្ពុជាដោយផ្ទាល់។ លោកជំទាវមានប្រសាសន៍ថា៖ “បើយើងរួមគ្នា យើងអាចជួយដល់ពិភពលោកបានយ៉ាងច្រើន"។ កាកបាទក្រហមកម្ពុជានៅតែចូលរួមយ៉ាងសកម្មក្នុងកិច្ចការមនុស្សធម៌ ដោយអនុវត្តកម្មវិធីនានាដើម្បីបង្កើនភាពធន់របស់សហគមន៍ និងកាត់បន្ថយការលំបាក់របស់ប្រជាពលរដ្ឋដែលងាយរងគ្រោះបំផុត ដែលរួមមានដូចជា៖មនុស្សចាស់ជរា ជនពិការ អ្នកគ្មានផ្ទះសម្បែង ស្ត្រីមេម៉ាយ កុមារកំព្រា និងគ្រួសារដែលកំពុងស្ថិតក្នុងស្ថានការណ៍ដ៏លំបាកផ្សេងៗ។ ដោយត្រូវបានបង្កើតឡើងនៅថ្ងៃទី១៨ ខែកុម្ភៈ ឆ្នាំ១៩៥៥ កាកបាទក្រហមកម្ពុជា ត្រូវបានទទួលស្គាល់ដោយគណៈកម្មាធិការអន្តរជាតិកាកបាទក្រហម (ICRC) នៅថ្ងៃទី ៧ ខែតុលាឆ្នាំ ១៩៦០ ហើយត្រូវបានបញ្ចូលជាសមាជិកសហព័ន្ធអន្តរជាតិនៃសមាគមជាតិកាកបាទក្រហម និងអឌ្ឍច័ន្ទក្រហម៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T04:30:59.848Z", "category": "PR", "views": 163, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សេដ្ឋិនីមានទ្រព្យ១ពាន់លា.ន$ ធ្វើរឿងធំៗ៣នេះ ជួយឲ្យខ្លួនជោគជ័យលើវិស័យគ្រឿងសម្អាង	https://business-cambodia.com/articles/kim-kardashian-and-kkw-beauty	លោកស្រី Kim Kardashian គឺជាតារាម៉ូដែល ពាណិជ្ជករ ផលិតករ និងតារាសម្តែង និងត្រូវបានទស្សនាវដ្តី Forbes ប៉ាន់ស្មានថាមានទ្រព្យសម្បត្តិប្រមាណ ១.៧ ពាន់លានដុល្លារ ដោយសារអាជីវកម្មគ្រឿងសម្អាងពីររបស់លោកស្រីគឺ KKW Beauty និង Skims រួមទាំងសាច់ប្រាក់ដែលទទួលបានពីការឡើងបុស្តិ៍ទូរទស្សន៍ ព្រមជាមួយការវិនិយោគតូចៗផ្សេងទៀត។ Kim Kardashian បានបង្កើត KKW Beauty នាឆ្នាំ២០១៧ បន្ទាប់ពីភាពជោគជ័យរបស់ប្អូនស្រី គឺអ្នកស្រី Kylie Jenner ។ លោកស្រីបានប្រើក្បួនលក់របស់ Kylie Jenner ដោយប្រើ លើទីផ្សារប្រព័ន្ធផ្សព្វផ្សាយបណ្តាញសង្គមដើម្បីទាក់ទាញអតិថិជន។ ការដាក់លក់លើកដំបូង លោកស្រីអាចលក់ផលិតផលគ្រឿងសម្អាងអស់ចំនួន៣០ ម៉ឺនឈុតក្នុងរយៈពេលពីរម៉ោងប៉ុណ្ណោះ។ នៅឆ្នាំ២០១៨ អាជីវកម្មនេះបានពង្រីកខ្លួនកាន់តែធំ និងរកចំណូលបានប្រហែល ១០០លានដុល្លារ។ លោកស្រីបាននិយាយថា៖ «វាជាលើកទីមួយហើយដែលខ្ញុំបានបោះជំហានពីការផ្តល់អាជ្ញាប័ណ្ណ និងបានក្លាយជាម្ចាស់កម្មសិទ្ធិ»។ Kardashian បានកាន់កាប់កម្មសិទ្ធិនោះកាលពីពីរឆ្នាំមុននៅពេលដែលលោកស្រីលក់ហ៊ុន ២០% នៃ KKW Beauty ទៅឱ្យក្រុមហ៊ុនផលិតគ្រឿងសំអាង Coty ក្នុងតម្លៃ ២០០លានដុល្លារជាកិច្ចព្រមព្រៀងមួយដែលមានតម្លៃដល់ក្រុមហ៊ុនចំនួន ១ពាន់លានដុល្លារ។ ខណៈដែលទស្សនាវដ្តី Forbes បានប៉ាន់ប្រមាណថាតួលេខនេះមានសភាពហើមបន្តិចគឺ Coty ដែលបានទិញ ៥២% នៃ Kylie Cosmetics នៅក្នុងឆ្នាំ២០២០ ត្រូវបានគេដឹងថាចំណាយលើសភាគហ៊ុនដែលនៅសល់របស់អ្នកស្រី ៧២% នៅតែមានតម្លៃប្រហែល ៥០០លានដុល្លារអាមេរិក។ បន្ទាប់មកក្រុមហ៊ុនទីពីររបស់លោកស្រី Kim Kardashian គឺក្រុមហ៊ុន Skims បានបើកដំណើរការនៅឆ្នាំ២០១៩។ លោកស្រីបានរៃអង្គាសប្រាក់ពីអ្នកច្នៃម៉ូដដូចជា Net-a-Porter’s Natalie Massane និង Theory’s Andrew Rosen ហើយរកប្រាក់បាននៅលើបណ្តាញសង្គមដ៏ធំធេងរបស់លោកស្រីដើម្បីទាក់ទាញយីហោនេះ។  Kim Kardashian  កាន់កាប់ភាគហ៊ុនភាគច្រើននៅក្នុងក្រុមហ៊ុន Skims ដែលគ្រប់គ្រងយ៉ាងជិតស្និទ្ធដែលមិនបានបង្ហាញប្រាក់ចំណូលរបស់ខ្លួនឡើយ។ ប្រភពស្និតនឹង Skims បានប្រាប់ Forbes អំពីប្រតិបត្តិការមួយដែលផ្តល់តម្លៃដល់ក្រុមហ៊ុនផលិតសម្លៀកបំពាក់នេះចំនួន ៥០០ លានដុល្លារ។ ជាលទ្ធផល Forbes បានប៉ាន់ស្មានថាភាគហ៊ុនរបស់ Skims មានតម្លៃជាង ២២៥ លានដុល្លារដែលអាចជួយលើកទ្រព្យសម្បត្តិរបស់លោកស្រី Kim Kardashian ឡើងដល់ទៅ ១.៧ ពាន់លានដុល្លារ។ ក្នុងនោះ ទ្រព្យសម្បត្តិដែលនៅសល់របស់ Kim Kardashian ស្ថិតនៅក្នុងសាច់ប្រាក់ និងការវិនិយោគ រួមទាំងអចលនទ្រព្យ។ ជារៀងរាល់ឆ្នាំចាប់តាំងពីឆ្នាំ ២០១២ មកលោកស្រីរកប្រាក់ចំណូលបានយ៉ាងតិច ១០ លានដុល្លារតាមរយៈការសិក្សាររបស់ Forbes។ លោកស្រីក៏មានទ្រព្យ ៣ នៅ Calabasas ភាគពាយព្យនៃរដ្ឋ Los Angeles និងផលប័ត្រនៃការវិនិយោគឈីបខៀវ រួមទាំងភាគហ៊ុនរបស់ Disney, Amazon, Netflix និង Adidas ផងដែរ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម   https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T04:17:09.906Z", "category": "ភាពជាអ្នកដឹកនាំ", "views": 916, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ខ្លាចច្រើន សុញច្រើន? អ្នកជំនាញ ប្រាប់ឲ្យប្រើស្នៀតសំងាត់៣នេះ ឈប់ចាញ់ច្រាបគេទៀត	https://business-cambodia.com/articles/3-tips-for-stop-being-scared	នៅពេលសម្រេចចិត្តធ្វើអ្វីមួយ តើអ្នកធ្លាប់មានអារម្មណ៍ភ័យខ្លាចដែរឬទេ? ការភ័យខ្លាចជារនាំងបាំងមួយយ៉ាងធំដែលធ្វើឲ្យមនុស្សជាច្រើនមិនអាចទៅដល់ ឬសម្រេចនូវអ្វីដែលខ្លួនចង់បាន។ ខាងក្រោមនេះ គឺជាស្នៀតសំងាត់ធំៗទាំង៣ ដែលអ្នកជំនាញប្រាប់ឲ្យធ្វើភ្លាម ដើម្បីសម្លាប់ភាពភ័យខ្លាច៖ ១/. សាកល្បងសម្រេចចិត្ត២ជ្រុង ធ្វើការសម្រេចចិត្តតាមរយៈ Decision-Making Quadrant អ្នកត្រូវចោទសួរ និងឆ្លើយសំណួរ ធំៗ២មកកាន់ខ្លួនឯង ទី១ តើនឹងមានអ្វីកើតឡើងប្រសិនបើ X កើតឡើង? តើនឹងមានអ្វីកើតឡើងប្រសិនបើ X មិនកើតឡើង? ការធ្វើដូចនេះ នឹងជួយឲ្យអ្នកមានភាពក្លាហានក្នុងការសម្រេចចិត្ត មិនសុញ មិនខ្លាចច្រើនទៀត ព្រោះអ្នកបានមើលឃើញពីលទ្ធផលដែលនឹងហុចឲ្យនាពេលខាងមុខ។ នេះបើយោងតាម អ្នកស្រី Michelle Dumas ស្ថាបនិក Distinctive Career Services, LLC។ ២/. ឈប់ ហើយដកដង្ហើមឲ្យវែងៗ កុំស្លន់ស្លោ ស្ងប់ចិត្តបន្តិច ហើយចាប់ផ្តើមប្រមូលព័ត៌មានឲ្យគ្រប់ជ្រុងជ្រោយ និងស្វែងរកព័ត៌មានពីអ្នកដែលមានចំណេះដឹង។ ពេលដែលអ្នកមានព័ត៌មានក្នុងដៃ និងពុំមានចិត្តច្របូកច្របល់ វាជាកម្លាំងចលករបំបាត់ភាពភ័យខ្លាច ហើយអាចជំរុញខួរក្បាលឲ្យធ្វើការសម្រេចចិត្តប្រកបដោយភាពឆ្លាតវៃបំផុត។ នេះបើយោងតាមលោកស្រី Rebecca Bosl អ្នកជំនាញ និងគ្រូបណ្តុះបណ្តាលផ្នែកអាជីព។ ៣/. ធ្វើអ្វីមួយដែលអ្នកភ័យខ្លាចជារៀងរាល់ថ្ងៃ ការរស់នៅក្នុងតំបន់សុវត្តិភាព គឺមិនមែនជាវិធីដ៏ល្អបំផុតនៅក្នុងការរស់នៅនោះទេ។ នៅពេលអ្នកមិនហ៊ានធ្វើអ្វីដែលខ្លួនភ័យខ្លាច អ្នកនឹងបង្កើននូវភាពភ័យខ្លាចដែលមានតាំងពីក្មេងនោះឲ្យវាកាន់តែធំទៅៗ ហើយវានឹងអាចគ្រប់គ្រងនៅក្នុងជីវិតរបស់អ្នកបាន។ ដូច្នេះត្រូវជ្រើសរើសធ្វើវាជាប្រចាំនូវអ្វីដែលអ្នកភ័យខ្លាច ហើយធ្វើវារហូតឲ្យក្លាយទៅជាតំបន់សុវត្តិភាពថ្មីរបស់អ្នក។ នៅពេលអ្នកចាប់ផ្តើមបង្កើតទម្លាប់ធ្វើអ្វីដែលអ្នកភ័យខ្លាចជារៀងរាល់ថ្ងៃ ភាពក្លាហានរបស់អ្នកនឹងកើនឡើងជាបន្តបន្ទាប់ បន្តិចម្តងៗ។ ក្នុងរយៈពេលណាមួយរបស់បាំងនៃភាពភ័យខ្លាចដែលរារាំងអ្នកឲ្យដើរត្រឡប់ថយក្រោយនឹងបាត់ទាំងស្រុង ហើយសក្តានុពលក្នុងខ្លួនរបស់អ្នកនឹងផុលឡើងយ៉ាងអស្ចារ្យ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម   https://t.me/hangchhengH24	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T03:52:23.357Z", "category": "ភាពជាអ្នកដឹកនាំ", "views": 2334, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មាតាដៃ១០០! សល់ពេលពីការមើលកូន អ្នកស្រី Priscilla Toh ឆ្លៀតធ្វើនំលក់ រហូតមានលុយបើកហាងតម្លៃរាប់ម៉ឺ.នដុល្លារ	https://business-cambodia.com/articles/priscilla-toh	វាពិតជាគួរឱ្យកោតសរសើរណាស់សម្រាប់ស្រ្តី មិនថារវល់មានកិច្ចការច្រើនយ៉ាងណាក៏ដោយនៅតែអាចឆ្លៀតធ្វើការកិច្ចការប្រកបរបររកស៊ីបាន សាកសមនឹងរហ័្សសនាមដែលគេតែងហៅថាមាតាដៃ១០០។ ជាក់ស្តែងដូច អ្នកស្រី Priscilla Toh ជាដើម ថ្វីបើរវល់កិច្ចការងារផ្ទះ និងត្រូវមើលកូនដល់ទៅពីរនាក់នៅក្នុងបន្ទុកក៏ដោយនៅតែអាចឆ្លៀតធ្វើនំលក់រហូតអាចបង្កើតជាហាងនំតម្លៃរាប់ម៉ឺនដុល្លារបាន។ យោងតាមការចេញផ្សាយរបស់សារព័ត៌មាន CNA បានឱ្យដឹងថា អ្នកស្រី Priscilla Toh គឺជាអតីតគ្រូបង្រៀននៅសាលាបឋមសិក្សាមួយនៅក្នុងប្រទេសសឹង្ហបុរី ប៉ុន្តែក្នុងវ័យ ៣៥ឆ្នាំអ្នកស្រីក៏ត្រូវសម្រេចផ្អាកការងារមួយរយៈព្រោះត្រូវយកពេលមកមើលថែកូននៅផ្ទះ។ នៅអំឡុងពេលមើលកូននៅផ្ទះអ្នកស្រីបានឆ្លៀតពេលដុតនំចេកឱ្យកូនៗរបស់គាត់ជាញឹកញាប់ រហូតមានកូនចិត្តចង់ធ្វើនំនោះសម្រាប់លក់។ ប្រភពដដែលបានបន្តថា ក្រោយមក Toh បានសម្រេចបើកលក់នំចេកដុតនេះនៅលើបណ្តាញសង្គម ក្រោយផុសលក់មិនបានប៉ុន្មានការបញ្ជារទិញក៏ស្ទុះឡើងសឹងតែធ្វើមិនទាន់ រហូតចុងក្រោយស្រ្តីមេផ្ទះរូបនេះក៏សម្រេចចិត្តបើកហាងដុតនំមួយឈ្មោះថា Banelé នៅ Chancery ក្នុងឆ្នាំ ២០២១ ដោយប្រើទុនអស់ជាង ១០ម៉ឺនដុល្លារក្នុងការបើកអាជីវកម្មនេះ។ ក្នុងកិច្ចសម្ភាសន៍អ្នកស្រី Priscilla Toh បាននិយាយថា គាត់មិនធ្លាប់មានបទពិសោធន៍ក្នុងការធ្វើនំលក់ ឬធ្វើអាជីវកម្មអ្វីពីមុនមកនោះទេ ប៉ុន្តែដោយសារតែចំណង់ចំណូលចិត្តរបស់កូនធ្វើឱ្យគាត់ចេះច្នៃវាទៅមុខរបរមួយសម្រាប់រកប្រាក់ចំណូលបន្ថែមក្រៅពីការធ្វើកិច្ចការផ្ទះ។ គាត់បានបន្ថែមថា បច្ចុប្បន្នហាងនំរបស់គាត់កំពុងមានដំណើរការល្អ ហើយជារៀងរាល់ថ្ងៃមានភ្ញៀវចេញចូលពេញៗ ដោយរីករាយជានំចេកដុតតម្លៃចាប់ពី ៣.៩០ដុល្លារ ដល់ ៥០ដុល្លារ តាមទំហំនិងប្រភេទនៃនំ។ គួរបញ្ជាក់ផងដែរថា តាមរយៈអត្ថបទនេះចង់បញ្ជាក់ឱ្យបងប្អូនបានឃើញថា បើទោះបីជាយើងនៅផ្ទះមើលកូនក៏ដោយតែយើងនៅតែអាចឆ្លៀតពេលរកស៊ីបង្កើតប្រាក់ចំណូលបានមិនថាតិចមិនថាច្រើន គឺស្រ្តីសុទ្ធតែអាចធ្វើបានទាំងអស់ ហេតុមិនគួរមានគំនិតថាមានកូនរវល់ធ្វើអ្វីមិនកើតទាល់តែសោះនោះ ព្រោះនារីសម័យថ្មីនេះ ភាគច្រើនពួកគាត់រឹតមាំ និងមានសមត្ថភាពមិនធម្មតានោះទេទាំងការងារក្នុងនិងក្រៅសុទ្ធតែអាចធ្វើបានទាំងអស់៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T03:43:24.923Z", "category": "ចាប់ផ្តើមអាជីវកម្ម", "views": 598, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ខ្សោយការប្រើពាក្យអង់គ្លេសថ្មីៗ! មកស្គាល់ App៣នេះ អាចរៀនពាក្យថ្មីរាល់ថ្ងៃ ហាត់និយាយភាសាបាន	https://business-cambodia.com/articles/learning-english-words-daily-for-boost-knowledge-	ដើម្បីរៀនចំណេះដឹងភាសា មិនត្រឹមតែយើងអាចរៀនបានតែក្នុងសាលានោះទេ នាពេលបច្ចប្បន្ននេះយើងអាចរៀនបាននៅលើអនឡាញ តាមរយៈការទស្សនាវីដេអូ កម្មវិធីទូរស័ព្ទដៃ វេបសាយឬខ្សែភាពយន្ត និងរៀនសូត្រពីអ្វីៗដែលនៅជុំវិញខ្លួនយើងបានផងដែរ។  យ៉ាងណាមិញសម្រាប់អ្នកដែលចេះភាសាអង់គ្លេស ពង្រឹងសមត្ថភាពក្នុងការនិយាយ តែខ្សោយក្នុងការស្គាល់និងចេះនូវពាក្យថ្មីៗសម្រាប់ប្រើក្នុងការសន្ទនា ឬការសរសេរ បងប្អូនគួរApp ៣នេះទុក អាចជួយសម្រួលឱ្យយើងរៀនពាក្យរាល់ថ្ងៃ ដោយប្រើគ្រាន់តែដោនឡូតទុកក្នុងទូរស័ព្ទដៃ។   ១. WordUp \| AI Vocabulary Builder អេប១នេះមានអត្ថប្រយោជន៍សម្រាប់អ្នកចង់រៀនភាសាអង់គ្លេស ព្រោះវាមុខងារច្រើនដូចជាការស្តាប់ រៀនពីសៀវភៅ E-book និងមានពាក្យថ្មីៗរាល់ថ្ងៃសម្រាប់យើងចូលទៅមើលនិងអនុវត្ត។ ចំពោះអេបនេះដែរអាចប្រើបានដោយឥតគិតថ្លៃទាំងលើទូរស័ព្ទដៃ Android និង IOS ។ ២. Vocabulary builder – English សម្រាប់អេបមួយនេះវិញមានពាក្យសម្រាប់ឱ្យបងប្អូនរៀនជាប្រចាំថ្ងៃ មានការពន្យល់លើពាក្យនីមួយៗ សាកសមបំផុតសម្រាប់អ្នករៀនដំបូង អ្នកចេះខ្លះៗហើយ។ ចំពោះកម្មវិធីនេះដែរអាចប្រើបានដោយឥតគិតថ្លៃ ប៉ុន្តែអាចប្រើបានតែនៅលើទូរស័ព្ទដៃប្រភេទ Android តែប៉ុណ្ណោះ។ ៣. Duolingo កម្មវិធីសិក្សាពាក្យក្នុងភាសាអង់គ្លេស១នេះ ត្រូវបានគេប្រើប្រាស់យ៉ាងច្រើននៅជុំវិញពិភពលោក តាំងពីឆ្នាំ២០១១ ដែលមានជាច្រើនភាសារួមបញ្ចូលគ្នា ជាពិសេសភាសាអង់គ្លេស និងការពង្រឹងពាក្យថ្មីៗ សម្រាប់មនុស្សវ័យជំទង់ និងមានមុខងារសម្រាប់បង្រៀនកុមារបានថែមទៀតផង។ ចំពោះអេបនេះដែរអាចប្រើបានដោយឥតគិតថ្លៃទាំងលើទូរស័ព្ទដៃ Android និង IOS ។ ជារួមការរៀនពាក្យថ្មីៗ មួយឬពីរពាក្យ ជាប្រចាំថ្ងៃអាចធ្វើឱ្យយើងមានពាក្យថ្មីក្នុងការនិយាយសន្ទានា អាចអានបានស៊ីជម្រៅ អាចយល់ច្បាស់ពីការស្តាប់ភាសាបរទេស ព្រមទាំងអាចសរសេរបានល្អថែមទៀតផង។ ដូច្នេះជាឧទាហរណ៍សម្រាប់បងប្អូនចង់ចេះពាក្យច្រើនក្នុងភាសាអង់គ្លេស សម្រាប់ប្រើក្នុងជំនួញ បងប្អូនគួររៀនពាក្យថ្មីៗក្នុងវិស័យជំនួញឱ្យបាន៣-៥ពាក្យក្នុងមួយថ្ងៃតាមពេលវេលាដែលបងប្អូនមាន និងកត់ត្រាពាក្យថ្មីៗដែលបានរៀនចេះចាំដាក់ចូលក្នុងសៀវភៅមួយដោយឡែក យូរៗជាទម្លាប់នោះបងប្អូននឹងឃើញថាខ្លួនឯងអាចចេះពាក្យថ្មីប្លែក៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T02:47:31.608Z", "category": "ភាពជាអ្នកដឹកនាំ", "views": 5544, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កម្មវិធីសិក្សាសញ្ញាបត្រជំនាញអ្នកបច្ចេកទេសគណនេយ្យ CAT	https://business-cambodia.com/articles/cam-ed-cat	តើកម្មវិធីសិក្សាសញ្ញាបត្រជំនាញអ្នកបច្ចេកទេសគណនេយ្យ CAT (Certified Accounting Technician)គឺជាអ្វី? ហើយដើរតួនាទីសំខាន់យ៉ាងណាខ្លះក្នុងការអភិវឌ្ឍន៍ជំនាញគណនេយ្យ របស់ប្អូនៗ? ហើយក្រោយពីប្អូនៗបញ្ចប់ការសិក្សាកម្មវិធីនេះ នឹងទទួលបានឱកាសការងារអ្វីខ្លះ?កម្មវិធីសិក្សាសញ្ញាបត្រជំនាញអ្នកបច្ចេកទេសគណនេយ្យ CAT (Certified Accounting Technician) គឺជាកម្មវិធីសិក្សាបណ្តុះបណ្តាលមូលដ្ឋានគ្រឹះផ្នែកគណនេយ្យ ដែលមានស្តង់ដាជាលក្ខណៈអន្តរជាតិ និងជាវិថីក្លាយជាអ្នកជំនាញវិជ្ជាជីវៈគណនេយ្យ ហិរញ្ញវត្ថុ និងសវនកម្ម (professional accountants, finance, and auditor)។ កម្មវិធី CAT ជាកម្មវិធីសិក្សាអន្តរជាតិមួយដែលចេញពីសមាគមគណនេយ្យករ ជំនាញ (ACCA) និងមានទីស្នាក់ការនៅចក្រភពអង់គ្លេស ហើយវិញ្ញាបត្រ CAT នេះទៀតសោតមាន ការទទួលស្គាល់ពី១៨៣ប្រទេសជុំវិញពិភពលោក។ ការសិក្សាទៅលើកម្មវិធីសិក្សាជាអន្តរជាតិនឹងជួយដល់និសិ្សតប្រកបដោយចំណេះដឹងទូលំទូលាយ ទៅលើជំនាញគណនេយ្យ ហើយនិស្សិតដែលសិក្សានៅវិទ្យាស្ថានខេមអេដ នឹងត្រូវបានសិក្សា ជាមួយសាស្រ្តាចារ្យ ដែលមានបទពិសោធន៍ក្នុងការបង្រៀនរយៈពេលយូរ និងមកពី បណ្តាប្រទេសផ្សេងៗរួមមាន សហរដ្ឋអាមេរិក ចក្រភពអង់គ្លេស បារាំង ហ្វីលីពីន ក្នុងនោះនិស្សិត មិនត្រឹមតែរៀនជាទ្រឹស្តីប៉ុណ្ណោះទេ ប៉ុន្តែនិស្សិតនឹងត្រូវបានអនុវត្តទៅលើករណីពិត ទៅលើការងារជាក់ស្តែង ដើម្បីឲ្យមានបទពិសោធន៍ក្នុងការងារជាក់ស្តែងមុនពេលបម្រើការនៅក្នុង ក្រុមហ៊ុនណាមួយ។ យោងតាមស្ថិតិរបស់វិទ្យាស្ថានខេមអេដនិស្សិតដែលបញ្ចប់ការសិក្សាកម្មវិធីអន្តរជាតិCATក្នុងឆ្នាំ២០២៣ពិតជាទទួលបានឱកាសការងារខ្ពស់។ ក្នុងនោះយើងឃើញមាននិស្សិតចំនួន៤២% កំពុងបម្រើការក្នុងក្រុមហ៊ុនសវនកម្មអន្តរជាតិធំៗទាំង៤ ១៩%ក្នុងក្រុមហ៊ុន ឬស្ថាប័នក្នុងស្រុក ១០%ក្នុងក្រុមហ៊ុន ឬស្ថាប័នអន្តរជាតិ ១០%ស្ថាប័នរដ្ឋាភិបាល ៦%ជាម្ចាស់អាជីវកម្ម និង ៤%កំពុងបម្រើការងារនៅវិស័យធនាគារ ឬមីក្រូហិរញ្ញវត្ថុ។ គួរបញ្ចាក់ផងដែលថាជំនាញគណនេយ្យនេះ ត្រូវបានរៀបចំការប្រឡង និងការកែ ទៅលើវិញ្ញាសាប្រឡងដោយសមាគមគណនេយ្យករជំនាញហៅកាត់ថា ACCA មានទីតាំងនៅ ចក្រភពអង់គ្លេស។ កម្មវិធីសិក្សា CAT នៅវិទ្យាស្ថានខេមអេដ និស្សិតអាចសិក្សាជារៀងរាល់ចុងសប្ដាហ៍ថ្ងៃសោរ៍ ឬ អាទិត្យ ដែលអំណោយផលសម្រាប់មន្ត្រីរាជការ បុគ្គលិកគ្រប់ស្ថាប័ន ឬសិស្សនិសិ្សតសម្រាប់ សិក្សាបន្ថែម។ លោកអ្នកអាចដាក់ពាក្យសិក្សាបានតាមរយៈគេហទំព័រ www.cam-ed.edu.kh។ សម្រាប់ព័ត៌មានលម្អិត សិស្សនិស្សិតអាចមកសាកសួរផ្ទាល់នៅទីតាំងផ្ទាល់បាននាអគារលេខ ៦៤ ផ្លូវ ១០៨ សង្កាត់វត្តភ្នំ ខណ្ឌដូនពេញ (កែងស្ពាននាគវត្តភ្នំ) ឬតាមរយៈអ៊ីម៉ែល admissions@cam-ed.com  និងទូរស័ព្ទលេខ ០12 618 988 / ០70 673 673 / ០10 986 523 ។	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T02:31:36.685Z", "category": "PR", "views": 195, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ធនាគារ វីង និង City Express Money Transfer គាំទ្រ 'សង្រ្កាន្តខ្មែរនៅជប៉ុន'	https://business-cambodia.com/articles/wing-bank-and-city-express-money-transfer-	ធនាគារ វីង (ខេមបូឌា) ម.ក សហការជាមួយក្រុមហ៊ុន City Express Money Transfer គាំទ្រដល់ស្ថានទូតកម្ពុជាប្រចាំប្រទេសជប៉ុន និងក្រសួងការងារ និងបណ្តុះបណ្តាលវិជ្ជាជីវៈ ក្នុងការបង្ហាញវប្បធម៌ដ៏សម្បូរបែបរបស់កម្ពុជា ក្នុងព្រឹត្តិការណ៍ “សង្ក្រាន្តខ្មែរនៅប្រទេសជប៉ុន”។ កម្មវិធីដ៏អឹកធឹកនេះ ត្រូវបានប្រារព្ធឡើងកាលពីថ្ងៃទី៧ ខែមេសា នៅទីក្រុងអូសាកា ដោយបានទាក់ទាញអ្នកចូលរួមដែលមានទាំងពលករ និងនិស្សិតកម្ពុជាប្រមាណជា ១0.000 នាក់។ ក្នុងចំណោមភ្ញៀវកិត្តិយសសំខាន់ដែលបានអញ្ជើញចូលរួមក៏មានវត្តមានរបស់ឯកឧត្តម ហេង សួរ  រដ្ឋមន្ត្រីក្រសួងការងារ និងបណ្តុះបណ្តាលវិជ្ជាជីវៈនៃកម្ពុជា ឯកឧត្តម Ichisaka Hiroshi តំណាងឯកឧត្តមអភិបាលខេត្តអូសាកានៃប្រទេសជប៉ុន និងឯកឧត្តម Nakano Hiromasa សមាជិករដ្ឋសភានៃប្រទេសជប៉ុន។ ព្រឹត្តិការណ៍នេះក៏មានការសម្តែងរបាំប្រពៃណីដូចជា៖ របាំជូនពរ របាំត្រុដិ ព្រមទាំងការប្រគុំតន្ត្រីដែលសម្តែងដោយសិល្បករខ្មែរ និងជប៉ុនដ៏ប៉ិនប្រសប់ ដែលញ៉ាំងបរិយាកាសទាំងមូលឲ្យពោរពេញដោយភាពរីករាយ និងការចែករំលែកវប្បធម៌គ្នាទៅវិញទៅមក។ លោក ឈុន វឌ្ឍនៈភក្តី អគ្គនាយករងធនាគារ វីង បានលើកឡើងអំពីសារៈសំខាន់នៃពិធីបុណ្យចូលឆ្នាំសម្រាប់ប្រជាជនកម្ពុជាដែលរស់នៅក្រៅប្រទេសដោយមានប្រសាសន៍ថា៖ “វាជាឱកាសសម្រាប់ពួកគេក្នុងការផ្សារភ្ជាប់ជាមួយនឹងមរតកវប្បធម៌ ព្រមទាំងចែករំលែកវាជាមួយមនុស្សមកពីមជ្ឈដ្ឋានផ្សេងៗគ្នា។” ធនាគារ វីង រួមជាមួយក្រុមហ៊ុន City Express Money Transfer ក៏បង្ហាញពីសេវាកម្មហិរញ្ញវត្ថុឌីជីថលដ៏ពេញនិយមនៅក្នុងកម្មវិធីនេះដែរ។ សេវាកម្មទាំងនេះអាចឱ្យប្រជាជនកម្ពុជាដែលកំពុងរស់នៅ និងធ្វើការនៅប្រទេសជប៉ុនផ្ញើប្រាក់មកប្រទេសកម្ពុជាបានភ្លាមៗ និងប្រកបដោយសុវត្ថិភាព ដោយធានាថាប្រាក់ចំណូលដែលរកបានដោយលំបាកអាចត្រូវបានផ្ញើទៅដល់មនុស្សជាទីស្រលាញ់របស់ពួកគេដោយគ្មានបញ្ហានោះអ្វីឡើយ។ លោក ឈុន វឌ្ឍនៈភក្តី បានមានប្រសាសន៍បន្ថែមថា៖ “ប្រជាជនកម្ពុជាជាច្រើន បានប្រកបការងារដោយមិនគិតពីការនឿយហត់នៅក្រៅប្រទេស ដើម្បីផ្គត់ផ្គង់គ្រួសារនៅស្រុកកំណើតវិញ។ អាស្រ័យហេតុនេះហើយ ការធានាឱ្យបានថាប្រាក់របស់ពួកគាត់ត្រូវផ្ញើដោយសុវត្ថិភាព និងទាន់ពេលវេលា គឺជាកិច្ចការមួយដែលសំខាន់ណាស់។ តាមរយៈភាពជាដៃគូរបស់យើងជាមួយ City Express Money Transfer យើងអាចផ្តល់ជូននូវសេវាផ្ទេរប្រាក់មកក្នុងស្រុកវិញដែលអាចទុកចិត្តបាន។” មានប្រជាជនកម្ពុជាចំនួនជិត ៣0.000 នាក់ ដែលកំពុងធ្វើការនៅប្រទេសជប៉ុនបើគិតត្រឹមខែធ្នូ ឆ្នាំ ២០២៣ ហើយសេវាផ្ទេរប្រាក់ដែលអាចជឿទុកចិត្តបានដើរតួនាទីយ៉ាងសំខាន់ក្នុងការជួយពួកគេឲ្យផ្គត់ផ្គង់គ្រួសារដែលនៅឆ្ងាយពីគ្នា។ ធនាគារ វីង មានមោទនភាពក្នុងការចូលរួមផ្តល់សិទ្ធិអំណាចដល់សហគមន៍នេះ តាមរយៈផ្តល់ជូននូវជម្រើសសេវាផ្ទេរប្រាក់ប្រកបដោយសុវត្ថិភាព និងងាយស្រួល ដែលមិនត្រឹមតែផ្តល់អត្ថប្រយោជន៍ដល់គ្រួសារប៉ុណ្ណោះទេ ប៉ុន្តែថែមទាំងរួមចំណែកដល់ការអភិវឌ្ឍប្រទេសកម្ពុជាជារួមផងដែរ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T02:22:57.717Z", "category": "PR", "views": 69, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ចូលមើលសេរី! ការសម្តែងរវាងក្បា.ច់គុន ចិនសាវលីញនិងគុនល្បុក្កតោខ្មែរ នឹងធ្វើឡើងនៅថ្ងៃទី២៤នេះ	https://business-cambodia.com/articles/when-shaolin-meets-bokator-at-angkor-news-2024	ក្រសួងទេសចរណ៍កម្ពុជាបានធ្វើការសហការជាមួយរដ្ឋបាលប្រជាជនខេត្តហឺណាន និងរដ្ឋបាល ខេត្តសៀមរាបរៀបចំ "ព្រឹត្តិការណ៍ពិព័រណ៍វប្បធម៌ទេសចរណ៍ និងព្រឹត្តិការណ៍ When Shaolin Meets Bokator At Angkor” នៅបរិវេណខាងជើងប្រាសាទបាយ័ន នាថ្ងៃទី២៤ ខែមេសា ឆ្នាំ២០២៤នេះ ចាប់ពីវេលាម៉ោង ៧:៣០នាទីព្រឹក រួមជាមួយការសម្តែងរួមគ្នារវាងក្បាច់គុនចិនសៅលីញ និងក្បាច់គុនល្បុកតោខ្មែរ ដែលសាធារណៈជនទាំងអស់ អាចចូលរួមទស្សនាដោយសេរីនិងឥតគិតថ្លៃ។ ព្រឹត្តិការណ៍ពិព័រណ៍វប្បធម៌ទេសចរណ៍ និងកម្មវិធីសម្ដែងក្បាច់គុនសាវលីញនិងគុនល្បុក្កតោនៅអង្គរ ប្រារព្ធឡើងក្នុងគោលបំណងផ្សព្វផ្សាយគោលដៅទេសចរណ៍រួមគ្នានៃខេត្តហឺណាន និងខេត្តសៀមរាប ក៏ដូចជាចូលរួមអបអរសាទរដល់ការអនុវត្តយុទ្ធនាការ «ទស្សនាសៀមរាប ឆ្នាំ២០២៤» និង «ឆ្នាំនៃការផ្លាស់ប្តូរប្រជាជន និងប្រជាជន កម្ពុជា-ចិន ២០២៤»។ ចំពោះព្រឹត្តិការណ៍នេះនឹងមានការចូលរួមពីថ្នាក់ដឹកនាំកម្ពុជា-ចិន សមាគមទេសចរណ៍ អ្នកសារព័ត៌មាន និងស្ថាប័នពាក់ព័ន្ធសរុបជាង ៥០០នាក់។ អាស្រ័យហេតុនេះសូមភ្ញៀវជាតិ-អន្តរជាតិ ជាពិសេសសាធារណជនដែលនៅក្នុងខេត្តសៀមរាប មេត្តាជ្រាប ចូលរួមទស្សនាដោយសេរី និងផ្សព្វផ្សាយឱ្យបានទូលំទូលាយដើម្បីចូលរួមទាក់ទាញភ្ញៀវទេសចរនិងអបអរសាទរដល់ការអនុវត្តយុទ្ធនាការ “ទស្សនាសៀមរាប ឆ្នាំ២០២៤” និង “ឆ្នាំនៃការផ្លាស់ប្តូរប្រជាជន និងប្រជាជន កម្ពុជា-ចិន ២០២៤៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-24T01:57:52.460Z", "category": "ភាពជាអ្នកដឹកនាំ", "views": 1229, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តារាសម្តែងស្រី ក្នុងខ្សែភាពយន្តកូរ៉េដ៏ល្បី Exhuma បានក្លាយជាតារាល្បីតាមក្តីស្រមៃ ព្រោះរឿង១នេះ	https://business-cambodia.com/articles/kim-go-eun-korea-star-viral-movie-exhuma-2024	ខ្សែភាពយន្តរបស់ប្រទេសកូរ៉េខាងត្បូងដែលមានចំណងជើងថា Exhuma ដែលមានតារាសម្តែងស្រីដ៏ល្បីឈ្មោះ ស្រស់សោភា ដើរជាតួឯកគឺអ្នកនាង Kim Go-eun ហាក់មានភាពល្បីល្បាញខ្លាំងនាមួយរយៈចុងក្រោយ និងធ្វើឱ្យខ្សែភាពយន្តនេះអាចទាញចំណូលបានប្រមាណ ៩៣.១លានដុល្លារ នៅជុំវិញពិភពលោក ព្រមទាំងក្លាយជាភាពយន្តកូរ៉េខាងត្បូងដែលរកចំណូលបានខ្ពស់បំផុតក្នុងឆ្នាំ ២០២៤ ។ ក្រឡកមកដឹងអំពីប្រវត្តិនិងអាជីពការងាររបស់តារាស្រី Kim Go-eun វិញដែលនាងបានកើតក្នុងថ្ងៃទី ០២ ខែកក្កដា ឆ្នាំ១៩៩១ សញ្ជាតិជាតិកូរ៉េខាងត្បូង ខណៈពេលអាយុ៣ឆ្នាំនាងបានផ្លាស់ប្តូរទៅរស់នៅ ទីក្រុងប៉េកាំង ប្រទេសចិនជាមួយក្រុមគ្រួសារអស់១០ឆ្នាំ ដែលជាហេតុធ្វើឱ្យតារាស្រីវ័យ៣២ឆ្នាំរូបនេះ ចេះនិយាយភាសាចិនកុកងឺ យ៉ាងស្ទាត់ជំនាញ។ ការរស់នៅប្រទេសចិនរហូតដល់វ័យជំទង់ ដោយជក់ចិត្តជាមួយខ្សែភាពយន្តចិនរបស់អ្នកដឹកនាំរឿងចាស់វស្សាគឺលោក Chen Kaige បានធ្វើឱ្យយុវតីរូបនេះដឹងថាខ្លួននាងមានក្តីស្រមៃចង់ក្លាយជាតារាល្បីឈ្មោះ និងជាផលិតករភាពយន្តដ៏ពេញនិយម ធ្វើឱ្យនាងសម្រេចចិត្តចាកចេញពីប្រទេសចិន ទៅកាន់ទីកំណើតវិញ ដើម្បីចូលរៀនវិទ្យាល័យសិល្បៈ Kaywon និងបានបន្តការសិក្សានៅសាកលវិទ្យាល័យ Korea National of Arts។ ដោយឧបនិស្ស័យជាអ្នកស្រឡាញ់និងរៀនសូត្រអំពីសិល្បៈ និងតែងតែហ្វឹកហាត់ជំនាញរបស់ខ្លួនជាតួសម្តែងផង Kim Go-eun ត្រូវបានអ្នកដឹកនាំរឿងជនជាតិកូរ៉េម្នាក់គឺលោក Jung Ji-woo ជ្រើសឱ្យនាងសម្តែងនៅក្នុងខ្សែភាពយន្តរបស់ខ្លួនដែលមានចំណងជើងថា Eungyo ដោយភាពស្រពិចស្រពិល ធ្វើឱ្យ Kim Go-eun បានបង្ហាញសមត្ថភាពខ្លួនជាលើកដំបូង នាឆ្នាំ២០១២ ជាស្នាដៃដំបូងដែលធ្វើឱ្យនាងបានល្បីឈ្មោះនិងទទួលបានពានរង្វាន់តារាសម្តែងជើងថ្មីល្អបំផុតប្រចាំប្រទេសកូរ៉េខាងត្បូង។ ថ្វីត្បិតតែរៀនសិល្បៈ តែតារាស្រីរូបនេះពុំដែលសម្តែងនៅក្នុងភាពយន្តផ្លូវការណាមួយឡើយ សូម្បីតែជាតួអង្គតូចតាច នាងធ្លាប់តែសម្តែងក្នុងផលិតកម្មសិស្ស ឬរឿងដែលសាលាដាក់ឱ្យប៉ុណ្ណោះ តែគឺនាងបានជួបអ្នកដឹកនាំរឿងលោក Jung Ji-woo តាមរយៈរង្វង់មិត្តភ័ក្តិ ហើយអ្នកដឹកនាំវ័យ៥៥ឆ្នាំរូបនេះ ពេញចិត្តនឹងទេពកោសល្យរបស់នាង ក៏ឱ្យនាងសាកល្បងការងារ ដោយធ្លាប់លើកឡើងថា៖“ Kim Go-eun ជាមនុស្សចង់ដឹងចង់ឃើញ និងក្លាហានតាមធម្មជាតិរបស់នាង មានភាពរឹងមាំនិងមិនទទួលឥទ្ធិពលអ្វីងាយៗឡើង ហើយនាងក៏មិនធ្វើរឿងណាមួយ ដោយសារតែអ្នកផ្សេងធ្វើនោះទេ”។ ចាប់តាំងពីតារាស្រី Kim Go-eun ក្លាយជាតារាល្បីឈ្មោះចំពោះរឿងស្នាដៃទី១របស់ខ្លួន នាងក៏បានផ្អាកការថតកុន ប្រមាណជាង២ឆ្នាំដែរ ដើម្បីសំងំបញ្ចប់ការសិក្សាថ្នាក់បរិញ្ញាបត្រសិល្បៈទើបវិលចូលសិល្បៈវិញនិងបន្តថតភាពយន្តផ្សេងៗ ដែលធ្វើឱ្យនាងកាន់តែមានកេរ្តិ៍ឈ្មោះបោះសំឡេងខ្លាំងឡើងៗ។ គិតត្រឹមឆ្នាំ២០២៤តារាស្រីរូបនេះ បានសម្តែងភាពយន្តដុំជាង១០រឿងហើយ ក្នុងអាជីពជាង១០ឆ្នាំរបស់នាង ខណៈទ្រព្យសម្បត្តិរបស់នាងត្រូវបានគេប៉ាន់ស្មានថាមានចំនួនជាង៥លានដុល្លារក្នុងឆ្នាំ២០២១ ដោយនាងតែងធ្វើការបរិច្ចោគទឹកប្រាក់ធ្វើសប្បុរសធម៌ជានិច្ចជាកាល។   យ៉ាងណាមិញតាមរយៈប្រវត្តិរបស់តារាស្រី អ្នកនាង Kim Go-eun បានបង្ហាញឱ្យឃើញគុណតម្លៃអប់រំសម្រាប់អ្នកអានថាការដែលមនុស្ស មានគោលដៅច្បាស់លាស់ ផ្សំនឹងការដុសខាត់ហ្ចឹកហាត់រៀនសូត្រចំណេះជំនាញដែលខ្លួនមានឱ្យរឹងមាំនិងខ្លាំងក្លា ពិតជាអាចសម្រេចក្តីស្រមៃឱ្យក្លាយជាការពិតបាន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T17:15:30.303Z", "category": "ភាពជាអ្នកដឹកនាំ", "views": 1353, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ខ្ជិលមាន៣កម្រិត! នេះវិធីសាស្រ្ត៣ ជួយដុះក្អែ.ល បញ្ហាបុគ្គលិ.កខ្ជិល អសកម្ម ឱ្យធ្វើកា.រងារខ្លាំងបាន	https://business-cambodia.com/articles/3-ways-to-deal-with-lazy-employee-	នៅក្នុងក្រុមហ៊ុន ប្រសិនជាមានបុគ្គលិកខ្ជិលច្រើន ការងារមានភាពអសកម្មខ្លាំង អាជីវកម្មក៏ពិបាករីកចម្រើនទៅមុខដែរ។ ក្នុងនោះបុគ្គលិកខ្ជិលក៏មាន៣កម្រិតដែរ ដោយទី១ខ្ជិលព្រោះខ្វះគោលដៅ ទី២ខ្ជិលព្រោះខ្វះផែនការ មហ្ឆិចតា និងទី៣ខ្ជិលព្រោះខ្វះសកម្មភាព ខណៈខ្ជិលទាំង៣កម្រិតនេះ អាចរុញច្រានឱ្យពួកគេបរាជ័យក្នុងជីវិត&អាជីព ដោយមិនដឹងខ្លួន។ យ៉ាងណាមិញពាក់ព័ន្ធនឹងបញ្ហាបុគ្គលិកខ្ជិលនេះ យោងតាមអ្នកជំនាញនិងប្រភពពីគេហទំព័រ Timeular បានឱ្យដឹងថាមានវិធីសាស្រ្តធំៗ៣ ដែលអាចជួយដោះស្រាយបញ្ហា ដុះក្អែលបុគ្គលិកដែលខ្ជិលនិងអសកម្មទាំង៣កម្រិតនេះ ឱ្យធ្វើការងារបានល្អវិញបាន។ ខ្ជិលកម្រិតស្រាលទី១. ណែនាំតម្រង់ទិស៖ បុគ្គលិកខ្លះអសកម្មដោយសារតែពួកគេជាបុគ្គលិកចំណូលថ្មី ដែលអាចមិនសូវមានជំនាញឬជាបុគ្គលិកចាស់ តែកំពុងជួបប្រទះបញ្ហាលំបាកអ្វីមួយក្នុងការងារ។ ដូច្នេះប្រសិនបើស្ថិតនៅក្នុងស្ថានភាពបែបនេះ នោះប្រហែលពួកគេត្រូវការជំនួយខ្លះពីអ្នកហើយៗវាមិនមែនមានន័យថាអ្នកនឹងធ្វើកិច្ចការជំនួសពួកគេនោះទេ។ ប៉ុន្តែអ្វីដែលអ្នកត្រូវជួយណែនាំគន្លឹះល្អៗ ជួយដោះស្រាយបញ្ហា តាមដានការងារ បណ្តុះបណ្តាលជាប្រចាំ និងប្រាប់ពួកគេអំពីរបៀបគ្រប់គ្រងភារកិច្ចនិងបន្ទុកការងាររបស់ខ្លួន ដែលវាអាចជួយពួកឱ្យមានប្រសិទ្ធភាពការងារឡើងវិញបាន ប៉ុន្តែបើពួកគេមិនមានឆន្ទៈនោះទេត្រូវប្តូរផ្នែកការងារជាបន្ទាន់។ ខ្ជិលកម្រិតមធ្យមទី២. ត្រូវបង្ហាញពីតួនាទី និងទំនួលខុសត្រូវឱ្យបានច្បាស់លាស់៖ បុគ្គលិកដែលអសកម្មនៅកន្លែងការងារក៏អាចបណ្តាលមកពីពួកគេធ្វើការដោយគ្មានគោលដៅដែរ។ ដូច្នេះជំហានដំបូងដែលអ្នកត្រូវធ្វើនោះគឺ គ្រប់គ្រងអារម្មណ៍ខ្លួនឯងឲ្យបានល្អ ហើយព្យាយាមបង្ហាញពីអ្វីដែលជាតួនាទី ទំនួលខុសត្រូវ ទំហំការងារ ទៅកាន់បុគ្គលិកឱ្យបានច្បាស់លាស់ និងវាយតម្លៃការងារដែលជាទំនួលខុសត្រូវរបស់ពួកគេឲ្យម៉្មត់ចត់។ នេះជាវិធីសាស្រ្តមួយអាចបញ្ជូនសារឱ្យពួកគេភ្ញាក់រលឹកដោយខ្លួនឯងបានថា បើសិនជាមិនខំប្រឹងឱ្យគ្រប់តាមគោលដៅកំណត់នោះទេ ពួកគេនឹងត្រូវលំបាកឬបាត់បង់តួនាទីការងារ។   ខ្ជិលកម្រិតធ្ងន់ទី៣. ដាក់ការងារនិងពិន័យ៖  បុគ្គលិកប្រភេទនេះ ជំនាញក៏ចេះចំណេះក៏មាន តែមិនចង់ធ្វើ ឬមកពីគេទំនេរនិងមិនសូវមានអ្វីធ្វើ យូរៗទៅជាទម្លាប់ខ្ជិល។ ដូច្នេះវិធីសាស្រ្តដោះស្រាយបញ្ហា ក្អែលដុះស្នឹមជាមួយបុគ្គលិកប្រភេទនេះ ជំហានដំបូងអ្នកត្រូវដាក់ការងារតាមតួនាទីឱ្យពួកគេឱ្យច្រើន មានវិន័យនិងដាក់ពិន័យ ហើយបើពួកគាត់ធ្វើបានចាត់ទុកថាពួកគាត់មានសមត្ថភាពនិងមានការព្យាយាមឡើងវិញ តែត្រូវការវិន័យនិងពិន័យជាប្រចាំ។ ប៉ុន្តែបើសិនពួកគាត់នៅតែពុំខំប្រឹងប្រែងលើការងារ បណ្តែតបណ្តាយ សំងំយកតែប្រាក់ខែ ការបញ្ឍប់ពីការងារជាជម្រើសពិចារណា។ ជាការពិតណាស់ខ្ជិលប្រៀបបីដូចជាជំងឺមេរោគមហារីក ដែលអាចស៊ីសរីរាង្គរបស់មនុស្សឱ្យមានភាពស្ពឹកស្រពន់ កាន់ច្រេះឧត្តមគតិ និងការខិតខំប្រឹង ហើយពេលខ្លះជំងឺខ្ជិលក៏បាននាំទុក្ខទៅដល់មនុស្សជុំវិញខ្លួនថែមទៀត។ ដូច្នេះដើម្បីទទួលបានសុភមង្គល និងភាពរីកចម្រើនក្នុងជីវិតមនុស្ស គួរតែកាត់ភាពខ្ជិលច្រអូស ប្រឹងប្រែងធ្វើការងារដែលខ្លួនស្រឡាញ់និងកំពុងមានឱ្យបានល្អបំផុត ដើម្បីខ្លួនឯងនិងមនុស្សជុំវិញខ្លួន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T10:05:16.703Z", "category": "ភាពជាអ្នកដឹកនាំ", "views": 1726, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ផ្លូវដែកចំនួន ៨ គម្រោងតម្លៃជាង ១០ ពា.ន់លា.នដុ.ល្លារ កំពុងស្ថិតនៅក្នុងផែនការអភិវឌ្ឍន៍របស់រដ្ឋ	https://business-cambodia.com/articles/railway-project-	ដើម្បីសម្រួលដល់ការដឹកជញ្ជូនផ្លូវដែកឲ្យកាន់តែទំនើប និងខ្លាំងជាងមុន រាជរដ្ឋាភិបាលបានដាក់ផែនការអភិវឌ្ឍផ្លូវដែកជាច្រើនខ្សែសរុបទឹកប្រាក់ជាង ១០ ពាន់លានដុល្លារ។ ខណៈការអភិវឌ្ឍនេះត្រូវបានបែងចែកជាពីរគឺ រយៈពេលខ្លីនិងមធ្យម និងរយៈពេលវែង។ យោងតាមផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្តរមធ្យោបាយ និងភស្ដុភារកម្មកម្ពុជា ២០២៣-២០៣៣ របស់រាជរដ្ឋាភិបាលបានឲ្យដឹងថា តាមផែនការដឹកជញ្ជូនផ្លូវដែកត្រូវបានរៀបចំឡើងដោយផ្អែកលើការវិភាគស្ថានភាពនៃការអភិវឌ្ឍរបស់ប្រទេសកម្ពុជាផ្សាភ្ជាប់នឹងវិស័យសេដ្ឋកិច្ច សង្គម និងការដឹកជញ្ជូនព្រមទាំងបទពិសោធន៍ និងការអនុវត្ដប្រកបដោយជោគជ័យក្នុងតំបន់។ការអភិវឌ្ឍផ្លូវដែកផ្ដោតលើការស្ដារ និងលើកកម្ពស់ផ្លូវដែកបច្ចុប្បន្ន (ភាគខាងជើង និងភាគខាងត្បូង) ទៅជាផ្លូវដែកល្បឿនលឿន ព្រមទាំងគិតគូរផ្លូវថ្មី (គន្លង និងខ្សែរថថ្មី)។ គម្រោងដឹកជញ្ជូនផ្លូវដែកសរុបមានចំនួន ៨ គម្រោង ដែលគ្រោងនឹងចំណាយថវិកាសរុប ១០ ០១០ លានដុល្លារ ដែលក្នុងនោះមានគម្រោងរយៈពេលខ្លីនិងមធ្យមចំនួន ៤ គម្រោង (២០២៣-២០២៧) ស្មើនឹងទឹកប្រាក់ ៣ ៨០០ ដុល្លារ និងគម្រោងរយៈពេលវែងចំនួន ៤ គម្រោង (២០២៧-២០៣៣) ស្មើនឹងទឹកប្រាក់ចំនួន ៦ ២១០ ដុល្លារ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T10:01:57.835Z", "category": "អចលនទ្រព្យ", "views": 385, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
គ្រាន់តែពន្ធ២០ម៉ឺន$! នេះជារថយន្តស៊េរីថ្មី១ម៉ូដែលក្នុងត្រកូល Mercedes បែប Off-Road រាងខ្ពស់ មានអំណាច ខណៈតម្លៃកប់	https://business-cambodia.com/articles/merce-des-off-road-2024	ពេញចិត្តស្តូកសម្រាប់ប្រិយមិត្តដែលនិយមចូលចិត្តឡើងភ្នំ ចុះទឹក ចូលព្រៃ បើកបរនៅលើផ្លូវដែលមានស្ថានភាពពិបាកៗ ឬបងប្អូនដែលតែងតែគាំទ្ររថយន្តធន់ខ្ពស់ ទូលាយៗ ងាយស្រួសក្នុងការធ្វើដំណើរ ពេលនេះ  Mercedes-Benz ស៊េរីឆ្នាំ២០២៤ដាក់លក់នៅខ្មែរហើយ ជាមួយរូបរាងស្អាតកប់តែម្តង ខណៈតម្លៃជាង៤០ម៉ឺនដុល្លារ។ យោងតាមការចុះផ្សាយនៅលើផេកផ្លូវការ Auto US Direct Cambodia កាលពីពេលថ្មីៗនេះបានឱ្យដឹងថា រថយន្តខ្លាញ់គោស៊េរីឆ្នាំ ២០២៤ Mercedes-Benz G AMG 63 4MATICមានតម្លៃសរុបទាំងអស់ ៤៤២,៧០៥ដុល្លារ (តម្លៃនៅខ្មែរ)។ ទន្ទឹមនឹងនេះដែរសម្រាប់តម្លៃជាង៤០ម៉ឺនដុល្លារនេះត្រូវបានរួមបញ្ចូលនៅដូចជា៖ តម្លៃឡាន 228,990$ តម្លៃពន្ធនាំចូល 199,167$ តម្លៃដឹកជញ្ជូន 2,750$ តម្លៃឯកសារនៅខ្មែរ 900$ តម្លៃកាត់ឈ្មោះនៅអាមេរិក 899$ តម្លៃសេវាកម្មរបស់ក្រុមហ៊ុននៅកម្ពុជា 500$ តម្លៃសេវាកម្មរបស់ក្រុមហ៊ុននៅអាមេរិច 9,500$ តម្លៃសរុបទាំងអស់ 442,705$ គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia  ឬតាមរយៈលេខតេលេក្រាម ០៧៧ ២៨៨ ៦៨៥ ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T09:42:47.066Z", "category": "កំពូលអ្នកលក់", "views": 3337, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ម្ចាស់អាជីវកម្មគួរដឹង មានផលិតផលល្អចង់ដាក់លក់លើវេបសាយក្រសួងដើម្បីនាំចេញ ត្រូវមានលក្ខខណ្ឌ៣នេះ	https://business-cambodia.com/articles/should-know	បងប្អូនប្រជាជនខ្មែរប្រាកដជាដឹងហើយថា ក្រសួងពាណិជ្ជកម្មបានបង្កើតគេហទំព័រមួយមួយមានឈ្មោះថា CambodiaTrade ដែលជាផ្សារពាណិជ្ជកម្មតាមប្រព័ន្ធអេឡិចត្រូនិក B2B2C ដំបូងគេនៅក្នុងប្រទេសកម្ពុជា ដែលជួយដល់សហគ្រាសធុនតូច និងមធ្យមនៅក្នុងប្រទេសកម្ពុជា បានដាក់លក់ផលិតផលរបស់ខ្លួន តាមប្រព័ន្ធអេឡិចត្រូនិក ដល់អតិថិជនសក្តានុពលទំាងទីផ្សារក្នុងស្រុក និងក្រៅស្រុក ដែលប្រតិបត្តិការតាមថ្នាលអេឡិចត្រូនិក Cambodiatrade.com ដោយមានការតភ្ជាប់ពេញលេញជាមួយប្រព័ន្ធទូទាត់ប្រាក់ និងដឹកជញ្ជូន។ ជាមួយគ្នានោះដែរ គេហទំព័រ CambodiaTrade មានចំណុចពិសេសៗជាច្រើនដែលអាចជួយធ្វើឱ្យផលិតផលរបស់ខ្មែរ នាំទៅទីផ្សារបរទេស ពោលគឺអនុញ្ញាតឲ្យមានការទិញ-លក់ ក្នុងទំរង់អាជីវករទៅកាន់អ្នកប្រើប្រាស់ (B2C) និងពីអាជីវករទៅកាន់អាជីវករ (B2B) ដែលអ្នកប្រើប្រាស់ និងដៃគូពាណិជ្ជកម្មអាចធ្វើការបញ្ជាទិញផ្ទាល់ពីសហគ្រាសធុនតូច និងមធ្យមជាលក្ខណៈលក់រាយ និងលក់ដុំ។ ចំពោះការលក់ដុំ ដៃគូពាណិជ្ជកម្មអាចស្នើសុំតម្លៃពិសេសពីអ្នកលក់តាមរយៈផ្សារខេមបូឌាត្រេដ។ ដូច្នេះ សម្រាប់ម្ចាស់អាជីវកម្មដែលចង់ដាក់លក់ផលិតផលនៅក្នុងគេហទំព័ររបស់ក្រសួងត្រូវមានលក្ខខណ្ឌចំនួន៣៖ ១. ជាសហគ្រាស ដែលបានចុះឈ្មោះស្របច្បាប់ជាមួយក្រសួងពាណិជ្ជកម្ម ឬមានលិខិតអនុញ្ញាតប្រកបអាជីវកម្ម ២. មានវិញ្ញាបនបត្រប៉ាតង់ (Patent Certificate) លេខអត្តសញ្ញាណសារពើពន្ធ (VAT TIN) ដែលមានសុពលភាព និងអត្តសញ្ញាណប័ណ្ណ ៣. ជាសហគ្រាស ដែលផលិតនូវផលិតផលខ្មែរ។ សូមបញ្ជាក់ថា មូលហេតុដែល ក្រសួងពាណិជ្ជកម្មបានបង្កើតគេហទំព័រនេះឡើងគឺដើម្បី ជួយដល់សហគ្រាសធុនតូចនិងមធ្យម ដើម្បីបង្កើនការលក់ និងនាំចេញផលិតផលខ្មែរទៅកាន់ទីផ្សារអន្តរជាតិ តាមរយៈពាណិជ្ជកម្មតាមប្រព័ន្ធអេឡិចត្រូនិក៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T09:32:47.993Z", "category": "ព័ត៌មានថ្មីៗ", "views": 173, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ក្រៅពីព្រែកជីកហ្វូណនតេជោ រដ្ឋក៏មានគម្រោងស្ដារផ្លូវទឹក១ទៀតដែលមានប្រវែង ១០២ គីឡូម៉ែត្រ	https://business-cambodia.com/articles/mekong-river	កាលពីពេលកន្លងទៅរាជរដ្ឋាភិបាលសម្រេចឲ្យសាងសង់គម្រោងព្រែកជីកហ្វូណនតេជោដែលមានប្រវែង ១៨០គីឡូម៉ែត្រ ចាប់ផ្ដើមពីព្រែកតាកែវនៃទន្លេមេគង្គ ឆ្លងកាត់តាមព្រែកតាឯក នៃទន្លេបាសាក់ រួចចូលតាមព្រែកតាហ៊ីងនៃទន្លេបាសាក់ ស្រុកកោះធំ និងបន្តរហូតដល់សមុទ្រ ខេត្តកែប ដោយឆ្លងកាត់ខេត្តចំនួន៤ រួមមាន៖ ខេត្តកណ្តាល ខេត្តតាកែវ ខេត្តកំណក និងខេត្តកែប។ តាមការរំពឹងទុកគម្រោងនេះអាចនឹងបើកការដ្ឋាននៅក្នុងឆ្នាំ ២០២៤ នេះផងដែរ។ យ៉ាងណាយោងតាម ផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្តរមធ្យោបាយ និងភស្ដុភារកម្មកម្ពុជា ២០២៣-២០៣៣ រាជរដ្ឋាភិបាលក៏មានគម្រោងនៅក្នុង ការសិក្សា និងស្ដារផ្លូវទឹកទន្លេមេគង់ពីកំពង់ស្វយ័តភ្នំពេញដល់ព្រំដែនកម្ពុជា-វៀតណាម មួយទៀតផងដែរ។ ដោយគម្រោងផ្លូវទឹកដែលត្រូវស្ដារនេះមានប្រវែង ១០២ គីឡូម៉ែត្រ និងមានជម្រៅទឹក ៧.៥ ម៉ែត្រ។ ហើយតាមការប៉ាន់ស្មានគម្រោងនេះត្រូវវិនិយោគទឹកប្រាក់ប្រមាណ ១៦០ លានដុល្លារ និងស្ថិតនៅក្នុងការអភិវឌ្ឍរយៈពេលវែង។ ក្នុងនោះដែរ បន្ទាប់ពីការស្ដារ និងកែលម្អផ្លូវទឹកទន្លេមេគង្គចាប់ពីកំពង់ផែស្វយ័តភ្នំពេញ ភ្ជាប់មកកាន់ព្រំដែនកម្ពុជា-វៀតណាមរួច នឹងជួយបង្កើនសមត្ថភាពនៃការដឹកជញ្ជូនតាមផ្លូវទឹកដែលមានស្រាប់ចាប់ពី ៣០០០ តោន (នៅរដូវប្រាំង) ឡើងរហូតដល់ចំណុះ ៥ ០០០ តោន ដែលជាប្រភេទនាវាសមុទ្រថែមទៀតផង៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T08:26:45.156Z", "category": "អចលនទ្រព្យ", "views": 8979, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
ថែភ្ញៀវ ឱ្យដូចថែសង្សារ! នេះជាក្បួនយកចិត្តភ្ញៀវ៤ ភ្ញៀវជួបហើយដកចិត្តមិនរួច	https://business-cambodia.com/articles/four-tips-costomer-love-the-most	អ្នកលក់ពូកែគឺជាអ្នកលក់ដែលច្បាស់លាស់អំពីអ្វីដែលខ្លួនកំពុងលក់ ហើយអាចដោះស្រាយបញ្ហាអតិថិជនបាន ចេះថ្នមមចិត្តភ្ញៀវ និងចេះយល់ចិត្តភ្ញៀវ ពោលគឺត្រូវចេះថែភ្ញៀវ ឱ្យដូចថែសង្សារ។ ជាមួយគ្នានេះដែរ ថ្ងៃនេះ Business Cambodia សូមបង្ហាញលក្ខណៈ ៤យ៉ាង ដែលបង្ហាញថាអ្នកជាអ្នកលក់ពូកែ បើភ្ញៀវណាបានជួបហើយ ភ្ញៀវនោះនឹងត្រូវស្នេហ៍ជាក់ជាពំុខាន។ ដោយសម្បត្តិទាំងនោះរួមមាន៖ ១. ឆ្អិននឹងផលិតផល ការពិតណាស់ បាយទាល់តែឆ្អិន ទើបគេញ៉ាំ ហើយអ្នកលក់ ទាល់តែឆ្អិននឹងផលិតផលទើបគេព្រមជឿ គេព្រមទិញ។ ដូច្នេះហើយក្នុងនាមជាអ្នកលក់ការយល់ច្បាស់អំពីផលិតផល ព្រោះរាល់ព័ត៌មានទាំងអស់ដែលភ្ញៀវឆ្ងល់គឺពឹងផ្អែកទាំងស្រុងទៅលើអ្នកលក់។ ឧទាហរណ៍ថា អ្នកចង់យកផលិតផលគ្រឿងសម្អាងមួយយកលក់ អ្នកត្រូវដឹងថា ផលិតផលមានដើមកំណើតមកពីណា ហើយវាជួយដោះស្រាយបញ្ហាស្បែកមុខប្រភេទណាខ្លះ និងស្បែកប្រភេទណាមិនអាចប្រើវាបាន។ មិនតែប៉ុណ្ណោះអ្នកខ្លួនឯងទៀតសោទត្រូវតែជាអ្នកប្រើខ្លួនឯងដោយផ្ទាល់ ដូច្នេះអ្នកមិនត្រឹមតែនិយាយពោលគឺអ្នកប្រើផ្ទាល់ថែមទៀត ដែលវាជាភស្តុតាងថា ភ្ញៀវមានទំនុកចិត្តខ្ពស់ជាមួយផលិតផលរបស់យើង។ ២. និយាយចំបញ្ហា  តាមពិតទៅធ្វើជាអ្នកលក់មិនមែនទាល់តែពូកែនិយាយ ទើបលក់ដាច់នោះទេ ពូកែនិយាយនៅក្នុងនេះគឺសំដៅទៅលើអ្នកលក់ទាំងឡាយណាដែលនិយាយច្រើនហួស  តែមិនសូវមានសាច់ការ ផ្ទុយទៅវិញនិយាយតិចតែនិយាយចំអ្វីដែលភ្ញៀវចង់បាន និយាយឱ្យត្រូវបញ្ហារបស់ភ្ញៀវ ទើបជាអ្នកលក់ខ្លាំងពិត មិនមែននិយាយច្រើន ទើបហៅថាអ្នកលក់ពូកែនោះទេ ។ ម៉ោះហើយនៅដែលអ្នកយល់ច្បាស់នៅបញ្ហារបស់អតិថិជនច្បាស់ ហើយអ្នកអាចដោះស្រាយចំណុចក្តៅគាត់បាន នោះគាត់នឹងព្រមទិញផលិតផលរបស់អ្នកជាមិនខាន។ ៣. អ្នកលក់ចិត្តធ្ងន់ ក្នុងនាមជាអ្នកលក់ ត្រូវមានចិត្តធ្ងន់បើភ្ញៀវជេកំុជេភ្ញៀវវិញ ព្រោះថាសម័យបច្ចុប្បន្ននេះ ជាសម័យអាងផុសលើអ៊ីធឺណិត បើអ្នកមិនចេះទប់កំហុសគេចង់ធ្វើស៊ីយើងគឺស្រួលមែនទែន គេគ្រាន់តែផុសយកចំណុចអាក្រក់របស់យើងតែបន្តិច នោះកេរិ៍ឈ្មោះរបស់យើងត្រូវខូចភ្លាម។ ស្របគ្នានេះដែរជាអ្នកលក់ក៏មិនគួរផុសមិនល្អពីអតិថិជនផងដែរ ព្រោះវាបង្ហាញថា អ្នកជាមនុស្សឆេវឆាវ គ្មានសីលធម៌ជាដើម នោះអតិថិជននឹងមិនទិញអ្នកទេ ព្រោះខ្លាចអ្នកធ្វើដាក់គេ ដូចធ្វើដាក់អតិថិជនមុនៗ។ ដូចគ្នានេះទៀតសោតអ្នកត្រូវចាំពាក្យមួយឃ្លាថា “អ្នកលក់ពូកែមិនដែលខឹង អ្នកលក់ខឹងមិនពូកែរ”។ សរុបមកអ្នកលក់ដែលមានចិត្តធ្ងន់ ចិត្តត្រជាក់ តែងរមែងមកជួបភ្ញៀវស្រលាញ់ និងចង់នៅក្បែរ។ ៤. លក់ហើយមិនទុកភ្ញៀវចោល ត្រង់ចំណុចនេះអ្នកលក់ដ៏ឆ្នើមខាងលក់អនឡាញម្នាក់ ពោលគឺអ្នកស្រី ខៀវ រតនា ជាស្ថាបនិកហាងអនឡាញ Metro Retail ដែលជាម៉ាកយីហោហាងលក់សម្លៀកបំពាក់ ស្បែកជើង កាបូបបានលើកឡើងថា “ការលក់ដូរមិនមែនលក់ត្រឹមតែចង់បានត្រឹមតែលុយភ្ញៀវតែប៉ុណ្ណោះទេ ហើយក៏មិនមែនលក់ហើយក៏ស្ងាត់នោះដែរ”។ ជាក់ស្តែងហាងអ្នកស្រីផ្ទាល់ អ្វីដែលអ្នកស្រីផ្តល់ឱ្យអតិថិជន គឺភ្ញៀវអាចលបាន ដូរបាន និងអាចប្តូរយកប្រាក់វិញក៏បាន ប្រសិនបើភ្ញៀវមិនពេញចិត្ត។ ហើយអ្វីដែលកាន់តែពិសេសជាងនេះទៀតនោះគឺ ការដោះដូរអីវ៉ាន់ គឺអ្នកស្រីមិនឱ្យអតិថិជនរបស់ខ្លួនចេញលុយថ្លៃសេវាដឹកទេ ពោលគឺអ្នកស្រីរ៉ាប់រងជំនួសទាំងអស់មិនឱ្យភ្ញៀវពិបាកឡើយ ហើយថែមទាំងមិនខឹងថែមទៀត តែអ្នកស្រីមានតែសប្បាយចិត្តទៅវិញទេ ពេលអាចផ្តល់អ្វីដែលជាការពេញចិត្តទៅកាន់អាតិថិជនរបស់ខ្លួន។ ទង្វើរទាំងអស់នេះហើយ ធ្វើឱ្យភ្ញៀវមើលឃើញថា អ្នកស្រីមានទំនួលខុសត្រូវខ្ពស់ ចំពោះរាល់បញ្ហាភ្ញៀវមិនពេញចិត្តទាំងអស់ ដែលវាជាស្ពានមួយធ្វើឱ្យទំនាក់ទំនងរបស់អ្នកស្រីជាមួយអតិថិជនកាន់តែរឹងមាំជាងមុនថែមមួយកម្រិតទៀត។	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T05:26:25.896Z", "category": "កំពូលអ្នកលក់", "views": 926, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
អ្នកប្រើប្រាស់ NHAM24 កើនលើស១ លា.ននាក់ត្រៀមខ្លួនជាស្រេចក្នុងការឆ្ពោះក្លាយជាកម្មវិធីពាណិជ្ជកម្មបែបអេឡិចត្រូនិច (Super App) ឈានមុខគេនៅប្រទេសកម្ពុជា	https://business-cambodia.com/articles/nham-24-super-app	ភ្នំពេញ ថ្ងៃទី23 ខែមេសា ឆ្នាំ២០២៤ - NHAM24 ដែលត្រូវបានស្គាល់ថាជាក្រុមហ៊ុនពាណិជ្ជកម្មបែបអេឡិចត្រូនិច (Super App) ដ៏ធំមួយ និងឈានមុខគេនៅប្រទេសកម្ពុជា ពិតជាមានមោទនភាពយ៉ាងក្រៃលែងក្នុងការប្រកាសពីសមិទ្ធផលដ៏អស្ចារ្យមួយក្នុងដំណើរប្រតិបត្តិការរបស់ខ្លួនអស់រយៈពេលជាង 8 ឆ្នាំមកនេះ ដែលនោះគឺការទទួលបានចំនួនអ្នកប្រើប្រាស់លើសពី ១ លាននាក់។ សមិទ្ធផលដ៏ពិសេសនេះគូសបញ្ជាក់ពីគោលជំហរដ៏រឹងមាំរបស់ NHAM24 ដែលបានកំណត់តាំងខ្លួនជាក្រុមហ៊ុនបច្ចេកវិទ្យាឈានមុខគេនៅក្នុងប្រទេស ឆ្លុះបញ្ចាំងពីការផ្លាស់ប្តូរយ៉ាងគួរឲ្យកត់សម្គាល់ពីត្រឹមជាកម្មវិធីដឹកជញ្ជូនម្ហូបអាហារកាលពីឆ្នាំ 2016 វិវត្តន៍ក្លាយជាកម្មវិធីពាណិជ្ជកម្មបែបអេឡិចត្រូនិច (Super App) ដែលបម្រើការសឹងលើគ្រប់វ័ស័យទាំងអស់ ជួយសម្រួលដល់ការរស់នៅប្រចាំថ្ងៃរបស់អ្នកប្រើប្រាស់។ ជាមួយនឹងកំណើនអ្នកប្រើប្រាស់ច្រើនជាង ១លាននាក់នៃកម្មវិធី NHAM24 នេះផងដែរ គឺជាការបង្ហាញឲ្យឃើញពីភាពជោគជ័យរបស់ក្រុមហ៊ុន ក្នុងនាមជាក្រុមហ៊ុន Start-up ផ្នែកបច្ចេកវិទ្យាមួយរបស់ប្រទេសកម្ពុជា ក៏ដូចជាបង្ហាញឲ្យឃើញនូវស្មារតីនៃភាពច្នៃប្រឌិត  និងការបេជ្ញាចិត្តយ៉ាងមោះមុតនៃប្រជាជាតិខ្មែរ។ ស្របពេលមានការប្រកួតប្រជែងយ៉ាងស្វិតស្វាញពីដៃគូប្រកួតប្រជែងទាំងជាតិ និងអន្តរជាតិ សមិទ្ធផលមួយនេះមិនត្រឹមតែឆ្លុះបញ្ចាំងពីការរីកចម្រើនដ៏គួរឱ្យចាប់អារម្មណ៍របស់ NHAM24 ប៉ុណ្ណោះទេ ប៉ុន្តែសមិទ្ធផលនេះក៏បានគូសបញ្ជាក់ពីការប្តេជ្ញាចិត្តរបស់ក្រុមហ៊ុនក្នុងការបម្រើផ្តល់ជូនរាល់គ្រប់តម្រូវការរបស់អ្នកប្រើប្រាស់នៅក្នុងប្រទេសកម្ពុជា ជាមួយសេវាកម្មមួយប្រកបដោយភាពច្នៃប្រឌិត និងទូលំទូលាយ។ លោក ចាន់ បូរីម៉ា ស្ថាបនិក និងជានាយកប្រតិបត្តិនៃក្រុមហ៊ុន NHAM24 បានធ្វើការឆ្លើយតបទៅនឹងសមិទ្ធផលដ៏អស្ចារ្យនេះដោយមានប្រសាសន៍ថា៖ “កំណើននៃចំនួនអ្នកប្រើប្រាស់ច្រើនជាង ១លាននាក់នេះ គឺជាសក្ខីកម្មមួយឆ្លុះបញ្ចាំងពីការប្រឹងប្រែង និងការលះបង់របស់ក្រុមការងារ NHAM24 រួមមានដៃគូដឹកជញ្ជូន ដៃគូអ្នកបើកបរ ព្រមទាំងមានការជឿទុកចិត្ត និងការគាំទ្រដ៏ថ្លៃថ្លាពីដៃគូសហការទាំងអស់។ នេះគឺជាក្តីសុបិនមួយរបស់ពួកយើង ហើយពួកយើងពិតជាមានមោទនភាពយ៉ាងក្រៃលែងដែលបានធ្វើឱ្យក្តីសុបិនមួយនេះក្លាយជាការពិត ហើយនេះក៏ជាចំណុចរបត់ដ៏សំខាន់មួយនៅក្នុងដំណើរប្រតិបត្តិការរបស់ពួកយើងផងដែរ។” លោកបានបន្ថែមថា៖ “ក្នុងនាមជាក្រុមហ៊ុន Start-up នៅក្នុងស្រុកមួយ ពួកយើងសុំចូលរួមចែករំលែកនូវមោទនភាពមួយនេះទៅកាន់ប្រជាជនកម្ពុជាគ្រប់រូប និងសូមថ្លែងអំណរគុណយ៉ាងជ្រាលជ្រៅសម្រាប់ការគាំទ្រពីសំណាក់អ្នកប្រើប្រាស់ និងដៃគូសហការទាំងអស់។ ពួកយើងនឹងនៅតែបន្តបេជ្ញាផ្តល់ជូនលោកអ្នកជាមួយដំណោះស្រាយដឹកជញ្ជូនប្រកបដោយភាពច្នៃប្រឌិត និងជួយសម្រួលដល់ការរស់នៅប្រចាំថ្ងៃក្នុងសហគមន៍របស់យើងគ្រប់ទីកន្លែង។” ការពង្រីកបន្ថែមរបស់ NHAM24 លើសពីសេវាកម្មដឹកជញ្ជូនម្ហូបអាហារនេះ បានបង្ហាញពីចក្ខុវិស័យរបស់ក្រុមហ៊ុនក្នុងការក្លាយខ្លួនជាកម្មវិធីមួយដែលអាចផ្តល់ជូនអ្នកប្រើប្រាស់គ្រប់ប្រភេទសេវាកម្មទាំងអស់ រួមមានសេវាកម្មដឹកជញ្ជូនម្ហូបអាហារ (NHAM24) សេវាកម្មដឹកជញ្ជូនគ្រឿងទេស (NHAM24 Groceries & Fresh) សេវាកម្មតាក់ស៊ី (NHAM24 Taxi)  សេវាកម្មដឹកជញ្ជូនអីវ៉ាន់ (NHAM24 Express) សេវាកម្មទីផ្សារពាណិជ្ជកម្មរហ័ស (NHAM24 Shops) សេវាកម្មដឹកជញ្ជូនអ្នកដំណើរ (NHAM24 Travel & Private Taxi) សេវាកម្មទិញសំបុត្រផ្សេងៗ (E-Tickets) និងសេវាកម្មជាច្រើនផ្សេងទៀត។ ជាមួយនឹងហេដ្ឋារចនាសម្ព័ន្ធផ្នែកដឹកជញ្ជូនដ៏រឹងមាំ និងកំណើននៃចំនួនអ្នកប្រើប្រាស់ក្រុមហ៊ុន NHAM24 បានកំណត់គោលដៅក្នុងការពង្រីកវិសាលភាពរបស់ខ្លួនបន្ថែមទៀតនៅក្នុងប្រទេសកម្ពុជា និងសម្លឹងមើលឃើញនូវការពង្រីកបន្ថែមថ្មីទៀតនៅក្រៅប្រទេសផងដែរ ដោយនៅតែបន្តពង្រឹងសេវាកម្មស្នូលរបស់ខ្លួន និងបង្កើនបទពិសោធន៍របស់អតិថិជនឲ្យកាន់តែល្អប្រសើរ។ អំពី NHAM24 (GO24 CAMBODIA CO., LTD. ) NHAM24 គឺជាក្រុមហ៊ុនពាណិជ្ជកម្មបែបអេឡិចត្រូនិច (Super App) ដ៏ធំមួយ និងឈានមុខគេនៅប្រទេសកម្ពុជា ដែលត្រូវបានបង្កើតឡើងក្នុងឆ្នាំ 2015។ ហើយបច្ចុប្បន្ននេះ NHAM24 កំពុងតែបម្រើសេវាកម្មសឹងលើគ្រប់វិស័យទាំងអស់រួមមាន សេវាកម្មដឹកជញ្ជូនម្ហូបអាហារនិងគ្រឿងទេស សេវាកម្មតាក់ស៊ី សេវាកម្មដឹកជញ្ជូនអីវ៉ាន់ សេវាកម្មទីផ្សារពាណិជ្ជកម្មរហ័ស និងសេវាកម្មដឹកជញ្ជូនអ្នកដំណើរ។ ជាមួយនឹងដំណើរប្រតិបត្តិការនៅ 19 ខេត្តក្រុង ក្នុងប្រទេសកម្ពុជា ក៏ដូចជាជួយផ្គត់ផ្គង់ជីវភាពរស់នៅប្រចាំថ្ងៃរបស់ដៃគូដឹកជញ្ជូន និងដៃគូបើកបរជាង 10,000 នាក់ និងបានអនុញ្ញាតឱ្យដៃគូពាណិជ្ជករលក់អាហារ និងពាណិជ្ជកម្មរហ័សជាង 20,000 ហាង ដើម្បីពង្រីកអាជីវកម្មរបស់ពួកគេ។	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T05:18:15.889Z", "category": "PR", "views": 185, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្រុមហ៊ុនទទួលដៃ២! ពេលសម្ភាស.ន៍កា.រងារ លក្ខណៈ៣របស់បេក្ខជន អាចជួយឱ្យគេជាប់កា.រងារបាន	https://business-cambodia.com/articles/made-recruiters-decide-to-choose-you-by-this-3-things-	ខណៈពេលដែលក្រុមហ៊ុនមួយចំនួនកំពុងប្រកាសពីការបញ្ឈប់ការងារ និងការលាលែងពីតំណែងដើម្បីរើសមនុស្សត្រឹមត្រូវមកធ្វើការវិញ តែងតែជាបញ្ហាមួយសម្រាប់ផ្នែកធនធានមនុស្ស។ ស្របគ្នានេះដែរបេក្ខជនដែលទៅដាក់ពាក្យធ្វើការ ក៏មានបញ្ហាក្នុងការទាក់ទាញផ្នែកធនធានឱ្យមើលមកខ្លួនជាបេក្ខជនលេចធ្លោនិងគួរជ្រើសរើសផងដែរ។ យ៉ាងណាមិញបើតាមប្រភពពី CNBC បានឱ្យដឹងថានេះជាលក្ខណៈពិសេស៣យ៉ាង របស់បេក្ខជន អាចជួយឱ្យគេជាប់ការងារបាន។ ១. CV សាមញ្ញតែពេញលេញ៖ នៅក្នុងការសម្ភាសន៍ការងារ អ្នកសម្ភាសន៍បេក្ខជនឬប្រធានធនធានមនុស្សនឹងចំណាយពេលតិចតួចប៉ុណ្ណោះ ក្នុងការពិនិត្យប្រវត្តិរូបសង្ខេប (Curriculum Vitae) របស់បេក្ខជន។ ដូច្នេះដើម្បីទាក់ទាញចំណាប់អារម្មណ៍ ពេលដំបូងឱ្យជាប់ជាជម្រើស (Shortlist) ការសរសេរនិងរៀបចំ CV ឱ្យមានភាពសាមញ្ញា ពេញលេញ ងាយយល់ មានព័ត៌មានគ្រប់ជ្រុងជ្រាយ ដូចឬប្រហាក់ប្រហែលនិងអ្វីដែលក្រុមហ៊ុនចង់បាន ពិតជាអាចជួយឱ្យមនុស្សមានសង្ឃឹមជាប់ការងារបាន។  ក្នុងនោះបើតាមលោក Erica Thomas អ្នកជំនាញជ្រើសរើសបុគ្គលិករបស់ក្រុមហ៊ុនអាមេរិក Palm Coast  បានណែនាំថា នៅពេលដែលដាក់ពាក្យធ្វើការ អ្វីដែលសំខាន់បំផុតគឺប្រវត្តិរូបសង្ខេបត្រូវភ្ជាប់ជាមួយនឹងបទពិសោធន៍ការងារ ដែលសាមីខ្លួនគួរតែរៀបចំឱ្យបានស្អាតនិងឧស្សាហ៍ធ្វើកំណែទម្រង់(Update) លើប្រវត្តិរូបសង្ខេបរបស់ខ្លួនឱ្យបានទៀងទាត់ថែមទៀត។   ២. ចំណាប់អារម្មណ៍ ច្បាស់លាស់ សមហេតុផល៖ ជាធម្មតានៅពេលសម្ភាសន៍សំណួរដ៏ពេញនិយមបំផុតរបស់អ្នកជ្រើសរើសបុគ្គលិកគឺ “តើហេតុអ្វីអ្នកចាប់អារម្មណ៍ដាក់ពាក្យមកធ្វើការនៅទីនេះ?” ដូច្នេះដើម្បីឱ្យការសម្ភាសន៍របស់អ្នកកាន់តែលេចធ្លោ ការឆ្លើយតបជាមួយនឹងសំណួរចំណាប់អារម្មណ៍គួរតែមានភាពច្បាស់លាស់នឹងសមហេតុផល ឱ្យស្របតាមអ្វីដែលជាចក្ខុវិស័យ បេសសកម្ម ដែលក្រុមហ៊ុនកំពុងធ្វើ។ ក្នុងនោះលោក Pete Lamson នាយកប្រតិបត្តិរបស់ក្រុមហ៊ុន Employ បានឱ្យដឹងថាបេក្ខជនដែលលេចធ្លោនិងមានលក្ខណៈទាក់ទាញ តែងមានចំណាប់អារម្មណ៍សមហេតុផល មានគោលដៅច្បាស់លាស់លើការងារ ជាមួយនឹងចក្ខុវិស័យរបស់ក្រុមហ៊ុន ព្រោះពួកគេបានស្រាវជ្រាវនិងស្គាល់ពីក្រុមហ៊ុនច្រើនមុនមកដាក់ពាក្យធ្វើការ។ ៣. ការរំពឹងទុកប្រាក់ខែ៖ ភាគច្រើននៃមនុស្សប្រហែលជាគិតថាការនិយាយអំពីប្រាក់ខែឬសុំប្រាក់ខែមុនធ្វើការ អាចជារឿងមិនសមរម្យ។ ទន្ទឹមនឹងនេះអ្នកនាង Angela Copeland នាយកគ្រប់គ្រងផ្នែកទីផ្សារម្នាក់បានយល់ថា ការចរចារអំពីប្រាក់ខែមុនគឺជារឿងដែលអ្នកនាងណែនាំ ដើម្បីចៀសវាងការមិនសប្បាយចិត្តរបស់បុគ្គលិកនិងថៅកែទៅលើប្រាក់ខែកំឡុងពេលធ្វើការ ប៉ុន្តែការចរចាររឿងប្រាក់ខែនេះដែរ គួរតែផ្អែកលើបទពិសោធន៍បេក្ខជន ស្រាវជ្រាវទីផ្សារប្រាក់ខែ និងតាមទំហំការងារ ឱ្យបានត្រឹមត្រូវនឹងច្បាស់លាស់ មុនចរចាររឿងនេះជាមួយអ្នកជ្រើសរើសបុគ្គលិក។ ជាការពិតណាស់ដើម្បីទទួលបានការជ្រើសរើសឱ្យធ្វើការងារ និងទទួលបៀវត្ស៍ច្រើន ក្រៅពីលក្ខណៈពិសេសទាំងនេះ ជាបុគ្គលិកម្នាក់ក៏ទាមទារឱ្យមានជំនាញច្បាស់លាស់ ចំណេះដឹងសមរម្យ សីលធម៌និងវិន័យល្អ ដើម្បីទទួលភាពលេចធ្លោឬក្លាយជាបុគ្គលិកឆ្នើមបាន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T05:17:11.050Z", "category": "ភាពជាអ្នកដឹកនាំ", "views": 4986, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
រំភើប! ឆាប់ៗនេះកម្ពុជានឹងមានភូមិខ្មែរនៅលើទឹកដីជប៉ុនជាលើកដំបូង ដើម្បីបង្ហាញផលិតផលខ្មែរដល់បរទេស	https://business-cambodia.com/articles/comming-soon	នេះជាដំណឹងដ៏រីករាយមួយសម្រាប់ប្រជាជនកម្ពុជា ខណៈនៅថ្ងៃទី៣០ ខែមិថុនា ឆ្នាំ២០២៤ ខាងមុខនេះភូមិខ្មែរនឹងរះឡើងនៅក្នុងក្រុងអីសេហារ៉ា(Isehara) ខេត្តណាហ្គាវ៉ា(Kanagawa) នៃទឹកដីប្រទេសជប៉ុនជាលើកដំបូង ដើម្បីបង្ហាញពីសម្ភារខ្មែរ ហាងម្ហូបខ្មែរ ហាងកាហ្វេ និងការដាំដំណាំរបស់ខ្មែរផងដែរ។ ជាក់ស្តែង កាលពីម្សិលមិញនេះឯកឧត្តម ហេង សួរ រដ្ឋមន្ត្រីក្រសួងការងារ និងបណ្តុះបណ្តាលវិជ្ចាជីវៈបានអនុញ្ញាតឱ្យគណៈប្រតិភូរបស់ជប៉ុនមួយក្រុមដឹកនាំដោយលោក តាកិស៊ិ អុខាមិ នាយកគ្រប់គ្រងក្រុមហ៊ុនកុជីម៉ា (KOJIMA HOLDINGS) ចូលជួបសំដែងការគួរសមដើម្បីរាយការណ៍ពីវឌ្ឍនភាពនៃដំណើរការរៀបចំភូមិខ្មែរនៅប្រទេសជប៉ុន។ នៅក្នុងជំនួបនេះដែរ គណៈប្រតិភូនៃក្រុមហ៊ុនកុជីម៉ា (KOJIMA HOLDINGS) ដែលជាអ្នកផ្តើមគំនិតវិនិយោគបង្កើតភូមិខ្មែរនេះ បានជម្រាបជូនឯកឧត្តមរដ្ឋមន្ត្រីអំពីដំណើរការរៀបចំ និងការតុបតែងដើម្បីឱ្យកសិដ្ឋានរបស់ខ្លួនទៅជាទីតាំងដែលមានសោភណ្ឌភាពជាខ្មែរដើម្បីទាក់ទាញការចាប់អារម្មណ៍ពីសំណាក់ភ្ញៀវបរទេស ភ្ញៀវជប៉ុន ក៏ដូចជាពលរដ្ឋខ្មែរដែលកំពុងធ្វើការ ស្នាក់នៅ និងរៀនសូត្រនៅប្រទេសជប៉ុនផងដែរ។ សូមរំលឹកថា កាលពីថ្ងៃទី១៨ ខែធ្នូ ឆ្នាំ២០២៣ កន្លងទៅនេះឯកឧត្តមរដ្ឋមន្ត្រី ធ្លាប់បានទៅទស្សនកិច្ចដល់ទីតាំងដើម្បីពិនិត្យមើលការផ្តើមសាងសង់ដើម្បីធ្វើឱ្យទីតាំងមានសោភណ្ឌភាពជាខ្មែរ ក្រសួងការងារ និងបណ្តុះបណ្តាលបណ្តាលវិជ្ជាជីវៈ បានផ្គត់ផ្គង់សម្ភារមួយចំនួនដើម្បីប្រើប្រាស់ និងដាក់តាំងបង្ហាញនៅក្នុងភូមិដែលរួមមាន ស្គរឆៃយ៉ាំ ឧបករណ៍ទ្រ មុខស្វា មុខត្លុកជាដើម៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T03:31:20.965Z", "category": "ចាប់ផ្តើមអាជីវកម្ម", "views": 384, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លុយពិបាករក មុនឲ្យគេខ្ចីមើលផង! នេះជាមនុស្ស៤ប្រភេទដែលអ្នកមិនគួរឲ្យលុ.យគេខ្ចីដាច់ខាត	https://business-cambodia.com/articles/types-of-people-you-should-not-lend-the-money	នៅក្នុងការរស់នៅមនុស្សតែងតែពឹកពាក់ខ្ចីលុយគ្នាទៅវិញទៅមកដើម្បីដោះស្រាយបញ្ហាផ្សេងៗក៏ដូចជាមានតម្រូវការលុយបន្ទាន់ជាដើម។ យ៉ាងណាមិញទាក់ទងនឹងការខ្ចីលុយនេះដែរអ្នកឲ្យលុយគេខ្ចីមួយចំនួនតែងតែរងគ្រោះដោយឲ្យលុយគេខ្ចីប៉ុន្ដែគេមិនសងលុយវិញ។ ខាងក្រោមនេះគឺជាមនុស្ស៤ប្រភេទដែលអ្នកមិនគួរឲ្យលុយគេខ្ចីដាច់ខាត បើអ្នកមិនចង់ខាតបង់លុយដែលអ្នកខំរកបានយ៉ាងលំបាក។ ១. មនុស្សដែលអ្នកមិនបានទាក់ទងគ្នាយូរហើយ ពេលខ្លះនៅសុខៗ មានមនុស្សដែលលែងមានទំនាក់ទំនងជាមួយអ្នកយូរហើយស្រាប់តែមកសុំខ្ចីលុយរបស់អ្នក។ មនុស្សប្រភេទនេះអ្នកមិនគួរឲ្យលុយគេខ្ចីនោះទេព្រោះមនុស្សប្រភេទនេះទាក់ទងយើងដើម្បីតែផលប្រយោជន៍ផ្ទាល់ខ្លួនប៉ុណ្ណោះ។ ម្យ៉ាងវិញទៀតអ្នកនិងគាត់លែងមានទំនាក់ទំនងឬខានទាក់ទងគ្នាយូរ ដូច្នេះអ្នកមិនដឹងថាតើពួកគាត់នៅទីណា ហើយមានចំណូលច្បាស់លាស់ដែលអាចសងអ្នកវិញឬអត់។ ត្រង់នេះបើអ្នកឲ្យលុយគេខ្ចីក៏អាចនឹងមានហានិភ័យព្រោះគេអាចនឹងមិនសងអ្នកក៏ថាបាន។ ២. មនុស្សទើបស្គាល់គ្នា មនុស្សតែស្គាល់គ្នាថ្មីៗ អ្នកមិនគួរឲ្យលុយគេខ្ចីឡើយព្រោះអ្នកមិនទាន់ដឹងច្បាស់ពីចរិតរបស់គេ មិនដឹងច្បាស់ពីប្រវត្តិរបស់គេដូច្នេះអ្នកអាចរងគ្រោះខាតបង់លុយព្រោះឲ្យលុយមនុស្សទើបស្គាល់ខ្ចី។ ត្រូវចាំថាមនុស្សស្គាល់គ្នារាប់ឆ្នាំយើងនៅតែមិនទាន់មើលចិត្តគេដឹងចុះទម្រាំមនុស្សទើបតែស្គាល់គ្នាតើអ្នកគួរទុកចិត្តគេទេ។ ៣. មនុស្សគ្មានប្រភពចំណូលទៀតទាត់  វាពិតជាប្រឈមនឹងការខាតបង់លុយប្រសិនបើអ្នកឲ្យលុយទៅអ្នកដែលមានប្រភពចំណូលមិនទៀងទាត់ខ្ចី។ មនុស្សប្រភេទនេះអាចនឹងមិនសងអ្នកតាមពេលកំណត់តាមការសន្យាខណៈពួកគាត់មានចំណូលមិនទៀតទាត់ដូច្នេះមនុស្សប្រភេទនេះអ្នកមិនគួរឲ្យលុយគេខ្ចីឡើយ។ ៤. មនុស្សដែលយើងមិនស្គាល់សោះ ពេលខ្លះមិត្តភិក្ដឬសាច់ញាតិរបស់អ្នកបានឲ្យអ្នកដទៃដែលអ្នកមិនស្គាល់សោះឲ្យមកខ្ចីលុយអ្នកដោយពួកគាត់អះអាងថាពួកគាត់បានស្គាល់ម្នាក់នោះច្បាស់។ យ៉ាងណាមិញទោះជាមិត្តភក្ដិឬសាច់ញាតិអះអាងថាពួកគាត់ស្គាល់អ្នកដែលចង់ខ្ចីលុយអ្នកក៏ដោយក៏អ្នកមិនគួរឲ្យលុយគេខ្ចីដែរព្រោះអ្នកមិនស្គាល់គេទាល់តែសោះ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T03:25:51.785Z", "category": "ហិរញ្ញវត្ថុ", "views": 2905, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! ចំការដូងខ្មែរចំនួន ១៣កន្លែង ទទួលបានការចុះបញ្ជីត្រៀមនាំចេញទៅចិនឆាប់ៗ	https://business-cambodia.com/articles/coconut-khmer-will-to-china-	នៅពេលឆាប់ៗខាងមុខកម្ពុជាអាចនឹងសម្រេចបានការនាំចេញផ្លែដូងស្រស់ទៅកាន់ទីផ្សារប្រទេសចិន ខណៈកាលពេលថ្មីៗកន្លងទៅ ចំការដូងខ្មែរចំនួន១៣កន្លែង និង ទីតាំងវេចខ្ចប់ចំនួន ៥កន្លែង ត្រូវបានអគ្គរដ្ឋបាលគយចិនបានអនុម័តទទួលស្គាល់ជាផ្លូវការសម្រាប់ការត្រៀមនាំចេញ។ បើតាមការឱ្យដឹងពី លោកជំទាវ អ៊ឹម រចនា អ្នកនាំពាក្យក្រសួងកសិកម្មរុក្ខាប្រមាញ់និងនេសាទ បានលើកឡើងថា ចំពោះការទទួលស្គាល់ចំការដូងទាំង ១៣ កន្លែងនេះ ក្រសួងកសិកម្ម រុក្ខាប្រមាញ់ និងនេសាទ ជាមួយអគ្គរដ្ឋបាលគយយចិន បានចុះហត្ថលេខាលើពិធីសារស្ដីពីលក្ខខណ្ឌតម្រូវភូតគាមអនាម័យ សម្រាប់ការនាំចេញផ្លែដូងស្រស់ពីកម្ពុជាទៅកាន់ប្រទេសចិន តាំងពីថ្ងៃទី១៥ ខែកញ្ញា ឆ្នាំ២០២៣កន្លងទៅ។ លោកជំទាវបានបញ្ជាក់ទៀតថា ចាប់តាំងពីថ្ងៃចុះហត្ថលេខា អគ្គនាយកដ្ឋានកសិកម្ម នៃក្រសួងកសិកម្ម រុក្ខាប្រមាញ់ និងនេសាទ បានចាប់ផ្ដើមជូនដំណឹងដល់ម្ចាស់ចម្ការដូង សហគមន៍កសិកម្មដូងក្រអូប និងម្ចាស់កែច្នៃនិងវេចខ្ចប់ផ្លែដូងស្រស់ ដែលមានបំណងផលិតនិងកែច្នៃវេចខ្ចប់ផ្លែដូងស្រស់ទៅកាន់ទីផ្សារប្រទេសចិន ឲ្យដាក់ពាក្យស្នើសុំចុះបញ្ជីចម្ការ និងរោងចក្រកែច្នៃនិងវេចខ្ចប់ផ្លែដូងស្រស់សម្រាប់នាំចេញទៅកាន់ប្រទេសចិន។ បន្ទាប់ពីទទួលបានពាក្យស្នើសុំពីសំណាក់ចម្ការនិងរោងចក្រកែច្នៃវេចខ្ចប់ផ្លែដូងស្រស់ អគ្គនាយកដ្ឋានកសិកម្ម បានចាត់មន្ដ្រីជំនាញចុះវាយតម្លៃស្របតាមនីតិវិធីបច្ចេកទេសដូចមានចែងនៅក្នុងពិធីសារ ហើយបញ្ជូនបញ្ជីឈ្មោះចម្ការនិងរោងចក្រកែច្នៃវេចខ្ចប់ទាំងនោះ ទៅកាន់ភាគីចិនដើម្បីភាគីពិនិត្យ និងវាយតម្លៃ។ គិតត្រឹមពេលនេះ អគ្គរដ្ឋបាលគយយចិនបានអនុម័តទទួលស្គាល់ជាផ្លូវការ ចម្ការដូងចំនួន១៣ និងទីតាំងវេចខ្ចប់ចំនួន៥ ដែលបានចុះបញ្ជីសម្រាប់នាំចេញផ្លែដូងស្រស់ពីកម្ពុជាទៅកាន់ប្រទេសចិន។ ចម្ការដូង និងទីតាំងវេចខ្ចប់ដែលទទួលបានការចុះបញ្ជីពីសំណាក់អគ្គរដ្ឋបាលគយចិន កំពុងតែមមាញឹកក្នុងការរៀបចំនាំចេញផ្លែដូងស្រស់របស់កម្ពុជា ទៅកាន់ទីផ្សារប្រទេសចិន ដោយរំពឹងថា ការនាំចេញជើងដំបូងនឹងអាចសម្រេចបាននៅក្នុងឆ្នាំ២០២៤នេះ៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T02:40:42.969Z", "category": "ចាប់ផ្តើមអាជីវកម្ម", "views": 694, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy" ] }
ត្រៀមអ្នកចង់ប្រឡងគ្រូ! ក្រសួងប្រកាសប្រឡងជ្រើ.សរើសគ្រូបង្រៀនក្នុងក្របខណ្ឌក្រសួងជាច្រើននាក់	https://business-cambodia.com/articles/come-on-	ឱកាសល្អបានមកដល់ហើយសម្រាប់បងប្អូនដែលមានបំណងប្រឡងគ្រូ ពេលនេះក្រសួងមុខងារសាធារណៈបានប្រកាសប្រឡងប្រជែងជ្រើសរើសគ្រូបង្រៀន សម្រាប់បង្រៀននៅបឋមសិក្សា ១,៣៤៧ កន្លែង ក្នុងក្របខណ្ឌក្រសួងអប់រំយុវជននិងកីឡា។ ក.លក្ខខណ្ឌនៃការជ្រើសរើស បេក្ខជនត្រូវមានសញ្ញាតិខ្មែរ បេក្ខជនត្រូវមានកម្រិតវប្បធម៌ចាប់ពីសញ្ញាបត្រមធ្យមសិក្សាទុតិយភូមិ ប្រព័ន្ធបណ្តុះបណ្តាល ១២+៤ និង១២+២ ឬសញ្ញាបត្រសមមូលសម្រាប់ បេក្ខជនត្រូវមានអាយុយ៉ាងតិច១៦ឆ្នាំ និងអាយុយ៉ាងច្រើនបំផុត គិតត្រឹមថ្ងៃទី២២ ខែឧសភា ឆ្នាំ២០២៤ តាមលក្ខខណ្ឌខាងក្រោម៖ បេក្ខជនជាមន្ត្រីរាជការត្រូវបានលើកលែងលក្ខខណ្ឌអាយុ បេក្ខជនមានសញ្ញាបត្របណ្ឌិតត្រូវបានលើកលែងលក្ខខណ្ឌអាយុ បេក្ខជនមានសញ្ញាបត្របរិញ្ញាបត្រជាន់ខ្ពស់ ឬសញ្ញាបត្រសមមូលត្រូវមានអាយុច្រើនបំផុត ៤០ឆ្នាំ - បេក្ខជនមានសញ្ញាបត្របរិញ្ញាបត្រ ឬសញ្ញាបត្រសមមូល ត្រូវមានអាយុច្រើនបំផុត ៣៥ឆ្នាំ - បេក្ខជនមានសញ្ញាបត្របរិញ្ញាបត្ររង ឬសញ្ញាបត្រសមមូល ត្រូវមានអាយុច្រើនបំផុត ២៨ឆ្នាំ បេក្ខជនមានសញ្ញាបត្រមធ្យមសិក្សាទុតិយភូមិ ឬសញ្ញាបត្រសមមូល ត្រូវមានអាយុច្រើនបំផុត ២៥ឆ្នាំ - បេក្ខជនជាគ្រូបង្រៀនជាប់កិច្ចសន្យាកំពុងបង្រៀននៅបឋមសិក្សា មានអតីតភាពយ៉ាងតិច៣ឆ្នាំ ជាប់ៗគ្នា ត្រូវមានអាយុច្រើនបំផុត ៤០ឆ្នាំ។ បេក្ខជនមិនត្រូវប្រាសចាកសិទ្ធិខាងផ្លូវរដ្ឋប្បវេណី សិទ្ធិពលរដ្ឋ និងសិទ្ធិខាងនយោបាយ  បេក្ខជនត្រូវជ្រើសរើសប៉ុស្តិ៍នៅតាមសាលាបឋមសិក្សា ក្នុងរាជធានី ខេត្ត ដែលមានតម្រូវការ ដូចមានក្នុងតារាងជូនភ្ជាប់នៃសេចក្តីជូនដំណឹងនេះនិងត្រូវពិនិត្យអំពីស្ថានភាពទីតាំងសាលារៀន ដែលចង់ទៅ បំពេញការងារឱ្យបានច្បាស់លាស់មុននឹងសម្រេចចិត្តជ្រើសរើស។ ចំពោះព័ត៌មានបន្ថែមបេក្ខជនអាច ទាក់ទងជាមួយមន្ទីរអប់រំ យុវជន និងកីឡា រាជធានី ខេត្ត តាមគោលដៅដែលបានជ្រើសរើស ការលើកទឹកចិត្ត និងការផ្តល់អាទិភាពបេក្ខជន៖ មានសញ្ញាបត្រមធ្យមសិក្សាទុតិយភូមិទទួលបាននិទ្ទេស A និង B មានសញ្ញាបត្របរិញ្ញាបត្រ បរិញ្ញាបត្រជាន់ខ្ពស់ ឬបណ្ឌិតពាក់ព័ន្ធជំនាញអប់រំ បេក្ខជនមានពិការភាព ស្រ្តីភេទ គ្រូបង្រៀនជាប់កិច្ចសន្យាកំពុងបង្រៀននៅបឋមសិក្សា មានអតីតភាពការងារ យ៉ាងតិច៣ឆ្នាំជាប់ៗគ្នា មានលំនៅអចិន្ត្រៃយ៍ក្នុងឃុំ ស្រុក ខេត្ត ដែលត្រូវជ្រើសរើស។ ខ. កាលបរិច្ឆេទចុះឈ្មោះប្រឡងប្រជែង និងការដាក់ពាក្យ ៖ ចាប់ពីថ្ងៃទី២២ ខែមេសា រហូតដល់ ថ្ងៃទី២២ ខែឧសភា ឆ្នាំ២០២៤ វេលាម៉ោង ១៧:០០ ជាកំហិត ។ ២. ការដាក់ពាក្យប្រឡងប្រជែងតាមរយៈប្រព័ន្ធអនឡាញ បេក្ខជនអាចស្កេន QR Code ឬ ចូលទៅកាន់គេហទំព័រ https://go.gov.kh/era/mcsregnew ដើម្បីបំពេញព័ត៌មានសុំសិទ្ធិប្រឡងប្រជែង និងស្កេនបញ្ចូលឯកសារ បេក្ខជនត្រូវប្រើប្រាស់លេខអត្តសញ្ញាណប័ណ្ណសញ្ជាតិខ្មែរសម្រាប់ការចុះឈ្មោះតាមប្រព័ន្ធអនឡាញ។ ក្នុងករណីមិនមានអត្តសញ្ញាណប័ណ្ណសញ្ជាតិខ្មែរ បេក្ខជនត្រូវធ្វើការទំនាក់ទំនងជាមួយមន្ទីរ មុខងារសាធារណៈ រាជធានី ខេត្ត ដើម្បីជួយសម្រួលការបំពេញបែបបទសុំសិទ្ធិប្រឡងប្រជែង - ក្នុងករណីចាំបាច់បេក្ខជនអាចទាក់ទងជាមួយមន្ទីរមុខងារសាធារណៈ ឬមន្ទីរអប់រំ យុវជន និងកីឡាដើម្បីសាកសួរព័ត៌មានបន្ថែម។ ចំពោះឯកសារតម្រូវនានា សូមធ្វើការអានលម្អិតបន្ថែមនៅខាងក្រោម ៖	{ "spider_name": "businesscambodia", "scrape_at": "2025-06-14_19:40:06", "date_created": "2024-04-23T01:34:47.499Z", "category": "ព័ត៌មានថ្មីៗ", "views": 790, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្រុមហ៊ុនអូស៊ីអាយស៊ីគាំទ្រការសម្ភោធជាផ្លូវការគម្រោងគំនិតផ្តួចផ្តើមអូអេស៊ីសបៃតង (Green Oasis Initiatives) ក្នុងគោលបំណងដាំដើមឈើ១លានដើមក្នុងតំបន់ទីប្រជុំជន	https://business-cambodia.com/articles/ocic-supports-official-launch-of-green-oasis-initiatives-aiming-to-plant-1-million-trees-in-urban-areas	ថ្ងៃទី២២ ខែមេសា ឆ្នាំ២០២៤, ទីក្រុងកោះពេជ្រ, រាជធានីភ្នំពេញ ក្នុងឱកាសនៃទិវាភពផែនដីឆ្នាំ២០២៤ ក្រុមហ៊ុនអូស៊ីអាយស៊ីបានបើកសម្ភោធជាផ្លូវការនៃគម្រោងគំនិតផ្តួចផ្តើមអូអេស៊ីសបៃតង។ គម្រោងគំនិតផ្តួចផ្តើមអូអេស៊ីសបៃតងមានគោលបំណងដាំដើមឈើ ១លានដើមក្នុងប្រទេសកម្ពុជាដែលធ្វើការផ្តោតសំខាន់ទៅលើតំបន់ទីប្រជុំជន។ ព្រះរាជាណាចក្រកម្ពុជាបាននឹងកំពុងដំណើរការនគរូបនីយកម្មប្រកបដោយស្ថិរភាពក្នុងរយៈពេល ២៥ ឆ្នាំចុងក្រោយនេះ។ ដូច្នេះគម្រោងគំនិតផ្តួចផ្តើមអូអេស៊ីសបៃតងមានគោលបំណងលើកកម្ពស់កំណើននិរន្តភាពសហគមន៍និងបង្កើនលទ្ធភាពនៃទីសាធារណៈពណ៌បៃតង។ ពិធីសម្ភោធជាផ្លូវការនៃគម្រោងគំនិតផ្តួចផ្តើមនេះបានធ្វើឡើងនៅទីក្រុងកោះពេជ្រដោយបើកការដ្ឋានសាងសង់សួនច្បារទំហំ ១ ហិកតា ដោយមានការប្រារព្ធពិធីដាំដើមឈើជាជំហានដំបូងនៃគម្រោងផ្តួចផ្តើមទាំងមូលផងដែរ។ ពិធីសម្ភោធនេះមានការចូលរួមពីសំណាក់សិស្សានុសិស្សអាយុពី ៧ឆ្នាំ ដល់ ១៧ឆ្នាំ ក៏ដូចជាអ្នកតំណាងមកពីដៃគូសហការគ្រប់ស្ថាប័នរួមមាន Happy Chandara, Toutes à l’école Luxembourg, ISI Group, PSE (Pour un Sourire d’Enfant), People in Need, The Canadian International School of Phnom Penh, Ecole Française Internationale, KMH Foundation, Archetype Group, LBL Construction និង Bureau Veritas ដោយអ្នកចូលរួមមានចំនួនលើសពី១០០នាក់។ លើសពីស្ថាប័នដែលបានលើកឡើងខាងលើ ពិធីដាំដើមឈើនៃគម្រោងគំនិតផ្តួចផ្តើមអូអេស៊ីសបៃតងក៏មានការចូលរួមពីអង្គភាពនានាដែលរួមមាន Eurocham, Camtech University, AIESEC, JKAD, Women Shaping Cambodia, Connexion, Grow4Growth, Coconut Park, Compas, Cambodia Investment Review, The Mall Company និង l’Irresistible ផងដែរ។ លោក Thierry Tea, អនុប្រធានក្រុមហ៊ុនអូស៊ីអាយស៊ីបានលើកឡើងនូវចំណាប់អារម្មណ៍ថា  “យើងបានមើលឃើញពីភាពចាំបាច់ក៏ដូចជាអត្ថប្រយោជន៍នៃគម្រោងគំនិតផ្តួចផ្តើមអូអេស៊ីសបៃតងនេះ ដោយព្រោះរាល់កូនឈើដែលយើងបានដាំក្នុងថ្ងៃនេះនឹងលូតលាស់នៅរយៈពេល២០-៣០ឆ្នាំសម្រាប់អ្នកជំនាន់ក្រោយរបស់យើង។ ស្របពេលនឹងការវិវត្តន៍ទៅមុខមិនឈប់ឈរនៃសង្គម យើងចាំបាច់ត្រូវចូលរួមក្នុងការជម្រុញឱ្យមាននិរន្តភាពសហគមន៍ក្នុងតំបន់ទីប្រជុំជននៃទីក្រុងក៏ដូចជាតំបន់ជនបទផងដែរ។ យើងមានក្តីសោមនស្សរីករាយយ៉ាងខ្លាំងដែលមានការចូលរួមពីសំណាក់សិស្សានុសិស្ស មាតាបិតាសិស្ស និងដៃគូគាំទ្រទាំងអស់ក្នុងថ្ងៃនេះ ហើយប្រាកដណាស់យើងនឹងបន្តពង្រីកគំនិតផ្តួចផ្តើមនេះទៅថ្ងៃអនាគតឱ្យមានការចូលរួមកាន់តែច្រើន។ យើងធ្វើឡើងដើម្បីក្មេងៗនិងកូនៗរបស់យើងដោយក្តីរីករាយ។” កញ្ញា ឃុន សុមាវត្តី ជានិស្សិតមកពី Toutes à l'école Luxembourg បានលើកឡើងថា "លំហបៃតងមានសារៈសំខាន់ណាស់សម្រាប់យុវជនកម្ពុជាដោយព្រោះលំហនេះផ្តល់កន្លែងដើម្បីសិក្សានិងបំផុសគំនិតដោយធម្មជាតិ ក៏ដូចជាធានាឱ្យបាននូវកេរដំណែលនិរន្តរភាពសម្រាប់មនុស្សជំនាន់ក្រោយ"។ "តោះយើងរួមគ្នាដើម្បីអភិវឌ្ឍន៍លំហសហគមន៍ប្រកបដោយនិរន្តរភាព។" ជាមួយនឹងការកសាងបន្ថែមជាច្រើននៅក្នុងរយៈពេលប៉ុន្មានឆ្នាំចុងក្រោយនេះ ស្របតាមចក្ខុវិស័យរបស់អ្នកឧកញ៉ាបណ្ឌិត ពុង ឃាវសែ ទីក្រុងកោះពេជ្រឥឡូវនេះមានដើមឈើជាង ២,០០០ដើម នៅតាមផ្លូវដើរតាមដងទន្លេ និងឧទ្យានជាច្រើនដូចជា Coconut Park ,Treellion Park ការិយាល័យ Aquation និង សួនច្បារ Elysee Garden ជាដើម។ ជម្រកបៃតងថ្មីនៅតំបន់ពាណិជ្ជកម្មកណ្តាលទីក្រុងកោះពេជ្រស្របតាមគោលដៅនៃការផ្តល់ភាពបៃតងបន្ថែមទៀតសម្រាប់ អ្នករស់នៅ ក្រុមគ្រួសារ អ្នកមកទស្សនាទីក្រុងកោះពេជ្រ និងបុគ្គលិកការិយាល័យនៅទីនេះផងដែរ។ បន្ថែមពីលើនេះ គំនិតផ្តួចផ្តើមពីវិស័យឯកជន និងអង្គការក្រៅរដ្ឋាភិបាល បានជួយគាំទ្រនិងជម្រុញគោលដៅរបស់ក្រសួងបរិស្ថានក្នុងការដាំដើមឈើឱ្យបាន១លានដើមក្នុងមួយឆ្នាំ។ នៅឆ្នាំ ២០២៣ ក្រុមហ៊ុនអូស៊ីអាយស៊ី បានវិនិយោគលើគំនិតផ្តួចផ្តើមលើការជួយសង្គ្រោះដើមឈើមួយចំនួនពីសួន Odom ដែលកូនដើមឈើទាំងនោះជាផ្នែកមួយនៃកម្មវិធីដាំដើមឈើរបស់ក្រុមហ៊ុន អូស៊ីអាយស៊ី  ហើយនឹងត្រូវដាក់ដាំនៅសួនកោះពេជ្រថ្មីផងដែរ។ បន្ថែមជាមួយនឹងការអភិវឌ្ឍថ្មីមួយទៀតនៃការវិនិយោគនោះគឺ Connexion ដែលជាមជ្ឈមណ្ឌលសហគមន៍ដែលទើបសាងសង់ថ្មីដែលត្រូវបានរចនាឡើងបែបចំហជាមួយនឹងបរិស្ថានជុំវិញទៅដោយរុក្ខជាតិបៃតង។ មជ្ឈមណ្ឌលបៃតងនេះនឹងកាត់បន្ថយបរិមាណដានកាបូន និងដើរតួនាទីជាមជ្ឈមណ្ឌលច្នៃប្រឌិត ដែលមានកម្មវត្ថុចង់ក្លាយជាមជ្ឈមណ្ឌលសម្រាប់ការបង្កើតថ្មី និងនិរន្តរភាព។ ទីធ្លាបៃតង និងដើមឈើដើរតួនាទីយ៉ាងសំខាន់សម្រាប់និរន្តរភាពសហគមន៍តំបន់ទីក្រុង។ ដើមឈើផ្តល់ម្លប់ កាត់បន្ថយការប្រើប្រាស់ថាមពល និងបង្កើតកន្លែងកម្សាន្តសម្រាប់អ្នករស់នៅ។ លើសពីនេះដើមឈើគាំទ្រជីវចម្រុះ និងរួមចំណែកដល់បរិស្ថានទីក្រុងឱ្យមានសុខភាពល្អដែលផ្តល់ជាផលវិជ្ជមានសម្រាប់ការរស់នៅ។ តាមរយៈការផ្តល់អាទិភាពដល់ការអភិវឌ្ឍន៍ និងការថែរក្សាលំហបៃតង គម្រោងគំនិតផ្តួចផ្តើមអូអេស៊ីសបៃតង មានគោលបំណងលើកកម្ពស់គុណភាពនៃជីវិតនៅក្នុងតំបន់ទីក្រុង។ អំពីក្រុមហ៊ុនវិនិយោគទុនអាណិកជនកម្ពុជា (OCIC Group) ក្រុមហ៊ុនវិនិយោគទុនអាណិកជនកម្ពុជា (OCIC Group) ជាក្រុមហ៊ុនបុត្រសម្ព័ន្ធរបស់ក្រុមហ៊ុនកាណឌ៊ីយ៉ា គ្រុប (Canadia Integrated Group)និងជាក្រុមហ៊ុនអភិវឌ្ឍន៍វិស័យចម្រុះដែលឈានមុខគេនៅប្រទេសកម្ពុជាដោយបង្ហាញពីភាពជាអ្នកដឹកនាំប្រកបដោយចក្ខុវិស័យ និងបងើ្កតការកសាងក្នុងការអភិវឌ្ឍសង្គម និងសាធារណៈ។ ក្នុងនាមជាក្រុមហ៊ុនវិនិយោគដែលឈានមុខគេមួយនៅក្នុងប្រទេស យើងសហការជាមួយដៃគូអាជីវកម្មជាសកលដោយរួមបញ្ចូលគ្នានូវការយល់ដឹងក្នុងស្រុកជាមួយនឹងការប្តេជ្ញាចិត្តឆ្ពោះទៅស្តង់ដារពិភពលោក។ ក្រុមហ៊ុនអូស៊ីអាយស៊ី ផ្តោតទៅលើការអភិវឌ្ឍវិស័យជាច្រើនដូចជា វិស័យអចលនទ្រព្យ វិស័យអប់រំ វិស័យសុខាភិបាល ការសាងសង់អាកាសយានដ្ឋាន សំណង់អគារពាណិជ្ជកម្ម ប្រព័ន្ធផ្សព្វផ្សាយ និងការកំសាន្តផ្សេងៗ។ ការអភិវឌ្ឍដែលជាគោលសំខាន់ៗរបស់ក្រុមហ៊ុន អូស៊ីអាយស៊ី មានដូចជា អាកាសយានដ្ឋានអន្តរជាតិតេជោ ទីក្រុងកោះពេជ្រ ទីក្រុងកោះនរា ទីក្រុងរណបជ្រោយចង្វារ និងទីក្រុងអូឡាំព្យាជាដើម ។  ដោយប្រកាន់ខ្ជាប់តម្លៃនៃការច្នៃប្រឌិត ភាពជាសហគ្រិន ទំនួលខុសត្រូវសង្គម ទំនុកចិត្ត ការគោរព និងសុចរិតភាព ក្រុមហ៊ុន អូស៊ីអាយស៊ី មិនត្រឹមតែបេ្តជ្ញារួមចំណែកជំរុញលើផ្នែកសេដ្ឋកិច្ចប៉ុណ្ណោះទេ ប៉ុន្តែក៏មានបន្តការពង្រឹងចំណេះដឹង និងវប្បធម៌របស់ប្រទេសកម្ពុជានៅគ្រប់កិច្ចសហការ និងគម្រោងដែលយើងអនុវត្ត។ សម្រាប់ព័ត៌មានបន្ថែម និងសកម្មភាពនៃកម្មវិធីផ្សេងៗរបស់ក្រុមហ៊ុន OCIC សូមចូលទៅកាន់គេហទំព័រ៖ https://www.ocic.com.kh ឬចូលទៅកាន់ Facebook, LinkedIn និង Instagram ។ ផ្សព្វផ្សាយដោយ៖ ក្រុមហ៊ុនវិនិយោគទុនអាណិកជនកម្ពុជា វេបសាយ៖  https://www.ocic.com.kh ទំនាក់ទំនងសម្រាប់សារព័ត៌មាន៖ លោក Jeriko Enriquez  / អ្នកនាង Sim Somaly	{ "spider_name": "businesscambodia", "scrape_at": "2025-06-14_19:40:06", "date_created": "2024-04-22T12:15:16.862Z", "category": "PR", "views": 1545, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy" ] }
ពេលណាគួរខ្ចីលុយនិងមិនគួរខ្ចីលុយពីធនាគារមកវិនិយោគអចលនទ្រព្យ? ខណៈអ្នកជំនាញលើកឡើងបែបនេះ	https://business-cambodia.com/articles/land-and-loan	ការវិនិយោគអចលនទ្រព្យ មានលុយផ្ទាល់ខ្លួនសុទ្ធទៅទិញគឺជាការល្អ ប៉ុន្ដែបើសិនមិនមានលុយគ្រប់ទេគឺគេតែងតែប្រើប្រាស់កម្ចីពីធនាគារយកមកបង្គ្រប់ដើម្បីទិញក៏មានដែរ។ យ៉ាងណាការខ្ចីលុយគេមកវិនិយោគនេះក៏អាចមានហានិភ័យដូចគ្នា ប្រសិនបើអ្នកវិនិយោគមិនបានសិក្សាឲ្យបានច្បាស់លាស់ពីលទ្ធភាពរបស់ខ្លួន និងអចលនទ្រព្យដែលត្រូវទិញនោះ។ ដូច្នេះតើពេលវេលាណា ដែលអ្នកវិនិយោគគួរប្រើប្រាស់កម្ចីពីធនាគារយកមកទិញផ្ទះ ឬដី ដើម្បីឲ្យកម្ចីនោះអាចទាញជាប្រយោជន៍ និងបញ្ចៀសបាននូវហានិភ័យ? តាមការលើកឡើងពីលោកឧកញ៉ា គីម ហ៊ាង ប្រធានក្រុមហ៊ុន KW Cambodia និងជាអ្នកជំនាញមួយរូបក្នុងវិស័យអចលនទ្រព្យ បានឲ្យដឹងថា មុនសម្រេចចិត្ដខ្ចីលុយធនាគារមកទិញផ្ទះ ឬដី ទី១. ត្រូវមានលទ្ធភាពក្នុងការសងបំណុលទៅធនាគារ ដែលមិនប៉ះពាល់ដល់ការចំណាយប្រចាំថ្ងៃ និងទី២. ត្រូវច្បាស់ថាអចលនទ្រព្យដែលវិនិយោគនោះមានឱកាសឡើងថ្លៃ អាចទាញប្រាក់ចំណេញបាន។ យោងតាមការចែករំលែកនៅក្នុងហ្វេសប៊ុកផេកផ្លូវការកាលពីពេលថ្មីៗកន្លងទៅលោកឧកញ៉ាបានបញ្ជាក់ដូច្នេះថា ជារួមបើសិនជាយើងមានផ្ទះនៅហើយ ឃើញគេលក់ដីមួយកន្លែង ដែលមើលទៅអាចខ្ចីធនាគារទិញដីនុង ហើយលទ្ធភាពអាចទប់ទាល់បាន ខ្ញុំគិតថាទិញចុះ។ ព្រោះការទិញដីទុកលក់យកចំណេញគឺនៅតែជាវិធីមួយដែលល្អបំផុត។  លោកបានលើកជាឧទាហណ៍ថា៖ បើអ្នកដែលមានប្រាក់ចំណូលសមរម្យ មានផ្ទះនៅ ហើយឃើញដីមួយកន្លែងដែលគិតថាទិញដីហ្នឹងទៅ ៣ ទៅ ៥ ឆ្នាំអាចចំណេញ ហើយមានលទ្ធភាពសងធនាគារបាន ខ្ញុំគិតគួរទិញ ព្រោះនៅតែចំណេញគ្រាន់តែថាវាមិនបានភ្លាមៗ។ ពេលដែលសេដ្ឋកិច្ចឡើង ដីធ្លីឡើងរាល់ថ្ងៃ ប៉ុន្ដែបច្ចុប្បន្ននេះដីធ្លីវាអត់ឡើងទេ។ តើវានៅអ៊ីចឹងឬនឹងឡើង? ដីធ្លីនឹងឡើងវិញនៅពេលមួយណា។ ជាទូទៅការប្រាក់ធនាគារ១ឆ្នាំ ១៣% ឯដីធ្លីខ្លះមួយឆ្នាំឡើងអត់បាន ១០% ឬពីរឆ្នាំអត់បាន ២០% មែន ប៉ុន្ដែពេលវាឡើង ឡើង ១០០% ក៏មានដែរ។ អ៊ីចឹងពេលវេលាមិនសំខាន់ សំខាន់គឺថាស្ថានភាពបុគ្គល និងអចលទ្រព្យដែលចង់វិនិយោគហ្នឹងគួរទិញឬអត់? លោកឧកញ៉ាបន្ថែមថា នៅក្នុងឆ្នាំ២០២៤ អ្នកមានលទ្ធភាពគួរតែទិញអចលនទ្រព្យ ប៉ុន្ដែត្រូវមើលថា លទ្ធភាពរបស់ខ្លួនទៅរួចឬអត់ បើទៅមិនរួចទេកុំឲ្យសោះ។ ព្រោះអីទិញឥឡូវមិនអាចលក់បានក្នុងរយៈពេល ១ ឆ្នាំខាងមុខទេ វាត្រូវការពេល អ៊ីចឹងមុនខ្ចីលុយធនាគារសូមសិក្សាខ្លួនឯងឲ្យច្បាស់ថា ខ្ចីលុយទិញដីហ្នឹងសងបានឬអត់ ក្នុងរយៈពេល ៣ ទៅ ៥ ឆ្នាំខាងមុខ។ សរុបមក មុនសម្រេចចិត្ដខ្ចីលុយធនាគារមកវិនិយោគអចលនទ្រព្យ ត្រូវសិក្សាលើលទ្ធភាពក្នុងការបង់ប្រាក់សងទៅធនាគារសិន បើទៅរួចខ្ចីបាន តែបើទៅមិនរួចគួរកុំខ្ចីមកវិនិយោគអី។ ហើយមួយទៀតត្រូវសិក្សាឲ្យប្រាកដថា ប្រភេទអចលនទ្រព្យដែលវិនិយោគនោះ ទិញហើយតម្លៃនឹងកើនឡើង ឡើងថ្លៃកាន់តែឆាប់កាន់តែល្អ។ ប៉ុន្ដែប្រសិនបើសិក្សាទៅមិនចំណេញទេ មិនគួរខ្ចីលុយគេមកវិនិយោគឡើយ ព្រោះបើអចលនទ្រព្យនៅទ្រឹង មិនឡើងថ្លៃទេនោះ អ្នកនឹងខាតបង់ពេលវេលា ហើយយកលុយនោះទៅកប់ចោលតែម្ដង៕	{ "spider_name": "businesscambodia", "scrape_at": "2025-06-14_19:40:06", "date_created": "2024-04-22T09:50:30.659Z", "category": "អចលនទ្រព្យ", "views": 235, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.